William 


BURROUGHS 


Prînzul 
dezgpolit 


WILLIAM S. 
BURROUGHS 


Traducere, prefaţă 
şi tabel cronologic de 
SORIN GHUERGUȚ 


Prînzul 


ezoci 


Cuvînt înainte 


WILLIAM BURROUGHS ESTE UN PERSONAJ intrat în mitologia culturală a ultimei 
jumătăți de veac. Aura asociată numelui său este efectul unei opere literare mai mult 
decît remarcabile, dar și al unei biografii puțin obișnuite, ambele putând fi caracte- 
rizate, în modul cel mai succint cu putinţă, prin proximitatea cu o limită sau — pentru 
cei care preferă substantivele cu articol hotărît şi majusculă — cu Limita. Este foarte 
probabil că fiecare creație artistică majoră poate fi descrisă astfel; în cazul scrierilor și 
vieţii lui Burroughs, cuvîntul „limită“ corespunde însă unor elemente imediat vizibile 
și concrete. 

Dependent, mulți ani la rînd, de opiacee și experimentator — în spiritul vremu- 
rilor și, în parte, anticipînd căutările și „eliberarea“ spirituală din America anilor 
1960-'70 — a aproape tot ce se poate imagina în materie de stupefiante, Burroughs s-a 
confruntat, la primele sale cărți, cu ameninţarea directă a interdicției. Dacă Junkie, 
roman semiautobiografic publicat prin strădaniile lui Allen Ginsberg (într-o ediţie 
împănată cu „delimitările“ editorului și vîndută la pachet cu memoriile unui ex-agent 
de la narcotice), nu a stârnit reacții notabile, Naked Lunch, apărută în America în 
1963 (la patru ani după editarea sa la Paris), a fost obiectul unui proces considerat 
ultima acțiune importantă de cenzură din Statele Unite împotriva unei lucrări literare. 
În cuvintele unui istoric al cazului, Michael! Barry Goodman, „Naked Lunch și-a 
dobîndit însușirea unică de a fi fost ultima lucrare literară cenzurată de academie, de 
poșta americană, de serviciile vamale ale S.U.A. și de autorităţile statale și locale“. 

Contemporan, prieten și părtaş în diverse proiecte cu marile figuri literare ale 
generaţiei beat, William Burroughs nu poate fi încadrat întru totul în acest curent. 
Împreună cu Kerouac, Ginsberg şi ceilalţi autori cuprinși sub această denominaţie, el 
a premers mişcările contestatare din deceniul șapte al secolului trecut. Rock-ul va 
înlocui, pentru generaţia hippie, jazzul preferat de beatnici, iar filmul va avea, pentru 
tinerii de la Woodstock, un impact mai puternic decît literatura. Dar William Burroughs 
îşi va redobîndi, în deceniul următor, în paralel — oarecum paradoxal — cu asimilarea 
sa de către establisbement-ul academic, poziţia de figură marcantă a contraculturii, 
fiind revendicat ca „părinte spiritual“ inclusiv de mişcarea punk. 


Interesat de mituri și de experiente religioase ale unor civilizaţii apuse sau din afara 
spaţiului occidental, Burroughs nu a împărtășit, însă, entuziasmul scriitorilor beat 
faţă de spiritualitatea Zen. Ca şi la Kerouac, părţi importante din opera sa au ca punct 
de pornire elemente vădit biografice, dar acestea sînt cel mai adesea translatate într-o 
dimensiune suprarealistă sau fantastică, potrivit unui tipar specific. 

Scandalul stîmit de Naked Lunch la publicarea sa în S.U.A. nu trebuie pus, 
totuși, neapărat pe seama unor mentalități retrograde ori a unei pudori excesive, 
rezistentă în epocă. Unele pasaje din carte cuprind realmente scene la limita 
suportabilului, chiar și pentru mințile și stomacurile exersate şi tolerante. În sens 
tehnic, dacă se poate spune așa, unele dintre ele sînt, într-adevăr, obscene. Dacă, prin 
absurd, categoria „Interzis celor sub 80 de ani“, indicată drept summum al obsce- 
nităţii de unul dintre personajele-copii din Orbitor al lui Mircea Cărtărescu, ar exista 
altcumva decît într-o imaginaţie de personaj literar, atunci aceste pasaje din Prînzul 
dezgolit ar putea candida cu succes la o asemenea încadrare. Scrierea romanului a 
însemnat, pentru Burroughs, conform propriei mărturii, „să elimin educaţia, back- 
ground-ul meu din Middlewest o dată pentru totdeauna. Este o problemă de catarsis, 
un loc în care spun lucrurile cele mai oribile care îmi vin în minte (...) cele mai 
oribile, mai scîrboase, groaznice şi zîmbitoare posturi cu putință“. În propria sa 
Introducere-depoziţie, el va avertiza cu privire la faptul că romanul este „brutal, 
obscen și dezgustător“, fapt explicat prin tema cărţii — dependenţa, considerată 
„problema de sănătate numărul unu a omenirii“. 

Unul dintre argumentele cele mai comune folosite pentru justificarea încălcării, în 
artă, a unor tabuuri face parte din familia lui nihil humani alienum puto: altfel spus, 
legitimitatea reprezentării este derivată din faptul că este vorba de „lucruri care fac 
parte din viaţă“. Burroughs pare să mizeze, însă, tocmai pe neomenescul unor ima- 
gini. Un alt argument pune în balanță măsura „atentării la moravuri“ și valoarea 
estetică, Dacă se pune problema unei cenzurări pe motiv de obscenitate, atunci este 
neîndoielnic că, așa cum a stabilit în 1965 Curtea Supremă a Statului Massachusetts, 
Naked Lunch are o valoare literară și, implicit, socială „compensatorie“. Argumentul 
real vizează însă lipsa de temei a tabuurilor și, în general, a restricţiilor în artă. Nu doar 
tot ce e omenesc, ci tot ce e imaginabil este legitim într-o creaţie artistică (desigur, cu 
amendamentul restrîngerii, acolo unde e necesar, la un auditoriu adult) — valoarea, 
certă în cazul de faţă, nefiind, din acest punct de vedere, un criteriu decisiv. Pe cît de 
ridicole sînt tentativele de cenzură, pe atît de semnificativ — și'meritoriu — rămîne 
totuși, aşa cum remarca Norman Mailer la procesul din 1965, faptul că Naked Lunch 
a putut să fie publicat și acceptat, pînă la urmă, în Statele Unite. 

Impactul pe care lectura romanului este probabil să-l aibă și asupra cititorului. de azi 
nu ţine însă, integral, de limitările unei mentalități sau vârste culturale. Caracterul „scan- 
dalos“ este, într-un anume sens, constitutiv scrierii lui William Burroughs. Șocul inerent 
derivă din propensiunea general-umană spre cenzură — aici, într-un înțeles mai apropiat 
de acela din psihanaliză. Este vorba, în ultimă instanţă, de conștiința riscului pe care îl 

implică perceperea, fie și doar prin intermediul artei, a sublimului sau a ororii dincolo de 
un anumit grad. Burroughs însuși este un model al artistului dintr-un „nderground 
definit nu (numai) prin raportarea la un context, ci ca o forma mentis perenă. 

Naked Lunch dezvoltă o temă abordată, în Junkie, la un nivel autobiografic și 
descriptiv — aceea a toxicomaniei. Drogul — junk — rămîne elementul central, dar 
Burroughs vizează aici, în mod vădit, un sens filozofic al dependenței. Narcode- 
pendenţa despre care se vorbește în carte nu funcționează doar ca o metaforă sau un 
instrument al ficţiunii (precum, de pildă, orbirea în Despre eroi și morminte al lui 
Ernesto Sabato). Relaţia dintre drog — în speţă, opiacee — şi ceilalți agenţi ai pierderii 
libertăţii este una de reprezentare mai curînd metonimică, dar toxicomania deține o 
poziţie focală, ca revelator al unei risc inerent condiţiei umane. 

Faptul că tocmai „marfă“ a ajuns să desemneze în argoul autohton al drogurilor 
heroina apare astfel ca o ilustrare frapantă a tezei din „depoziţia“ care deschide Naked 
Lunch — opiaceele sînt, după Burroughs, „marfa supremă“, produsul care-și „cum- 
pără“, ia în posesie consumatorul. Convergenţă lexicală care putea fi tema unui ca- 
pitol plasat la loc de cinste într-un eventual „Cuvînt împreună“ despre rostirea argotică 
românească... „Marfa“ apare, în același timp, ca agent al unei reconstrucții corporale 
opuse celei, arhetipale, „din duh“, luminoase. Peisajul din Naked Lunch este unul po- 
pulat cu „fantome împormolite“, apăsate de gravitație. 

Naked Lunch este, de fapt, un roman despre răul tinzînd spre absolut, pe care 
Burroughs îl definește fără echivoc în relaţie cu o patologie umană: dependenţa totală. 
Aceasta nu e asociată cu necesităţile naturale ale supravieţuirii: nici nevoia de alimente 
și de adăpost, și nici măcar patologiile obișnuite care impun o medicaţie constantă nu 
reprezintă o dependenţă în acest sens. Foamea, frigul şi disfuncţiile organice — altele 
decît dependenţa — decurg din (sau se raportează la) un metabolism normal; așa cum 
remarcă Burroughs în articolul din anexă, „nevoia de insulină a diabeticului nu a fost 
provocată de consumul de insulină“, pe cînd nevoia de morfină a dependentului este 
legată de nevoia „întreţinerii unui metabolism al morfinei şi evitării suferinţei teribile 
a revenirii la un metabolism normal“. Sevrajul este o stare în care subiectul nu are 
alternativă: „Wouldn't you?“ — „Tu n-a: face-așa ?“ este laitmotivul din finalul Intro- 
ducerii şi din „Prefaţa atrofiată“ de la sfârșitul cărții. 

Caracterul fragmentar al cărţii se cuvine amintit fie și numai pentru că un aver- 
tisment în acest sens îl poate feri pe cititor de o nedumerire: în afară de o serie — esen- 
ţială, de altfel — de recurențe, incluzînd aici tema dependenţei, personaje, motive și 
pasaje, nu există prea multe alte elemente care să o califice drept „roman“, potrivit 
înțelesului consacrat al termenului. Factorul de legătură este naratorul, William Lee, 
dependent de droguri și „alter-ego“ al autorului, a cărui prezență este, periodic, estom- 
pată — uneori pînă la dispariţie —, făcînd loc discursurilor și defilării personajelor. Fie- 
care capitol este o „rutină“ (concept folosit de Burroughs și impus în exepeza cărţii), 
un modul de sine stătător. Felurirele indicii de „ordine în dezordine“ din Naked 
Lunch oferă un cîmp de lucru generos pentru cei aflați în căutarea unor reflectări sau 

prefigurări literare ale evoluţiilor din știință. Ele îngăduie evocarea, măcar în virtutea 
poeticităţii lor critice, a unor noțiuni din familia „haosului determinist“ şi a „dimen- 
siunilor fracționare“. 

O globalizare distopică, antrenînd deopotrivă locuitorii și relieful ~ o (anti)uto- 
pie în care generalizată nu e fericirea, ci anxietatea și oroarea — capătă forma cea mai 
pregnantă în „rutina“ Piaţa, din centrul cărții: „ Sîngele și materia a mai multe rase, 
negri, polinezieni, mongoli montani, nomazi din deșert, levantini poligloţi, indieni — 
rase neconcepute și nenăscute pîn-acum”“, „case de pămînt — mongoli din zona alpină 
clipesc în fumul din prag — case de bambus și de tec, case de chirpici, piatră și 
cărămidă, case din Pacificul de Sud și Maori, case în copaci și în ambarcaţiuni pe rîu, 
case de lemn de cincizeci de metri adăpostind triburi întregi, case din cutii și tablă 
ondulată“, „Fluiere de munte, jazz și bebop, instrumente mongole cu o singură 
coardă, țambale ţigăneşti, tobe africane, cimpoaie arabe...“ 

Dacă violenţa și frenezia „amorală“ a unor pasaje situează cartea în descendența 
romanelor marchizului de Sade, alte fragmente și capitole — cu deosebire „Grefierul 
Districtual“ și „Examinarea“ — evocă, limpede, un univers kafkian. Scriitura „spon- 
tană“ propovăduită de Kerouac cedează unei tentanției manieriste, care se suprapune 
deja amintitei alunecări dinspre naturalism către fantastic și suprarealism. O ramură 
mai discretă, dar importantă, a asemănărilor de familie îl include pe contele de 
Lautréamont, personajele din Interzone aducînd, pe alocuri, cu nişte rude de bandă 
desenată ale lui Maldoror. 

Lumea pe dos, dincolo de bine și dincoace de rău, văz enorm și simţ monstruos 
sînt sintagme-cheie pentru descrierea operei lui Burroughs. Ceea ce o definește, însă, 
în continuarea acestora este atmosfera de carnaval apocaliptic (categorie esențială, mai 
tîrziv, în creaţia muzicală şi poetică a lui Tom Waits, cu care Burroughs a colaborat, 
în anii '90, la uluitorul musical The Black Rider), amestecul de atroce și burlesc — 
expresii, în termenii aceluiași Norman Mailer, ale unui „gen de umor negru care 
constituie ultima mîndrie a unui om învins, mîndria că nu și-a pierdut, cel puțin, 
sarcasmul“. 

Apariţia traducerii romanului Naked Luch în română, sub titlul Prînzul dezgolit, 
face parte dintr-o serie de recuperări, fiind, printre acestea, una pe cât de întârziată, pe 
atît de esenţială. Oricîtă elocinţă ar fi mobilizat un prefaţator, chiar și în anii cei mai 
relaxaţi ai epocii trecute, pentru a travesti cartea într-o denunţare a „decadenței“ capi- 
talismului, combinaţia de violenţă, sex și droguri ar fi depășit cu mult ceea ce putea 
cenzura de atunci să suporte. Publicarea ei în România din timpul comunismului ar fi 
fost însă imposibilă nu numai din cauza pudibonderiei oficiale. Dincolo de dimen- 
siunea „scandaloasă“, cartea este, prin dimensiunea ei politică, una profund antitota- 
licară. Mai multe fragmente cuprind descrieri ample ale unor state polițienești și ale 
unor modalităţi şi sisteme de subjugare, fizică şi mintală, a indivizilor. Acestea ilus- 
trează preocuparea lui Burroughs pentru problematica, universală, a controlului. 
Joncţiunea cu tema toxicomaniei este realizată prin ideea „dependenţei de control“, a 

nevoii patologice de manipulare. Naked Lunch dobîndeşte astfel o subversivitate 
apropoape inerentă, care transcende, meraideologic, sistemele și regimurile particu- 
lare. În acest punct poate fi amintită și teza lui Burroughs despre limbaj, exprimată în 
apoftegmaticul Language is a virus — „Limbajul e un virus“. Confirmare deturnată și 
ironică a ideii chomskiene privind reducerea lingvisticii la biologie... 

Aruncînd o lumină în această acumulare care lasă puţin loc pentru seninătate și 
speranță, ultimele cuvinte ale lui William Seward Burroughs, notate la 30 iulie 1997", 
încheie preambulul primei ediţii românești a acestei mostre de „literatură a riscului“: 

„Nu există înțelepciune, experienţă, nimic de felul ăsta, ultime, îndeajuns. Nici un 
Sfînt Graal, nici un Satori final, nici o soluţie. Doar conflict. 

Singurul lucru care poate rezolva conflictul este iubirea, așa cum am simțit pentru 
Fletch și Ruski, Spooner şi Calico. Iubirea pură. Ceea ce simt pentru pisicile mele din 
trecut și de acum. 

` Iubirea? Ce e asta? 
Cel mai natural analgezic care există. 
IUBIREA." 


Sorin Ghergut 


* „There is no final enough of wisdom, experience — any fucking thing. No Holy 
Grail, No Final Satori, no solution. Just conflict. 

The only thing that can resolve conflict is love, like I felt for Fletch and Ruski, 
Spooner and Calico. Pure love. What I feel for my cats past and present. 

Love? What is it? 

Most natural painkiller that there is, 

LOVE.“ 


Tabel cronologic 


1914 — 5 februarie Se naște la St. Louis, în statul Missouri, William Seward 

Burroughs, al doilea fiu al Laurei Lee și al lui Mortimer Burroughs. Bunicul său 
patern, William Burroughs, este cel care pus la punct mașina de calcul Burroughs. 
Fără a fi propriu zis inventatorul ei, el a descoperit dispozitivul prin care aceasta a 
putut fi făcută să funcţioneze. A fondat Corporaţia Burroughs, producătoare de 
mașini de calcul (care va deveni, în 1980, în urma unei fuziuni, compania Unisys). 
A murit la 43 de ani, înainte de naşterea scriitorului. Fiecare dintre cei patru copii 
ai săi a moștenit acțiuni în valoare de aproximativ 100.000 USD. Sfătuiți de 
executorii testamentari, moștenitorii le vor vinde. La insistenţele soţiei, tatăl 
scriitorului va păstra totuși cîteva acţiuni a căror valoare se va ridica, în 1929, la 
200.000 USD. Familia va vinde aceste acţiuni chiar înainte de Marea Criză. Tatăl, 
proprietar al unui magazin de geamuri și sticlă, va deţine și o afacere în domeniul 
grădinăritului. Familia, înstărită, fără a fi extrem de bogată, va continua să îl 
susțină financiar și după absovirea studiilor universitare. Mama, originară din 
sud, este unul dintre cei 13 copii ai unui pastor metodist. Burroughs va aminti, 
într-un interviu, despre unul dintre unchii săi dinspre mamă, Ivy Lee, ajuns 
consilierul de imagine al lui Rockfeller. 
După cum va declara într-un Prolog la una din ediţiile romanului semiautobio- 
grafic Junkie, primele amintiri sînt legate de teama de coşmaruri. În copilărie, 
suferă de halucinaţii. În jurul vîrstei de șapte ani, se mută într-o suburbie izolată. 
Conform propriilor mărturii de mai târziu, la școală și în relaţiile cu ceilalți copii 
este timid. De la vârsta de 8 ani datează prima încercare literară, intitulată „Auto- 
biografia unui lup“. La 13 ani citeşte și este puternic impresionat de volumul 
autobiografic al unui spărgător şi dependent de droguri, Jack Black, intitulat You 
Can": Win. Din această perioadă datează primele manifestări ale atracției sale 
către criminalitate. 

1926 — Se naşte Allen Ginsberg, figură definitorie a Generației Beat, cel care îi va fi, 
începînd de la jumătatea anilor '40, prieten şi susținător. 

1929 — Publică în revista școlii, John Burroughs Review, un scurt eseu intitulat 
Personal Magnetism. Cu un an înainte, interesul său pentru chimie a fost la 
originea unei explozii după care a trebuit să rămînă internat șase săptămîni. Este 
trimis la Ranch School, în Los Alamos, New Mexico, cu speranţa că astfel își va 
ameliora starea fizică (localul în care învaţă va fi rechiziționat de guvern, în 
timpul războiului, ca bază pentru producerea bombei atomice). 

1931 — Revine la St. Louis. Printre scriitorii citiţi în adolescență se numără Oscar 
Wilde, Anatole France, Baudelaire, Gide. 

1932-1936 — Studiază literatura engleză la Harvard. În ultimul an are prima expe- 
riență homosexuală, în urma căreia se îmbolnăveşte de un sifilis pe care-l va trata 
la New York. 

1936-1937 — Călătorește în Europa. Asistă la Viena la cursuri de medicină. Se căsăto- 
rește cu Ilse Klapper, o evreică austriacă, pe care o ajută să emigreze în S.U.A., 
după anexarea Austriei de către Germania hitleristă. Este martor la ascensiunea 
nazismului, care îl șochează. 

1938 — Începe la Harvard un program de studii Fe PER de antropologie. Viaţa 
academică îi displace; conform spuselor dintr-un interviu acordat în 1965, ceea ce 
îi repugnă este atmosfera pe care o descoperă în acest mediu, cu intrigile din 
facultate și „cultivarea șefilor de catedră“. Va locui la Chicago și apoi la New 
York. Continuă să primească, din partea părinților, 200 USD lunar. Timp de un 
an, este copy-writer la o agenţie de publicitate din New York. Din 1938 datează 
primul său text literar, scris împreună cu un prieten de la Harvard, Kells Elvins, 
intitulat Twilight’s Last Gleaming. Aici apare pentru prima oară Dr. Benway, 
personaj central, mai tîrziu, în Prânzul dezgolit. 

1939 — Îşi retează voluntar o falangă de la un deget. În prefața de la Junkie va explica 
acest episod, descris drept „un moment Van Gogh“, prin dorinţa de „a impre- 
siona pe cineva care îl interesa atunci“. Conform unor biografi, dus la psihiatru 
de psihanalistul său din acea perioadă, îi va spune că s-a mutilat la o ceremonie de 
inițiere într-un trib indian. În urma acestui gest stă o vreme într-un spital 
psihiatric. 

1940 — Se întoarce la St. Louis și ia lecții de zbor. . 

1942 - E mobilizat în armată. Lăsat la vatră în septembrie, se angajează lucrător la o 
firmă de deparazitare din Chicago. Pînă la sfîrșitul războiului, practică diverse 
alte ocupaţii: barman, detectiv particular, reporter ș.a. 

1944 — ÎI întilneşte pentru prima oară pe Allen Ginsberg, personalitate marcantă a 
ceea ce va fi Generaţia Beat. Ginsberg îşi începuse de curînd studiile la Universi- 
tatea Columbia. În aceeași perioadă îi cunoaşte pe Jack Kerouac - celălalt autor 
definitoriu pentru Generaţia Beat, care îi va da și numele, Herbert Huncke, erou 
al aceleiaşi generaţii, precum şi pe Joan Vollmer Adams, cea care îi va deveni 
soţie. Este introdus în acest grup de Lucien Carr, un prieten din St. Louis. Mai 
vârstnic decît Ginsberg și Kerouac (născut în 1922), Burroughs are asupra lor un 


ascendent. Intră în contact cu mediile interlope. În august, Lucien Carr îl ucide, 
în legitimă apărare, pe David Kammerer, din același grup. Burroughs și Kerouac, 
martori, sînt arestați pentru că nu au informat autorităţile. 

1945-1946 — Scrie, împreună cu Jack Kerouac, un roman poliţist, And the Hippos 
Were Boiled in Their Tanks, rămas nepublicat. Burroughs va continua să mențio- 
neze povestirea scrisă în colaborare în 1938 drept singura sa producție literară 
înainte de Junkie. Cumpără bunuri de furat, inclusiv morfină. În acest context 
ajunge dependent de opiacee. Joan Vollmer devine, sub influenţa lui Kerouac, 
dependentă de benzedrină. E internată apoi în urma unei psihoze cauzate de 
consumul de amferamine. 

1946 — Este arestat, în aprilie, pentru procurare frauduloasă de narcotice. Divorţează 
de Ilse Burroughs. Se mută în Texas împreună cu Joan Vollmer şi cu fiica ei dintr-o 
căsătorie anterioară. Întemeiază o fermă, cultivînd portocale, bumbac și mari- 
juana. Prietenul lui Burroughs, Kells Elvins, li se alătură. 

1947 — Se căsătorește cu Joan Vollmer. La 21 iulie se naşte fiul lor, William S. Bur- 
roughs III. În august sînt vizitaţi de Allen Ginsberg și Neal Cassady. 

1948 - Se mută, împreună cu familia, la New Orleans. Este vizitat aici de Cassady și 
Kerouac, momentul fiind descris în romanul-cult al acestuia din urmă, On the 
Road, 

1949 — Este arestat pentru posesie de droguri. Din cauza problemelor cu legea, se refu- 
giază împreună cu familia în Mexic. Vollmer îi va tolera homosexualitatea. 

1950 — La îndemnul lui Kells Elvin, care îl vizitează în cursul primăverii, începe să 
lucreze la Junkie, pe care îl va termina în decembrie. 

1951 — 6 septembrie Își împușcă accidental soția. Tragedia se petrece în timp ce 
încerca să vîndă un pistol unui prieten. Conform unei versiuni larg vehiculate 
despre acest incident, Burroughs a încercat să-și demonstreze abilităţile de țintaș, 
punind în scenă, cu concursul lui Vollmer, celebra scenă din legenda lui Wilhelm 
Tell (cu un pahar de șampanie în locul mărului). Burroughs a negat această 
versiune, perpetuată totuși în biografiile sale consacrate. După 13 zile petrecute în 
arest și plata unei amenzi pentru omor prin imprudenţă, va fi pus în libertate. 
Episodul are, conform propriilor spuse, un rol esenţial în cariera sa literară ulte- 
rioară. El va pune accidentul pe seama posedării sale de către un „spirit malefic“ 
(Ugly Spirit). Această afirmaţie poate fi situată în contextul credinţei sale că „nimic 
nu se întîmplă de la sine“ și că „toate evenimentele sînt produse de o voinţă“. El 
va declara mai tîrziu: „Trebuie să admit concluzia teribilă că nu aș fi devenit 
niciodată scriitor, dacă nu ar fi fost moartea lui Joan.“ În acest sens, el va descrie 
scrisul drept o „eliberare“. 

1953 — Călătorește în America de Sud, în căutarea unei plante halucinogene numite 
Yage. Scrisorile pe care i le trimite lui Ginsberg despre această experiență vor fi 
publicate mai tîrziu în The Yage Letters. Elemente din acest voiaj se vor regăsi și în 
The Ticket That Exploded și Soft Machine, volume din trilogia denumită Cut-up. 

Este publicat Junkie, sub pseudonimul William Lee, în urma eforturilor lui Allen 
Ginsberg și datorită concursului poetului Carl Solomon, redactor la Ace Books și 
fost coleg de salon cu Ginsberg la Institutul Psihiatric din New York. Editura 
introduce numeroase note și o prefaţă în care se delimitează de afirmaţiile lui 
Burroughs despre diverse droguri. Burroughs va scrie, la cererea editurii, un prolog 
în care va arăta că provine dintr-o familie distinsă și va încerca să explice cum 
poate ajunge narcoman un „cetăţean normal“. Prima ediţie a cărții va fi vîndută 
„la pachet“ cu o carte despre droguri scrisă de un fost agent de la Narcotice. 


1954 — Se mută în Maroc, la Tanger (aflat pînă în 1956 sub administrare internaţio- 


nală). Îl cunoaște pe Paul Bowles. Se împrietenește cu Brion Gysin, poet și pictor, 
care va juca un rol important în creaţia sa. 


1955 — Începe lucrul la Naked Lunch. 
1956 — Este vizitat de Kerouac, de Ginsberg şi de parterul acestuia, poetul Peter Or- 


lovsky. Kerouac îl ajută să-și dactilografieze și să ordoneze notele care stau la 
baza volumului Naked Lunch. Începe, la Londra, o cură pentru dezintoxicare cu 
apomorfină, substanță despre care va spune că este singurul tratament eficace 
împotriva dependenţei de opiacee. 

Ginsberg publică poemul Howl, considerat prima operă importantă a Generației 
Beat. Ediţia, apărută la Editura City Lights a altei figuri centrale a generaţiei, 
poetul Lawrence Ferlinghetti, este confiscată iniţial de autorități, sub acuzaţia de 
obscenitate. În procesul care urmează, acuzaţia este respinsă, instanța apreciind că 
poemul are o importanţă literară. 


1957 — Apare, după şase ani de respingeri din partea editurilor, romanul On the Road 


al lui Jack Kerouac. Cartea a fost scrisă în trei săptămîni (potrivit teoriei lui 
Kerouac privind „scrierea spontană“), pe baza celor trăite de autor în decursul 
unei călătorii, împreună cu Neal Cassady, prin Statele Unite. Succesul este 
enorm, romanul devine obiectul unui cult și se vinde în sute de mii de exemplare. 


1958 — Burroughs se mută la Paris. Locuiește, cu Brion Gysin, la Bear Hotel. 
1959 — Naked Lunch este publicat la Paris, de Maurice Girodias, la Olympia Press. 

Conducerea Universităţii din Chicago interzice publicarea unor fragmente din 
Naked Lunch în Chicago Review. Redactorii demisionează și fondează revista 
literară Big Table. Poşta din Chicago confiscă prima ediţie a acesteia, în care apar 
extrase din Naked Lunch, pe motiv de obscenitate. Instanţa decide că acuzaţia nu 
are temei. 

Brion Gysin descoperă tehnica „decupajului“ — cut-up, care va fi folosită de 
Burroughs, printre altele, în Sof: Machine și Nova Express. Procedeul este, de 
fapt, o reinventare a reţetei dadaiste de creare a unui text (decuparea și alătu- 
rarea mecanică aleatorie a cuvintelor), decupajul „cut-up“ vizînd însă, în general, 
structuri frastice mai mari decît unitatea lexicală. Dacă aleatoriul este comun 
celor două „reţete“, o diferenţă provine din valorizarea, la Burroughs, a 
sensului textelor rezultate. 


1961 — Se întoarce în august la Tanger. Împreună cu Ginsberg, face cunoștință cu 
Timothy Leary (psiholog american, adept al folosirii drogurilor halucinogene — 
în special LSD — și erou al mișcării contraculturale din anii '60). La îndemnul lui 
Leary, încă angajat în acea vreme la laboratorul de psihologie de la Harvard, 
consumă „ciuperci sacre“, experienţă despre care Burroughs păstrează o amin- 
tire dezagreabilă. 

Revista Floating Bear este confiscată de autorităţile poștale, textul lui Burroughs 
Roosevelt after Inauguration, din cuprinsul acestuia, fiind considerat obscen. Va 
fi publicat mai tîrziu în The Yage Letters. 

Apare The Soft Machine, primul roman din trilogia Cut-up, care mai include The 
Ticket That Exploded (1961) şi Nova Express (1964). 

1962 — Naked Lunch apare la Grove Press. 

1962-1963 — Editorul este citat în două procese, la Boston și Los Angeles, în care se 
cere cenzurarea cărții pe motiv de obscenitate. Înainte de Naked Lunch, editura 
câștigase două procese similare vizînd romanele Amantul doamnei Chatterley al 
lui D.H. Lawrence și Tropicul Cancerului de Henry Miller. Aceste cazuri vor fi 
folosite de apărare în dosarul Naked Lunch. Publicarea cărţii lui Burroughs a fost 
amânată intenționat pînă după câștigarea proceselor respective. 

1965 ~ La Los Angeles, cazul este închis, cu o soluție favorabilă cărții. La Boston, 
Naked Lunch este declarat obscen. Editura declară recurs. 

Înceteagă din viață Mortimer Burroughs, tatăl scriitorului. 

1966 — William Burroughs se întoarce la Londra. 
Curtea Supremă a Statului Massachusetts răstoarnă decizia de la Boston, după un 
proces în care printre martorii apărării se numără Norman Mailer, Allen Gins- 
berg și Norman Holland. Într-o carte conscrată tribulaţiilor juridice ale roma- 
nului, Michael Barry Goodman va scrie că „Prânzul dezgolit și-a cîștigat însușirea 
unică de a fi fost ultima lucrare literară cenzurată de academie, de poșta ameri- 
cană, de serviciile vamale ale S.U.A. şi de autorităţile statale și locale“. 
Apare Soft Machine. 

1969 — Moare, bolnav de alcoolism, Jack Kerouac. 

1970 — Încetează din viaţă mama scriitorului. 
Apare The Job and The Last Words of Dutch Schultz. 

1971 — Apare The Wild Boys. 

1973 — Apare Exterminator. 

1974 — Se întoarce și se stabileşte la New York. Ține prelegeri și participă la lecturi 
publice. Îl întâlneșre pe James Grauerholz, cel care va îl va însoți și sprijini, ca 
manager personal, pînă la sfîrşitul vieţii. 

1975 — Se mută în „The Bunker“, o locuinţă fără ferestre din 222 Bowey, intrată apoi 
în legendă. 

Apare Ports of Saints. 

1978 — Are loc, la New York, The Nova Convention, manifestare în onoarea 
scriitorului. 
Apare The Third Mind. 

1981 — 3 martie Se stinge, după o ciroză, Bill Burroughs, fiul scriitorului. 
William Burroughs se mută cu Grauerholz în Lawrence, Kansas. 
Apare Cities of Red Light. 

1982 — În mai, William Burroughs este primit în Academia Americanā și în Institute 
of Arts and Letters. 

1983 — Moare Mortimer, fratele scriitorului. 

1984 — Apare The Place of Dead Roads. 

1985 — Apar The Adding Machine şi Queer. 

1986 — Moare prietenul său Brion Gysin. 
Apare The Cat Inside. 

1987 — Apare The Western Lands. Burroughs expune tablouri la Galeria Tony Shafrazi 
din New York. 

1989 — Este publicat /nterzone. Scriitorul apare în filmul lui Gus Van Sant Drugstore 
Cowboy, în rolul unui bătrîn preot toxicoman. 

1990 — Apare Blade Runner. 

1991 — Este supus unei intervenții pe cord, suportînd un by-pass triplu. 

1992 — Se lansează filmul Naked Lunch, adaptare după carte a regizorului canadian 
David Cronenberg. 

1993 — Apare CD-ul The „Priest“ They Called Hin, pe care textul şi vocea lui Bur- 
roughs sînt însoțite de muzica lui Kurt Cobain, starul formaţiei rock Nirvana. 

1995 — Apar Ghost of Chance și My Education. 

1996 — Lucrările sale plastice sunt expuse la festivalul Ports of Entry al Muzeului de 
Artă al orașului Los Angeles. 

1997 — 5 aprilie Moare Allen Ginsberg. 
2 august William Burroughs încetează din viaţă la Lawrence, în Kansas, a doua zi 
după un atac de cord. 


Sorin Ghergut 

Nota traducătorului 


DOUĂ SÎNT DIFICULTĂŢILE MAJORE pe care le întîmpină transpunerea în română a 
unui text precum Naked Lunch. Prima derivă din lipsa unui echivalent românesc pe 
măsură pentru argoul american folosit în carte. Este vorba, în primul rînd, de argoul 
drogurilor, dar și de termeni din cel al infractorilor și chiar din cel legat de homo- 
sexualitate. Puţinii termeni argotici legaţi de droguri din română — cei la care am avut 
acces și care nu riscă, pe de altă parte, să fie opaci pentru cititori — sînt recenți, 
corepunzând extinderii, regretabile, a fenomenului toxicomaniei în România. 
Limbajul folosit de narator și de celelalte personaje din Naked Lunch — în cazul 
cărora a vorbi despre necesitatea unei traduceri prealabile în engleză nu este exa- 
gerare — trimite nu doar la un mediu, ci şi, într-o anumită măsură, la o epocă, în speţă, 
anii '40-'50 ai secolului trecut, în America. Din acest punct de vedere, transpunerea în 
română are un cost inevitabil, dincolo de acela inerent oricărei traduceri. 

În cazul unuia dintre termenii cei mai frecvenți, junk, care desemnează aici 
drogurile de risc (în primul rînd heroina și opiaceele, excluzînd cannabisul și 
derivatele) am optat pentru o traducere neuniformă, adaptată la context, folosind atît 
„marfă“ sau „praf“, din narco-argoul românesc, cît şi neutrul „drog“. La fel, în cazul 
lui junkie, pentru care am recurs atit la argoticul „trăgător“, cît și la „toxicoman“ sau, 
în anumite contexte, la „drogat“ (care însă, spre deosebire de junkie, se referă la o 
persoană aflată sub efectul drogului și care nu e în mod necesar dependentă). 

Cealaltă dificultate, de sorginte lexical-culturală, este legată de gradul diferit de 
suportabilitate a unor cuvinte „tabu“. Echivalentele „vulgare“ pentru „penis“, „act 
sexual“ ș.a. sună, încă, în română, mai dur decît corespondentele lor din engleza 
americană — în pofida acrivismului hip-hop autohton de tip Paraziţii şi al utilizării lor, 
în anii din urmă, de către traducători și autori semnificativi. Fără a-l menaja pe 
„burghez“, am căutat, aici, o soluţie echilibrată, fidelă faţă spiritul originalului. 


Sorin Ghergut 

Prînzul dezgolit la tribunal 


CURTEA SUPREMĂ A STATULUI MASSACHUSETIS, printr-o decizie datată 
7 iulie 1966, a declarat Prinzul dezgolit de William S. Burroughs drept 
lipsit de caracter obscen. Prin respingerea acuzațiilor de obscenitate 
aduse romanului și situarea sa sub protecția Primului Amendament al 
Constituţiei Statelor Unite, cea mai înaltă curte din Massachusetts a 
infirmat o decizie anterioară a Curţii Superioare din Boston și a înde- 
părtat ameninţarea unei interziceri a cărții la nivelul statului. De la publi- 
carea pentru prima oară a Prinzului dezgolit în Statele Unite în 1962, 
singura acţiune de cenzură împotriva cărții în afara statului Massa- 
chusetts a avut loc în Los Angeles, unde romanul a fost absolvit de acu- 
zaţiile de obscenitate într-un proces desfășurat în 1965. 

La procesul din Boston care a precedat decizia Curţii Supreme a 
Statului Massachuserts, Norman Mailer, Allan Ginsberg și John Ciardi 
s-au numărat printre martorii care au pledat în favoarea Prinzului 
dezgolit. Avocatul care a apărat cartea și pe editorul ei a fost Edward De 
Grazia, asistat de Daniel Klubock. Mai jos se află textul integral al 
deciziei majoritare a Curţii Supreme a Statului Massachusetts, urmat de 
extrase din mărturiile domnilor Mailer și Ginsberg, precum și o decla- 
raţie a domnului de Grazia. 

Procurorul general vs. o carte 
intitulată Prînzul dezgolit 


CURTEA. Cartea a fost declarată obscenă de către Curtea Superioară, 
G.L.c. 272, §§ 28C, 28E, 28F (fiecare introdus de St. 1945, c. 278, $ 1). 
Curtea Supremă a Statelor Unite a considerat că, pentru a justifica un 
verdict de obscenitate, „trebuie să fie întrunite trei elemente: trebuie 
stabilit că (a) tema dominantă a materialului luat ca întreg stârnește un 
interes lubric pentru sex; (b) materialul este în mod patent ofensator, 
întrucît contravine standardelor contemporane ale comunității... și 
(c) materialul este în mod vădit lipsit de o valoare socială compensato- 
rie“ (subliniere în original). O carte intitulată „John Cleland's Memoirs 
of a Woman of Pleasure“ v. Procurorul General al Mass. 383 U.S. 413, 
418-421 (denumit mai jos cazul Memoriilor). Prinzul dezgolit poate 
stîrni interesul lubric al devianţilor sau a! celor curioși cu privire la de- 
vianţi. Pentru noi, este profund ofensator și este, așa cum autorul însuși 
îl numește, „brutal, obscen și dezgustător“. 

În ce priveşte eventuala valoare socială compensatorie a cărții, do- 
sarul conţine numeroase cronici și articole apărute în publicaţii literare și 
de alte tipuri care discută cu seriozitate această carte controversată, înfă- 
ţişînd halucinaţiile unui dependent de droguri. Se constată, astfel, că un 
grup substanţial și inteligent din cadrul comunităţii consideră că această 
carte posedă o anume semnificaţie literară. Deși opiniile altora cu privire 
la carte nu ne constrîng în vreun fel, nu putem ignora acceptarea şi im- 
portanţa atribuită ei de către atîtea persoane din comunitatea literară. 
Prin urmare, nu putem spune că Prânzul dezgolit este lipsit de „valoare 
literară compensatorie din perspectiva celor care o publică sau o difu- 
zează în temeiul acelei valori.“ A se vedea cazul Memoriilor de la p. 421. 

Dosarul nu demonstrează că volumul a fost „exploatat comercial pe 
baza interesului lubric, prin excluderea tuturor celorlalte valori“. 


Instanţa dispune în consecință. 


Preşedintele Curţii nu a participat la judecarea acestui caz. 


20 


Extrase din procesul de la Boston 
al romanului Prînzul dezgolit 


EDWARD DE GRAZIA: Domnule Mailer, v-aţi referit la faptul că în 
unele dintre scrierile dumneavoastră trataţi aspecte politice. Ar fi 
incorect să se spună că, într-o mare parte din scrierile dumneavoastră, 
atît ca romancier, cât și ca eseist, trataţi teme şi probleme morale ? 

NORMAN MALLER: ...Încerc s-o fac. E ca și cum aș spune — 

ÎNTREBARE: Ce e bine și ce e râu? 

RĂSPUNS: Dacă eşti jucător de base-ball, nu-ţi convine să spui că ești un 
bun apărător de linia a treia, încerci să joci în linia a treia. Încerci să 
tratezi teme morale. Dacă le tratezi bine e o altă problemă. 

ÎNTREBARE: Referitor la cuvîntul „moral“, încercați să trataţi chestiuni 
care țin de bine şi de rău? 

RĂSPUNS: Da, încerc să tratez astfel de probleme. 

ÎNTREBARE: Aţi citit Prînzul dezgolit, cartea supusă acum judecății 
Curţii? 

RĂSPUNS: Da, am citit-o. 

ÎNTREBARE: Aveţi vreo opinie cu privire la importanța ei? 

RĂSPUNS: Am o opinie schimbătoare cu privire la importanţa ei, pentru 
că acum am citit cartea, nu în întregime, ci am citit-o în întregime de 
două ori. Am citit mai mult de două treimi din carte, cu alte cuvinte, 
de trei ori. M-am întâlnit cu această carte în decursul unei perioade 
de doi sau trei ani; sau, ca să fiu mai precis, am întâlnit-o pentru 
prima oară în 1959, în revista Big Table. Am citit un fragment din ea; 
apoi am citit-o în întregime cu aproximativ doi ani în urmă, cînd a 
apărut. În ultimele cîteva zile am citit-o foarte încet și cu mare 
atenţie. Am citit primele 110 pagini. 

CURTEA: Care este legătura între Big Table și Prînzul dezgolit? 

MAILER: Big Table este o revistă. 

CURTEA: Presupun că e o revistă specializată. 

MAILER: Big Table a fost o revistă scoasă de cîţiva dintre editorii care au 
părăsit Chicago Review, care era revista literară a Universității din 
Chicago: 

DE GRAZIA: Domnule Mailer, ne puteți spune, cu propriile dumnea- 
voastră cuvinte, importanţa pe care i-o acordaţi acestui roman, fie ea 
şi schimbătoare ? 

MAILER: ...schimbarea pe care am amintit-o, schimbarea — dat fiind 
ceea ce e interesant în legătură cu ea pentru mine — am început să 
citesc cartea. Mi-a plăcut cartea foarte mult cînd am citit-o. Ultima 
oară mi-am zis, „bună treabă“. Am început s-o citesc trepidînd, chiar 
dacă nu mi-a mai plăcut la fel de mult. 

CURTEA: V-a preocupat într-o asemenea măsură ? 

MAILER: ...Dacă urmează să depun mărturire cu privire la ea — 

CURTEA: În această perspectivă, scuzați-mă. 

MAILER: Așadar, am găsit, citind-o— 

CURTEA: Cînd citeşti o carte o dată și ai chef s-o citeşti a doua oară și 
nu-ți place, nu-ţi pui viața-n joc pentru ea în aceste condiţii, nu ? 

MAILER: Nu. În orice caz, am constatat că lectura mi-a impus mai multă 
considerație de această dată. N-am terminat-o încă. A trebuit să 
citesc încet și să mă gîndesc foarte mult la ea, ca și la considerația mea 
pentru ea. Am sentimentul că înseamnă mult mai mult ca operă 
literară decît mi s-a părut data trecută, chiar în condiţiile-n care data 
trecută am perceput-o ca pe o operă de mare talent. Acest om are un 
talent excepţional. E posibil să fie cel mai talentat scriitor din Ame- 
rica, Ca scriitor profesionist nu-mi place să-mi fac un obicei din a 
conferi credibilitate oricăror alţi scriitori. 

CURTEA: L-aţi mai citit înainte ? 

MAILER: Am citit o carte, Junkie, într-o ediție ieftină; şi e chiar un 
roman foarte bun, de genul crud, fără menajamente. E un fals roman. 
L-a scris ca să câștige niște bani; dar e bine scris. Mici fragmente din 
el, de fapt, apar în Prînzul dezgolit, ca una dintre teme. 

Dar am simţit, citindu-l cu atenţie această ultimă oară, am avut 
sentimentul că opera prezintă un fel de complexitate pe care n-o s-o 
compar cu Ulysses a lui James Joyce, aș spune că nu este lipsită de 
termen de comparaţie. E posibil, fiind vorba de o operă care cere un 
studiu și o cercetare considerabile. Am găsit-o semnificativ mai puţin 
şocantă, recitind-o acum. Am simţit tot mai mult ţinta din diversele 
ei părţi. Prima oară, de la un capăt la altul, mi s-a părut bine scrisă. 
Acest om are un stil extraordinar. Surprinde exact o fărîmă de fru- 
museţe. Cred că surprinde frumuseţea și în același timp depravarea, 

răutatea și emoția vorbirii obișnuite, înțelegeţi, felul de-a vorbi al 
infractorilor, soldaților, atleților, toxicomanilor. 

Există un gen de exprimare, descris cu termenul de „limbaj de 
canal“, care are adesea o nuanţă foarte fină, incisivă, spectaculoasă; și 
Burroughs captează acest limbaj așa cum nici unul dintre scriitori ame- 
ricani pe care-i cunosc n-a făcut-o. De asemenea — şi asta îl face remar- 
cabil pentru mine ca scriitor — are un simț poetic cu totul deosebit. 
Imaginile lui poetice sînt intense. Adesea sînt dezpustătoare; dar în 
același timp există în ele un simţ al impactului, al montajului care este 
cît se poate de neobișnuit. Și, cum spuneam, toate acestea împreună 
îmi impun o consideraţie pentru stilul lui. Dar am început totodată 
să simt că realmente de data asta își propune ceva mai important decît 
îmi dădusem seama înainte; că această operă e una mai profundă, o 
operă calculată, după un plan. Cu alte cuvinte, arta ei e mai deliberată 
și mai profundă decît credeam înainte. Deci, astfel stînd lucrurile, 
după ce acest proces se va încheia, abia aștept s-o termin. Cum spu- 
neam, am terminat de citit doar prima jumătate de data asta. 

DE GRAZIA: Domnule Mailer, fiind vorba despre acest subiect, s-a făcut 
o referire mai devreme de către domnul Cowin (Asistentul Procuro- 
rului General) la chestiunea notițelor, a notițelor despre care autorul 
nu-și aminteşte cu claritate cum le-a scris, care au devenit mai tîrziu 
baza pentru Prînzul dezgolit; și mă întrebam dacă ne-aţi putea spune 
opinia dumneavoastră, ca scriitor, despre ce-ar putea să fie vorba aici. 

RĂSPUNS: Da. Am ascultat cu mare atenţie, pentru că mi-am amintit că 
am citit asta la începutul cărții; și mi s-a părut, pe măsură ce citeam 
cartea, am început să mă gîndesc la un fapt care e unul dintre mis- 
terele scrisului. Se poate-ntîmpla foarte des să te trezești dimineaţa și 
să-ncepi să scrii, şi ai această experienţă: lucrul despre care scrii e cel 
la care nu te gîndiseşi. Se va vedea în detaliu. Lucrurile cele mai bine 
scrise par să nu aibă vreo legătură cu cele la care te gîndești. Există un 
calcul inconștient care pare să aibă loc în timp ce dormi. Opera este 
produsă-n timpul somnului; și disciplina scrisului constă, în cea mai 
mare parte, în abţinerea de la a interveni în opera de creație care e 
făcută de inconștient. Cu alte cuvinte, cînd cineva lucrează la un 
roman, și obiceiurile lui sînt regulate și precise... — devin prolix aici 
cu un scop. Cele mai bune dintre obiceiurile lui sînt regulate pentru 
că el nu înfățișează opera pe care o execută cînd e conștient. 

În opera lui Burroughs cred că se petrece ceva cu totul extraor- 
dinar, întrucît autorul este, conform propriei mărturisiri, dependent 
de droguri. Am auzit diverse versiuni despre cum a scris Prinzul dez- 
golit. Se pare că a scris — cum scrie undeva, obișnuia să scrie în perioa- 
dele în care încerca să iasă de sub influența drogurilor, alteori a spus 
că scria în perioadele de dependenţă, cînd era dependent de droguri. 
E posibil să fi scris această carte în toate cele trei faze. Posibil s-o fi 
scris cînd era dependent, în timpul curei și atunci cînd se eliberase de 
dependență. 

Dar ce e fascinant pentru mine e că această carte posedă o struc- 
tură, vedeţi dumneavoastră, care e fără-ndoială imperfectă. Cred că 
unul dintre motivele pentru care nu o putem numi o carte mare 
precum În căutarea timpului pierdut sau Ulysses e imperfecţiunea 
acestei structuri. Nu există nici o-ndoială cu privire la talentul auto- 
rului; fiind stimulat şi stârnit de influența drogurilor, a fost în același 
timp și afectat. Acest om ar fi putut fi unul dintre cele mai mari genii 
ale limbii engleze dacă n-ar fi fost dependent. Astfel, în compoziţia 
acestei cărți e o senzaţie de mare trudă. Eu percep în ea și un stil 
anume, subconştientul trecînd prin multiplele încercări și cazne ale 
dependenţei, autorul se menţine totuși în limitele unui plan al cărţii; 
există, de asemenea, un sens profund. E surprinzător felul în care 
aceste teme revin mereu. 

N-am idee cum a fost pusă cartea cap la cap. Ingredientele sînt cu 
totul speciale, ca și cum ai lua parte la un banchet cu treizeci, patru- 
zeci de părţi componente. Poţi mînca în orice ordine. Poţi sări peste 
ele. Temele sînt profund îngemănate; orice pagină pusă alături de o 
alta creează o aură. Există o concepţie foarte adîncă în spate. 

În fine, se poate ca această carte să fie atât de ~ cum spuneam, să 
nu aibă altă structură decît profunzimea experienţei avute de autor, 
încercările particulare prin care acest om a trecut în viaţa sa; sau se 
poate să aibă o structură solidă. Mă bazez doar pe aceste trei lecturi. 
Simt că opera e îndeajuns de complexă încît să nu-mi pot da seama 
acum — mi se pare absolut fascinantă pentru că mă face s-o tot citesc, 
așa cum s-a-ntîmplat cu Ulysses cînd am citit-o pe vremea colegiului, 
ca și cum ar exista mistere de dezlegat pe măsură ce o citesc. 

ÎNTREBARE: Cînd folosiţi aceste cuvinte, „absolut fascinant“ şi așa mai 
departe, vreţi de asemenea să spuneți că este importantă pentru 

dumneavoastră ca scriitor și pentru alți scriitori? Daţi o măsură a 
importanţei ei? 

RĂSPUNS: Are o importanţă enormă pentru mine ca scriitor. 

ÎNTREBARE: Mai devreme, ați menţionat inconştientul și subconştientul. 
Aveţi sentimentul, ca scriitor, că o probă importantă pentru un scriitor 
este să evoce, să facă apel la o materie inconștientă și să o pună în 
formă artistică, iar asta ca să-și aducă o contribuție, ca scriitor, în socie- 
tate? În opinia dumneavoastră, este asta una dintre datoriile sau pro- 
blemele scriitorului? Dacă da, a făcut Burroughs acest lucru foarte 
bine? 

RĂSPUNS: Cred că n-aș vrea să mă-ntind prea mult vorbind despre ce 
cred eu. 

ÎNTREBARE: Permiteţi-mi să reformulez întrebarea într-un mod mai 
simplu. Credeţi că Burroughs, în această carte, a scos la lumină din 
inconștient, într-un fel sau altul, o cantitate mare de materie care a 
devenit folositoare şi care, dîndu-i-se o formă artistică, a devenit ceva 
deosebit? 

RĂSPUNS: Cred că nu e doar deosebită și folositoare, mai cred și că oferă 
un portret în această lucrare. Cred că această operă ~ după cum unul 
dintre domnii care au depus mărturie mai devreme a vorbit despre 
Sf. Augustin, eu nu m-aș gîndi la Sf. Augustin. Pentru mine, aceasta 
este pur și simplu portretizarea ladului. Este exact Iadul. De fapt, ono- 
rată instanţă, am ceva scris despre asta — pot să citesc, dacă doriţi? 

ÎNTREBARE: Aveţi niște notițe, înțeleg? 

CURTEA: Aveţi cîteva notițe ? 

MAILER: Am niște notițe. 

CURTEA: Puteţi. 

MAILER: Deci, în aceste notițe, spuneam — 

CURTEA: În treacăt, cînd aţi scris aceste notițe ? 

MAILER: Le-am scris duminică. Am mai scris despre William Bur- 
roughs înainte; și am scris despre el în Esquire acum doi ani, cred, 
sau un an și jumătate. Dar n-am fost tentat să revin, să mă-ntorc la 
ele. Observațiile au fost pozitive, dar am avut imboldul să scriu ceva 
nou. Dacă doriți, pot să vă dau asta. 

CURTEA: Continuaţi, domnule Mailer. 

RĂSPUNS: William Burrougs este, în opinia mea — indiferent care i-ar fi 
intenţiile conștiente — un scriitor religios. Există în Prinzul dezgolit 

un sentiment al distrugerii sufletului, care este mai intens decît oricare 
altul de felul său pe care l-am întâlnit în vreun alt roman modern. 
Este o viziune a modului în care ar acţiona omenirea dacă legătura 
între om și eternitate ar fi ruptă în totalitate. Ceea ce dă acestei 
viziuni o limpezime de răpăit de mitralieră este lipsa vădită de senti- 
mentalitate. Exprimarea sentimentalismului în chestiunile religioase 
apare adesea ca un soi de pietate îndulcită, care contravine oricărei 
idei de sentiment religios pentru cei dotați cu sensibilitate, discernă- 
mînt sau profunzime. Burroughs se ferește chiar și de posibilitatea 
unui asemenea sentimentalism (care ar putea, evident, să distrugă 
valoarea cărţii), asociind un vocabular dur, corosiv, unei serii de si- 
tuaţii precise, teribile și un gen de umor negru care constituie ultima 
mândrie a unui om învins, mîndria că nu și-a pierdut, cel puţin, caus- 
ticitatea. Astfel, acest gen de umor înflorește în închisori, în armată, 
printre consumatorii de droguri, pe stadioane și-n sălile de jocuri, un 
graffito al unui spirit rece, sau chiar furibund, bazat pe funcţiile tru- 
pești și pe slăbiciunile trupului, neajunsurile, umilinţele și chinurile 
pe care le poate suporta un trup. E un umor sălbatic și crud, la fel de 
implacabil și neutru ca un impozit comercial; e moneda comunicării 
în fiecare dintre acele lumi. Amar ca alcaliul, scufundă fiecare temă 
importantă în substanţa caustică a experienţei celei mai teribile; ce 
rămîne neatins este dur și neted ca un os. Din punctul meu de vedere, 
substanța emoţională a scrierii lui Burroughs e un fel de reziduu 
uscat și fin. 

Așa cum Hieronymus Bosch a desenat cele mai diabolice și mai 
înfiorătoare detalii cu o delicateţe a trăsăturii și cu un umor drăcesc, 
care-ţi induc o percepţie a ororilor de toate felurile la pîndă în Infern, 
la fel şi Burroughs îţi induce o viziune amănunţită, pătrunzătoare a 
cum ar putea să arate Infernul, un Infern care ar putea urma ca o cul- 
minare, ca produsul final al revoluţiei ştiinţifice. La capătul medicinei 
e drogul; la capătul vieţii este moartea; la capătul omului ar putea fi 
infernul care izvorăște din vanitățile minţii. Nicăieri precum în 
colecția de monştri, genii pe jumătate nebune, handicapaţi, șarlatani, 
infractori, perverși și fiare putride din Prinzul dezgolit nu se mai află 
o asemenea panoplie modernă a vanităţilor voinței umane, a exce- 
selor maligne care apar cînd ideea de putere personală sau intelec- 
tuală stăpînește deasupra compasiunii trupului. 


Sintem mai bogaţi cu această dare de seamă; și sîntem mai impu- 
nători ca naţiune pentru că un editor poate tipări această dare de 
seamă și o poate vinde liber într-o librărie, o poate vinde legal. 
Aceasta sugerează chiar că „Marea Societate“ despre care vorbește 
Lyndon Johnson ar putea să nu fie doar vorba-n vînt a unui politi- 
cian, ci e posibil să conţină germenii unui nou adevăr; pentru că nici 
o societate obișnuită nu ar putea avea bravura și onestitatea morală să 
privească-n abisul din Prinzul dezgolit. Dar o Mare Societate poate 
să se uite în genunea propriului Infern potenţial și să realizeze că este 
mai solidă, ca Națiune, fiindcă posedă un artist care se poate întoarce 
din Infern cu un portret de dimensiunile acestuia. 

Și aș mai adăuga, astfel se justifică tot, poate. 

DE GRAZIA: Nu mai am întrebări. 


* 

DE GRAZIA: Domnule Ginsberg, ați citit cartea intitulată Prînzul dez- 
golit de William Burroughs? 

ALLEN GINSBERG: Da. 

ÎNTREBARE: De mai multe ori? 

RĂSPUNS: Da, de cîteva ori. 

ÎNTREBARE: Îmi puteți menționa, în fața Curţii, câteva exemple sau 
ilustrări ale unor idei care au o importanță socială și pe care le vedeți 
exprimate în această carte ? 

RĂSPUNS: Da. Există în ea un număr mare de idei care au importanță 
socială; și roate sînt legare între ele în prezentarea cărții. Una dintre 
ele este o teorie a dependenţei de drog sau o teorie a dependenţei de 
heroină aplicată ca model pentru dependenţa de multe alte lucruri în 
afară de droguri. Este fenomenul la care se face referire, în carte, cu 
termenul „Algebra nevoii“, și celelalte dependențe care sînt menţio- 
nate sînt tratate într-o manieră impresionantă — dependenţa de homo- 
sexualitate, care e considerată de Burroughs tot un fel de depen- 
denţă; și, pe o scară mai largă, ceea ce el concepe drept dependența 
Statelor Unite față de bunuri și posesiuni materialiste. Dependenţa 
de bani este menționată în carte de mai multe ori; și, în primul rînd, 
dependenţa de putere sau dependenţa de controlul altor oameni prin 

puterea asupra lor. Astfel, de-a lungul cărții există imagini frapante 
ale unor oameni a căror obsesie sau poftă este de a avea controlul 
asupra minţilor, inimilor și sufletelor altor oameni. 

Chiar la începutul cărții această teorie foarte generală a depen- 
denţei, „Algebra nevoii“, este menţionată în Introducere, de la pag. v 
la xvi; ea este amintită din nou la paginile 21 și 168 din carte. 

ÎNTREBARE: Înainte de a face aceste trimiteri la paginile din carte în care 
este menţionată „Algebra nevoii“, v-aţi referit la Burroughs afirmînd 
că această carte tratează problema controlului indivizilor asupra altor 
indivizi, al instituțiilor asupra indivizilor. Aveţi în vedere o limitare a 
trimiterii — cum cred că aţi spus — la domeniul spiritual? 

RĂSPUNS: Ar fi vorba despre controlul politic. 

ÎNTREBARE: Cred că nu aţi menţionat sexualitatea și mă-ntreb dacă 
intenţionaţi s-o faceți. 

RĂSPUNS: Da. 

ÎNTREBARE: În acest sens, acum cîteva minute, domnul Jackson a depus 
mărturie cu privire la cîteva episoade în care oroarea situației descrise 
părea să implice relația homosexuală aproape forțată, o legătură ho- 
mosexuală forțată social. Așadar, revenind la ultimul dumneavoastră 
răspuns — 

RĂSPUNS: Această temă la care vă referiţi, a controlului sexual, ocupă cu 
siguranţă un loc important în carte şi este tratată pe larg în episoadele 
în care apare Carl și de asemenea în practicile doctorului Benway, de 
spălare a creierelor unora dintre pacienţii săi. 

ÎNTREBARE: Aţi găsit în carte, printre numeroasele idei pe care le-aţi 
amintit, că aceasta ar conţine o idee legată de problema — de pro- 
blema socială dacă tratamentul punitiv sau tratamentul psihiatric 
medical al dependenților este metoda cea mai nimerită sau cea mai 
bună? 

RĂSPUNS: Da. Cartea abordează această problemă din perspective 
multiple, diferite. Cred că opinia autorului cărții, după cum o ex- 
primă foarte direct în Introducere și de asemenea, cred, în Anexă, în 
concluzie, e că un tratament medical pentru dependenţa de heroină 
este de preferat unui tratament punitiv. Și el ilustrează sau dă 
exemple pentru această opinie, prin reprezentări dramatice ale unor 
dependenţi tratați punitiv, ducînd aceste reprezentări la extrem, 
înspre fantastic sau neobișnuit; precum imaginile pe care le oferă la 

pag. 16 și mai departe, cu Bradley Clientul, care e agentul fortelor 
punitive, care în cele din urmă devine dependent de calitatea de agent 
şi găsește o plăcere în puterea pe care o are asupra toxicomanilor, iar 
în cele din urmă nu mai resimte nici o plăcere, în afara momentelor 
în care se află în contact fizic direct cu un consumator. 

CURTEA: Domnule Ginsberg, considerați această carte obscenă ? 

GINSBERG: Nu cred, nu, domnule. 

CURTEA: Aşadar, ați fi surprins dacă autorul însuşi ar recunoaște că e 
obscenă şi trebuie să fie, în mod necesar, obscenă ca să-i transmită 
ideile și impresiile ? 

GINSBERG: Propoziția la care vă referiți — 

CURTEA: E la pagina XII din Introducere: „Întrucît Prînzul dezgolit 
tratează această problemă de sănătate, este în mod necesar brutal, 
obscen și dezgustător: Boala are adesea detalii respingătoare, nein- 
dicate stomacurilor sensibile. “ 

GINSBERG: Da, a spus asta. Nu cred că prin asta vizează-n vreun fel o 
obscenitate în sens juridic sau un caracter obscen din propria 
perspectivă sau din aceea a unui cititor deschis, favorabil. El abor- 
dează probleme fundamentale și înspăimîntătoare. 

CURTEA: Ce credeţi că vrea să spună cu propoziția: „Ca-ntotdeauna, 
prînzul e dezgolit ?* Vă deranjează că pun această întrebare? 

DE GRAZIA: Nu. 

GINSBERG: Această propoziţia apare, cred, arunci cînd discută despre 
pedeapsa capitală. 

CURTEA: Unde discută despre pedeapsa capitală ? 

GINSBERG: Chiar acolo. 

CURTEA: O discută în Cuvîntul înainte sau în Introducere ? 

GINSBERG: În paragraful de pe aceeași pagină. „Dă-le voie să vadă ce se 
află la capătul lungii linguri din foaie de ziar.“ 

CURTEA: Ce este o „lingură de ziar“? 

GINSBERG: Ni se dau sau sîntem hrăniţi cu lingura cu știri despre 
moarte, despre pedeapsa capitală sau execuţii. 

CURTEA: Foloseşte expresia „lingură de ziar“? 

GINSBERG: Da. 

CURTEA: La ce pagină e asta? 

GINSBERG: Exact pagina de la care citeaţi, pagina XII, „Întrucît Prinzul 
dezgolit tratează această problemă de sănătate“ — următorul paragraf 

începe cu „Anumite pasaje din această carte“ — sfîrșitul paragrafului: 
„Dă-le voie să vadă ce se află la capătul lungii linguri din foaie de 
Ziar.“ 

CURTEA: Credeţi că titlul Prînzul dezgolit e legat de pedeapsa capitală? 

GINSBERG: Nu, nu. E legat de dezgolirea vederii, a fi capabil să vezi clar 
dincolo de deghizări înșelătoare, să vezi prin deghizare. 

CURTEA: Aceasta e interpretarea pe care o daţi titlului? 

GINSBERG: Da. 

CURTEA: Sau sensul titlului? 

GINSBERG: Al cuvîntului „dezgolit“ din titlu; iar „prânzul“ ar fi ban- 
chetul deplin al acestei conștientizări dezgolite. 

CURTEA: În regulă. 

DE GRAZIA: Printre ideile pe care le-aţi observat în carte, ați vorbit 
despre ideea de control și problemele legate de control, al individului 
asupra individului. Are aceasta vreo legătură cu controlul celui depen- 
dent așa cum este folosit în carte termenul „dependent de control“? 

GINSBERG: Da. Conceptul de dependenţă este făcut să cuprindă, cum 
spune Burroughs, „dependenţii de control“, sau oamenii care sînt 
obişnuiţi să comande alți oameni. Ceea ce înseamnă a-i controla 
sexual, politic, social. De la pagina 21 avem o imagine a doctorului 
Benway, care este descris în mod caracteristic ca un dependent de 
control cu specializare înaltă, pregătire științifică și expertiză tehno- 
logică. Este cineva care, în acest caz, este dependent de controlul și 
spălarea creierelor unor mari grupuri sociale. Este un fel de — asta 
este într-un fel o parodie a unui superbirocrat modern, eficient. Și de 
asemenea, în paginile care urmează după pagina 21 și mai încolo, în 
cuprinsul cărții, în Libertia și în următoarele secțiuni, autorul oferă 
expuneri aproape științifice ale tehnicilor de spălare în masă a creie- 
rului și de control în masă, precum şi teorii ale dictaturii moderne, 
teorii ale statelor polițienești moderne, sugestii cu privire la posibili- 
tatea folosirii deopotrivă a drogurilor și a șocului electric — în altă 
parte, a gazelor neurotoxice. 

ÎNTREBARE: Cînd aceste sugestii apar sau sînt abordate, sînt abordate în 
sensul recomandări lor sau ca fiind lucruri de temut? 

RĂSPUNS: Nu. Cred că el le analizează laconic, satiric și oferă dovezi 
despre prezența acestor activități în cultura noastră modernă, pe 
alocuri într-un stil science-fiction, proiectîndu-le în situații de 


30 


coșmar din viitor, în cazul în care dependenţii de control ar reuși să 
se impună. 

CURTEA: Domnule Ginsberg, aveți cartea în faţă? 

GINSBERG: Da, am un exemplar. 

CURTEA: Vreţi să vă uitaţi la pagina XIV din Cuvîntul înainte ? 

GINSBERG: Prefaţa? 

CURTEA: Da. Paragraful trei: Unii dintre noi O Punem Altfel, și-asta e 
ceva la vedere așa cum îmi place să văd ce mănînc, și vize versa, 
mutatis mutandis după cum devine cazul. Salonul de Prinz Dezgolit al 
lai Bill... Poftiţi cu încredere... Recomandat pentru tineri şi bătrâni, 
oameni și lighioane. Nimic nu se compară cu un strop de ulei de șarpe 
ca să-ţi ungi rotiţele şi să-ți dai drumul la vale. Cu cine ești ? Hidraulic 
FreeG Fro-Zen! ? Sau vrei s-arunci o privire cu Preacinstitul Bill?" 

Există vreo asociere între aceasta și titlu? Și dacă da, cum o 
interpretați ? 

RĂSPUNS: Se referă, cred că aici se referă la toată cartea ca Salonul de 
Prînz dezgolit al lui Bill Burroughs, un salon de prânz, astfel: „Poftiţi 
cu încredere“, aruncaţi o privire. Acestea sînt produsele pe care le 
oferă, sau acestea sînt ideile pe care le oferă; şi o face aici într-un stil 
amuzant, de precupeț de carnaval cînd vorbeşte despre „ulei de șarpe“ 
Și „recomandat pentru tineri și bătrîni, oameni și lighioane“. Pro- 
dusele pe care le oferă în acest paragraf, ideile la care se referă, sînt 
idei despre care vorbește în paragraful următor, Problema de Sănă- 
tate Mondială numărul unu, care, crede el, este tendinţa din partea — 
tendința prezentă într-o civilizaţie mecanizată ca foarte puţini oa- 
meni să obţină controlul asupra unor puteri imense. 

CURTEA: Nu aţi face nici măcar o asociere îndepărtată între titlu şi vreo 
întîmplare din carte unde sînt descrise acte nenaturale ? 

GINSBERG: Da, acea parte a ei de asemenea, Actele nenaturale descrise 
sînt o parte a exhibării controlului. 

CURTEA: Aţi merge pînă la a-l considera asociat cu o descriere a unei 
persoane mîncînd excremente, servite pe o tavă, aici, în prima parte a 
cărții? 

GINSBERG: Această asociere particulară nu mi-a trecut niciodată, con- 
cret, prin minte. 


1. Joc de cuvinte în original: frozen = îngheţat (n. tr.). 

CURTEA: Așadar, ce aţi spune acum? 

GINSBERG: Sînt convins că și asta ar putea fi inclus aici. Cu siguranţă, și 
asta s-ar putea include. Toate nivelurile din titlu sînt acceprabile, cred. 

CURTEA: Bine. 

DE GRAZIA: Există în carte vreo abordare a unor idei care pot fi asociate 
cu partidele politice prezente sau viitoare, poate ceva de genul 
scrierilor lui H.G. Wells şi Kafka? 

RĂSPUNS: Da. 


*+ 


ÎNTREBARE: Referitor la întrebarea pe care începusem s-o formulez, sau 
la care ați început să răspundeți, în privința partidelor politice reale, 
imaginare sau proiectate în viitor: puteți să identificați, pentru noi, 
cîteva dintre aceste partide, așa cum apar în Prânzul dezgolit? 

RASPUNS: Da. De la pagina 144 încolo, pînă la, să zicem, pagina 165 sau 
169, avem o expunere completă și foarte amănunțită despre vreo 
patru partide politice imaginare. Acesta este miezul politic al cărţii; și 
cred, în cele din urmă, cea mai — una dintre cele mai interesante părți 
ale cărții, și cea mai semnificativă. 

CURTEA: Există un partid conservator ? 

GINSBERG: O, da, există două partide conservatoare. 

CURTEA: Puteţi, vă rog, să mi le indicaţi? 

GINSBERG: Depinde de definiţia pe care o dați termenului de „conser- 
vator“. Dacă aveţi în minte un partid conservator cu adevărat respec- 
tabil, aceștia sînt Factualiștii. Ei sînt cei care sînt împotriva contro- 
lului exercitat de către un viitor stat polițienesc. Ei au avertizat cu 
privire la controlul ansamblului, controlul publicului, ca în cazul 
doctorului Benway. Ei se situează, într-un anumit sens, pe poziţii 
foarte împotriva Statului sau a Statului exacerbat. 

CURTEA: Sub ce înfățișare ni se prezintă în carte partidul radical? 

GINSBERG: Dat fiind că domnul Burroughs însuși se consideră pe sine 
Factualist, atunci Factualiștii ar putea fi considerați și radicali. 
Burroughs se consideră Factualist. Partidul extremist ar fi în același 
timp de stînga și de dreapta. Aceștia ar fi Lichefianţii. 

CURTEA: Societatea Birch se ocupă de factualitate, nu ? 

GINSBERG: De fapt, nu le-am citit proza. 

CURTEA: În regulă. 

DE GRAZIA: Există aici partide extremiste ? 

RĂSPUNS: Da. Există două partide extremiste. Sînt Lichefianţii. Ei sînt 
prezentaţi la pagina 163. 

ÎNTREBARE: În termenii bunului simţ, ar putea fi comparați cu fas- 
ciștii? 

RĂSPUNS: Într-o foarte mare măsură. Cuvîntul a lichefia provine de la 
fasciști sau comuniști, politicile de lichidare despre care vorbește 
Stalin. Vor să lichideze sau să lichefieze toată opoziţia, și toți trebuie 
lichefiați sau eliminaţi, cu excepția unei personalități care deţine 
controlul şi va conduce lumea. 

ÎNTREBARE: Ce ne puteți spune despre Divizionişti ? 

RĂSPUNS: Ei au o metodă diferită de a se impune. Au o facțiune sau un 
om pe care-l descriu ca Emiţătorul, care va supravieţui prin inun- 
darea lumii cu propriile replici. Se divide şi creează replici ale sale. 
Oriunde va călători, va avea pe cineva căruia să-i vorbească. Nu se va 
mai simţi singur. 

CURTEA: Divizioniștii sînt homosexuali? 

GINSBERG: Da. Divizionismul e și o parodie a unei situaţii homosexuale; 
dar Burroughs atacă realmente și homosexualii în această carte. 

CURTEA: Conservatorii sînt plasați într-o anumită categorie sexuală în 
carte? 

GINSBERG: ...Cred că aceștia, dacă îi considerăm pe Factualişti conser- 
vatori, cred că au o aplecare spre laissez-faire, orice e natural, orice nu 
dăunează va fi acceptabil. Cînd homosexualitatea devine o obsesie, un 
impuls necontrolat sau o încercare de a-i controla pe alții, atunci 
trebuie dezaprobată. Și cred că Factualiştii, ca partid conservator, au 
emis mai multe buletine de probă care apar, cred, la pagina 167 și 
care tratează această chestiune. 

CURTEA: Ca nu cumva cineva să ia toate acestea în serios, desigur, e 
evident că e vorba despre o creaţie imaginară. 

GINSBERG: Da. 

CURTEA: Și cred că ar trebui cu siguranță arătat aici că nu există absolut 
nici o legătură cu vreun partid politic din Statele Unite, așa cum înțe- 
legem și eu, și dumneavoastră. 

DE GRAZIA: Cred că e ceva în genul prozei de anticipație. 

GINSBERG: Da, cum spuneam, acestea sînt povești despre partide. poli- 
tice imaginare. Cred că Burroughs ar spune că acestea sînt reprezen- 
tative pentru marile forţele care acţionează în lume astăzi. Poate că 
aceasta se justifică, atîta vreme cât există în lume locuri unde func- 
ţionează state polițienești. 

CURTEA: Există vreo implicație semnificativă cu privire la partidele 
politice din viitor? 

GINSBERG: Chiar și cu privire la aspecte politice din prezent, nu în mod 
necesar din America, ci de peste tot, inclusiv din America. 

DE GRAZIA: Credeţi, de exemplu, cînd se referă la Partidul sau grupul 
Divizionist care a fost amintit acum cîteva clipe, că, deși vorbește despre 
acesta ca despre un fel de posibil partid din viitor, un partid politic, 
vizează de fapt nu partide politice, ci grupuri de azi, grupuri sociale 
de astăzi care sînt implicate în luptele politice din Statele Unite? 

GINSBERG: Da. 

CURTEA: În ce lupte politice sînt implicaţi homosexualii? 

GINSBERG: Aceasta ar putea ţine de părerile personale ale fiecăruia. 

DE GRAZIA: Cred că martorul a spus că aceştia sînt doar o parte dintre 
Divizioniști. 

GINSBERG: Homosexualitatea, așa cum apare aici, e doar una dintre 
încercările de a dobîndi controlul asupra altora. Există alte căi pentru 
asta în afară de manipularea sexuală directă; o alta este spălarea creie- 
rului, echivalîndu-l pe cel care prin aceasta încearcă — în mod sadic — 
să domine o altă persoană cu un homosexual care încearcă să domine 
fizic o altă persoană. 

CURTEA: Permiteți-mi să întreb din nou: credeți că autorul sugerează în 
mod serios că într-un anumit moment din viitor un partid politic va 
avea de-a face, în vreun fel, cu sexul? 

GINSBERG: Cred că da, da. 

DE GRAZIA: În 1984 — 

CURTEA: Îmi cer scuze. Cînd spun „a avea de-a face cu sexul“, nu mă 
refer la o tentativă de schimbare în privinţa perversiunii. Nu mă refer 
la vreo cruciadă pentru a face lumea un loc mai bun în care să se 
poată trăi, așa cum o înțelegem acum; ci înțeleg, din răspunsul dum- 
neavoastră — ceea ce încearcă autorul să prezinte aici este că, într-un 
anumit moment din viitor, va exista un partid politic compus, de pildă, 
din homosexuali ? 


34 


GINSBERG: ...Cred, spunînd asta, că așa ceva s-a-ntimplat deja într-un 
anume sens — sau din devianţi sexuali — și putem să-l dăm ca 
exemplu pe Hitler, Germania sub Hitler, acela era un partid politic 
care nu era în regulă din punct de vedere sexual. 

CURTEA: Pot exista homosexuali în orice partid politic, dar nu cred că 
sînt predominanţi. 

DE GRAZIA: Nu cred că domnul Ginsberg vrea să facă o afirmaţie cu 
privire la faptul dacă Hitler era sau nu pervers, sau dacă fascismul 
sau partidul politic al lui Hitler era homosexual sau altceva de felul 
acesta; cred că ceea ce încercăm, ce încearcă domnul Ginsberg să 
arate, este că autorul abordează aceste probleme și unele dintre cate- 
goriile de oameni și de partide în care se implică; și că abordează 
teme care au o semnificație politică şi teme care au implicații şi legă- 
turi chiar cu lucruri precum partidele politice din prezent sau partide 
politice din trecutul recent. 

GINSBERG: Pot să fac un comentariu, domnule? 

CURTEA: Da. 

GINSBERG: Ar putea să limpezească unele lucruri. Un partid, unul 
imaginar precum Divizioniștii — deși homosexualitatea e un aspect al 
Divizionismului, există alte aspecte politice. Nu e ceva exclusiv — 
Divizioniştii nu sînt doar un alt nume pentru homosexualitate. Divi- 
zioniști din carte au alte intenții: sînt implicaţi în afaceri, afaceri inter- 
naţionale cu produse defecte, la un moment dat intervenind și un alt 
grup, Lichefianţii. De pildă, cred că i-ar compara nu cu un grup sexual, 
ci cu un grup rasial. Ar compara Lichefianţii cu rasiștii. Lichefianţii 
doresc ca toți să fie lichefiați sau eliminaţi, mai puţin ei înșiși. Vor ca 
imaginea lor să domine grupul. Nu există nici o legătură sexuală între 
partidele politice; și denumirile de aici, precum Lichefianţii — vreau 
să spun că se aplică mai mult decît la un nivel sexual. Aceasta e una 
dintre asocierile intenționate. 

DE GRAZIA: Domnule Ginsberg, există referiri în carte la acest personaj, 
Grefierul Districtual ? 

RASPUNS: Da. 

ÎNTREBARE: Care a fost menţionat — 

CURTEA: Acesta de la pagina 144 la 165? 

GINSBERG: Grefierul Districtual apare imediat la pagina 169. Avem, aș 
spune, un exemplu al unuia dintre Lichefianți. Este un portret deplin; 

dar redus la termeni jurnalistici, la limbajul plat al actualități, în 
sensul felurilor de oameni despre care am citit în ziar — anti-negri, 
anti-Nord, antisemiţi, birocratul alb, rasist din Sud. Portretul este 
compus aici, poate, ca un exemplu contemporan a ceea ce Burroughs 
ar numi un Lichefiant. Cred că aceasta este realmente una dintre cele 
mai amuzante și mai strălucite părți ale cărții, pentru că a fost scrisă, 
să ne amintim, înainte ca acești oameni să intre în atenţia ziarelor; şi 
este o proză scrisă într-un stil foarte frumos, în sensul că genul au- 
tentic de vulgaritate și argotism al limbajului personajului înfățișat 
este redat cu mare acuratețe de autor. 

CURTEA: În special cu referire la spiţeria din Dalton Street. 

GINSBERG:... Bucata continuă, cred, de la 169 la 177. E un lung mo- 
nolog al unui Şerif din Sud sau Grefier Districtual, la pagina 177, la 
sfârșit, care începe cu „Grefierul privi legitimaţia cu suspiciune: 
Nu-mi păreţi un Porc Spinos autentic și pe bune... Ce părere ai despre 
evreeei...?. Păi, domnu” Anker, știți și dumneavoastră că tot ce-și 
dorește un evreu e să i-o pună la o fată creștină... Într-o zi o să-i belim 
pe ăia de-au mai rămas.“ 

CURTEA: La ce pagină sînteți ? 

GINSBERG: Pagina 177. E realmente foarte amuzant. 

CURTEA: Permiteți-mi să vă întreb: este această propoziție ofensatoare, 
profund ofensatoare, pentru dumneavoastră ? 

GINSBERG: Sînt evreu și ar trebui să fiu ofensat. Ceea ce face Burroughs 
este o parodie a acestui monstru; îl parodiază pe acest antisemit. 

CURTEA: Nu este ofensator pentru dumneavoastră? 

GINSBERG: Nu. Burroughs apără evreii aici. Nu vă dați seama că face o 
parodie după procesele discursive și mintale monstruoase ale sudis- 
tului rudimentar, genul plin de ură, care urăște pe toată lumea, evrei, 
negri, nordici. Burroughs adoptă o poziţie foarte morală, apărînd aici 
binele, după părerea mea. 


DE GRAZIA: Domnule Ginsberg, puteți să spuneți în fața Curţii dacă, 
sau în ce măsură cartea Prînzul dezgolit a fost importantă pentru 
propria dumneavoastră muncă de creație? 

RASPUNS: A fost, într-o foarte mare măsură. 

ÎNTREBARE: Prin caracterul experimental sau sub alte aspecte è 

RĂSPUNS: A avut o influenţă și o înrâurire profundă asupra mea de-a 
lungul anilor în care am citit-o și recitit-o, și această carte, şi alte cărți 
ale autorului; de această dată, în special, pentru că a deschis o breșă 
vastă spre exprimarea autentică a ceea ce se petrece în mintea sa, fără 
bariere. A făcut o mărturisire cu adevărat completă, a scos totul la 
vedere, în faţa tuturor ochilor. 

A găsit un mod de a o face cât se poate de economic. A găsit un 
fel de metodă a mozaicului pentru a așeza toate aceste elemente 
diferite în ordine. Dar faptul important care m-a frapat a fost curajul 
enorm necesar pentru a face o asemenea confesiune totală. Nu există 
absolut nimic ascuns sau lăsat deoparte. 

ÎNTREBARE: Ce ne puteţi spune despre arta implicată? 

RĂSPUNS: Cît privește arta literară — 

ÎNTREBARE: Râspunzînd la această întrebare, cînd ați vorbit despre 
„Curajul enorm“ etc... 

RĂSPUNS: Aceasta face parte din arta literară, cu adevărat, după părerea 
mea. 

ÎNTREBARE: Că a fost capabil să-i dea o formă artistică ? 

RĂSPUNS: Da. Acest gen de curaj și acest gen de impuls ca un gen de 
idealism din partea autorului, le văd ca pe o parte integrantă a artei 
literare. La un nivel mai superficial se pune problema stilului compo- 
ziţiei, asemenea mozaicului, spuneam. Pasajele au fost așezate precum 
un mozaic, abordat cu mare fineţe și un mare simţ al frumuseții în 
această carte. Că principalele calităţi literare pe care le-am observat și 
mulți alții le-au observat sînt, înainte de toate — are o ureche fantas- 
tică pentru vorbirea obișnuită, cum ar fi un doctor făcînd o expunere 
despre medicină, un drogat muindu-și fursecul, un ofițer de la narco- 
tice faţă-n faţă cu responsabilul departamental, un copil arab al străzii 
în Africa de Nord, o casnică între două vîrste de la periferie, un grefier 
districtual din Sud. Este o gamă fantastică de ritmuri de vorbire, 
dicţii și un stil de natură moartă, capacitatea de a le reproduce cu o 
precizie deplină, concisă, economică. 

ÎNTREBARE: În felul acesta și-n celelalte moduri pe care le-aţi indicat, dum- 
neavoastră, ca poet, ați avut ceva de învățat din această carte, şi alții 
asemenea dumneavoastră, alții pe care-i cunoaşteţi, au avut de 
învățat, de asemenea, din ea? 

RASPUNS: Da. Și mai e un lucru — există mult limbaj pur și poezie pură 
în această carte, care e la fel de mare ca orice poezie scrisă în America, 
după părerea mea, în particular un rînd pe care aș vrea să-l citesc: 
„Motel... Motel... Motel... arabescuri frânte de neon... vaiete de sin- 
gurătate peste continent precum cornuri de ceață deasupra apelor 
calme, uleioase ale rîurilor la reflux...“ 

ÎNTREBARE: N-aţi scris odată un poem despre Prânzul dezgolit? 

RĂSPUNS: Da, demult. 

ÎNTREBARE: ÎI aveți? 

RĂSPUNS: Da. 

ÎNTREBARE: Unde apare? 

RĂSPUNS: Într-o carte a mea numită Sandvișurile de realitate. 

CURTEA: Unde pot găsi această carte ? 

GINSBERG: Probabil la Cambridge. Este un poem pe care l-am scris 
după lectura pasajelor citate aici. Acesta este „Despre lucrarea lui 
Burroughs“. Pot să-l citesc? 

CURTEA: Da, vă rog. 

GINSBERG: Metoda să fie cea mai pură fibră 

fără vreun veșmiînt simbolic, 
viziuni & recluziuni reale 
Ca și ieri, ca şi azi. 


Recluziuni și viziuni expuse 
cu puţine descrieri 
corespunzînd întrutotul cu acelea 
din Rose şi Alcatraz. 


Un prînz dezgolit e-n firea noastră, 
noi mîncăm sandvișuri de realitate. 
Dar alegoriile-s tot atîtea frunze de salată. 
N-ascundeţi nebunia, în spate. 


DE GRAZIA: Nu mai am întrebări. 


3+ 

DE GRAZIA: ...Cu permisiunea onoratei instanţe, aș vrea să citesc, în 
acest moment, dintr-o scrisoare pe care am primit-o nu demult de la 
William Burroughs: „Întrebarea: Ce înseamnă sex? Şi întrebarea 
simultană privitoare la ce înseamnă obscen, impur, nu este pusă, cu 
atît mai puțin nu i se răspunde, întocmai din cauza barierelor de anxie- 
tate semantică ce împiedică examinarea în mod liber sau, cred, în 
mod ştiinţific şi obiectiv a fenomenelor sexuale. Cum pot fi studiate 
aceste fenomene, dacă este interzis să scrii sau să gîndești despre ele? 

În cazul în care, sau pînă cînd o examinare liberă a manifestărilor 
sexuale nu va fi permisă, omul va continua să fie controlat de sex, 
mai degrabă decît să-și exercite controlul. Un fenomen complet 
necunoscut din cauza ignorării deliberate și a excluderii sale ca 
subiect al scrisului și al cercetării. 

Avem de-a face aici cu o barieră din partea a ceea ce nu poate fi 
numit altfel decît superstiție și teamă medievală, exact aceeași barieră 
care a frînat ştiinţele naturale, cîteva sute de ani, în sfera dogmei mai 
degrabă decît în cea a examinării și cercetării. Pe scurt, aceleași me- 
tode obiective care au fost aplicate în ştiinţele naturale ar trebui acum 
aplicate fenomenelor sexuale, astfel încît aceste manifestări să poată fi 
înțelese și controlate. Un doctor nu este criticat pentru descrierea 
manifestărilor și a simptomelor unei boli, chiar dacă se-ntîmplă ca 
simptomele să fie dezgustătoare. 

Cred că un scriitor are dreptul la aceeași libertate. De fapt, cred că 
a venit timpul ca linia de demarcaţie dintre literatură și știință, o linie 
de demarcaţie pur arbitrară, să fie ştearsă.“ 

Acesta este sfîrșitul citatului. 

Onorată instanță, am fost învăţaţi demult — acesta este sentimentul 
exprimat de domnul Burroughs, pe care l-am adoptat în concluzia 
mea — de multă vreme, că artiştii și scriitorii au de adus contribuţii la 
cunoașterea și edificarea civilizaţiei, la fel de mari, poate, ca și acelea 
ale oamenilor de știintă. 

Daţi-mi voie să citez încă o dată, foarte pe scurt de data asta, din 
fondatorul științei psihiatrice moderne, Sigmund Freud: „Scriitorii 
de imaginație sînt colegi valoroși și mărturia lor trebuie preţuită foarte 
mult pentru că ei se nutresc din surse pe care noi nu le-am făcut încă 
accesibile pentru știință. Portretizarea vieţii psihice a ființelor umane 
este, cu siguranță, sarcina dintii a scriitorului de imaginaţie. El a fost 

întotdeauna precursorul științei, iar astfel și al psihologiei științifice.“ 
Un punct de vedere foarte apropiat a fost exprimat de unul dintre 
pedagogii de frunte ai ţării, John Dewey; citez: „Libertatea artistului 
în domeniul expunerii literare este o precondiţie a producerii dezi- 
rabile a opiniei adecvate cu privire la chestiunile publice, tot atît de 
mult ca și libertatea în domeniul investigaţiei sociale. Artiştii au fost 
întotdeauna adevărații aducători ai noutăților, căci nu evenimentul 
exterior, în sine, constituie noutatea, ci înflăcărarea, prin el, a emoției, 
percepției şi aprecierii.“ 

Onorată instanţă, subscriu și cred că martorii pe care i-am ascultat 
astăzi, care au citit Prinzulul dezgolit şi au depus mărturie în fața 
Curţii, a noastră și a dumneavoastră, subscriu de asemenea; sînt con- 
vins că și Curtea Supremă a Statelor Unite va fi de acord, în situația 
în care va fi necesar; sper că și dumneavoastră sînteți de acord. 


Introducere 
Depoziţie: mărturie cu privire la o boală 


M-AM TREZIT DIN BOALĂ LA VÎRSTA DE 45 DE ANI, liniștit și cu mintea 
limpede, şi într-o stare de sănătate rezonabilă, cu excepția ficatului slăbit 
și a unui aspect de carne de-mprumut, comun tuturor celor care supra- 
viețuiesc Bolii... Cei mai mulți dintre supraviețuitori nu-și amintesc în 
detaliu delirul. Se pare că eu mi-am notat amănunţit impresiile din 
timpul bolii şi al delirului. Nu-mi amintesc exact cum am scris aceste 
note, publicate acum sub titlul Prâzzu/ dezgolit. Titlul mi-a fost sugerat 
de Jack Kerouac. Nu am înțeles ce vrea să spună pînă recent, după însă- 
nătoșire. Titlul înseamnă întocmai ceea ce spun cuvintele care îl compun: 
NAKED Lunch — Prînzul DEZGOLIT - un moment îngheţat, în care 
fiecare vede ce se află la capătul fiecărei furculiţe. 

Boala este dependenţa de droguri, iar eu am fost dependent vreme de 
cincisprezece ani. Cînd spun dependent, mă refer la junk — „marfa“ sau 
„praful“ (termen generic pentru opiu și/sau derivate, incluzînd toate 
produsele sintetice, de la demerol la palfium). Am folosit marfa sub 
multe forme: morfină, heroină, dilaudid, eukodal, pantopon, diocodid, 
diosan, opiu, demerol, dolofină, palfium. Am fumat-o, înghiţir-o, pri- 
zat-o, injectat-o în venă-piele-mușchi, introdus-o sub formă de supo- 
zitor. Acul nu e esenţial. Indiferent dacă o prizezi, o înghiţi sau ţi-o bagi 
în cur, rezultatul e același: dependența. Cînd vorbesc despre dependența 
de droguri, nu mă refer la canabis, marijuana sau orice alt preparat din 
haşiş, mescalină, Bannisteria Caapi, LSD 6, Ciuperci Sacre sau alte 
droguri din grupul halucinogenelor... Nu există nici o dovadă că uzul 
vreunuia dintre halucinogene are ca rezultat dependenţa fizică. Acţiunea 
acestor droguri este, din punct de vedere fiziologic, opusul acţiunii 

drogurilor pe bază de opiu. S-a creat o confuzie regretabilă între cele 
două categorii de substanţe, din cauza zelului „brigăzilor pentru narco- 
tice din S.U.A. şi din alte părți. 

În cei cincisprezece ani în care am fost dependent, am observat 
modul precis în care operează virusul în cauză. Piramida drogului, un 
nivel înghițindu-l pe cel de sub el (nu e o întîmplare că barosanii dro- 
gului sînt totdeauna grași și că dependentul din stradă e totdeauna slab) 
și tot așa pînă la vîrf, sau vârfuri, căci sînt multe piramide ale drogului, 
hrănite cu oameni din toată lumea, toate construite după principiile de 
bază ale monopolului: 

1. Nu da niciodată nimic pe degeaba. 

2. Nu da niciodată mai mult decît e nevoie (întotdeauna prinde-l pe 
client flămînd și fă-l să aștepte). 

3. Dacă poți, ia totdeauna totul înapoi.: 

Dealerul recuperează în întotdeauna tot. Dietei are nevoie de tot 
mai mult drog ca să-și păstreze o formă omenească... ca să astimpere 
arătarea din ceafă". 

Drogul este matricea monopolului şi a puii Dipendenni stă și 
aşteaptă, în timp ce picioarele purtate de marfă îl duc drept pe făgașul 
mărfii la reșută. Marfa este, din punct de vedere cantitativ, măsurabilă cu 
acuratețe. Cu cît folosești mai multă marfă, cu atît ai mai puțină, și cu cît 
ai mai multă, cu atît foloseşti mai multă. Toate drogurile halucinogene 
sînt considerate sacre de către cei care le folosesc — există culte pentru 
Peyote și culte ale Bannisteriei, culte ale Hașişului și culte ale Ciupercilor 
— „Ciupercile Sacre din Mexic te fac să-L vezi pe Dumnezeu“ — dar 
nimeni n-a sugerat vreodată că marfa ar fi sfîntă. Nu există culte ale 
opiului. Opiul este profan și cantitativ ca banii. Am auzit că ar fi existat 
odată în India un derivat de opiu benefic, care nu cauza dependenţă. Se 
numea soma şi era reprezentat ca un frumos val albăstrui. Dacă soma a 
existat vreodată, dealerul a fost acolo ca s-o-mbutelieze, s-o monopo- 
lizeze și s-o vîndă, și a transformat-o în marfa noastră dintotdeauna. 

Praful este produsul ideal... marfa supremă. Nu e nevoie de vorbărie 
comercială sau de tîrguieli. Clientul se va tîrî prin canale și se va milogi 


1. În original: The Monkey — lit. „maimuța“ — termen care desemnează depen- 
denţa de drog, în expresia „to have a monkey on one's back“ — „a duce o maimuţă în 
spate“; „maimuța“ este o personificare a nevoii de drog resimţite de toxicoman (n. tr.). 

ca să o cumpere... Negustorul de drog nu-și vinde marfa consumato- 
rului — îl vinde mărfii pe consumator. Îl degradează și-l simplifică pe 
client. Își plăteşte oamenii cu praf. 

Praful produce o formulă fundamentală a virusului „răului“: Algebra 
Nevoii. Chipul „răului“ este totdeauna chipul nevoii totale. Un narco- 
man este un om care are o nevoie totală de drog. Dincolo de o anumită 
frecvenţă, nevoia nu cunoaşte absolut nici o limită și nici un control. În 
termenii nevoii totale: „Tu n-ai face-așa ?“. Ba da. Ai minţi, ai înșela, 
ţi-ai turna prietenii, ai fura, ai face orice ca să-ţi satisfaci nevoia totală. 
Pentru că te-ai afla într-o stare de rău total, de posedare totală, și nu ai fi 
în situaţia în care să poţi alege să faci altfel. Narcomanii sînt oameni 
bolnavi, care nu pot acţiona altfel decît o fac. Un cîine turbat nu poate 
alege, nu poate decît să muște. O atitudine fariseică nu slujește la nimic, 
dacă nu e cumva tocmai în slujba menținerii în stare activă a virusului 
drogului. Drogul e o mare industrie. Îmi amintesc ce-mi spunea un ame- 
rican care lucra pentru Comisia Aftosa în Mexic: 

— Cît va mai dura epidemia? — l-am întrebat. 

— Atât cît putem s-o-ntreţinem... Da... și poate că aftoza va izbucni 
în America de Sud... — mi-a răspuns visător. 

Dacă vrei să modifici sau să distrugi o piramidă de numere în serie, 
modifici sau scoţi numărul de la bază. Dacă vrem să distrugem piramida 
drogului, trebuie să începem de la baza ei: Dependentul de pe Stradă, şi 
să-ncetâm să umblăm, donquichotesc, după așa-zișii „barosani“, care 
pot fi, toți, înlocuiți instantaneu. Dependentul de pe stradă care are ne- 
voie de drog ca să trăiască este factorul de neînlocuit în ecuația drogului. 
Cînd nu vor mai exista dependenți care să cumpere marfa, nu va mai 
exista trafic. Atita timp cît nevoia de drog există, cineva îi va veni în 
întîmpinare. 

Dependenţii pot fi vindecaţi sau puși în carantină — adică să li se per- 
mită o raţie de morfină, sub o supraveghere minimală, precum în cazul 
purtătorilor de tifos. Cînd acest lucru va fi făcut, piramidele drogului 
din toată lumea se vor prăbuși. Din cîte ştiu, Anglia e singura ţară care 
aplică această metodă în problema drogului. În Marea Britanie există în 
jur de cinci sute de dependenţi în carantină. Pentru următoarea gene- 
raţie, cînd dependenţii în carantină vor fi pierit și se vor fi descoperit 
analgezice acționînd după principii diferite de cele ale prafului, virusul 
drogului va fi precum variola, un capitol închis — o curiozitate medicală. 

Vaccinul care poate face ca virusul drogului să devină istorie există. 
Este tratamentul cu apomorfină descoperit de un medic englez, al cărui 
nume nu-l pot dezvălui, pînă cînd îmi va acorda permisiunea să o fac şi să 
citez din cartea sa, care acoperă treizeci de ani de tratare cu apomorfină a 
dependenților și a alcoolicilor. Compusul numit apomorfină se obține prin 
fierberea unui amestec de morfină cu acid clorhidric. A fost descoperit cu 
mult înainte de a fi folosit în tratatarea dependenților. Multă vreme, sin- 
gura utilizare a apomorfinei, care nu are proprietăți narcotice sau analge- 
zice, a fost aceea de emetic, pentru a provoca voma în cazuri de intoxicație. 
Substanţa acționează asupra centrului vomitiv din creierul posterior. 

Am dat peste acest vaccin cînd mă aflam la capăt pe drumul drogului. 
Locuiam într-o cameră din Cartierul Indigenilor din Tanger. Nu făcu- 
sem baie de un an, nu-mi mai schimbasem hainele, și nici nu mi le mai 
scoteam, cu excepţia momentului în care, din oră-n oră, înfigeam un ac 
în carnea cenușie, lemnoasă a dependenţei în faza terminală. Nu făcusem 
niciodată curat în cameră și nu ștergeam praful. Cutii goale de becuri și 
gunoi de tot felul se adunaseră în grămezi pînă-n tavan. Lumina și apa 
fuseseră oprite de mult pentru neplată. Nu făceam absolut nimic. Puteam 
să-mi privesc vîrful pantofului opt ore-n șir. Nu mă urneam decît cînd 
clepsidra drogului își termina scurgerea. Dacă vreun prieten venea în 
vizită — ceea ce se întîmpla rar, căci cine sau ce rămăsese de vizitat — stă- 
team, fără să-mi pese că intra cineva în cîmpul meu vizual — un ecran ce- 
nușiu mereu mai șters și mai gol — și fără să-mi pese cînd ieșea. Dacă ar fi 
murit în clipa aceea, aș fi stat și mi-aş fi privit vîrful pantofului, așteptînd 
să-i scotocesc prin buzunare. Tu n-ai face-așa? Pentru că nu aveam 
niciodată destul drog — nimeni nu are. Două grame de morfină pe zi și 
tot nu era destul. Și așteptări prelungite în faţa farmaciei. Întirzierea e o 
regulă în acest comerţ. Legătura nu e niciodată punctuală. Nu e o întîm- 
plare. Nu există întîmplare în lumea mărfii. Dependentul e învăţat, iarăşi 
şi iarăși, ce se-ntîmplă dacă nu-și face rost de raţia de drog. Fă rost de 
bani, sau alfel... Şi, la un moment dat, nevoia mea a început să crească în 
salturi. Trei, spre patru grame pe zi. Și tot nu erau de-ajuns. Și nu aveam 
cu ce plăti. 

Stăteam cu ultimul cec în mînă, și mi-am dat seama că e ultimul. Am 
luat următorul avion spre Londra. 

Doctorul mi-a explicat că apomorfina acţionează asupra creierului 
posterior, reglînd metabolismul și normalizînd circulatia sîngelui, în aşa 

fel încît sistemul enzimatic al dependenței e distrus într-un interval de 
patru-cinci zile. Odată reglat creierul posterior, tratamentul cu apomor- 
fină poate fi întrerupt și reluat doar în caz de reșută. (Nimeni nu folo- 
sește apomorfină ca să „se simtă bine“. Nu s-a înregistrat nici un caz de 
dependență de apomorfină ) Am fost de acord să urmez tratamentul și 
m-am internat într-o clinică. În primele 24 de ore am fost literalmente 
căpiat și paranoic, așa cum sînt mulți dependenți cînd sînt privați, brusc, 
de drog. Delirul a dispărut după 24 de ore de tratament intensiv cu 
apomorfină. Doctorul mi-a arătat fișa. Mi se administraseră cantități 
infime de morfină, care nu ar fi putut să explice absenţa unor simptome 
mai severe ale privării, precum crampele la picioare și la burtă, febra și 
simptomul meu specific, Arsura Rece, o senzație de erupție frecată cu o 
soluție mentolată, pe tot corpul. Fiecare dependent are propriul simp- 
tom specific, care înfrînge orice control. Lipsea un factor din ecuația 
privării — şi acest factor nu putea fi decît apomorfina. 

Am văzut tratamentul cu apomorfină făcîndu-și efectul. Opt zile mai 
tîrziu, am părăsit clinica mîncînd și dormind normal. Am stat departe de 
drog doi ani de zile — un record în ultimii 12 ani. Am avut o reșută vreme 
de cîteva luni, din cauza durerii și a bolii. O altă cură cu apomorfină m-a 
ajutat să scap de drog pînă azi, cînd scriu aceste rînduri. 

Cura cu apomorfină e diferită calitativ de alte metode de tratament. 
Le-am încercat pe toate. Renunţare bruscă, renunțare treptată, cortizon, 
antihistaminice, tranchilizante, cure de somn, tolserol, reserpină. Nici una 
dintre ele nu a rezistat dincolo de prima ocazie a reșutei. Pot să spun cu 
toată convingerea că nu am fost niciodată vindecat din punct de vedere 
metabolic înainte de cura cu apomorfină. Statisticile de la Spitalul pentru 
Toxicomani din Lexington, care indică un procentaj covîrșitor de reșute, 
i-au făcut pe mulți doctori să spună că dependenţa nu e vindecabilă. Cei 
de la Lexington folosesc un tratament „reductiv“ cu metadonă și, din 
cîte ştiu, n-au încercat niciodată apomorfina. În fapt, această metodă de 
tratament a fost în mare parte ignorată. Nu s-a făcut nici un studiu despre 
utilizarea unor derivate ale apomorfinei sau a unor produse de sinteză. 
Nu încape îndoială că se pot crea substanţe de 50 de ori mai puternice 
decît apomorfina și că efectul secundar vomitiv poate fi eliminat. 

Apomorfina este un reglator psihic și metabolic a cărui administrare 
poate fi întreruptă după ce și-a îndeplinit scopul. Lumea e inundată de 
tranchilizante şi energizante, dar acestui reglator nu i s-a dat atenţie. 

Nici una dintre marile companii farmaceutice nu a făcut vreun studiu. 
Sînt sigur că investigația despre varietățile apomorfinei și posibilitatea 
sintetizării ei va însemna depășirea unei noi frontiere medicale, cu o 
dimensiune care ar putea depăși cu mult problema dependenţei. 

Vaccinului contra variolei i s-a opus un grup gălăgios de țicniţi și de 
militanți antivaccin. E neîndoielnic că un urlet de protest se va auzi 
dinspre indivizi interesaţi sau rătăciți cînd le va fi smuls virusul drogului. 
Drogul e o mare afacere; există tot timpul manete și operatori. Ei nu 
trebuie lăsaţi să se amestece în activitatea esențială a tratamentului prin 
inoculare și a carantinei. Virusul drogului este problema de sănătate pu- 
blică numărul unu din lumea de azi. 

Întrucît Prînzul dezgolit abordează această problemă de sănătate, 
este inevitabil brutal, obscen și dezgustător. Boala are adesea trăsături 
respingătoare, neindicate stomacurilor sensibile. 

Anumite pasaje din carte, care au fost considerate pornografice, au 
fost scrise ca un pamflet împotriva Pedepsei Capitale, în felul Smeritei 
Jalbe a lui Jonathan Swift. Aceste pasaje își propun să prezinte pedeapsa 
capitală așa cum este: un anacronism dezgustător, barbar și obscen. Ca 
întotdeauna, prînzul e dezgolit. Dacă ţările civilizate vor să se-ntoarcă la 
Ritualurile de Spînzurare ale Druizilor din Pădurea Sacră sau să bea 
sînge ca aztecii și să-și hrănească zeii cu sînge și sacrificii umane, atunci 
să vadă ce mănîncă și ce beau cu-adevărat. Să vadă ce e la capătul acelei 
linguri lungi din hîrtie de ziar. 

Scriind, aproape că am încheiat o continuare la Prêînzul dezgokt. O 
extensie matematică a Algebrei Nevoii, dincolo de virusul drogului. 
Fiindcă există multe forme de dependenţă, care, în opinia mea, se supun 
acelorași legi fundamentale. Cu spusele lui Heisenberg: „Se poate ca 
acesta să nu fie cel mai bun dintre toate universurile posibile, dar s-ar 
putea vădi unul dintre cele mai simple“. Dacă omul ar vedea. 


Post Scriptum... Tu n-ai face-așa ? 


ȘI VORBIND PERSONAL, iar dacă vorbește cineva altcumva, am putea prea 
bine să ne uităm după Tăticul său Protoplasmatic sau Celula sa Mamă... 
Nu mai vreau să aud nici-un fel de vorbărie și de combinaţii obosite ale 
toxicomaniei... Același lucru spus de un milion de ori și mai mult și fără 

nici un rost pentru că NIMIC nu se întîmplă niciodată în lumea 
drogului. 

Singura scuză pentru această cale obosită a morţii e simptomul 
LIPSEI cînd circuitul drogului e întrerupt pentru neplată, iar pielea 
intoxicată moare din lipsă de drog şi supradoză de pauză, și Scoarța cea 
Bătrână a uitat de oase și țepe croindu-și drum sub acoperămîntul dro- 
gului cum face orice piele ca să şi-o scape... O stare de vulnerabilitate 
totală se instalează precipitat cînd Dependentul-Care-Se-Lasă nu are de 
ales decît să vadă, să asculte și să miroasă... Grijă mare la mașini... 

E vădit că drogul e Ocolul-lumii-mpingînd-cu-nasul-o-bilă-de-opiu. 
Numai și numai pentru scarabei — treabă de boschetari luaţi și mîncați. 
Şi ca atare de-ndepărtat. Sătul s-o tot văd primprejur. 

Drogaţii se pling mereu de Răceală, cum îi zic ei, ridicâîndu-și gule- 
rele de la sacourile negre și strîngîndu-și în palme gîturile ofilite... pură 
vrăjeală de drogat. Un toxicoman nu-și dorește să se-ncălzească — vrea 
doar Răcoare — mai multă Răcoare — RECE. Dar își dorește Recele așa 
cum își dorește Marfa - NU ÎN AFARĂ, unde nu-l ajută cu nimic, ci 
ÎNĂUNTRU, în așa fel încît să aibă coloana vertebrală ca un cric 
hidraulic congelat... cu metabolismul apropiindu-se de ZERO Absolut. 
Dependenţii în fază TERMINALĂ stau adesea două luni fără nici o 
mișcare-n maţe și intestinele li se lipesc — Tu n-ai face-așa? — făcînd ne- 
cesară intervenţia unui desfundător sau a unui echivalent chirurgical... 
Așa arată viaţa în Vechea Casă de Gheaţă. De ce să te-agiți și să pierzi 
TIMP? 

E loc pentru încă unul, Domnule. 

Unele entități o pun termodinamic. Au inventat termodinamica... 
Tu n-ai face așa? 

Unii dintre noi o Punem Altfel, și-asta e ceva la vedere, așa cum îmi 
place să văd ce mănînc și vize versa, mutatis mutandis, după cum devine 
cazul. Salonul de Prinz Dezgolit al lni Bill... Intraţi cu încredere... 
Recomandat pentru tineri și bătrîni, oameni şi lighioane. Nimic nu se 
compară cu un strop de ulei de șarpe ca să-ți ungi rotițele și să-ți dai 
drumul pe fund la vale. Cu cine ești? Hidraulic FreeG Fro-Zen? Sau 
vrei s-arunci o privire cu Preacinstitul Bill? 

Deci, asta e Problema de Sănătate Mondială despre care vorbeam mai 
sus în Articol. Calea care ni se deschide Înainte, Prietenii MEL. Aud cumva 
murmure despre un brici personal şi nu ştiu ce artist de alba-neagra 

cocalar — cunoscut drept inventatorul țepușei ? Tu n-ai face așa? Briciul 
aparținea cuiva pe nume Ockham care n-a fost un colecționar de 
cicatrice. Ludwig Wittgenstein, Tractatus Logico-Philosophicus: „Dacă o 
propoziţie este NE-NECESARĂ, atunci ea este FĂRĂ SENS și se apro- 
pie de SENSUL ZERO.“ 

„Și ce e mai NE-NECESAR decît drogul, Dacă Nu ai Nevoie de el?“ 

Răspuns: „Consumatorii de droguri, dacă nu ești CONSUMATOR.“ 

Vă spun eu, băieţi, am asistat la niște discuţii obosite, dar nici un 
GRUP OCUPAŢIONAL nu se apropie nici pe departe de bătrîna 
ÎNCETINIRE termodinamică a drogului. Sigur, de-acord, pe depen- 
dentul nostru de heroină nu prea l-auzi zicînd ceva. Dar „Fumătorul“ 
de Opiu e mai activ, dispunînd încă de cortul său și de o Lampă... și 
poate 7-9-10 înșiraţi înăuntru precum reptilele în hibernare menţin 
temperatura la Nivelul Conversaţional: Ce decăzuţi sînt ceilalţi drogaţi, 
„în vreme ce Noi — NOI avem cortul ăsta și lampa asta și cortul ăsta și 
lampa asta și cortul ăsta și cald și plăcut aicea-năuntru și cald și plăcut și 
AICI ÎNÂĂNTRU și plăcut și AFARĂ E FRIG... E FRIG AFARĂ 
unde halitorii de rahat și injectații n-or s-o mai ducă nici doi ani, șase 
luni de-abia și-o bulesc ca nişte drojdieri ce sînt... pe cînd NOI STĂM 
AICI și nu creștem niciodată DOZA... niciodată — niciodată nu creștem 
doza niciodată decît ÎN SEARA ASTA, OCAZIE SPECIALĂ, cu toți 
înghiţitorii de rahat și injectaţii afară în frig... Noi nu o-nghițim 
niciodată niciodată niciodată absolut niciodată n-o-nghiţim... Mă 
scuzaţi o clipă, mă duc pînă la Izvorul Picăturilor Vieţii pe care le poartă 
toți în buzunare și al bilelor de opiu împinse-n cur într-un deget de 
cauciuc, împreună cu Bijuteriile de Familie și tot rahatul. 

Loc pentru încă unul înăuntru, Domnule. 

Care va să zică, în momentu-n care discul se-nvîrte în anul lumină un 
miliard și nicicînd banda nu va să se schimbe noi ne-toxicomanii ac- 
ţionăm hotărît și omenirea se desparte de băieţii cu Marfa. 

Singura cale să te aperi de această groaznică ameninţare e să vii 
ÎNCOACE și să te muţi la Caribda... Tratat cum se cuvine, dulciuri şi 
tigări la băiatu'... 

Am petrecut cincisprezece ani în acest cort. Intrat și ieșit, intrat și 
ieşit, intrat și IEȘIT AFARĂ. AFARĂ și GATA. Așa că ascultați la 
Bătrînul Unchiaș Bill Burroughs, care a inventat Calculatorul-Reglaror 
Burroughs pe principiul Cricului Hidraulic, indiferent cum îl smuciți, 

rezultatul va fi totdeauna același pentru aceleași coordonate... mi-am 
făcut ucenicia de timpuriu... tu nu...? 

Copii ai Opiului din toate țările, uniți-vă. Nu avem de pierdut decît 
DEALERII. Și EI NU sînt NECESARI. 

Priviţi PRIVIȚI de-a lungul căii drogului înainte să porniţi într-a- 
colo şi să nimeriţi greșit TOVARĂȘII... 

Un sfat pentru cei care ştiu ei mai bine. 


William S. Burroughs 


Revenire asupra unei Depoziţii 


CÎND SPUN CĂ NU-MI AMINTESC cum am scris Prinzul dezgolit, este 
desigur o exagerare, și trebuie avut în vedere că există diverse zone ale 
memoriei. Drogul este un analgezic şi elimină deopotrivă durerea și 
plăcerea implicite în starea de conștienţă. În vreme ce memoria factuală a 
unui dependent poate fi precisă și cuprinzătoare, memoria sa emoţională 
poate fi săracă, iar în cazurile de dependenţă accentuată poate să tindă 
spre zero afectiv. 

Cînd spun că „virusul drogului e problema de sănătate publică nu- 
mărul unu astăzi în lume“, nu mă refer strict la efectele nocive concrete 
ale opiului şi ale derivatelor asupra sănătăţii indivizilor (care în cazul 
unei dozări controlate pot fi minime), ci și la isteria pe care uzul de dro- 
guri o stârnește adesea în populaţiile care sînt pregătite pentru o reacţie 
isterică de către media și de către responsabilii în problema narcoticelor. 

Problema drogului, în forma ei actuală, a început în S.U.A. cu Legea 
Narcoticelor a lui Harris din 1914. Isteria împotriva drogurilor este 
acum extinsă la nivel mondial și reprezintă peste tot o ameninţare de 
moarte la adresa libertăților personale și a procedurilor de protecţie 
legală a individului. 


William S. Burroughs 
octombrie 1991 

Prînzul dezgolit 


SIMI GARDA PE-APROAPE, îi simt dînd ture prin preajmă, pregătindu-și 
intrarea în scenă, instalîndu-și ciripitorii, salivînd la vederea linguriței și 
a pipetei pe care le-am aruncat în staţia din Washington Square în clipa-n 
care am încălecat un turnichet, am forjat două rînduri de trepte de oțel și 
am prins expresul de centru... Tinăr, arătos, tuns periuţă, stil Ivy League!, 
gen Director de Publicitate poponar, îmi ține uşa deschisă. E clar că sînt 
ideea lui de personaj. Cunoşti genul — prietenos cu barmanii și șoferii de 
taxi, ştie să discute despre croșeele de dreapta și despre ultimul meci 
câștigat de Dodgers, îi zice ospătarului de la snackul Nedick pe numele 
mic... Un papagal. 

Și pe dată un sticlete de la Stupefiante, într-un trenci alb, aterizează 
pe peron (închipuie-ţi, să filezi îmbrăcat într-un trenci alb! — cred că 
încerca să treacă drept homo). Îl și aud cum mi-ar spune, cu sculele mele 
în mîna stîngă și cu dreapta pe pocnitoare: „Amice, am impresia că ţi-a 
căzut ceva“. 

Dar metroul o ia din loc. 

„Salutare, gabore“ -îi strig, dîndu-i eminentului pederast un fior de 
cinema de bulevard. Îl privesc în ochi, îi observ dinţii albi, bronzul de 
Florida, costumul din alpaca de 200 de dolari, cămașa Brook Brothers cu 
buton la guler, ţinînd The News ca decor: „Citesc numa” caricatura şi 
benzile desenate“. 


1. Grup format din opt universităţi americane (Brown, Columbia, Cornell, 
Dartmouth College, Harvard, Princeton, University of Pennsylvania și Yale) cu un 
prestigiu egal, în S.U.A., cu cel al universităţilor Oxford și Cambridge în Marea 
Britanie (n. tr.). 

Un ţărănoi vrea să ţină pasul cu vremurile. Vorbește despre „buru- 
iană“, o și fumează cînd și cînd, poartă ceva la el ca să aibă ce oferi 
șmecherilor pe fază. 

— Mulţam, nepoate, îi zic, văd că ești dintr-ai noștri. 

Faţa i se luminează ca un biliard electric, cu un efect roz tîmpit. 

— M-a plantat nemernicul. (Precizare: „a planta“ se spune în argoul 
englez al hoţilor la „a informa poliţia“, „a denunța“, „a turna“.) 

Mă lipesc de el și-mi las degetele murdare de narcoman pe mînecile 
lui de alpaca: 

— Noi doi sîntem fraţi de sînge din același ac spurcat de seringă. Pot 
să-ţi spun cu-ncredere că i se cuvine un praf de copt!. (Precizare: e vorba 
despre o capsulă de praf otrăvitor vîndută unui dependent în scopul 
lichidării. Adesea oferită informatorilor. De obicei e vorba de stricnină, 
care are același gust și arată la fel ca heroina.) 


— Ai văzut vreodată cum lucrează praful de copt, nepoate? Eu l-am 
văzut pe Șchiopu păţind-o la Philadelphia. I-am dotat camera cu o 
oglindă mascată, tip bordel, și cine voia să vadă trebea să marce zece 
bătrîne. N-a apucat să-și scoată acul din mînă. Dacă doza e corectă, 
nimeni n-apucă. Așa îi găsesc, cu seringa plină de sînge coagulat atîrnînd 
dintr-o mînă albastră. Privirea Șchiopului cînd l-a atins — puștiule, un 
deliciu... 

„„„Mi-amintesc cînd umblam cu Justiţiarul, făcea pe gaborul, cel mai 
bun extorcator pe ramură. Eram la Chicago, îi lucram pe poponarii din 
Lincoln Park. Și-ntr-o seară vine Justiţiarul la lucru în cizme de cow-boy 
şi o vestă neagră cu o insignă de șerif din plastic pe ea și un lasou peste 
umăr. 

Deci zice eu: „Ce-i cu tine? Deja dus?“ 

La care mă priveşte și-mi zice, ca-n filmele cu vestul sălbatic: 
„Armează, străine“ și scoate un pușcoci vechi, ruginit cu șase gloante și 
eu o tai prin parc cu gloanţele șuierînd pe lîngă mine. Și bulește trei 
poponari înainte ca garda să-l lege. Vreau să zic că Justiţiarul și-a meritat 
porecla... 

Ai băgat vreodată de seamă cîte expresii au preluat pungașii de la po- 
ponari ?“ Ca „a valsa“ — a-i semnala celuilalt că ești din aceeași stofă... 


1. În original: bot shot (în argou are și sensul de „scaun electric“) (n. tr.). 

Şi „Fă-l!“ 

Şi Micul Paregoric, care „-l face pe fazan cu cântatul“. 

Şi Zelosu, care o „unge sub coajă“. 

Și Încălțătorul (și-a câștigat porecla extorcîndu-i pe fetişiști în 
magazinele de pantofi), care spune: „Frige-l pe fazan cu balsam și o să 
strige bis, bis“. Iar cînd ochește un fazan, începe să respire greu. Faţa îi 
transpiră și buzele i se fac purpurii ca de eschimos în călduri. Apoi încet, 
încet se apropie de el, îl apucă de parcă l-ar dibui pe-ntuneric, îl palpează 
cu degete de ectoplasmă putredă... 


Şi 'Ţărînă arată ca un băieţel nevinovat, i se citește pe faţă ca scris cu 
neon. Zici c-a picat de pe o copertă de magazin ilustrat cu un fitofag în 
mînă, conservat cum e în drog. Cei lucraţi de el nu fac niciodată gălăgie, 
totuși garda umblă să-l grebleze. Într-o zi Albăstruiul calcă alături, şi fi- 
nalul ar face să verse şi un lucrător de pe salvare. În cele din urmă Țărînă 
cedează nervos şi începe să alerge printre chioşcuri goale și prin stațiile 
de metrou, urlînd „Vino-napoi, frațioare!! Vino-napoi!!“, urmîndu-și 
drăguţul drept în East River, printre prezervative şi coji de portocală, 
într-un mozaic plutitor de ziare, coborând în milul negru, tăcut, cu prădui- 
tori armaţi în carcase de beton și pistoale aplatizate ca să se-nfunde nasul 
curios pe care şi l-ar putea strecura obsedaţii de meserie ai balisticii. 

Și pederastul își zice: „Ce personaj! Să vezi cînd o să le povestesc 
băieților din Clark !“. E un colecţionar de personaje, i s-ar tăia răsuflarea 
și la bilci, în fața unei foci inteligente. Așa că îl uşurez de o hîrtie de 10 și 
ne dăm întâlnire ca să-i vînd nişte „buruiană“, cum zice el, gîndindu-mă 
„O să-ți dau iarba pisicii, fraiere“ (iarba pisicii, zisă și cătușnică, miroase ca 
marijuana cînd arde. Adesea furnizată neatenţilor sau necunoscătorilor,) 

— Acum, îi zic, bătîndu-mă pe antebraț, mă cheamă datoria. Cum i-a 
spus un judecător altuia: „Fii drept și, dacă nu poţi fii drept, fii arbitrar“. 

Intru într-o autoservire și dau peste Bill Gains îndesat într-un palton 
de-mprumut, cu un aer de bancher de la 1910 lovit de pareză, și Bart 
Bătrânul, șters și ponosit, muindu-și o felie de cozonac cu degetele lui 
murdare, lucind pe deasupra mizeriei. 

Am avut cîţiva clienţi la periferie de care Bill s-a ocupat, iar Bart 
cunoștea niște ruine de pe vremea opiului: paznici spectrali, de culoarea 
cenușii, îngrijitori fantomă măturînd pe coridoare prăfuite cu mini 
greoaie de bătrîn, tușind și scuipînd în zorii intoxicaţi, tăinuitori 

astmatici pensionați, retrași în aziluri pentru artiştii de bulevard, Rose 
Pantopon, bătrîna madamă din Peoria, chelneri chinezi stoici pe care 
nu-i vezi nicicînd suferinzi. 

M-am învîrtit odată cu el prin zonă, la mişto. Ştii cum le dispare bä- 
trînilor orice jenă în legătura cu mîncatul, de-ți vine să verşi cînd îi vezi? 
La fel şi trăgătorii bătrîni cînd e vorba de doză. La vederea drogului, 
încep să scheaune și să bolborosească. Saliva le şiroieşte de pe bărbie, burta 
le ghiorțăie și maţele le scrişnesc în peristaltis, în timp ce-și prepară 
zeama albă, cu ce le-a rămas întreg din piele dizolvîndu-se, de te-ai aş- 
tepta ca protoplasma să țîșnească în orice clipă, învelind marfa. Real- 
mente te scîrbește să asiști. 

„Și cîndva băieții-mi vor arăta la fel „ m-am gindit e eu filozof. „Nu e 
dată naibii viaţa?“ 

Înapoi deci spre centru, ocolind prin staţia Sheridan Square. în 
eventualitatea că sticletele pîndește dintr-o ladă pentru mături.. 

Cum ziceam, nu putea să ţină. Știam că dau ture parlamentînd și 
practicînd magia lor de gabori înveninaţi, făcînd figurine. cu mine la 
sediul central din Leavenworth. „N-are rost să mai înfigi ace în ăsta, 
Mike“. 

Am auzit că așa l-au avut pe Chapin, cu o figurină. Un copoi bătrân 
și eunuc a petrecut zi și noapte, luni de zile, în subsolul secţiei, nefăcînd 
altceva decît să spînzure o păpușă care-l reprezenta. Și cînd Chapin a 
atîrnat la propriu în Connecticut, l-au găsit pe hodorog cu gâtul frânt. 

„A căzut pe scări“, au zis. Cunoști vechile texte ale sticleților. . - 

Drogul e înconjurat de magie și tabuuri, farmece și talismane. Am 
reușit să-mi găsesc legătura din Mexico prin radar. „Nu pe-aici, urmă- 
toarea, la dreapta... acum stînga. Acum iar la dreapta“ și iată-l, o faţă de 
babă știrbă și ochi duși. 

Știu un furnizor care umblă fredonînd o melodie şi oricine-i trece 
prin preajmă o preia. E atât de cenușiu, spectral și anonim, că trece neob- 
servat și fiecare crede cîntecelul izvorît din propria minte. Astfel, clienții 
îl dibuiesc pe firul unui Smiles, sau I'm in the Mood for Love, sau They 
Say We're Too Young to Go Steady, sau care se-ntîmplă să fie refrenul 
zilei. Cîteodată vezi vreo cincizeci de drogaţi zdrențăroși și scheunînd în 
dureri, înșiruiți după un puști cu o muzicuță, și iată-l, Tipul - pe un 
scaun de paie aruncînd pîine la lebede, sau ca travestit plimbîndu-și 
ogarul afgan în josul Străzii 50, ca drojdier bătrîn făcînd pipi pe un stilp, 

ca student evreu radical împărțind foi volante în Washington Square, ca 
pădurar, ca lucrător la deparazitare, ca Director de Publicitate poponar, 
în barul Nedick, chemîndu-l pe ospătar pe numele mic. Reţeaua mon- 
dială a drogaţilor, aliniați pe un portativ de sloboz rînced, legîndu-și braţul 
în garsoniere. mobilate; tremurînd în diminețile: intoxicate. (Bătrîni 
șpringari trag fumul negru în debaraua unei curățătorii chinezești și 
Mica 'Tristă moare de la o supradoză de pauză sau după o cură la rece!, 
care taie respiraţia definitiv.) În Yemen, Paris, New Orleans, Mexico și 
Istanbul — tremurînd în ritmul cioacanelor pneumatice și excavatoa- 
relor, imprecaţii de toxicomani zbierate, neauzite de vreunul dintre noi, 
și Tipul aplecîndu-se dintr-un compresor în trecere, iar eu zbătîndu-mă 
într-un hîrdău cu gudron. (Precizare: Istanbulul este demolat şi recon- 
struit, mai cu seamă cartierele prăpădite ale drogaţilor. Istanbul are mai 
mulți dependenţi de heroină decît New York City.) Viii şi morții, sevraţi 
sau injectaţi, căzuţi, scăpaţi sau recăzuţi, praful așteaptă pe calea cea 
dreaptă și Legătura mănîncă orez chinezesc pe Strada Dolores, Mexico 
D.F.*, muindu-și pișcotul în automat, gonind prin Exchange Place cu o 
ceată cîrîitoare de Tipi pe urme (Precizare: Tipi li se spune în argou! din 
New Orleans sticleţilor de la narcotice). 

Chinezul bătrîn ia apă din rîu cu o cutie ruginită de conservă, spală o 
bucată de zgaiba neagră, tare ca antracitul. (Precizare: Zgaiba neagră este 
zgura rămasă după fumarea opiumului.) 

Va să zică potera-mi deţine lingura și pipeta, și știu că m-au reperat 
dirijaţi de ciripitorul orb cunoscut drept Willy Discul. Willy are gura 
rotundă ca un disc, mărginită de fire de păr negru, sensibil, erectil. A 
orbit de la o injecție în pupilă, nasul şi palatul i-s roase pînă la os de la 
tras Praf, corpul e o masă de ţesut cicatrizat tare și uscat ca lemnul. Cu 
așa o gură mai poate doar să molfăie rahatul alb, din cînd în cînd legă- 
nîndu-se pe o lungă conductă de ecroplasmă, adulmecînd frecvenţa tăcută 
a Mărfii. Îmi ia urma prin tot orașul, în camere din care deja m-am mutat, 
şi potera intră peste nişte însurăţei din Sioux Falls. 

„Gata, Lee! leşi de după suspensorul ăla! Te cunoaștem“, și îi smulg 
omului mădularul. 


L. „Cold turkey“ — denumirea argotică pentru un procedeu terapeutic în dezin- 
toxicare, constînd în întreruperea bruscă a administrării drogului, în locul dimi- 
îrii treptate a dozelor (n. tr.). 
2. Distrito Federal (n. tr.). 

Acum Willy a mirosit ceva și i se tot aude, undeva în beznă (funcţio- 
nează numai noaptea) scheunatul, simţi nesațul înspăimântător al acelei 
guri oarbe, avide. Cînd descind pentru scotoceală, Willy își iese complet 
din țițîni și scobeşte cu gura o gaură de-a dreptul prin ușă. Dacă gaborii 
n-ar fi acolo să-l stăvilească prin uz de bulan, ar suge toată seva din fie- 
care drogat pe care l-a dibuit. 

Ştiam, și toată lumea ştia că l-au lansat pe Disc pe urmele mele. Și 
dacă puștanul pe care-l servesc se-ntîmplă să depună mărturie: „Mă 
pune să fac to’ felu’ de acte porcoase pentru marfă“, pot să-mi iau la adio 
de la zona aia. Așa că ne-aprovizionăm cu Praf, cumpărăm un Stude- 
baker de ocazie și-o luăm spre Vest. 


Justiţiarul a dat-o pe varianta accesului de schizofrenie: 

— Stăteam lîngă mine însumi, încercînd să opresc acele atîrnări în 
ștreang cu degete de stafie... Sînt o stafie dorindu-și ceea ce își dorește 
orice stafie— un trup — după Vremea Îndelungată în deplasare pe cărările 
spaţiului unde nici o viaţă nu e decît incoloră, fără miros de moarte... Și 
nimeni n-o poate respira şi adulmeca prin încolăcirile roz ale zgârciurilor 
dantelate cu muci de cristal, gratii de căcat degerat minut cu minut și 
filtre negre de carne-ale sîngelui. 

Stătea-n picioare în penumbra alungită în sala de judecată, cu fața 
frămîntată ca o bucată de film sfâșiată de pofte şi foamete a organelor 
larvare palpitînd în surogatul ectoplasmatic al cărnii în lipsă (zece zile pe 
uscat în momentul primei înfățișări), carne care păleşte la prima adiere 
tăcută a prafului. 

Am asistat la așa ceva. Cinci kile pierdute în zece minute, stînd în 
picioare ţinîndu-și cu o mînă pantalonii, seringa în cealaltă, carnea diz- 
graţiată mistuindu-i-se într-un halou gălbui și rece, în acea cameră de 
hotel din New York... cutii de bomboane vraiște pe noptieră, mucuri 
de ţigară prăvălindu-se din trei scrumiere, mozaic al nopților de nesomn 
şi o bruscă nevoie de hrană a toxicomanului încercînd lecuirea, 
tămăduindu-și carnea sfrijită... 

Justiţiarul e judecat de o Curte Federală pentru delict de linșare și o 
coteşte într-o Casă Federală de Nebuni special concepută pentru ţinut la 
păstrare stafiile: impact prozaic, precis al obiectelor... spălător... ușă... 
closet... gratii... iată-le... asta a fost... toate legăturile-ntrerupte... mai 
departe nimic... Drum Înfundat... Și fundătura pe toate chipurile... 

Schimbările fizice au fost încete la început, apoi au luat avînt, explo- 
dînd în urdori negre, afundîndu-se în țesuturile lui vlăguite, îndepărtînd 
aspectul omenesc... În întunecimea completă a lăcașului său, gură și 
ochi sînt un singur organ plonjînd ca să prindă cu dinți transparenţi... 
dar toate organele sînt nestatornice, fie că e vorba de funcţie sau de po- 
ziţie... organele sexului încolțesc 'orișiunde... recturi se deschid, excretă 
şi se închid... întregul organism îşi schimbă culoarea și consistenţa, 
reacționînd în fracțiuni de secundă... 


'Țărînă e o problemă pentru populaţie cînd îi vin, cum zice el, „atacu- 
rile“. 'Ţeapă Plată începe o dată să verse peste el și se iscă un tămbălău de 
nu-l mai potolește nimeni. La ieșirea din Philadelphia coboară și se repede 
să prăduiască un radar, garda se uită o dată la fața lui și ne leagă pe toți. 

Şapte'ș'două de ore și cinci drogaţi flămînziţi cu noi în celulă. Cum 
nu eram amator să-mi dau în vileag tainiţa în fața amărăștenilor înfo- 
metaţi, a fost nevoie de multă mișculaţie și-am ieşit la înaintare din greu 
ca să ne instalăm în celule separate. 

Narcomanii grijulii, numiţi veverițe, își pitesc proviziile pentru cazul 

"că pică-n laţ. De cîte ori mă-nțep, las să cadă cîteva picături în buzunarul 
de la vestă, căptuşeala dă pe dinafară de marfă. Aveam o pipetă de plastic 
în pantof și un ac de siguranță prins la brâu în curea. Ştii cum e redat 
protocolul. cu acul şi pipeta: „Apucă cu o mișcare precipitată acul de 
siguranţă acoperit de un amestec de rugină și sînge închegat și-și scobi în 
carne un orificiu amplu, asemenea unei guri obscene, purulente, în aștep- 
tarea teribilei reuniri cu pipeta, care nu întârzie să dispară în cavitatea 
purpurie a rănii. Și în foamea sa groaznică, disperată (de lăcustă lihnită 
pe un cîmp pîrjolit), își sparse pipeta în străfundurile coapsei devastate — 
arătînd mai curînd ca o planșă cu eroziunea solurilor. Dar ce contează? 
Nu se deranjează măcar să scoată, să dea la o parte cioburile, uitîndu-se 
la mușchiul însîngerat cu privirea rece, inexpresivă a unui măcelar. Ce 
contează pentru ea bomba atomică, ploșniţele din saltea, rata îmbolnă- 
virilor de cancer, Banca Amiciţia așteptînd să-i preia carnea insolvabilă... 
Vise plăcute, Rose Pantopone.“ 

Cum e în realitate — se prinde-ntre degete o bucată de carne de pe 
picior și, cu o mișcare hotărită, se străpunge cu un ac. Apoi potrivești 
pipeta deasupra, nu înăuntrul găurii și pompezi soluţia încet, cu grijă să 
nu se împrăștie pe-alături... Cînd i-am strîns coapsa lui 'Țărînă, carnea s-a 

deformat și cuta a rămas acolo, țeapănă ca de ceară, şi, încet, o picătură 
de puroi s-a prelins din gaură. Și n-am mai atins vreodată vreun corp viu 
la fel de rece ca al lui Țărînă atunci în Philadelphia... 

M-am hotărât să scap de el chiar dacă asta-nseamnă o petrecere de 
petrecanie. (Este un obicei țărănesc din Anglia, destinat eliminării bătrâ- 
nilor invalizi, ţintuiţi la pat. Familia afectată dă o „petrecanie“, la care 
oaspeţii așază o stivă de saltele peste povara bătrînă, se urcă în vîrful ei și 
beau pînă se fac mangă.) Țărînă e o piedică pentru ramură și ar trebui 
rătăcit în magherniţele de la capătul lumii. (E vorba de o practică afri- 
cană. Un oficial care poartă titlul de „Conducător Afară“ are funcția de 
a-i duce pe moșnegi în junglă şi de a-i lăsa acolo.) 

Atacurile lui Țărînă au devenit starea lui obișnuită. Gabori, portari, 
cîini, secretare își arată colții la apropierea lui. Zeul blond a decăzut în 
ultimul grad, mizeria lui a atins nivelul intușabilului. Pungașii nu se 
schimbă: se frîng, se pulverizează — explozii ale materiei în frigul din 
spaţiul interstelar, se împrăștie în praful cosmic, lăsînd în urmă trupul 
golit. Găinari din toată lumea, există o țeapă cu care n-o să vă meargă 
niciodată: Ţeapă Plată. 

L-am lăsat pe Țărînă la colțul unui imobil dărăpănat, sub o ploaie 
persistentă de funingine. „Știu un doctor p-aici, mă duc să-i cer pe 
datorie, mă-ntorc imediat... Cu Marfă bună, curată, direct din farmacie. 
Nu, așteaptă aici — nu vreau să te vadă.“ Oricît ar dura, Ţărînă, nu te 
mișca din colțul ăsta. La revedere, Țărînă, ciao, băiatule.:. Unde se gră- 
besc cînd o iau din loc și lasă corpul în spate? 

Chicago: ierarhie invizibilă de macaronari decorticaţi, miros de 
gangsteri atrofiaţi, o stafie prozaică dînd peste tine la intersecţia dintre 
North și Halstead, Cicero, Lincoln Park, cerșetori de vise, trecutul 
invadînd prezentul, vraja rîncedă a automatelor și-a birturilor. 

În Interior: subdiviziuni întinse, antene de televiziune către cerul 
fără sens. În imobile antiviaţă, trăind de pe urma celui mai tînăr, sugative 
ale propriilor excreţii. Doar la o virsta fragedă produc ceva, și nici unul 
nu și-o păstrează fragedă multă vreme. (Vremea din barurile din East St. 
Louis e cea a frontierei vestului și a vapoarelor cu aburi de pe fluviu.) 
Missouri şi Illinois, miasmă a popoarelor făcătoare de tumuli, adoratori 
prosternați ai Sursei de Hrană, sărbători urâte și crude, groază fără capăt 
înaintea Zeului Centiped întinzîndu-se de la Tumuluscity la deșerturile 
lunare de pe coastele peruane. 

America nu e un pămînt tînăr: e bătrînă și urâtă şi rea, blestemată 
dinaintea pionierilor, dinaintea Îndienilor. Răul e acolo la pîndă. 

Și, pretutindeni, gaborii: gabori spilcuiti, şcolii, cu texte exersate, 
politicoase și grijulii, ochi electronici cîntărindu-și mașina și bagajul, 
hainele și figura; tablagii colțoși de metropolă, şerifi de țară cu glas 
domol și cu ceva întunecat și amenințător în ochii bătrîni, decoloraţi ca 
o cămașă veche, gri de flanelă... 

$i, mereu, necazurile cu mașina: în St. Louis am schimbat Studeba- 
ker-ul din 1942 (avea un defect de fabricaţie, ca și 'Țărînă) pe un Packard 
vechi, care abia ne-a dus, încins, pînă-n Kansas City, și am cumpărat în 
loc un Ford vădit apoi consumator de ulei în cantităţi industriale, dat și 
el la schimb pe un Jeep pe care l-am forţat (nu sînt indicate pentru 
alergatul pe şosea) și ceva a huruit înăuntru și s-a ars, și ne-am întors la 
vechiul Ford V-8. Piesă care nu te lasă-n drum, că-nghite sau nu la ulei. 

Şi duhoarea made in US ne înconjoară ca nici o alta, mai rea decît cea 
din Anzi, orașe la mare altitudine, vînt rece din munţii de carte poștală, 
oraşe pe malul apei în Ecuador, malaria cenușie ca marfa sub boruri 
negre, pușcoace care se încarcă prin ţeavă, vulturi scormonind cu ciocul 
în noroiul străzii — și ce te izbește cînd cobori de pe feribotul de Malmö 
(pileală scutită de taxe pe feribot) în Suedia te face să dai afară toată 
pileala ieftină tax free şi te dărîmă: priviri ferite și cimitirul în mijlocul 
orașului (toate așezările din Suedia par construite în jurul unui cimitir), 
şi nimic de făcut dup-amiaza, nici un bar sau film, și am tras în piept 
ultima frunză verde, după care am zis „K.E., hai-napoi pe feribotu’ ăla“. 

Dar nu există duhoare ca duhoarea americană. Nu vezi, nu ştii de 
unde vine. lată, de pildă, unul din acele baruri la capătul unei străzi de 
cartier — unde fiecare bloc își are barul, farmacia, băcănia și magazinul 
lui de spirtoase. Intri și te izbește. Dar dincotro a venit? 

Nu e barmanul, nici clienţii, nici plasticul gălbui al scaunelor, nici 
neonul palid. Nici măcar televizorul. 

Și deprinderile ni se dezvoltă în relaţie cu duhoarea, aşa cum cocaina 
te pregătește să faci faţă după cădere. Și marfa era la fund. Iată-ne deci în 
acel orășel pietonal, obligaţi la o cură de sirop de tuse. Și dăm afară si- 
ropul, din nou la drum, un vînt rece de primăvară şuierînd prin hîrbul 
de mașină în jurul trupurilor noastre asudate, bolnave și tremurînde, 
plus răceala cu care te procopseşti întotdeauna în lipsa dozei... Înainte 
prin peisajul decojit, hoituri de tatú pe șosea și păsări de pradă deasupra 


63 


mlaștinilor și a cioturilor de chiparoși. Moteluri cu pereţi din imitație de 
lemn, încălzire cu petrol și pături roz subțiri. 

Cumpărătoni, călători și plasatori de bilci și-au încheiat socotelile cu 
depanatorii din Texas... 

Şi nimeni întreg la minte n-ar cere o rețetă unuia din Louisiana. Lege 
Anti-marfă votată de Stat. 

În sfîrşit, la Houston, unde ştiu un farmacist. N-am trecut pe-acolo 
de cinci ani dar mi-aruncă o privire, dă din cap și zice: „Aşteptaţi acolo.“ 

Așa că mă așez la o masă și beau o cafea, și peste puțin timp vine, se 
așază lîngă mine și zice: 

— Ce doriţi? 

— Un sfert de PG! și o sută de nembutal. 

Dă din cap. i 

— Reveniţi în juma'de oră. 

Şi atunci cînd mă-ntorc îmi întinde un pachet și zice: 

— Asta face cinșpe dolari... Aveţi grijă. 

Să te-nţepi cu PG e o nasolie, trebuie să arzi mai întîi alcoolul, dup-aia 
să dai la o parte camforul și să separi lichidul maroniu cu seringa — tre’ 
să găsești vena, altfel te-aşteaptă un abces, dar de regulă te alegi cu un 
abces indiferent unde te înțepi. Cel mai bine e să-l bei cu barbiturice... 
Așa că-l turnăm într-o sticlă de Pernod și o luăm spre New Orleans pe 
lîngă lacuri irizate și flăcări portocalii, mocirle și rampe de gunoi, ali- 
gatori tîrîndu-se peste cioburi și cutii de conserve, arabescuri ale neoa- 
nelor de la moteluri, combinatori deportați care strigă obscenităţi, de pe 
mormanele de mizerii, spre mașinile care trec. 

New Orleans e un muzeu mort. Dăm ture prin Exchange Place tră- 
gînd PG și găsim imediat Legătura. E o zonă restrînsă și garda îi știe pe 
furnizori, așa că tipul se gîndeşte că ce mai contează și vinde la toată 
lumea. Ne aprovizionăm cu H și cale-ntoarsă spre Mexic. 

Ne-ntoarcem prin Lake Charles, pe la capătul din sud al Texasului, 
pustietate presărată cu automate și șerifi mîncători de negri examinîn- 
du-ne și verificîndu-ne actele mașinii. Simti o ușurare cînd treci granița 
în Mexic, și deodată peisajul te izbeşte, intri direct în contact cu de- 
şertul muntos, cu vulturii lui; pete mici, întunecate dînd ture la orizont 
și alții-ntr-atât de aproape că auzi fîlfiitul aripilor (un sunet uscat, ca la 


1. Prescurtare de la „paregoric“, calmant constînd în tinctură de opiu (n. tr.). 

curățatul unui știulete de porumb), şi, cînd ochesc ceva, coboară din 
albastrul cerului, albastrul blestemat, care te seacă, al cerului de deasupra 
Mexicului, și se revarsă printr-o pilnie neagră... Conducînd toată noap- 
tea, în zori ajungem în căldura unei așezări prin pîclă, lătrat de cîini și 
sunet de apă curgătoare. 

— Tomas și Charlie, zic eu. 

— Ce? 

— Aşa se cheamă locul ăsta. Nivelul mării. De-aici o luăm în sus trei 
mii de metri. y 

„__Mă-nţep de dimineaţă și mă duc la culcare în spate. E o șoferită bună. 
Îţi dai seama de asta imediat, despre oricine, de cum pune mîna pe volan. 

Mexico, unde Lupita, tronînd precum Zeița Aztecă a Pămîntului, își 
distribuie pliculețele cu praf de rahat alb. 

— Să vinzi creează dependenţă mai ceva decît consumul, spune Lupita. 

Furnizorii neconsumatori devin dependenţi de contact, și asta nu se 
tratează. Li se-ntîmplă și la agenţi. Vezi cazul lui Bradley Clientul. Cel 
mai bun agent sub acoperire de la narcotice. Face pe oricine ca toxico- 
man. (Precizare: face, cu sensul că oricine l-ar lua drept unul.) Pîn-acolo 
c-ajunge să facă un pas către un furnizor și primește marfa. E-ntr-atât de 
anonim, de cenușiu și străveziu, că furnizorul nici nu și-l mai aduce 
aminte după. Și așa îi face unul după altul... 

Deci, Clientul începe să arate din ce în ce mai mult ca un trăgător 
autentic. Nu poate bea. Nu i se mai scoală. Îi pică dinţii. (Așa cum 
gravidele își pierd dinţii hrănind străinul, drogații își pierd colții gălbui 
hrănind arătarea — cea pe care toxicomanii au mereu senzaţia că o 
poartă-n spate, întruchipare a nevoii transformate în monstru.) Suge tot 
timpul o acadea. Are o preferinţă pentru marca Babe Ruth. „Realmente 
te-ngreţoșează să-l vezi pe Client supînd la acadele cu-atîta nesaţ“, zice 
un sticlere. 

Clientul capătă o nuanţă cenușiu-verzuie rău prevestitoare. De fapt, 
corpul lui își fabrică propriul drog sau echivalent de drog. Clientul are 
un furnizor permanent. Furnizor la purtător, s-ar putea spune. Sau așa 
crede el. „Rămîn la mine-n cameră“, zice. „Îi bag pe toţi în mă-sa. Sclavi 
de ambele părți. Sînt singurul om complet în branșă.“ 

Dar un nesaţ îl apucă precum un vînt negru pătrunzînd prin oase. 
Așa că vînează un tînăr drogat și îi dă un plic de praf să i-o facă. 

— În regulă, zice puştiul, ce să fac în schimb? 

— Vreau să mă frec puţin de tine și s-o rezolv. 

— Uăăă... mă rog, în regulă... Dar de ce nu poţi s-o faci omenește? 

Ceva mai tîrziu puştiul stă într-un lactobar, cu doi colegi. 

— Cel mai dezgustător lucru pe care l-am suportat vreodată, zice, 
muindu-și pișcotul. Nu ştiu cum se face moale și lipicios ca un jeleu și 
mă-mpresoară, foarte naşpa, pe urmă se umezește cu totul cu un fel de 
bale verzui. Tre” să fie momentu-n care ajunge la un fel de orgasm 
groaznic... Aproape să-mi vărs maţele cu porcăria aia verde pe mine, 
din cap pînă-n picioare, şi tipul pure ca un pepene putred... 

— Totuși, nu e mare lucru pentru cît dă. 

Puştiul suspină resemnat. 

— Da, cred că te poţi obişnui cu orice. Am întîlnire cu el miine. 

Obișnuinţa Clientului devine din ce în ce mai acută. Trebuie să se 
reîncarce la fiecare jumătate de oră. Cîteodată face un tur prin secţii și-l 
mituiește pe temnicer ca să-l lase să intre într-o celulă cu trăgători. 
Ajunge în punctul în care contactul nu-l mai poate rezolva, indiferent de 
cantitate. În acest moment este convocat de Inspectorul-Șef: 

— Bradley, purtarea dumitale a dat naștere unor zvonuri — și sper 
pentru binele dumitale că nu sunt altceva decît zvonuri — atît de dezgus- 
tătoare că... adică soţia Cezarului... ăăă... cu alte cuvinte, Brigada 
trebuie să fie mai presus de orice bănuieli... mai cu seama mai presus de 
bănuieli de felul celor pe care rezultă că le-ai trezit. Arunci o pată asupra 
întregii branșe. Sîntem gata să-ți acceptăm demisia imediată. 

Clientul se aruncă la podea și se tîrăște la picioarele I.Ș.-ului. 

— Nu, Şefu”, nuuu... Brigada e toată viaţa mea. 

Îi sărută Șefului mîna, băgîndu-i degetele-n gură (Șeful îi simte gin- 
iile fără dinţi), plîngându-se că și-a pierdut dantura „pentu șevișu“. 

— Vă rog, şefu... o să vă șterg de rahat, o să vă spăl prezervativele 
folosite, o să vă lustruiesc pantofii cu nasul... 

— E de-a dreptul dezgustător! N-ai nici un pic de mîndrie? Mărtu- 
risesc că simt o silă profundă. Ce vreau să spun e că e ceva... ceva infect 
în persoana dumitale, și emani un miros de băligar. 

Îşi pune o batistă parfumată la nas. 

— Te rog să părăseşti imdiat acest birou. 

— Fac orșe, şefu', orice. 

Faţa lui verzuie, devastată, se crapă într-un rînjet oribil. 

— Sînt încă tînăr, şefule, și sînt destul de bun cînd mă-ncălzesc. 

Şeful de Departament se îneacă îngrețoșat în batistă și arată ușa cu o 
mînă slabă... Clientul se ridică și îl privește ca prin vis. Corpul începe 
să-i tresalte ca o baghetă de magician. Se scurge înainte... 

— Nu! Nu! urlă Inspectorul-Șef... 

— Şlup... șlup șlup. 

Peste o oră îl găsesc pe Client moțăind în fotoliul Inspectorului-Şef. 
Înspectorul-Șef a dipărut fără urmă. i 

Judecătorul: Totul indică faptul că dumneata, într-un mod de negîndit 
...ããă... l-ai asimilat pe Inspectorul-$ef. Din nefericire, nu există nici o 
dovadă. Aş recomanda internarea, sau mai exact condensarea dumitale 
într-o instituție de profil, dar nu cunosc nici un loc potrivit pentru 
cineva din speța dumitale. Cu mare îndoială, trebuie să dispun punerea 
dumitale în libertate. „Ăsta ar trebuie să stea într-un acvariu“, spune 
polițistul care l-a săltat. 

Clientul seamănă teroare în toată ramura. Drogaţi și agenţi dispar 
fără urmă. Precum un liliac-vampir, emană un efluviu narcotic, o pîclă 
verde, apoasă, care îi anesteziază victimele și le livrează lipsite de apărare 
prezenţei sale învăluitoare. Şi după ce o trage, stă la cutie cîteva zile ca 
un boa constrictor ghiftuit. În cele din urmă, este surprins în flagrant 
delict digerîndu-l pe Comisarul-Șef de la Narcotice și exterminat cu un 
aruncător de flăcări — comisia de anchetă stabilind că atare mijloace au 
fost justificate prin faptul că Clientul își pierduse cetățenia umană și că 
devenise, în consecinţă, o creatură în afara oricărei specii și o ameninţare 
pentru branșa narcoticelor la toate nivelurile. 

În Mexic toată şmecheria e să găsești un consumator local cu o 
adeverinţă oficială prin care i se permite o anumită cantitate pe lună. 
Omul Nostru este Ike Moşu” care și-a petrecut cea mai mare parte din 
viaţă în State. 

Ike: Eram la drum cu Irene Kelly, tipă sportivă de felul ei. În Butte, 
Montana, o apucă spaimele de la coca și o ia la fugă prin hotel, urlînd că 
gabori chinezi o vînează cu satîrul. La Chicago știam un gabor care trage 
praf preparat în formă de cristale, unele albăstrui. Și-ntr-o zi o ia razna 
și-ncepe să ţipe că Garda Federală i-a luat urma, fuge pe-o alee și-și bagă 
capu-ntr-o ladă de gunoi. Îi zic: „Ce crezi că faci ?“ şi răspunde: „Cară-te 
sau te-mpușc. M-am pitit la meserie“. 

Facem rost de niște C pe reţetă. Asta e de tras drept în venă, frate. Te 
adie cînd pătrunde, curată, ca o răcoare în nas și laringe, pe urmă o rafală 

de plăcere pură de-a dreptul prin creier, aprinzîndu-i conexiunile C. 
Capul ţi se destramă în explozii albe. Peste zece minute mai vrei una... 
traversezi orașul pe jos pentru încă una. Dar dacă nu găsești C mănînci, 
te culci și uiţi, nu mai ai treabă. 

Este o poftă care e numai a creierului, o nevoie fără senzaţii şi fără 
corp, nevoia unei fantome, o ectoplasmă fetidă, măturată de drogaţi 
bătrâni, tușind și scuipînd în zorii intoxicaţi. 

Într-o dimineaţă te trezești și iei o bombă — heroină amestecată cu 
cocaină — și simți insecte umblîndu-ţi pe sub piele. Gabori de la 1890 cu 
mustăţi negre blochează-ușile și se apleacă înăuntru prin ferestre, rînjin- 
du-și ameninţător buzele peste insigne în relief... Drogaţi mărșăluiesc 
prin cameră cîntînd Imnul Funebru Musulman, poartă corpul lui Bill 
Gains, stigmatele înțepăturilor de ac scînteiază, emană o flacără 
albăstruie. Detectivi schizofrenici hotărâți îți adulmecă oala de noapte. 

Sînt Groazele C-ului... Așază-te, liniștește-te, și bagă o doză bună 
de M. 

Ziua Morților: am intrat în lipsă acută şi am mîncat craniul de zahăr 
ars al micului Willy. A-nceput să se smiorcăie și a trebuit să ies să-i caut 
altul. Am trecut pe lîngă un bar unde pariorii la pelotă îi frecau ridichea 
bookerului. 


În Cuernavaca — sau era în Taxco? Jane cunoaşte un peşte trom- 
bonist și dispare într-un nor de fum de ceai. Peștele e unul dintre acei 
maeștri ai dietei și vibraţiei — adică înjosește sexul feminin, obligîndu-și 
gagicile să-nghită tot rahatu” pe care-l scoate pe goarnă. Își dezvolta teo- 
riile încontinuu... le testa pe gagici și ameninţa că se tirează dacă nu-nvă- 
țau pe de rost fiecare nuanţă a ultimei sale lovituri împotriva logicii și a 
umanității. 

— Acultă, puicuţă. Sînt aici ca să ofer. Dar dacă nu vrei să primești, 
nu pot să fac chiar nimic. i 

Era fumător de ceai cu ceremonie și foarte puritan în privința dro- . 
gurilor grele, ca heroina, așa cum sînt unii fumători de ceai. Pretindea că 
iarba îl pune în contact cu niște cîmpuri gravitaționale supraalbastre. 
Avea păreri despre orice subiect: ce fel de lenjerie de corp e sănătoasă, 
cînd să bei apă și cum să te ștergi la cur. Avea o faţă roșie lucioasă, un 
nas molu și lung, ochi mici și înroșiţi, care licăreau cînd se uita la o 
gagică şi se stingeau cînd se uita la orice altceva. Umerii foarte largi îi 

dădeau un aer diform. Se purta ca și cum n-ar mai fi existat alți bărbaţi, 
«omandînd, în magazine și restaurante, printr-un intermediar feminin. Și 
mici un bărbat nu i-a călcat vreodată putredul domeniu secret. 

Deci, pune cruce mărfii și o dă înainte cu ceaiul. Pe cînd tocmai tră- 
:sesem de trei ori, Jane s-a uitat la el și carnea i s-a cristalizat. M-am ri- 
dicat urlînd „M-au apucat!“ și am fugit afară din casă. Am băut o bere 
într-un resturant mic — bar cu mozaic, postere cu lupte de tauri și rezul- 
tatele de la fotbal afișate pe perete — și am așteptat autobuzul de oraș. 

Peste un an, în Tanger, am aflat că Jane murise. 


Benway 


SINT ÎNSĂRCINAT, DECI, să angajez serviciile doctorului Benway pentru 
Islam Inc. 

Doctorul Benway fusese numit consilier al Republicii Libertia, un loc 
dedicat amorului liber şi îmbăierii permanente. Cetăţenii sînt echilibrați, 
cooperanţi, onești, toleranți și mai presus de toate curaţi. Dar convocarea 
lui Benway arată că nu toate stau bine în spatele fațadei de curăţenie: 
Benway este un manipulator și un coordonator al sistemelor de simbo- 
luri, un expert în toate fazele interogării, spălării creierului şi controlului. 
Nu-l mai văzusem pe Benway de la plecarea sa precipitată din Anexia, 
unde fusese însărcinat cu D.T.-ul — Demoralizarea Totală. Prima sa mă- 
sură fusese abolirea lagărelor de concentrare, a arestărilor în masă şi, cu 
excepţia anumitor circumstanţe limitate și speciale, a torturii. 

„Dezaprob cu tărie brutalitatea,“ spunea el. „Nu e eficientă. Pe de 
altă parte, o maltratare prelungită, fără violență fizică, dă naștere, dacă e 
aplicată cu măiestrie, anxietăţii și unui sentiment specific de vinovăţie. 
Cîteva reguli sau, mai curînd, principii călăuzitoare se cer reținute mereu. 
Subiectul nu trebuie să-și dea seama că răul tratament este un atac deli- 
berat din partea unui inamic antiuman la adresa identităţii sale personale. 
El trebuie făcut să simtă că merită orice tratament i se aplică, întrucât ceva 
(niciodată precizat) e foarte în neregulă cu el. Nevoia nudă a dependen- 
tilor de control trebuie acoperită, în mod decent, de o birocraţie arbitrară 

şi complicată, astfel încît subiectul să nu ajungă niciodată să intre în con- 
tact direct cu dușmanul său.“ 

Fiecărui cetățean din Anexia i se cerea să solicite și să poarte asupra 
sa, în permanenţă, o întreagă mapă cu documente. Cetăţenii puteau fi 
opriţi pe stradă oricînd; și Controlorul, care putea fi în civil, în diverse 
uniforme, adesea în costum de baie sau pijama, cîteodată complet gol, în 
afară de o insignă prinsă în sfârcul stîng, ştampila, după verificare, fiecare 
document. La orice control ulterior cetățeanul trebuia să prezinte ștam- 
pilele corect aplicate cu ocazia controlului precedent. Cînd Controlorul 
oprea un grup mai mare, verifica și ștampila doar actele cîtorva. Ceilalți 
puteau fi, astfel, reținuți apoi din cauză că actele lor nu erau ștampilate 
cum trebuie. Reţinerea însemna „detenţie provizorie“; adică deţinutul 
era pus în libertate cînd şi numai dacă Declaraţia sa Justificativă, semnată 
și ștampilată conform procedurilor, era avizată de Arbitrul Asistent 
pentru Justificări. Cum acest funcţionar nu venea la birou decât extrem 
de rar, și Declaraţia Justificativă trebuia prezentată personal, solicitanţii- 
justifiabili petreceau săptămîni și luni așteptînd pe holuri neîncălzite, 
fără scaune și fără spaţii sanitare, 

Documente redactate cu cerneală simpatică se metamorfozau în reci- 
pise vechi de la casa de amanet. Documente noi erau cerute în mod con- 
stant. Cetăţenii fugeau de la un ghișeu la altul într-un efort frenetic de a 
se conforma unor termene imposibile. 

Toate băncile din oraș au fost ridicate, toate fîntînile oprite, toate flo- 
rile și toți copacii distruși. Sirene enorme, pe acoperișul fiecărui bloc (toți 
locuiau în apartamente) sunau la fiecare sfert de oră. Vibraţiile îi aruncau 
adesea pe oameni din paturi. Reflectoare măturau orașul toată noaptea 
(nimeni nù avea voie să folosească storuri, perdele, jaluzele sau obloane). 

Nimeni nu privea pe nimeni, din cauza legii foarte stricte împotriva 
inoportunării, cu sau fără abordare verbală, a oricui, în orice scop, sexual 
sau de altă natură. Toate cafenelele și barurile erau închise. Băururile 
alcoolice puteau fi obținute doar cu o autorizaţie specială, și lichidul 
astfel obținut nu putea fi vîndut sau dat sub nici o formă altcuiva, iar 
prezenţa unei alte persoane în aceeași încăpere era considerată o dovadă 
prima facie pentru tentativa calificată de înstrăinare a alcoolului. 

Nimeni nu avea voie să-și încuie ușa cu zăvorul, iar poliția avea chei 
speciale pentru fiecare casă din oraș. Însoţiţi de un Mentalist, polițiștii 
dădeau năvală într-un cămin și începeau „să caute obiectul“. 

Mentalistul era acolo ca să-i îndrume către orice şi-ar fi dorit loca- 
tarul să ascundă: un tub de alifie, o clismă, o batistă cu urme de spermă, 
o armă, alcool deținut fără autorizaţie. Suspectul, în pielea goală, era în- 
totdeauna supus percheziţiei celei mai umilitoare, fizicul său astfel expus 
fiind obiectul unor comentarii bășcălioase și ofensatoare. Nu o dată, 
cîte-un homosexual latent a fost băgat în cămașă de forţă și ridicat după 
ce ei îi vîriseră alifie în fund. Alteori înhăţau orice obiect la îndemînă. 
Un curățător de penițe sau un calapod de cizmar. 

— Şi la ce ziceți c-ar folosi asta? 

— Este un curăţător de penite. 

— Zice că e un curăţător de penițe... 

— Am trăit s-o aud şi pe-asta. 

— Cred că nu ne mai trebuie altceva. Hai cu noi. 

După cîteva luni de asemenea regim, cetățenii se ghemuiau prin col- 
turi ca niște pisici nevrotice. 

Desigur că poliţia din Anexia procesa suspecții de spionaj, de sabotaj 
și devianţii politici pe bandă. Iata ce avea Benway de spus în privinţa 
interogării suspecţilor: 

„Deși evit, în general, folosirea torturii — tortura localizează opo- 
nentul și mobilizează rezistența — amenințarea torturii folosește la indu- 
cerea în subiect a sentimentului adecvat de neajutorare și de recunoștință 
față de interogator pentru că nu recurge la ea. Iar tortura poate fi folosită 
profitabil drept sancțiune cînd subiectul a urmat tratamentul suficient de 
mult timp ca să accepte pedeapsa ca meritată. În acest scop, am pus la 
punct mai multe feluri de procedee disciplinare. Unul dintre ele era cu- 
noscut sub denumirea de Tablou de Comandă: niște freze electrice care 
pot fi pornite în orice moment sînt fixate pe dinţii subiectului; acesta 
este instruit să acționeze un tablou de comandă aleatoriu, să introducă 
anumite fişe în anumite mufe ca răspuns la semnalele luminoase sau 
sonore corespunzătoare. De cîte ori greșește, frezele intră în funcţiune 
timp de douăzeci de secunde. Ritmul semnalelor este sporit în mod 
gradat, pînă dincolo de posibilitățile sale de reacţie. O jumătate de oră la 
tabloul de comandă și subiectul cedează ca o mașină de calcul supraîn- 
Cărcată. 

Studiul mașinilor de calcul ne învață mai multe despre creier decît am 
putea afla prin metodele introspective. Omul occidental se exrernali- 
zează sub formă de gadget-uri. Ţi-ai tras vreodată cocaină în venă? Ţi se 

duce drept în creier, activînd conexiuni ale plăcerii în stare pură. Plă- 
cerea morfinei e în viscere. După o injecție, asculți ce se-ntîmplă-n tine 
însuţi. Dar cocaina este electricitate în creier, și nevoia de cocaină este 
numai a creierului, o nevoie fără corp și fără senzație. Creierul încărcat 
cu coca e un biliard electric dement, lansînd lumini roz și albastre de or- 
gasm electric. O mașină de calcul ar putea simţi plăcerea cocainei, agita- 
tiile dintii ale unei vieți hidoase de insectă. Foamea de cocaină durează 
doar cîteva ore, atîta timp cît circuitele C sînt stimulate. Evident, efectul 
cocainei ar putea fi produs de un curent electric care i-ar activa cir- 
cuitele... 

Astfel, în scurt timp, circuitele se uzează ca și venele, iar consuma- 
torul trebuie să găsească unele noi. O venă își revine după o vreme și 
printr-o rotație dibace, un trăgător își poate drămui rezervele, dacă nu 
devine consumator industrial. Dar celulele creierului, odată duse, nu se 
refac, iar cînd dependentul rămîne fără celule nervoase e într-o situație 
mai mult decît de rahat. 

Ghemuiţi peste oase îngălbenite, excremente și fiare ruginite, într-o 
arșiţă alburie — o priveliște de cretini dezgoliţi se întinde pînă la orizont. 
Tăcere deplină — centrii vorbirii le-au fost distruși — în afara pocnetelor 
de scîntei și de carne pîrlită cînd își aplică electrozi de-a lungul coloanei 
vertebrale. Un fum albicios de carne arsă pluteşte în aerul nemișcat. Un 
grup de copii a legat un cretin de un stilp cu sîrmă ghimpată, a făcut un 
foc între picioarele lui și, cu o curiozitate animalică, se uită cum flăcările 
îi ling coapsele. Carnea arzînd i se zbate într-o agonie de insectă. 

Mă abat în digresiuni, ca de obicei. Pînă cînd vom dispune de o cu- 
noaștere mai precisă a electronicii creierului, drogurile rămîn un instru- 
ment esenţial al interogatorului în asaltul său asupra identităţii personale 
a subiectului. Evident, barbituricele sînt practic inutile. Cineva care ar fi 
doborît de așa ceva ar ceda, adică, și la mijloacele puerile folosire într-o 
secţie de poliție din America. Scopolamina este adesea eficace pentru a 
dizolva rezistența, dar afectează memoria: un agent poate fi gata să-și 
dezvăluie secretele, dar incapabil să și le amintească, după cum acope- 
rirea și datele din viața secretă pot fi inextricabil confundate. Mescalină, 
harmalină, LSD 6, bufotenină, muscarină — sînt eficiente în numeroase 
cazuri. Bulbocapnina induce o stare asemănătoare catatoniei schizofre- 
nice... s-au consemnat situații de ascultare automată. Bulbocapnina este 
un depresiv al creierului posterior, scoțînd, probabil, din funcție centrii 

mișcării din hipotalamus. Alte substanţe care au provocat schizofrenia 
experimentală — mescalina, harmalina, LSD 6 — sînt stimulatoare ale 
creierului posterior. La schizofrenici, creierul posterior este stimulat și 
inhibat în mod alternativ. Catatonia este adesea urmată de o perioadă de 
excitație și de activitate motorie în timpul căreia nebunul se agită prin 
saloane, făcînd probleme tuturor. Unii schizofrenici în stare agravată 
refuză să facă orice mișcare și-și duc viaţa în pat. O tulburare a funcţiei 
reglatoare a hipotalamusului este indicată drept « cauză » a schizofreniei 
(gândirea cauzală nu oferă niciodată o descriere adecvată a proceselor 
metabolice — astea sînt limitările limbajului existent). Doze alternate de 
LSD 6 și bulbocapnină - bulbocapnină potențată cu o doză de curara — 
dau rezultatele cele mai bune în privința ascultării automate. 

Există şi alte procedee. Subiectul poate. fi adus într-o stare de de- 
presie profundă prin administrarea de doze mari de benzedrină timp de 
mai multe zile. Psihoza poate fi indusă prin doze mari, continue, de 
cocaină sau demerol sau prin suprimarea bruscă a barbituricelor după o 
administrare prelungită. El poate fi făcut dependent de dihidrooxihe- 
roină şi supus apoi privării (acest compus este de cinci ori mai puternic 
decît heroina în inducerea dependenţei, iar privarea proporțional mai 
severă). 

Există diverse metode psihologice, psihanaliza obligatorie, de pildă. 
Subiectului i se cere să asocieze liber timp de o oră în fiecare zi (în 
cazurile în care durata nu este un factor esenţial). « Hai, hai. Să nu fim 
negativişti, băiețaș. Tăticu' cheamă pe-omu” negru. Duce pe copil joacă 
Tablou de Comandă ». 

Cazul unei agente care și-a uitat identitatea reală și s-a confundat cu 
cea de acoperire — o arde şi-acum prin Anexia — mi-a dat ideea altei şme- 
cherii. Un agent e antrenat să-și nege identitatea de agent prezentînd-o 
pe cea de acoperire. Așa că de ce să nu folosim un jiu-jitsu psihic și să ne 
lăsăm duși în sensul dorit de el? Să sugerăm că povestea pe care ne-o 
spune pentru acoperire este cea reală și că nu mai are alta. Identitatea sa 
de agent devine inconștientă, adică îi scapă de sub control; și o poți 
dezgropa cu droguri și hipnoză. Pe calea asta, poţi să faci dintr-un 
cetățean heterosexual găunos un pederast... și anume, întărindu-i și 
încurajîndu-i tendinţele homosexuale în mod normal latente — în acelaşi 
timp privîndu-l de pizdă și supunîndu-l stimulării homo. Apoi droguri, 
hipnoză, și — Benway pocni moale din degete. 

Mulți subiecți sînt vulnerabili la umilirea sexuală. Goliciunea, stimu- 
larea cu afrodiziace, supravegherea constantă pentru a jena subiectul și a 
preveni ușurarea prin masturbare (erecţiile în timpul somnului declan- 
şează automat o enormă sonerie electrică, conectată la un dispozitiv care 
îl aruncă pe subiect din pat într-o vană cu apă rece, reducînd astfel la mi- 
nimum incidenţa poluţiilor nocturne). E mişto să hipnotizezi un preot și 
să-i spui că e pe cale să consume o uniune hipostatică cu Mielui — apoi 
să-i îndeși pe la spate, la cur, un berbec bătrîn în călduri. După asta Inte- 
rogatorul poate dobîndi un control hipnotic deplin — va fi de ajuns să 
fluiere şi să zică Sesam deschide-te, pentru ca subiectul să vină și să facă 
caca pe podea. De prisos să mai spun, abordarea pe calea umilirii sexuale 
este contraindicată la homosexualii pe față. (Să fim cu băgare de seamă și să 
nu ne abatem de la linie, nu știi niciodată cine trage cu urechea...) Mi-aduc 
aminte de un puşti, pe care l-am condiţionat să se cace pe el de câte ori 
mă vedea. Apoi îl spălam la cur și i-o trăgeam. O dulceaţă. Și tipul arăta 
şi bine. Cîteodată, se-ntîmplă ca un subiect să izbucnească în lacrimi de 
copil fiindcă nu se poate ţine să nu ejaculeze cînd i-o tragi. În fine, cum 
puteţi constata, posibilitățile sînt nesfîrșite, precum cărările șerpuind 
într-o grădină frumoasă, spațioasă și mare. Nu apucasem să dau la o 
parte decît puţin din această încîntătoare suprafață, cînd am fost epurat 
de nașparliii de la Partid... Mă rog, son cosas de la vida.“ 


Ajung în Libertia, care e curată și monotonă, mamă Doamne. Benway 
conduce C.R.-ul, Centrul de Recondiționare. Mă-nfiinţez p-acolo, și la-n- 
trebări la genul „ce s-a ales de cutare și cutare?“ pică răspunsuri precum: 
„Sidi Idriss Smithers zis Ciripoi a cotit-o la Emiţători pentru un ser al 
longevității. Mai fraier ca un poponar bătrîn n-ai să găseşti.“ „Lester 
Stroganoff Smuunn -— zis « El Hassein » — s-a transformat în Latah cînd 
încerca să pună la punct P.S.A.., Procedura de Supunere Automatizată. Un 
martir al ramurii...“ (Latah este o patologie prezentă în Asia de Sud-Est. 
Altfel normali, Latahii încep să imite necontrolat toate mișcările o dată ce 
li s-a captat atenţia printr-un plesnit din degete sau un strigăt puternic. O 
formă de hipnoză compulsivă, involuntară. Cîteodată se rănesc încercînd 
să imite mișcările mai multor oameni în același timp.) 

— Spune-mi să mă opresc dacă ai auzit deja secretul ăsta atomic... 

Chipul lui Benway își păstrează forma doar în lumina de bliņ a 
alarmei, fiind expus în fiece clipă unor destrămări și metamorfoze de 

nedescris. Trăsăturile îi tremură ca o peliculă care intră și iese din cadrul 
proiectorului. 

— Hai să-ţi arăt Centrul, zice Benway. 

Mergem pe un coridor alb și lung. Vocea lui Benway îmi pătrunde în 
conștiință venind de nicăieri și de pretutindeni... o voce fără trup, care 
cînd e limpede și tare, cînd de-abia se-aude, ca o muzică pe o stradă pe 
care bate vîntul. 

— Grupurile izolate, precum băștinașii din Arhipelagul Bismarck. 
Nu există la ei homosexualitate fățișă. Blestematul de matriarhat. Toate 
matriarhatele sînt antihomosexuale, conformiste și lipsite de imaginaţie. 
Ai nimerit într-un matriarhat, ia-o la pas, nu la fugă spre cea mai apro- 
piată graniţă. Dacă fugi, e probabil ca vreun gabor poponar latent și 
frustrat să te-mpuște. Va să zică, e cineva care vrea un cap de pod pentru 
omogenitate într-un bazar de virtualități precum Europa de Vest sau 
Statele Unite? Alt matriarhat de rahat, să nu se supere Margaret 
Mead! ... 

Aici, a fost scandal mare. Bătaie cu bisturiele cu un coleg în sala de 
operaţie. lar asistenta mea babuină a sărit pe pacient și l-a rupt în bucăți. 
Într-o altercaţie, babuinii atacă întotdeauna partea cea mai slabă. Pe bună 
dreptate, de altfel. Nu trebuie să uităm niciodată glorioasa noastră moş- 
tenire simiană. Doctorul Browbeck ținea partea de partea ailaltă. Un 
practicant de avorturi la pensie și traficant (de fapt, era veterinar) chemat 
înapoi la lucru în timpul crizei de forță de muncă. Așadar, dom’ doctor 
stătuse toată dimineaţa în bucătăria spitalului ciupind infirmierele și 
trăgînd la gaz lampant şi Klim — și chiar înainte de operaţie a băgat o 
doză dublă de nucșoară ca să-și dea curaj. 

(În Anglia, și în special la Edinburgh cetățenii filtrează gaz lampant 
prin Klim — un fel de lapte praf scîrbos, cu gust de cretă rîncedă — și se-m- 
puşcă-n cap cu amestecul obținut. Își bagă tot la amanet ca să poată plăti 
factura la gaze, și cînd lucrătorii vin să le-nchidă pentru neplată, urletele 
li se aud de la kilometri distanță. Cînd un cetățean este suferind din cauza 
lipsei, îl auzi zicînd „Sînt în clinciuri“ sau „Simt cuptoru-n ceafă“. 

Nucşoară (lat. Myristica fragans). Citez din articolul autorului din 
British Journal of Addiction (vezi Anexa): „...Puşcănașii și marinarii 


1. Celebră antropoloagă americană, printre ale cărei lucrări se numără Coming 
of Age in Samoa (1928) şi Male and Female (1949) (n. tr.). 

recurg cîteodată la nucșoară. Circa o lingură, luată cu apă, Rezultat vag 
asemănător marijuanei, avînd ca efecte secundare durerea de cap și greaţa. 
Există un număr de narcotice din familia nucșoarei folosite de indienii 
din America de Sud. Ele sînt administrate de regulă prin prizarea pul- 
berii uscate din planta respectivă. Vracii consumă această substanță toxică 
și intră în stări convulsive. Spasmelor și bolboroselilor lor li se atribuie o 
semnificaţie profetică.“ ) 

— Eram mahmur de la o doză de Yage și n-aveam nici un chef să înghit 
prostiile lui Browbeck. Prima chestie pe care-o scoate: cică să-ncep 
incizia din spate, nu din față, mormăind nu știu ce absurditate, că trebuie 
să ai grijă să extragi vezica biliară, altfel se duce naibii toată carnea. Se 
credea la țară, curățînd o găină. I-am zis să se ducă să-și bage capul la loc 
în cuptor, la care a avut neobrăzarea să-mi dea peste mînă, secţionîndu-i 
pacientului artera femurală. Sîngele a ţișnit și l-a orbit pe anestezist, 
care-a luat-o la fugă ţipînd pe coridoare. Browbeck a încercat să-mi 
tragă un genunchi la partea sensibilă, dar am reușit să-l apuc și să-i retez 
tendonul. Pe burtă, tîrîndu-se, încerca să mă împungă în picior. Violeta 
— așa o cheamă pe asistenta mea babuină — singura femeie la care am 
ţinut vreodată cît de cât — îşi ieșise cu totul din fire. Mă urcasem pe masă 
şi-mi făceam vînt să sar pe Browbeck cu ambele picioare și să-l fac zob, 
cînd au descins gaborii. 

Va să zică, acest iureș în sala de operaţie, acest eveniment de necon- 
ceput cum îl numea Șeful, îţi dai seama că a pus capac. Funia a ajuns la 
par. O crucificare, ăsta e singurul cuvînt nimerit. Fireşte că făcusem mici 
„dumbheits“ ici și colo. Cine n-a greșit? De pildă, cînd eu și cu aneste- 
zistul am dat pe gît tot eterul, și cînd pacientul a vărsat pe noi, iar eu am 
fost acuzat că am îndoit cocaina cu Tix. Violeta o făcuse, de fapt. A tre- 
buit s-o protejez, evident... 

În concluzie, sîntem dati afară din branșă. Nu că Violeta ar fi fost o 
doftoreasă pe bune, nici Browbeck nu era, dacă-i pe-așa, și chiar 
diploma mea a fost pusă la îndoială. Dar Violeta știa mai multă medicină 
decît toată Clinica Mayo". Avea o intuiţie extraordinară și un profund 
simţ al datoriei. 

— lată-mă stînd pe cur și fără diplomă. Să mă-ndrept spre altă în- 
deletnicire? Nu. Aveam medicina în sînge. Am reușit să nu-mi ies din 


1. Renumită instiuţie medicală din Rochester, Minessora, fondată în secolul 
XIX de familia de medici Mayo (n. tr.). 

mînă practicînd avorturi la preț de lichidare de stoc în toaletele de la 
metrou. M-am coborit chiar pînă la a racola femei gravide pe stradă. 
Apoi am cunoscut un gagiu mare, Juan Placenta, Șogunul Căiţelor. A 
adunat la greu din traficul cu „prematuni“în timpul războiului. („Prema- 
turii“ sînt viței de vîrstă fragedă care poartă încă pe ei resturi de placentă 
şi bacterii, în general într-o stare neigienică și improprie. Un vițel nu 
poate fi vîndut ca hrană înainte să atingă o vîrstă minimă de șase săp- 
tămâîni. Înainte de această vîrstă este considerat „prematur“. Traficul cu 
prematuri este aspru pedepsit.) Care va să zică, Juanito controla o flotă 
de cargouri puse sub pavilion abisinian pentru a evita reglementările 
neavenite. Mi-a dat un post de medic de bord pe S.S. Filariasis, cea mai 
mizerabilă ambarcaţiune care a navigat vreodată pe mare. Cu o mînă 
operam, cu cealaltă dădeam șobolanii la o parte de pe pacient, în timp ce 
din tavan ploua cu ploșniţe şi Scorpioni. 

— Deci, sînt unii care ar vrea aici omogenitate. Se poate, dar costă. 
Sînt sătul de tot proiectul... Am ajuns... Zona O. 

Benway desenează un semn prin aer și o ușă se deschide de la sine. Îi 
trecem pragul și ușa se închide. O sală mare, cu luciri de oţel inoxidabil, 
podeaua de gresie albă, pereții din cărămizi de sticlă. Paturi de-a lungul 
unui singur perete. Nimeni nu fumează, nimeni nu citeşte, nimeni nu 
vorbeşte. 

— Vino să te uiţi mai de-aproape, zice Benway, nu deranjezi. 

Fac cîțiva paşi şi mă opresc în fața unui om care stă-ntins pe pat. Îl 
privesc în ochi. Nimeni, nimic nu-mi întoarce privirea. 

— D.N.I... Deteriorare Nervoasă Ireversibilă. Supraeliberați, s-ar 
putea spune... o povară pentru ramură. 

Îmi mișc mîna prin fața ochilor omului. 

— Da, zice Benway, mai au reflexe. Ia priveşte. 

Benway scoate un baton de ciocolată din buzunar, îi desface amba- 
lajul și i-l ţine omului sub nas. Acesta adulmecă. Fălcile i se pun în miş- 
care. Miinile dau să apuce prin aer. Saliva i se scurge din gură și îi atîrnă 
pe bărbie, în fire prelungi. Din stomac i se-aud ghiorăituri. Tot corpul i 
se zvîrcoleşte spasmodic. Benway face un pas înapoi și arată ciocolata. 
Omul cade în genunchi, își lasă capul pe spate și începe să latre. Benway 
azvârle ciocolata. Omul încearcă s-o prindă, o ratează, se agită pe podea, 
balele îi curg cu zgomot, clefăie, se tîrăște sub pat, găsește ciocolata și și-o 
îndeasă în gură cu amîndouă mîinile. 

— Doamne! Ireversibilii ăștia sînt complet lipsiţi de finețe. 

Benway cheamă un supraveghetor care stă în capătul sălii citind un 
volum de teatru de J.M. Barrie". 

— Scoate-i de-aici pe nenorociţii ăștia de deneiști. Sînt deja o pacoste. 
Gonesc turiștii. 

— Ce să fac cu ei? 

— De unde mama mă-sii să știu? Sînt un om de știință. De știință pură. 
Dă-i afară. Nu vreau să-i mai văd și gata. Reprezintă o povară, o piază rea. 

— Dar cum? Unde? 

— Pe filiera indicată. Sună-l pe Coordonatorul de District sau cum 
şi-o mai spune... o titulatură nouă-n fiecare săptămînă. Mă-ntreb dacă o 
exista cu adevărat. 

Doctorul Benway se oprește în ușă și aruncă o privire înapoi către 
D.N.L.-iști. 

— Eșecul nostru, zice el. Ajungă-i zilei necazul ei. 

— Au vreo șansă să-și revină? 

— Nu-și revin și nu-și vor reveni, odată duși, fredonează Benway. 
Iat-aici o sală demnă de interes. 

Pacienţii stau în picioare, adunaţi în grupuri, dicutînd și scuipînd pe 
podea. Drogul plutește în aer ca o ceață cenușie. 

— Un peisaj care îmi saltă inima — spune Benway- acești toxicomani 
stînd și așteptînd să vină Tipul. Cu șase luni în urmă, toţi erau schizo- 
frenici. Unii dintre ei nu se dăduseră jos din pat de ani de zile. Și uită-te 
la ei acum. În toată practica mea n-am văzut niciodată un drogat schizo- 
frenic, și toxicomanii sînt, cei mai mulți, de tip schizo ca fizic. Vrei să 
vindeci pe cineva de orice, află cine nu face boala cu pricina. Care va să 
zică, cine n-o face? Trăgătorii n-o fac. A, în paranteză, e o zonă în Bolivia 
în care nu există psihoze. 'Țărani pe deplin sănătoși la cap, în văi și pe 
dealuri. Mi-ar plăcea să ajung acolo, să văd cu ochii mei, înainte să apară 
şcoala, reclamele, televiziunea și motelurile şi să strice tot. Să fac un 
studiu care să privească strict metabolismul: dietă, folosirea alcoolului şi 
a altor substanţe, sex etc. Cui îi pasă ce gîndesc? Aceleași prostii pe care 
le gîndesc toți, îmi permit s-o spun. 

— Şi de ce nu suferă toxicomanii de schizofrenie? Încă nu știu. Un 
schizofrenic poate ignora foamea și poate muri de inaniţie dacă nu e 


1. Dramaturg, și romancier scoţian (1860-1937), cunoscut mai ales datorită piesei 
pentru copii Peter Pan (n. tr.). 

hrănit. Nici un dependent nu poate ignora lipsa heroinei. Dependenţa 
obligă la contact. 

Dar ăsta e doar un aspect. Mescalina, LSD 6, adrenalina degradată, 
harmalina pot produce o stare aproximativ similară cu schizofrenia. Din 
sîngele schizofrenicilor se extrage marfa cea mai bună; deci, schizofrenia 
seamănă cu o psihoză pe bază de drog. Tipii au o legătură metabolică, un 
Furnizor Interior, cum ar veni. (Cititorii interesaţi sînt îndrumați către 
Anexă.) 

— În stadiul terminal al schizofreniei, creierul posterior este într-o 
depresie permanentă, și partea frontală a creierului este aproape lipsită 
de conţinut, dat fiind că partea frontală este activă doar ca răspuns la 
stimuli provenind din partea posterioară. 

Morfina produce antidotul stimulării părții posterioare a creierului, 
similar substanței tipice la schizofrenici. (A se remarca similitudinea 
dintre sindromul privării și intoxicarea cu Yage sau cu LSD 6.) Rezul- 
tatul final al folosirii drogurilor — mai cu seamă în cazul dependenței de 
heroină, cînd dependentul are la dispoziție doze mari — este depresiunea 
permanentă a părții posterioare a creierului și o stare finală asemănătoare 
schizofreniei terminale: lipsă totală a afectelor, autism, absenţă virtuală a 
oricărui eveniment cerebral. Dependentul poate petrece opt ore la rând 
privind un perete. E conştient de lucrurile care îl înconjoară, dar acestea 
nu au nici o conotaţie emoţională și, prin urmare, nu prezintă nici un 
interes. A-ţi aminti o perioadă de dependenţă acută e ca şi cum ai derula 
înregistrarea unor evenimente percepute doar de partea frontală. Enunţuri 
plate privind evenimente exterioare. M-am dus la magazin și am cum- 
părat zahăr nerafinat. Am venit acasă și am mîncat juma’ de cutie. Mi-am 
injectat două miligrame de heroină etc. Nici un pic de nostalgie în aceste 
amintiri. Însă, de îndată ce doza de drog administrată coboară sub prag, 
corpul e inundat de substanţa specifică periodei de privare. 

— Dacă orice plăcere e o eliberare de tensiune, drogul oferă elibe- 
rarea de întregul proces al vieţii, prin deconectarea hipotalamusului, care 
e centrul energiei psihice și al libidoului. 

Unii dintre colegii mei învăţaţi (imbecili cît cuprinde) au sugerat că 
drogul își exercită efectul euforic prin stimularea directă a centrului 
orgasmului. Pare mai probabil că drogul suspendă întregul ciclu al ten- 
siunii, descărcării şi relaxării. Orgasmul n-are nici o funcție pentru toxi- 
coman. Plictiseala, care indică întotdeauna o tensiune nerezolvată, nu îl 

deranjează niciodată pe dependent. Acesta se pune în mişcare doar cînd 
clepsidra drogului se golește. 

La celălalt capăt al sălii un infirmier trage un oblon metalic și scoate 
un sunet de felul celui cu care se cheamă porcii. Drogaţii se reped 
grohăind și guițînd. 

— $mecher, zice Benway. Nici un respect pentru demnitatea umană. 
Acum o să-ţi arăt sala devianților moderați și a infractorilor. Da, un 
infractor este considerat aici un deviant moderat. El nu contestă con- 
tractul Libertiei. Încearcă numai să ocolească niște clauze. Condamnabil, 
dar nu foarte grav. Pe culoar... Sărim peste sălile 23, 86, 57 și 97... şi 
laboratorul. 

— Homosexualii sînt clasificați ca devianți? 

— Nu. Adu-ţi aminte de Arhipelagul Bismarck. Fără homosexuali- 
tate la vedere. Un stat polițienesc în stare de funcționare nu are nevoie de 
poliţie. Nimănui nu-i trece prin cap că homosexualitatea ar fi ceva imagi- 
nabil... Homosexualitatea este o crimă politică într-un matriarhat. Nici 
o societate nu tolerează respingerea deschisă a principiilor sale fundamen- 
tale. Nu sîntem un matriarhat, aici, Insh’Allah. Cunoști experimentul cu 
șobolanii supuși șocurilor electrice și aruncaţi în apă rece fie și numai 
dacă încearcă să se apropie de o femelă. Astfel că toți devin șobolani 
poponari, așa stă treaba în etiologie. Și-așa o să auzi un șobolan din ăsta 
țipînd: „sînt fierbinte și mă buuuucur“ sau „cine ţi le-a tăiat, arătare cu 
două găuri“. În cursul experienţei mele ca psihanalist — mai degrabă 
scurte, scandal cu Societatea... — pe un pacient l-au apucat pandaliile și a 
pornit-o prin Gara Centrală cu un aruncător de flăcări, doi s-au sinucis 
şi unul a murit pe canapea ca un șobolan tropical (șobolanii tropicali pot 
muri subit dacă se confruntă cu o situaţie fără speranță de scăpare). 
Apropiaţii lui au făcut gălăgie și le-am zis: „Ajungă-i zilei necazul ei. 
Luaţi-vă mortăciunea de-aici. Îi deprimă pe pacienţii mei în viaţă“. Am 
băgat de seamă că toţi pacienții mei homosexuali manifestau puternice 
tendințe heterosexuale inconștiente și toți pacienţii hetero tendinţe 
homo. Te ia cu amețeală, nu-i așa? 

— Și ce concluzie se poate trage din asta? 

— Concluzie ? Nici una. Era doar o observaţie în treacăt... 

Luăm prânzul în biroul lui Benway și la un moment dat primeşte un 
telefon. 

— Ce?... Teribil! Colosal!... Rămiîneţi pe poziții și daţi-i înainte. 

Închide. 

— Sînt gata să accept deîndată angajamentul pentru Islam Inc... Se 
pare că creierul electronic a luat-o razna jucînd șah în șase dimensiuni cu 
Tehnicianul şi i-a eliberat pe toţi subiecţii Centrului. Te invit să mergem 
pe acoperiș. E cazul să purcedem la Operațiunea Elicopterul. 


De pe acoperișul C.R.-ului, asistăm la o scenă de ogroază nemaivă- 
zută. DNI-iștii se adună în jurul meselor de la cantină, cu fire prelungi 
de salivă atîrnîndu-le pe bărbie, cu burțile ghiorăindu-le zgomotos; alții 
ejaculează cînd zăresc femei. Latahii îi imită pe trecători cu o obscenitate 
de maimuţă. Trăgătorii au dat iama în farmacii și se înţeapă la fiecare colţ 
de stradă... Catatonici împodobesc parcurile... Schizofrenici agitați aleargă 
pe străzi cu strigăte nedeslușite, inumane. Un grup de PR-iști — Parţial 
Recondiţionaţi — a înconjurat cîțiva turişti homosexuali, cu zîmbete 
scîrboase, insinuante, dezvăluindu-le craniile nordice, dublu expuse, pe 
dinăuntru. 

— Ce vreţi? aruncă unul dintre pederaști. 

— Vrem să vă înțelegem. 

Un contingent de simopaţi urlînd se bălăngăne atîrnînd de candelabre, 
balcoane și copaci, căcîndu-se şi pișîndu-se pe trecători. (Un simopat — 
denumirea tehnică a acestei tulburări îmi scapă — este un cetățean convins 
că este gorilă sau alt primat. Este o tulburare specifică armatei, dispare 
după eliberare.) Demenţii tropăie tăind capete-n stînga și-n dreapta, cu 
surîsuri visătoare pe chipurile pierdute şi suave... Cetăţeni cu un 
Bang-utot incipient îşi strîng penisurile și strigă la turişti după ajutor... 
Arabi turbulenți urlă și chiuie, castrînd, spintecînd, aruncînd cu benzină 
și punînd foc... Dansatori adolescenţi fac striptease cu intestine, femei 
își bagă organe genitale retezate în pizde, le freacă și le ciocănesc în faţa 
alesului lor... Fanatici religioși ţin predici din elicoptere și aruncă în ca- 
petele mulţimii o ploaie de table de piatră, inscripţionate cu mesaje fără 
sens... Oamenii-leopard cu gheare de oţel sfâşie în bucăţi trecătorii, tușind 
și mormăind... Îniţiaţii Societăţii Canibale Kwakiutl rup cu dinții nasuri 
și urechi... 

Un coprofag comandă o farfurie, face caca pe ea și îl mănîncă, excla- 
mînd: „Mmmm, asta e substanţa mea hrănitoare.“ 

Un batalion de plicticoși pisălogi și agresivi dă târcoale pe străzi și pe 
holurile hotelurilor în căutare de victime. Un avangardist intelectual — 

„Cu siguranţă, singurele scrieri demne de interes astăzi se găsesc în 
rapoartele și în periodicele științifice“ — i-a făcut cuiva o injecție cu 
bulbocapnină și se pregăteşte să-i citească un buletin despre „utilizarea 
neohemoglobinei în controlul granulomatozei degenerative multiple“. 
(Evident, studiile sînt o vorbărie fără șir, pe care-a plăsmuit-o şi impri- 
mat-o singur.) 

Cuvintele de deschidere: „Îmi păreţi un om cu o inteligență deose- 
bită.“ (Întotdeauna cuvinte de rău augur, băiete... Cînd le auzi nu mai 
aștepta altceva, pleacă pe dată.) 

Un colonist englez, asistat de patru băieți de la poliţie, a reținut un 
subiect în barul clubului: „Ia spuneți, cunoaşteţi Mozambicul ?“ și se lan- 
sează în epopeea nesfirșită a malariei sale. „Deci, doctorul mi-a zis: Nu 
vă pot sfătui decît să părăsiţi zona. Altfel o să vă-nmormîntez. Vraciul 
ăsta mai plimba și cu dricul, pe lîngă meseria de bază. Un fel de-a suge la 
două oi, să mizezi și pe-aia albă, și pe-a neagră... o completare, din cînd 
în cînd.“ Și tot așa, după al treilea gin roz, cînd te-a cunoscut mai bine 
trece la dizenterie. „Scaun foarte special, de un alb-gălbui ca sperma rîn- 
cedă, și aţos, vă dați seama...“ 

Un explorator cu caschetă de colonist a doborit un cetățean cu o 
săgeată de sarbacană muiată în curara. Îi efectuează respiraţia artificială 
cu piciorul. (Curara omoară prin paralizarea plămînilor. Nu are alt efect 
toxic, nu este, strict vorbind, o otravă. Dacă se face respiraţie artificială, 
subiectul nu va muri. Curara este eliminată foarte rapid de rinichi.) „Asta 
a fost în anul ciumei bovine, cînd a murit tot ce mișca, chiar și hienele... 
Deci iată-mă, fără nici un strop de alifie, în amonte, către izvoare pe 
Găoz-de-Babuin. Cînd am fost aprovizionat din aer, recunoştinţa mea a 
fost de neînchipuit... De fapt, și n-am mai spus asta nici unui suflet de 
om — discreți, camarazi...“ — vocea îi răsuna printr-un vast hol de hotel 
în stil 1890, gol, pluș roșu, plante de cauciuc, poleieli aurite și statui — 
„am fost singurul alb iniţiat vreodată în infama Societate Agouti, am 
asistat și participat la ritualurile lor de nedescris“. 

Societatea Agouti s-a adunat pentru o Sărbătoare Chimi!. (Băștinașii 
Chimú din vechiul Peru se dedau la sodomie din plin, și din cînd în cînd 


1. Chimú, populație băștinașă din America de Sud, al cărei regat ocupa actualul 
teritoriu al statului Peru şi care a cunoscut înflorirea în secolele XIV-XV. Imperiul 
lor a fost cucerit în 1470 de incași, care le-au preluat tradiţiile (n. tr.). 

organizau bătăi sîngeroase cu măciuci, care se lăsau cu sute de victime 
într-o singură după-amiază.) Tinerii, rânjind şi agitînd măciucile, se adună 
pe cîmp. Bătălia începe-n acest moment. 

Iubite cetitor, urîțenia spectacolului desfide descrierea. Cine poate fi 
un laş pișăcios și slugarnic, și totuși hain ca un mandril cu fundul roșu, 
alternînd aceste stări deplorabile ca pe niște costume de vodevil? Cine 
e-n stare să se cace pe un dușman căzut care, murind, înghite rahatul și 
ţipă de plăcere? Cine poate să spînzure un pasiv fără vlagă și să-i prindă 
sperma-n gură ca un cîine pervers? Iubite cetitor, aș voi să te cruț de 
acestea, dar pana mea-și are propria-i vrere precum Bătrînul Lup de 
Mare!. O, Iisuse Christoase, ce scenă ne e dat să vedem! O tînără hai- 
mana plină de cruzime a scobit ochiul unui confrate și-l fute în creier. 
„Deja atrofiat la creier, ăsta, uscat ca-n pizda lu” mamaia.“ 

Se transformă într-un rocker antisocial. „I-am tras-o baborniţei — ca 
la-ntrebările de rebus, în ce relație-s cu rezultatul dacă e să rezulte? 
Taică-miu deja sau nu încă? Nu po’ să ţi-o trag, moșu”, tu este chitit să 
fii taică-miu, mai bine-o fi să-ți iau gîtu’ și s-o fac pe mama acu” pe bune 
decît să-l fut pe tata sau vice versa mutatis mutandis cum devine cazu” și 
să-i tai gâtu” lu” mama, clanţa dracului, deși ar fi cea mai bună cale să-i 
înfund melița și să-i iau maul. Adică cînd pe-un gagiu l-apucă la-nghe- 
suială și nu cunoaște tre’ să-și prezinte curu la tăticu sau să facă treaba cu 
doamna. Dă-mi două pizde și-o pulă de oţel și ia-ţi degetele-mpuţite de 
pe bucile mele beton, ce crezi că sînt, un transfug roșu-n găoază picat 
acuma din Gibraltar? Masculi și femele, el castrat la ei. Cine nu poate 
deosebi-ntre sexe ? Îşi iau gîtv’, alb bulangiu. Hai afară ca nepotu” meu și- 
nfruntă-ţi mama nenăscută-n luptă-ndoielnică. Confuziei i-a fost bulită 
capodopera. I-am tăiat gîtul la părinte din eroare de identitate, arăta la fel 
de nașparliu ca bătrînu'. Şi-n silozu” de cărbune toate pulele-s aidoma.“ 

Să ne-ntoarcem deci la cîmpul de suferinţi. Un june și-a penetrat 
tovarășul, în vreme ce un alt june purcede la amputarea semeţiei acestui 
beneficiar al sulei fremătînd astfel că membrul oaspete plonjează spre a 


1. Trimitere la Versetele Bătrinului Lup de Mare, poem al lui Samuel Taylor 
Coleridge (1772-1834). Acesta istoriseşte despre blestemul abătut asupra unui 
marinar, după ce acesta ucide un albatros care îi îndrumase corabia, salvînd-o de la 
sculundare. După aceasta, vasul pluteşte în derivă și echipajul moare de sete. Mari- 
narul, unic supravieţuitor, este blestemat să-și repete povestea pînă la sfîrșitul 
zilelor (n. tr.). 

umple vidul de care natura are pururi oroare și ejaculează în Laguna 
Neagră, unde pirahna nerăbdători sfirtecă pruncul încă nenăscut și — 
luînd în considerare o serie de fapte temeinic documentate și mai presus 
de-ndoieli — cu totul improbabil. 

Alt nașparliu duce cu el o valiză plină de trofee și medalii, cupe și 
panglici: „Pe-asta am câștigat-o la Concursul pentru Cel Mai Ingenios 
Dispozitiv Sexual de la Yokohama. (Ţine-l, a-nnebunit). Împăratul 
însuși mi-a înmînat-o şi-avea lacrimi în ochi, iar concurenții mei s-au 
castrat singuri cu cuțite pentru harakiri. Și panglica asta am primit-o la 
un Concurs de Degradare la reuniunea de la Teheran a Trăgătorilor 
Anonimi.“ 

„Mi-am tras în venă toată morfina nevesti-mii, care era la pat cu o 
piatră la rinichi mare cît diamantul Hope. I-am dat deci o aspirină și 
i-am zis: « Nu te aștepta la cine știe ce ușurare... » « Taci odată. Vreau 
să-mi savurez medicaţia. »“ 

„Am șterpelit un supozitor cu opiu din curul lui bunică-mea.“ 

Ipohondrul prinde cu lasoul trecătorii, îi bagă-n cămașă de forţă și 
începe să povestească despre infecția sa de sept: „O secreție purulentă 
groaznică e pe punctul să țîşnească... staţi s-o vedeţi“. 

Începe un striptease, dînd la iveală cicatrice rămase după operaţii, și 
apucă degetele ezitante ale victimei: „Pipăiţi această umflătură supurîn- 
du-mi sub pîntece, unde am avut limfogranulomatoza... Și acum vreau 
să-mi palpaţi hemoroizii interni.“ 

(Trimitere la limfogranulomatoză, „buba climaxului“. O boală virală 
venerică originară din Etiopia. „Nu degeaba ni se spune etiopieni împu- 
țiţi“, şuieră un mercenar etiopian, în timp ce-l sodomizează pe Faraon, 
veninos ca o cobră regală. Vechile papirusuri egiptene vorbesc mereu 
despre etiopienii ăștia-mputiţi. 

A-nceput la Addis-Abeba, ca Lambada, dar astea sînt vremurile mo- 
derne, O Singură Lume. Acum bubele climaxului se ivesc la Shanghai și 
în Esmeralda, la New Orleans și la Helsinki, în Seattle și-n Capetown. 
Dar inima trage spre casă și boala vădește o predilecție deosebită pentru 
negri, este în fapt copilul bălan al albilor stăpînitori. Dar se zice că 
maeştrii voodoo din Mau Mau pregătesc una meseriașă, cu transmitere 
sexuală, pentru omul alb. Nu c-ar fi imuni caucazienii: cinci marinari 
britanici au contractat boala în Zanzibar. Și în Dead Coon, Arkansas 
(„țărîna cea mai neagră, oameni cei mai albi din S.U.A. — negroteiule, nu 

lăsa să apusul să te prindă pe-aici“), procurorul criminalist s-a ales cu 
buba, la provă și la pupa. Cînd maladia sa interesantă a ieșit la iveală, un 
comitet de gărzi cetățenești format din vecini l-a pus pe foc, cu mii de 
scuze, în toaletele Curţii. „Hai, Clem, gîndeşte-te la tine ca la o vacă 
bolnavă de febră aftoasă.“ „Sau la o găină ciumată.“ „Nu vă-nghesuiţi, 
băieți. Intestinele-i pot exploda de la flăcări“. Boala mădularului avea 
darul de a umbla-ncolo-și-ncoace, spre deosebire de unii viruși fără 
noroc sortiţi să lîncezească în viscerele unei căpușe sau ale unui țînțar 
tropical, sau în saliva unui șacal pe moarte, vărsînd bale de argint sub 
luna deșertică. Și după o leziune iniţială în momentul infecției, boala trece 
în glandele limfatice din vintre, care se umflă și plesnesc, devin fisuri 
supurînde, lăsînd să se scurgă zile, luni, ani în șir o secreție purulentă, 
cleioasă, brăzdată de sînge și limfă fetidă. Elefantiazisul zonelor genitale 
este una dintre complicațiile frecvente, și s-au înregistrat cazuri de can- 
grenă în care amputarea in medico a pacientului de la brîu în jos era 
indicată, dar rareori de vreun folos. Femeile suferă de obicei de o infecţie 
secundară a anusului. Bărbaţii care se mulțumesc să aibă contacte pasive 
cu parteneri infectați precum babuinii slăbănogi și roșii (în curînd) în cur 
pot de asemenea să hrănească un mic intrus. Proctita iniţială și inevita- 
bila secreție purulentă — care pot să treacă neobservate din mers — sînt 
urmate de strictura rectului, care face necesară intervenţia unui instru- 
ment de scos sîmburi sau echivalentul chirurgical, fără de care nefericitul 
pacient este condamnat să facă pîrțuri și caca printre dinți, ocazionînd 
cazuri rezistente de halenă fetidă și deficit de popularitate în relațiile cu 
toate sexele, vârstele și condițiile sociale ale categoriei homo sapiens. S-a 
întîmplat ca un orb bulangiu să fie părăsit de cîinele poliţist pe care-l 
avea ca-nsoțitor — inimă de tablagiu în fond. Pînă foarte recent, nu exista 
tratament satisfăcător. Tratamentul este simptomatic — ceea ce în branșă 
înseamnă că nu există. Acum, multe cazuri cedează la terapia intensivă 
cu aureomicină, teramicină sau cîteva dintre noile mucegaiuri. Însă un 
anumit procentaj apreciabil rămîn refractari ca gorilele-alpine... Așa că, 
băiete, cînd limbile alea fierbinţi ţi se joacă pe coaie și pe pulă și te ful- 
geră-n găoază ca o făclie albastră de orgoni, vorba lui I.B. Watson, pa- 
triarhul I.B.M., Gindește. Oprește-te din gîfăt și începe să pipăi... iar 
dacă dai cu degetul de un bubon, retrage-te-n cochilie și zi cu un scîncet 
rece, pe nas: „Crezi cumfa că mă-nteresează-n frun fel să contactez 
oribila ta maladie ? Nu mă-nteresează defel, ză stii.“) 

Rockeri adolescenţi huligani invadează străzile tuturor naţiunilor. 
Dau năvală în Luvru și aruncă acid pe faţa Mona Lisei. Deschid porțile 
de la grădini zoologice, azile de nebuni, închisori, trosnesc magistrale de 
apă cu ciocane pneumatice, sparg cu toporul podelele toaletelor din avi- 
oanele de pasageri, trag, în faruri, pilesc cabluri de lift pînă le reduc la 
grosimea unei sîrme, conectează ţevile de la canalizare la cele de aprovi- 
zionare cu apă, aruncă rechini și calcani veninoși, țipari electrici și candiru 
în bazinele de înot (candiru este un peşte mic ca un vierme, asemănător 
cu ţiparul, lat de vreo jumătate de centimetru și lung de vreo cinci, care e 
la el acasă prin unele râuri rău famate din Marele Bazin al Amazonului și 
care ţi se cațără prin pulă, prin găoază sau, faute de mieux, printr-o pizdă 
de damă, și se-agață acolo cu ghimpii lui ascuţiţi, din motive a căror na- 
tură exactă rămîne necunoscută, întrucît nimeni nu a purces să urmă- 
rească ciclul vital al candirului în situ), izbesc echipați în costume nautice 
nava Queen Mary de portul din New York, se joacă de-a James Dean la 
volan pe faleză cu autobuze şi avioane de pasageri, dau iama în spitale cu 
ferăstraie, securi și scalpele lungi de un metru; îi scot pe paralitici din 
plămînii de oțel (se-aruncă şi se rostogolesc pe jos și își dau ochii peste 
cap imitîndu-le horcăitul), fac injecții cu pompa de bicicletă, deconec- 
tează rinichii artificiali, taie o femeie în două cu un ferăstrău chirurgical 
la două miini, mînă turme de porci guiţind în clădirea Bursei, se cacă pe 
podeaua Naţiunilor Unite și se șterg la fund cu tratate, pacte, alianțe. 

n avioane, mașini, pe cai, cămile, elefanți, tractoare, biciclete și com- 
presoare, pe jos, pe schiuri și cu sania, în cârje și pe picioroange cu arcuri, 
turiștii iau cu asalt frontierele, cerînd cu implacabilă fermitate azil „faţă 
de starea de lucruri intolerabilă din Libertia“, în timp ce Camera de 
Comerţ încearcă fără succes să stăvilească năvala: „A se păstra, rugăm, 
calmul. Sunt doar o mână de ţicniţi care din casa de nebuni au evadat.“ 


Joselito 


IAR JOSELITO, CARE SCRIA POEZIE SOCIALĂ PROASTĂ, plină de con- 
ştiinţă de clasă, începu să tușească. Doctorul neamţ îl examină repede, 
palpîndu-i coastele cu niște degete lungi, delicate. Doctorul mai era și 

violonist de concert, matematician, maestru șahist, și Doctor în Juris- 
prudență Internaţională cu licență de liberă practică în spațiile sanitare 
de la Haga. Doctorul aruncă o privire dură, distantă peste pieptul brun 
al lui Joselito. Se uită spre Carl și zîmbi — zîmbetul unui om cu educație 
aleasă către unul asemenea lui — și ridică din sprîncene, spunînd fără 
cuvinte: 

— Alzo de faţa cu aţest țaran așa zdupid trebuie cuvintul a ne feri fo- 
losim, nu? Altfel caca pe el de frica. Koch și flegma sunt cuvinte proaste 
ambele, cred 2“ 

Spuse cu voce tare: „Este un catarro de los pulmones“. 

Carl vorbi cu doctorul afară, sub arcada ascuţită, cu picăturile de ploaie 
care ricoșau de pe stradă pe pantaloni, gîndindu-se la cîți oameni le-o 
spusese pînă acum, și treptele, pragurile, peluzele, holurile, culoarele și 
străzile lumii răsfrînte în ochii doctorului... alcovuri germane închise, 
planșe cu fluturi pînă-n tavan, miros tăcut, rău prevestitor de uremie 
infiltrându-se pe sub ușă, răzoare din suburbii, zgomotul stropitoarelor 
automate în noaptea calmă de junglă sub aripi tăcute ale țînţarilor anofeli 
(Precizare: nu e o figură de stil. "Țînţarii anofeli nu fac zgomot.) Mochete 
groase, sanatoriu în Kensington: fotolii tari de brocart și o cană de ceai, 
salonul suedez modern cu nuferi într-un vas galben — afară cerul nordic 
de un albastru de China și nori adunîndu-se, dedesubt acuarele proaste 
ale studentului medicinist pe moarte. 

„Un schnaps dacă se poate, Frau Underschnir“. 

Doctorul vorbea la un telefon cu o tablă de șah în faţa ochilor. „O 
leziune serioasa cred... sigur fara de vazut radioscopia“. Apucă un cal și 
îl mută căzut pe gînduri. „Da... ambii plamîni... cu ţertitudine.“ Pune 
receptorul în furcă și se întoarce spre Carl. „Am observat că acești 
oameni prezinta o vindecare uimitor de rapida-n caz de ranire, cu inci- 
dența scazuta a infecțiilor. Cu plaminii e totdeauna problema pe-aici... 
pneumonia şi, desigur, Batrânul 'Tovaraș.“ Doctorul îl apucă pe Carl de 
pulă, sprinţar, cu un hohot vulgar, țărănesc. Zîmbetul său european nu ia 
seama de reaua purtare a unui copil sau a unui animal. Continuă domol 
cu strania sa pronunție neaccentuată, dematerializată: „Batrînul nostru 
'Tovaraș Bacillus Koch.“ Doctorul bate din călcîie și-și pleacă bărbia. 
„Altfel şi-ar înmulţi gaoazele lor zdupide de ţarani pîn’ la mare, nu 
este ?“, Ţiuie, lipindu-și fața de cea a lui Carl. Carl se trage înapoi, cu pe- 
retele cenușiu al ploii în spate. 

— Nu există vreun loc în care să poată fi tratat ?. 

— Cred ca există un fel de sanatorium — scoate-n evidenţă cuvîntul 
cu o obscenitate ambiguă — în Capitala Districtului. Voi scrie pentru 
dumneavoastra adresa. 

— Chimioterapie? 

Vocea sa răsună slab și egal în umezeala din aer. 

— De unde sa știu? Toţi sunt parani proști, și cei mai rai țarani sunt 
cei așa-ziși educați. Oamenii aceștia nu numai ar trebui împiedicaţi sa 
înveţe a citi, dar și de la a vorbi. Nu e nevoie a-i împiedica sa gîndeasca; 
natura a facut asta deja. 

— lată adresa — șuieră doctorul fără să-și miște buzele. 

Lăsă un boţ de hîrtie să cadă în mîna lui Carl. Degetele lui murdare, 
lucioase de jeg, poposiră pe mîneca lui Carl. | 

— Ramîne broblema onorariului meu. 

Carl îi strecură în palmă o bancnotă făcută sul... și doctorul se eva- 
poră în lumina cenușie, crepusculară, ponosit și pe furiș ca un toxicoman 
bătrân. 


Carl îl revăzu pe Joselito într-o încăpere mare, curată, plină de lumină, 
cu baie individuală și balcon de beton. Și nici un subiect de conversaţie 
acolo, în camera goală, rece, cu nuferi crescînd într-un vas galben, cerul 
de un albastru de China, norii adunîndu-se și licăriri de frică în ochii săi. 
Cînd zîmbea, frica se împrăștia în fragmente de lumină refugiate enig- 
matic în colţurile răcoroase ale tavanului. Și ce puteam spune, simțind 
moartea împrejurul meu, și cu micile fragmente de imagini care apar 
înainte să adormi stăruind în minte? 

— Or să mă trimită miine la un nou sanatoriu. Vino să mă vizitezi. O 
să fiu singur acolo. 

Tuși şi luă un comprimat de codeină. 

— Domnule doctor, înțeleg, adică mi s-a dat să-nţeleg, am citit și am 
auzit — eu nefiind de meserie în domeniu — nu pretind c-aș fi — că ideea 
tratamentului în sanatoriu a fost mai mult sau mai puţin înlocuită — sau 
în orice caz, cel puţin completată — cu chimioterapia. După părerea dum- 
neavoastră, este corect? Vreau să zic, domnule doctor, vă rog să-mi 
spuneţi cu toată sinceritatea, ca de la om la om, care este opinia dum- 
neavoastră în privinţa chimioterapiei, faţă de tratamentul în sanatoriu? 


Sînteţi un adept? 

Faţa indiană, de suferind cu ficatul, a doctorului era la fel de neclin- 
tită ca a unui dealer la cazino. 

— Absolut modern, cum puteţi vedea — arată spre cameră cu degete 
roșietice de la circulația proastă. 

— Baie... apă... flori. Tot ce trebuie. 

Încheie rînjind satisfăcut, cu un accent de proletar londonez. 

— O să-ţi dau o scrisoare. 

— Scrisoarea asta? Pentru sanatoriu? 

Vocea doctorului răsună dintr-un ţinut cu stînci negre și lagune 
imense, cu luciri maronii: 

— Mobila... modernă și confortabilă. Nu credeţi? 


Carol nu văzu sanatoriul din pricina fațadei de stuc vernil, avînd 
deasupra o firmă complicată de neon, proiectată pe cer ca un schelet 
sinistru, așteptînd căderea întunericului. Sanatoriul era construit pe un 
promontoriu uriaș, calcaros, inundat de arbori înfloriți și cîrcei de vită 
de vie. Mirosul florilor plutea în aer, pătrunzător. 


Comandantul stătea la o masă lungă, dintr-o scîndură, sub viţa-de-vie. 
Nu făcea absolut nimic. Luă scrisoarea pe care i-o înmînă Carl şi-o citi 
bolborosind printre dinţi și bătîndu-se peste buze cu mîna stîngă. Înfipse 
scrisoarea într-o ţepușă deasupra unei toalete. Începu să transcrie dintr-un 
registru cu numere. Scrise și tot scrise. 

Fragmente de imagini explodară agale în capul lui Carl, care simţi 
cum iese din sine-ntr-un picaj tăcut. Limpede și distinct, de la mare dis- 
tanță, se văzu pe sine așezat într-o sală de masă. Supradoză de H. Bătrîna 
lui scuturîndu-l și ţinîndu-i o ceașcă de cafea fierbinte sub nas. 

Afară, un toxicoman bătrîn în costum de Moş Crăciun vînzînd cărți 
poștale de sărbători. „Pentru bolnavii de tuberculoză, oameni buni,“ 
şuieră cu vocea sa descărnată, de trăgător. Un cor al antrenorilor de 
fotbal din Armata Salvării, onești și homosexuali, intonează: „In the 
Sweet Bye and Bye“. 

Carl s-a-ntors în corpul său, fantomă reîncarnată a drogului, apăsată 
de gravitație. 

„L-aș putea mitui, fireşte.“ 

Comandantul bate ritmul în masă cu un singur deget și fredonează 
„Coming Through the Rhye“. La mare depărtare, apoi dintr-o dată, 


89 


iminent, în preajmă precum cornul de ceaţă o fracțiune de secundă 
înainte de scrîșnetul ciocnirii. 

Carl scoase pe jumătate o bancnotă din buzunarul de la pantalon... 
Comandantul stătea lîngă un panou mare cu lacăte şi compartimente 
numerotate. Se uită la Carl, ochi de animal bolnav, duși, murind pe 
dinăuntru, o frică disperată, reflectând chipul morţii. În mirosul florilor, 
cu o bancnotă ieșită pe jumătate din buzunar, Carl fu cuprins de o slă- 
biciune care îi tăie răsuflarea, îi opri sîngele-n vene. Era în mijlocul unui 
con amplu, rotindu-se și înfăşurîndu-se către neant. 

— Chimioterapie ? 

Strigăcul ţîșni din carnea sa prin vestiare și barăci goale, moteluri din 
staţiuni mucegăite și coridoare spectrale, sufocate din sanaroriile T.B.C., 
prin mirosul bolborosit, cenușiu, înecat de leșie din aziluri și case de 
bătrîni, depozite și magazii vamale, mari și prăfoase, prin portice sparte 
și decoraţii de ghips pătate, pisoare de tablă corodată, subțiri ca hîrtia de 
la urina a un milion de poponauţi, latrine părăsite, năpădite de buruieni, 
cu miasme mucede de rahat întorcîndu-se în ţărînă, falusuri de lemn 
înălțate pe mormintele popoarelor muribunde plîngătoare ca frunzele în 
vînt, peste marele rîu maroniu unde copaci întregi plutesc cu șerpi verzi 
printre crengi și lemurieni cu ochi trişti se uită către mal peste întinderea 
vastă (aripi de vulturi foșnesc în aerul uscat). Drumul este presărat cu 
prezervative găurite, capsule goale de H și tuburi de alifie stoarse și 
uscate ca oasele în soarele de vară. 

— Mobilierul men. 

Faţa comandantului se aprinse pentru o clipă precum magneziul în bli- 
ţurile urgenţei. Ochii i se stinseră. O adiere de ozon se strecură prin încă- 
pere. Novia murmură deasupra lumînărilor și altarelor ei într-un colț. 

— Totul e de la Trak... modern, excepţional... 

Dă din cap încântat, ca un idiot. O pisică galbenă îl zgîrie pe Carl pe 
un crac de la pantalon și fuge pe un balcon de beton. Niște nori se depla- 
sează în depărtare. 

— Aş putea lua înapoi garanţia. Să pornesc o mică afacere a mea 
undeva. 

Dă din cap și zîmbeşte ca o jucărie mecanică. 

— Joselito!!! 

Băieţii își înalță privirile de la jocurile cu mingea, luptele cu tauri și 
cursele de bicicletă în timp ce numele vuiește și se stinge-ncet în depărtare. 

— Joselito!... Paco!... Pepe!... Enrique!... 

Vaietele băiatului îndurerat plutesc mai departe-n căldura serii. Firma 
Trak freamătă ca o sălbăticiune nocturnă și explodează într-o flacără 
albastră. 


Carnea neagră 


— EU ȘI CU TINE PRIETENI, DA? 

Micul lustragiu își trase zîmbetul de agăţament și privi în ochii subac- 
vatici, fără viaţă ai Marinarului, ochi fără urmă de căldură, de dorinţă, de 
ură sau de vreun sentiment pe care băiatul să-l fi trăit vreodată sau să-l fi 
întâlnit la altcineva, în același timp rece și intens, impersonal și vorace. 

Marinarul se aplecă și puse un deget sub braţul băiatului. Vorbi cu 
șuieratul său mortificat de drogat. 

— Cu vene ca astea, puștiule, ce m-aș mai regala! 

Rise — un râs de insectă neagră, care părea să îndeplinească o funcție 
obscură de orientare, precum ţipătul liliacului. Marinarul rîse de trei ori. 
Se opri și rămase nemișcat, atîrnînd în aer, ascultînd ceva în interiorul 
său. Captase frecvenţa tăcută a mărfii. Faţa i se netezi în dreptul pome- 
ților ca dată cu ceară. Aşteptă cît o jumătate de ţigară. Marinarul știa să 
aştepte. Dar ochii îi ardeau de o teribilă foame uscată. Își roti încet, pe 
sfert, privirea de nesaţ stăpînit ca să-l cîntărească pe cel care tocmai 
intrase. Terminus „Umflatul“ se așeză măturînd cafeneaua cu ochi albi, 
de periscop. Cînd îl văzu pe Marinar, dădu din cap aproape impercep- 
tibil. Doar nervii decojiţi ai nevoii de marfă puteau sesiza o mișcare. 

Marinarul îi întinse o monedă lustragiului. Se duse spre masa Umfla- 
tului cu mersul său plutitor și se așeză. Rămaseră multă vreme în tăcere. 
Cafeneaua era construită pe o latură a unei rampe de beton la poalele unei 
faleze albe, înalte, de zidărie. Chipuri ale Oraşului se arătau periodic, tă- 
cute ca peştii, pătate de vicii și de dorinţe de insectă. Cafeneaua luminată 
era un clopot de scufundător, cu cablul rupt, așezîndu-se în tenebre. 

Marinarul își lustruia unghiile în poala costumului său în caroruri. 
Fuiera un mic refren printre dinţii galbeni și lucioși. 

De cîte ori se mișca, un efluviu de mucegai ieșea din hainele sale, un 
miros muced, de vestiare părăsite. Își studie unghiile cu o privire intensă, 
fosforescentă. 

— Am marfă ca lumea, Umflatule. Pot livra douăzeci. Îmi trebuie un 
avans, normal. 

— Discount pentru asta? ? 

— Doar nu-ţi închipui că mă plimb cu douăj'de ouă în buzunar. Îţi 
zic că sînt beton. Hop, și s-a marcat. 

Marinarul își privi unghiile ca și cum ar fi studiat o hartă maritimă. 

— Ştii că nu dau țepe. 

— Bagă treizeci. Și zece tuburi avans. Miine la ora asta. 

— Îmi trebuie un tub acum, Umflatule. 

— Fă un tur, O să găseşti. 

Marinarul o luă către Plaza. Un copil de pe stradă dest un ziar în 
faţa lui ca să mascheze stiloul pe care i-l strecură. Marinarul păși mai 
departe. Scoase stiloul și îl sparse ca pe o nucă între degetele lui groase, 
rozalii, fibroase. Extrase un tub de grafit pe care îl tăie la un capăt cu un 
cuţit mic, cu lamă curbă. Un abur negru ieși din tub și începu să plu- 
tească în aer ca un tartru fierbînd. Faţa Marinarului se dizolvă. Gura i se 
alungi într-un cilindru vălurit și aspiră din ceața neagră, vibrând într-un 
peristalsis supersonic, dispărînd într-o explozie tăcută, rozalie. Faţa lui 
reapăru în prim plan cu o claritate și precizie insuportabile, în flăcări gal- 
bene, marcă a drogului cauterizînd carnea cenușie a unui milion de toxi- 
comani urlînd. 

„O să mă ţină o lună“, hotărî el, examinîndu-se într-o oglindă 
invizibilă. 

Toate străzile orașului coboară printre faleze adîncite către o piață 
amplă, întunecoasă, în formă de rinichi. Fațadele sînt perforate de 
cămine și cafenele, unele adînci de un metru și ceva, altele pierzîndu-se 
într-o rețea de încăperi şi coridoare. 

La toate nivelurile, încrucișări de poduri, pasarele, funiculare. Juni 
catatonici îmbrăcaţi femeiește în pelerine din pînză de sac și zdrențe 
împuţite, cu chipurile machiare din greu, în culori violente, deasupra unui 
strat de vînătăi, peste un arabesc de cicatrice supurînd, crăpate pînă la 
sticlirea de sidef a osului se înghesuie în trecători cu o insistenţă tăcută, 
lipicioasă. 

Traficanţi de Carne Neagră, carnea gigantului miriapod acvatic negru — 
ajungînd uneori la doi metri lungime, vieţuind în trecători de stânci 

negre și lagune maronii, irizate — expun crustacee paralizate în colțuri 
camuflate din Plaza, vizibile doar pentru Consumatorii de Carne. 

Adepţi ai unor îndeletniciri antediluviene, inimaginabile, mîzgălind 
în alfabet etrusc, dependenţi de substanţe încă nesintetizate, traficanţi 
pe piaţa neagră a celui de-al treilea război mondial, amputatori tele- 
patici, osteopaţi ai spiritului, anchetatori ai infracţiunilor denunțare de 
jucători de șah binevoitori şi paranoici, portărei aducînd la îndeplinire 
ordine fragmentare redactate în stenografie hebefrenică, acuzînd muti- 
lăn inimaginabile ale spiritului, funcţionari ai unor state polițienești 
neconstituite încă, brokeri de vise feerice și nostalgii testate pe celule 
sensibilizare ale nevoii de drog și oferite la schimb pe materiile prime 
ale voinței, băutori ai Fluidului Greu închis în chihlimbarul translucid 
al viselor. 

Meet Cafe se află pe o latură din Plaza, un labirint de bucătării, restau- 

‘rante, cămăruţe de dormit, balcoane de otel primejdioase și pivnițe des- 
chise spre băi subterane. 

Pe fotolii acoperite cu satin alb, Mugwumpi! în pielea goală sorb 
siropuri translucide, colorate, prin paie de alabastru. Mugwumpii nu au 
ficat și se hrănesc exclusiv cu dulciuri. Buze subțiri, violacee acoperă un 
cioc de os negru ascuţit ca o lamă, cu care se sfâșie adesea-n bucăți în lup- 
tele pentru clienţi. Aceste creaturi secretă din penisurile lor în erecţie un 
lichid care produce dependență și prelungește viaţa prin încetinirea meta- 
bolismului. (De fapt, toţi agenţii longevităţii s-au vădit a produce depen- 
denţă direct proporțional cu eficacitatea în materie de prelungire a vieții.) 
Dependenţii de fluidul secretat de Mugwumpi sînt cunoscuţi sub numele 
de Reptile. Unele dintre acestea plutesc deasupra fotoliilor cu carnea lor 
roz-negricioasă. Evantaie de cartilaj verde acoperit de peri cavernoși, 
erectili prin care Reptilele absorb fluidul, le mijesc după fiecare ureche. 
Evantaiele, care se mișcă din cînd în cînd la atingerea unor curenţi 
invizibili, servesc de asemenea pentru o formă de comunicare cunoscută 
doar Reptilelor. E 


1. Scris cu literă mică, mugwump are înțelesul de „persoană neutră sau indepen- 
dentă, mai ales din punct de vedere politic“. Etimologic, cuvîntul provine din limba 
algonquin a tribului amerindian omonim (de la mogki — mare + -omp -om); cu majus- 
culă, cuvântul îi desemnează pe disidenţii republicani din S.U.A. care au refuzat să-l 
susțină pe candidatul republican, acuzat de corupţie, la alegerile prezidenţiale din 
1884 (n. tr.). 

În timpul Panicilor bienale, cînd beliţii, jupuiţii de la Poliţia Onirică 
dau iama prin oraș, Mugwumpii se refugiază în cele mai adînci crevase și 
rămân săptămîni în şir în biostază, ferecaţi în cămăruţe, În acele zile de 
teroare cenușie, Repuilele țâșnesc din ce în ce mai rapid, vociferează una 
peste capul celeilalte cu o viteză supersonică, craniile lor flexibile filfiind 
în vârtejurile negre ale agoniei lor de insectă. 

Poliţia Onirică se dezintegrează în bule de ectoplasmă putredă mä- 
turate de un bătrîn trăgător, tușind și scuipînd în dimineaţa intoxicată. 
Mugwump Man apare cu boluri de alabastru pline cu fluid și Reptilele 
se potolesc. 

Aerul e din nou liniștit și limpede ca glicerina. 

Marinarul își reperă Reptila. Se strecură și comandă un sirop verde, 
Reptila avea o gură de cartilaj maroniu, mică şi rotundă ca un disc, ochi 
verzi, lipsiţi de expresie, aproape acoperiţi de membrana subțire a pleoa- 
pei. Marinarul așteptă o oră pînă cînd creatura îi remarcă prezenţa. 

— Ceva ouă pentru Umflatul ? întrebă el, vorbele sale agitînd peni de 
pe evantaiele Reptilei. 

Îi trebuiră două ore Reptilei ca să ridice trei degete rozalii transpa- 
rente, acoperite de un puf negru. 

Mai mulți Consumatori de Carne stăteau întinși în vomă, prea slăbiţi 
ca să se mai miște. (Carnea Neagră e ca brînza cu mucegai, irezistibil de 
gustoasă și săţioasă în același timp, astfel încît consumatorii mănîncă, 
vomează și mănîncă din nou, pînă cînd cad epuizați.) 

Un june fardat intră clătinîndu-se înăuntru și smulse unul dintre cleştii 
mari, negri, trimiţînd rotocoale de aromă dulceagă, greţoasă prin cafenea. 


Spital 


NOTE DIN TIMPUL DEZINTOXICĂRII. Paranoia de la începutul privării 
de drog... totul pare albastru... Carnea moartă, păstoasă, atonă... 
Coșmarele sevrajulni. O cafenea cu pereţii acoperiţi de oglinzi. 
Goală... aşteptare... cineva apare într-o ușă laterală... un arab mic de 
statură, plăpînd, îmbrăcat într-o jelabah maro, cu barbă și chip cenușiu... 

am în mînă o cană cu acid în fierbere... cuprins de o convulsie sub im- 
periul nevoii, i-l arunc în faţă... 

Toţi arată a toxicomani... 

Câţiva pași în curtea spitalului... În lipsa mea, cineva mi-a folosit 
foarfecele, sînt pătate cu o zeamă lipicoasă, maroniu spre roșu... Mai 
mult ca sigur, căţeaua de îngrijitoare, care şi-a coafat blana... 

Europeni cu aspect groaznic se-nghesuie pe scări, o interceptează pe 
soră cînd am nevoie de medicament, varsă pișatul în chiuvetă cînd mă 
spăl, ocupă closetul ore-ntregi ~ pescuind probabil după degetul de 
cauciuc umplut cu diamante pe care și l-au dosit în găoază... 

- De fapt, toată gașca de europeni s-a mutat lîngă mine... Bătrâna mamă 
se operează și fiica ei s-a introdus, degrabă, la fața locului, ca să se asi- 
gure că hoașca e tratată cum trebuie. Vizitatori ciudați, rude, se vede 
treaba... Unul dintre ei poartă pe post de ochelari piesele alea pe care 
bijutierii și le înșurubează în ochi cînd examinează pietre...... Pesemne 
vreun șlefuitor de diamante la ananghie... Tipul care a bulit Diamantul 
Throckmorton și a fost virat din branșă... Bijutierii ăia stînd în jurul 
Diamantului în redingotele lor, așteptîndu-l pe Meseriaș. O greşeală de 
un micron poate să compromită piatra completamente, așa că tre' să-l 
importe pe gagiu' clasa-nfii de la Amsterdam ca să facă treaba... Tipul 
își face apariţia beat mort cu un ciocan pneumatic uriaș și trosnește dia- 
mantul, care se face praf şi pulbere... 

Nu știu de un’ să-i iau pe acești cetățeni... Furnizori de iarbă din 
Alepo?... Traficanţi de prematuri din Buenos Aires? Cumpărători iliciţi 
de diamante din Johannesburg?... Negustori de sclavi din Somalia? 
Colaboratori, cel putin... 

Permanent, vise legate de marfă: caut un cîmp cu maci... Traficanţi 
de alcool cu pălării negre de cowboy, din vremea prohibiţiei, mă în- 
drumă spre o cafenea din Orientul Apropiat... unul dintre chelneri e 
furnizor de opiu iugoslav... - 

Cumpăr un plic de heroină de la o lesbiană din Malaiezia într-un 
impermeabil alb strîns cu un cordon pe talie... Înfaşc materialul în secția 
tibetană a muzeului. Ea tot încearcă să mi-l fure înapoi... Caut un loc să 
mă-nţep în venă... 

Momentul crucial al dezintoxicării nu e faza iniţială a nevoii acute, ci 
acela dinaintea eliberării din țesătura drogului... Are loc un interludiu 
de coșmar, alcătuit dintr-o panică a celulelor, viața suspendată între 

două moduri de a fi... În acest punct, tînjirea după drog se concentrează 
într-o foame ultimă, disperată, și pare să capete o putere de vis: împre- 
jurările îți scot marfa în cale... un consumator de pe timpuri... un infir- 
mier manglitor, un vindecător binevoitor, pus pe scris rețete... 


Un gardian în uniformă din piele de om, vestă de cioroi cu nasturi 
din dinţi galbeni cariaţi, cămașă elastică de Piele Roșie, șorţ din adoles- 
cent nordic bronzat, sandale din piele de talpă bătătorită de tînăr țăran 
malaiezian, eșarfă brun-cenușiu înfășurată pe gît și vîrită în cămașă. 
(Brun-cenușiu e o culoare ca un gri sub o piele brună. Se întîlnește 
uneori la negrii altoiți cu albi, amestecul nu a ieșit și culorile se separă 
precum uleiul în apă...) 

Gardianul e întotdeauna la patru ace, fiindcă n-are nimic de făcut, își 
păstrează toată leafa pentru îmbrăcăminte de calitate și se schimbă de 
trei ori pe zi în fața unei oglinzi imense, care mărește. E chipeș, cu trăsă-. 
turi latine și ten proaspăt, cu o mustață subțire, bine desenată, ochi mici 
și negri, ochi pustii și lacomi, de insectă fără vise. 

Cînd ajung la frontieră, Gardianul iese precipitat din ghereta sa, cu 
un cadru de oglindă la gît. Încearcă să-și scoată oglinda de pe gît... Nu 
s-a mai întîmplat pînă acum așa ceva, să ajungă cineva pînă la frontieră. 
Gardianul și-a zgâriat laringele scoțînd cadrul de oglindă... Și-a pierdut 
vocea... Deschide gura, i se vede limba săltîndu-i înăuntru. Faţa netedă 
şi inexpresivă și gura deschisă cu limba mișcîndu-i-se înăuntru sînt neîn- 
chipuit de hidoase. Gardianul își ridică braţul. Întregul trup i se zgilțiie 
în convulsii dezaprobatoare. Trec mai departe și desprind lanţul care ba- 
rează drumul. Cade pe caldarîm cu un zăngănit metalic. Depășesc fron- 
tiera. Gardianul rămîne în urmă, în ceață, uitîndu-se după mine. Apoi 
agaţă lanţul la loc, se-ntoarce-n gheretă și începe să-și smulgă fire din 
mustață. 


Tocmai au adus așa-zisul prînz... Un ou fiert tare, care, curățat de 
coajă, dă la iveală un obiect cum n-am mai văzut... Un ou foarte mic, de 
o culoare galben-maronie... Probabil de ornitorinc. Portocala conţinea 
un vierme enorm și cam asta era tot... Chiar că primul venit, primul 
servit... În Egipt e un vierme de ţi se bagă-n rinichi și crește pînă la di- 
mensiuni uriașe. În cele din urmă, rinichiul mai e doar o coajă subţire în 
jurul viermelui. Gurmanzi temerari apreciază carnea Viermelui mai mult 

decît orice altă delicatesă. Se zice că are o savoare de nedescris... Un 
criminalist din Interzone, cunoscut ca Ahmed Autopsie, a făcut avere din 
trafic cu carne de Vierme. 

Şcoala franceză e peste drum de fereastra mea și îi ochesc pe băieţi prin 
binoclul x8... Așa de apropiaţi, că aș putea să întind braţul și să-i ating... 
Poartă șorturi... Le văd pielea de găină de pe picioare în răcoarea di- 
mineţii de primăvară... Mă proiectez afară prin binoclu, peste drum, 
fantomă în soarele de dimineaţă, turmentat de pofte dematerializate. 

Ti-am povestit cum eu și cu Marv am plătit odată doi puști arabi cu 
șaij” de cenți ca să ne uităm la ei cînd și-o trag? Îl întreb deci pe Marv, 
„Crezi c-or s-o facă?“ 

Şi el îmi zice, „Cred că da. Le e foame.“ 

Eu zic, „Îmi place să-i văd așa“. 

Mă simt un pic ca un moș vicios, dar „Son cosas de la vida“, cum a 
zis Sobera de la Flor cînd garda l-a dojenit pentru c-a-mpușcat-o pe 
pizda aia, i-a dus cadavrul într-un motel şi i-a tras-o... 

„Făcea figuri, nu e ea de-aia s-o faci repede“, a zis... „Nu merge la 
mine cu de-astea.“ (Sobera de la Flor era un criminal mexican con- 
damnat pentru o serie de crime mai degrabă nemotivate.) 


Toaleta a fost închisă trei ore în cap... Cred că o folosesc ca sală de 
operaţii... 

SORĂ: Nu-i mai găsesc pulsul, dom’ doctor. 

DR. BENWAY: Poate și l-o fi pitit în pizdă-ntr-un deșt de mănușă. 

SORĂ: Adrenalină, dom” doctor? 

DR. BENWAY: Paznicul de noapte şi-a injectat-o pe toată-n lipsă 
de altă distracţie. 

Se uită-mprejur şi apucă un băț din ăla cu o cupă de cauciuc ca o ven- 
tuză la capăt, cu care se desfundă chiuvetele... Se apropie de pacient... 

— Fă o incizie, domnule doctor Limpf, îi spune asistentului său în- 
grozit... O să-l masez la inimă. 

Doctorul Limpf dă din umeri și începe incizia. Doctorul Benway 
spală ventuza, vînturînd-o prin closet... 

SORĂ: N-ar trebui sterilizată, dom’ doctor? 

DR. BENWAY: Probabil, dar nu mai e timp. 

Se așază pe ventuză ca pe un scaun de paie, urmărindu-și asistentul, 
care face incizia... 

— Voi, ăştia cu caș la gură, n-aţi fi în stare să umblaţi la un coș fără un 
scalpel electric cu vibrații, drenaj şi sutură automatice... Curînd o să 
operăm prin telecomandă, pe pacienţi pe care n-o să-i mai vedem deloc... 
N-o să mai fim decît niște mînuitori de butoane. Toată măiestria dispare 
din chirurgie... Toată știința, toată dibăcia, toată arta improvizaţiei... 
Ţi-am povestit cum am practicat odată o apendicectomie cu o cutie de 
sardine ruginită? Altădată m-am trezit fără instrumentul de bază și am 
îndepărtat o tumoare uterină cu dinții. Asta se întîmpla în Effendi de 
Sus, și pe deasupra... 

DR. LIMPF: Incizia e gata, domnule doctor. 

Dr. Benway vîră desfundătorul în incizie și-l mișcă-n sus și-n jos. 
Sîngele îi împroașcă pe doctori, pe soră şi stropeşte pereţii... Ventuza 
produce un sunet înfiorător. 

SORĂ: Cred că e pierdută, dom’ doctor. 

DR. BENWAY: Ajungă-i zilei necazul ei. 

Se-ndreaptă spre un dulap de medicamente, de-a curmezișul camerei. 

— Un nenorocit de trăgător mi-a-ndoit cocaina cu Dero! Soră! 
Trimite băiatul, fuga cu reţeta asta la farmacie! 

Dr. Benway operează într-un amfiteatru plin cu studenți: 

— Deci, copii, n-o să vedeţi operaţia asta practicată prea des, și asta 
dintr-un motiv precis... Vedeţi voi, medical, ea n-are absolut nici o 
valoare. Nimeni nu știe care a fost scopul ei la origine sau dacă a avut 
vreun scop. Personal, cred că a fost de la bun început o pură creaţie 
artistică. Precum toreadorul care, cu îndemînarea și știința pe care le 
posedă, scapă cu bine de pericolul căruia i s-a expus și pe care l-a pro- 
vocat el însuși, tot așa, prin această operaţie, chirurgul își pune pacientul 
în pericol în mod deliberat, și apoi, cu o iuţeală și o promptitudine incre- 
dibile, îl salvează de la moarte în ultima fracțiune de secundă posibilă... 
L-a văzut vreunul dintre voi pe Dr. Tetrazzini la o reprezentaţie? Zic 
bine reprezentaţie, căci operaţiile lui erau adevărate spectacole. Începea 
prin a arunca, din prag, un scalpel de-a curmezișul camerei, în pacient, și 
apoi își făcea intrarea în pași de balet. Iuţeala sa era incredibilă. „Nu le 
las timp să moară“, avea obiceiul să spună. Tumorile îi produceau o stare 
de furie și frenezie. „Nenorocite de celule indisciplinate!“ mîrîia, apro- 
piindu-se de tumoare cu mișcări de cuțitar. 

Un tînăr tâșnește pe scena de operatie și, scoțînd la iveală un scalpel, 
se îndreaptă spre pacient. 

— Un espontaneo! Opriţi-l înainte să-mi eviscereze pacientul! 

(Espontaneo e un termen din luptele cu tauri, desemnînd o persoană 
din public care țîşneşte în ring, scoate o mantie pe care a ţinut-o ascunsă 
şi O agită de cîteva ori prin fața taurului înainte să fie scos din ring.) 

ngrijitorii se încaieră cu tînărul espontaneo, care este în cele din urmă 
scos din sală. Anestezistul profită ca să smulgă o plombă de aur masiv 
din gura pacientului... 

Trec prin faţa camerei 10 din care m-au scos ieri... Caz de materni- 
tate, presupun... Ploşti pline de sînge și de tampoane și secreţii de femelă 
indescriptibile, destule ca să polueze un continent... Dacă vine cineva să 
mă viziteze în fosta mea cameră, o să creadă că am dat naştere unui 
monstru și că Departamentul de Stat încearcă să mușamalizeze toată 
povestea... 

Muzică din ] Am an American... Un bărbat în vîrstă, în pantaloni cu 
dungi și redingotă de diplomat, stă pe o estradă îmbrăcată-n drapelul 
american. Un tenor decrepit, în corset — plesnind în costumul său de 
explorator de secol XVIII — cîntă Star Spangled Banner, acompaniat de 
o orchestră. Cîntă ușor sîsfit... 

DIPLOMATUL (citind de pe un sul mare de bandă de telegraf, care 
creşte încontinuu și i se încîlcește printre picioare): Dezminţim cate- 
goric că vreun cetăţean de sex masculin al Statelor Unite ale Americii... 

TENOR: Ob thay can you thee... 

Vocea i se frînge și urcă într-un falsetto ascuțit. 

În cabina de înregistrare, Tehnicianul dă pe gât un pahar de bicar- 
bonat de sodiu și rîgîie în palmă „Al dracu” de tenor, e poponar“, mor- 
măie înciudat. „Mike! Bah“ — strigătul se-ncheie cu un rîgâit. „Taie-i 
microfonul la bășina asta bulangie și trimite-o la plimbare. E dat afară 
chiar din această clipă... Adu-o pe Liz atleta, aia cu schimbarea de sex... 
Ea cel puţin e tenor cu normă-ntreagă... Costum ? De unde pula mea să 
ştiu ? Nu sînt un bulangiu de decorator de la serviciul costume! Ce face? 
Tot serviciul costume închis din motive de securitate ? Ce sînt eu, caraca- 
tiță? Să vedem... Ce-ar fi s-o dăm pe Indieni? Pocahontas sau Ha- 
watha ?... Nu, nu e bine. Ţipă vreun cetățean de-ăla deştept că să și-o ia 
Indienii înapoi... O uniformă din Războiul Civil, tunică nordistă și pan- 
taloni de sudist ca s-arătăm cum s-au unit din nou? Am putea s-o facem 
Buffalo Bill sau Paul Revere! sau s-o deghizăm în cetățeanul ăla care nu 


1. Paul Revere, 1735-1818, patriot american distins în timpul Războiului de 
Independenţă (n. tr.). 

cacă steagul, nu-l pleacă adică, sau recrut, sau grenadier, sau Soldatul 
Necunoscut... așa e cel mai bine... acoper-o cu un monument, așa 
nimeni nu mai tre’ s-o vadă... 

Lesbiana, ascunsă-ntr-un Arc de Triumf din carton presat, își umflă 
plămînii imenși și dă drumul unui muget teribil: 

„Ob say do that Star Spangled Banner yet wave...“ 

Arcul de Triumf crapă de sus pînă jos, larg. Diplomatul își duce 
palma la frunte... 

DIPLOMATUL: Că vreun cetățean de sex bărbătesc al Statelor 
Unite a dat naștere în Interzone sau în orice alt loc... 

„O'er the land of the FREEEEEEEEEE...“ 

Buzele Diplomatului se mișcă, dar nimeni nu-l aude. Tehnicianul 
îşi acoperă urechile cu mîinile și urlă „Sfîntă Fecioară!“. Placa dentară 
începe să-i vibreze ca o drîmbă și îi zboară cu viteză din gură... În- 
cearcă s-o prindă cu o mișcare nervoasă, o ratează și își acoperă gura cu 
mîna. 

Arcul de Triumf se prăbușește cu un zgomot teribil și o dă la iveală 
pe Lesbiană stînd în picioare pe un piedestal, îmbrăcată doar cu un 
suspensor din piele de leopard, cu o imensă dublură de cauciuc în față... 
Afişează un zîmbet stupid și își încordează mușchii uriași... tehnicianul 
umblă în patru labe prin cabina de control după placă și dă, ţipînd, 
comenzi neinteligibile: „Ghide gaia ia înate!! daie migovoiu!“ 

DIPLOMATUL (ştergîndu-şi sudoarea de pe frunte): Vreunei crea- 
turi de orice fel sau specie... 

„And the home of the brave...“ 

Chipul diplomatului se întunecă. Se clatină, se lasă pe balustradă, cu 
sîngele curgîndu-i din ochi, nas și gură, murind în urma unei hemoragii 
cerebrale. 

DIPLOMATUL (abia auzibil): „Departamentul dezminte... neame- 
rican... Se distruge... Vreau să spun că n-a existat... Categor...“ Moare. 

În cabina de control, panourile sar în aer... descărcări electrice piriie 
prin încăpere... Tehnicianul, în pielea goală, cu corpul înegrit de flăcări, 
se clatină ca o apariţie din Gâtterdamerungi, ţipînd: ghideînate!! go- 
vou!“ O explozie finală îl reduce pe Tehnician la o grămadă de scrum. 


1. În germană în original ~ Căderea Zeilor, din mitologia germană - înfrîngerea 
zeilor în lupta finală cu forţele răului (n. tr.). 

Gave proof through the night 
That our flag is still there... 


Note din timpul dependenței. Injecți cu Eukodol la fiecare două ore. 
Am un loc în care-mi pot strecura acul direct în venă, rămîne căscată ca 
o gură roșie supurândă, umiflată și obscenă, o picătură de sînge și puroi 
se prelinge-ncet după ce mă-nţep... 

Eukodolul este o varietate chimică a codeinei — dihidroxicodeină. 
Seamănă, la efect, mai mult cu Cocaina decît cu Morfina... Cînd ţi-o tragi 
cu Coca în plin, simți o rafală de plăcere pură în cap... După zece mi- 
nute mai vrei una... Plăcerea morfinei e în viscere... Îţi asculți mărun- 
taiele după ce ai tras-o... Dar C-ul intravenos e electricitate prin creier, 
activînd conexiunile plăcerii prin cocaină... Nu există sindrom al privănii 
de cocaină. E o nevoie a creierului și numai a lui — o nevoie fără corp și 
fără simţuri. Nevoie de fantomă împotmolită. Foamea de Cocaină ţine 
doar câteva ore, cît sînt stimulate canalele C. Pe urmă o uiţi. Eukodolul e 
ca o combinaţie de H și C. Tre’ să fii neamţ să născocești așa o marfă a 
dracu”. Eukodolul ca și morfina e de șase ori mai puternic decît codeina. 
Heroina de șase ori mai tare ca morfina. Dihidrooxiheroina ar trebui să 
fie de șase ori mai puternică decît heroina. Foarte posibilă crearea unui 
drog, atît de adictiv, încît o singură injecție să provoace dependenţă pe 
viață, 


Note din timpul dependenţei — continuare: Apucînd acul, îmi întind 
spontan mâna stîngă după garou. Asta o iau ca un semn că pot să mă-nţep 
în singura venă utilizabilă din brațul stîng. (Mișcările de legare a garou- 
lui sînt astfel ordonate încît îţi legi, în mod normal, braţul cu care l-ai 
apucat.) Acul alunecă înăuntru ușor, pe lîngă o bătătură. Caut prin zonă. 
Brusc, o coloană subţire de sînge țișnește prin seringă, pentru o clipă la 
fel de consistentă ca un fir roșu de sîrmă. 

Trupul știe în ce vene ţi-o poţi trage și transmite cunoașterea asta în 
mișcările spontane pe care le faci cînd te pregătești să te-ntepi... Cîteo- 
dată acul țintește ca o baghetă magică. Altădată trebuie să aştept mesajul. 
Dar, după ce soseşte, nimeresc totdeauna sîngele. 

O orhidee roşie înflori pe fundul piperei. Ezită timp de-o secundă, 
apoi apăsă cauciucul, privind lichidul precipitîndu-se-n venă, fEirat parcă 
de setea tăcută a sîngelui său. Rămăsese un strat subțire, irfzatyXle sînge 

în pipetă, și gulerul de hîrtie albă era îmbibat de sînge ca un bandaj. Se 
aplecă și umplu pipeta cu apă. În timp ce o pompa afară, doza îl lovi în 
stomac, o rafală moale, plăcută. 

Mă uit la pantalonii mei jegoși, nu m-am schimbat de luni de zile... 
Timpul se scurge priponit de o seringă cu un fir lung de sînge... Uit sexul 
şi toate plăcerile pătrunzătoare ale trupului — o fantomă cenușie, împot- 
molită în drog. Băieţii spanioli îmi zic El Hombre Invisible - Omul 
Invizibil... 


Douăzeci de flotări în fiecare dimineață. Drogul îndepărtează grăsi- 
mea, lasă însă mușchii mai mult sau mai puțin intacţi. Dependentul pare 
să aibă nevoie de mai puţine țesuturi... O fi posibil să se izoleze mole- 
cula contra grăsimii din compozița mărfii ? 


Gălăgie tot mai mare la Farmacie, alerte șuierate ca la un telefon nepus 
în furcă... O zi-ntreagă, pînă la 8 p.m., ca să mă scot cu două cutii de 
Eukodol... 

Venele şi banii pe terminate. 


Somnul, în continuare, de bază. Noaptea trecută m-am trezit cînd 
cineva îmi strîngea mîna. Era cealaltă mînă a mea... Adorm citind și 
cuvintele capătă semnificaţiile unui cod... Obsesie a codurilor... Omul 
contractează o serie de boli care silabisesc un mesaj codificat... 

Mă-nţep în fata lui D.L. Caut vena pe piciorul gol și jegos... Tră- 
gătorii nu mai au nici o rușine... Sînt insensibili la repulsia celorlalți... E 
îndoielnic că rușinea poate exista în absenţa libidoului sexual... Rușinea 
toxicomanului dispare împreună cu sociabilitatea sa nesexuală, care ține 
și ea tot de libido... Dependentul își privește corpul în mod impersonal, 
ca pe un instrument de absorbție a elementului în care trăiește, își evalu- 
ează țesuturile cu răceala unui negustor de cai. „N-are rost să-ncerc o-nțe- 
pătură aici“, Ochii morți de pește alunecă peste o venă devastată. 

Pe un somnifer de tip nou, numit Soneryl... Nu simți că ţi-e somn... 
Treci în starea de adormire fără tranziție, cazi brusc în mijlocul unui 
vis... De ani de zile într-un lagăr de prizonieri, suferind din cauza mal- 
nutriţie... 

Președintele e trăgător, dar nu poa’ să o rezolve direct, dată fiind 
poziţia sa. Așa că se aranjează prin intermediul meu... Din cînd în cînd 

avem contacte și îl reîncarc. Acesta contacte pot avea, pentru un spec- 
tator întîmplător, aspectul unor practici homosexuale, dar de fapt exci- 
taţia nu e, în esenţa ei, sexuală și climaxul e momentul separării, cînd 
reîncărcarea este încheiată. Penisunile în erecție sînt puse în contact — cel 
putin la început am folosit această metodă, dar punctele de contact se 
uzează ca şi venele. Acum trebuie, cîteodată, să-mi strecor penisul sub 
pleoapa lui stîngă. Sigur că pot să-l rezolv cu o Reîncărcare Osmotică, 
care e echivalentă cu o injecție sub piele, dar asta-nseamnă o recunoaș- 
tere a înfrîngerii. O atare R.O. îi strică Președintelui dispoziția cîteva 
săptămîni și riscă să producă un măcel atomic. Iar Președintele plătește 
scump această Dependenţă Oblică. A renunţat la orice control de sine și 
e dependent ca un copil în pîntece. Dependendentul Oblic resimte un 
întreg spectru de groaze subiective, demențe protoplasmatice tăcute, 
agonia oribilă a oaselor. Tensiunile se adună, energii pure fără conţinut 
emoţional traversează corpul zguduindu-l cum se zguduie corpul cuiva 
în contact cu firele de înaltă tensiune. Dacă legătura sa de reîncărcare se 
întrerupe de azi pe miine, Dependentul Oblic e cuprins de spasme elec- 
trice atât de violente, că oasele i se desprind și omul moare, cu scheletul 
sforțîndu-i-se să se caţere și să scape din carnea sa devenită de neîndurat, 

ca să alerge fără înconjur la cel mai apropiat cimitir. 

Relaţia între un D.O. (Dependent Oblic) și L.R. (Legătura de Reîn- 
cărcare) este atât de intensă, încît nu-și pot suporta unul altuia prezența 
decît pentru intervale scurte și rare — în afară de întâlnirile pentru reîn- 
cărcare, vreau să zic, cînd orice contact personal e eclipsat de procesul 
reîncărcănii. 


Citind ziarul... Ceva despre tripla crimă din Rue de la Merde, Paris: 
„O reglare de conturi“... Gîndurile-mi tot fug... „Poliţia l-a identificat 
pe autor... Pepe El Culito... Curuleţul, un diminutiv afectuos.“ Chiar 
asta scrie ?... Încerc să mă fixez pe cuvinte... ele se desfac într-un mozaic 
fără sens... 

Lazăr, du-te-acasă 


BiJBÎIND PRIN BANDĂ UZATĂ la frontiera dintre desprindere și recădere, 
o zonă a nimănui cenușie și amorțită, cu miasme cavitare și căscat În- 
fundat după somnul chimic, Lee află că tînărul toxicoman intrat la el în 
cameră la 10 dimineaţa tocmai se întorsese după două luni de scufundări 
în Corsica și se lăsase de droguri... 

„Venit să-și prezinte noul corp“, stabili Lee cu un frison al nevoii 
matinale de marfă. Își dădea seama că revede — sigur, Miguel, mersi — se 
întîmplase cu trei luni înainte, în Metropolă, dus, cu capul căzut pe masă 
peste un ecler galben și rînced care urma, peste două ore, să otrăvească o 
pisică, hotărî deci că efortul de a-l vedea pe Miguel la 10 dimineaţa era 
suficient și fără corvoada de a corecta o eroare — („ce-i aici, plantație ?“) 
fapt care ar implica de asemenea plasarea imaginii actuale a lui Miguel în 
spaţii foarte-ncărcate, precum un nemernic de obiect masiv, aiurea, 
rămas deasupra-ntr-o valiză. 

— Arăți excepţional, spuse Lee, ștergînd degajat semnele mai evidente 
ale dezgustului cu un șerveţel năctăit, observînd cenușiul mărfii im- 
pregnat pe chipul lui Miguel, cercetînd tiparele ponoselii, vizibile ca și 
cum om și îmbrăcăminte ar fi umblat ani și ani pe potecile timpului fără 
nici O oprire în spaţiu ca să se aranjeze... 

„Si-n plus, în timp aş putea să-ndrept eroarea... Lazăr, du-te-acasă. .. 
Plăteşte-ţi Omul și du-te-acasă... La ce-mi trebe să-ţi văd boitul tău 
de-mprumut pe-aici ?“ 

— Mă bucur nespus să te văd curat... Ai făcut cum e mai bine. 

Miguel înota prin cameră, săgetînd peștele cu mîna... 

— Cînd ești acolo dedesubt, nu te mai gîndeşti la haș... 

— Eşti mai scos așa, spuse Lee, mîngâind visător o cicatrice lăsată de 
acele de senngă pe dosul mîinii lui Miguel, urmărind și răsucind ușor, cu 
degetele, traseele și tiparele pielii sale moi și roșiatice... 

Miguel se scărpină pe braţ... Privi pe fereastră... Corpul începu să-i 
tresară ușor, galvanizat, odată aprinse canalele mărfii... Lee stătea şi 
aştepta. „Bătrîne, nimeni nu se-apucă iar de la una singură...“ 

— Știu ce fac. 

— Toţi zic așa... 

Miguel luă pila de unghii. 

Lee închise ochii: „Prea mă seacă“. 

— O, mulţumesc, a fost super. 

Pantalonii lui Miguel i se lăsară pe glezne. Rămase în picioare în par- 
desiul său inform de carne, care se făcu din maro verde și apoi incolor în 
lumina dimineţii şi căzu, cu stropi mari, pe podea. 

Ochii lui Lee alunecară în substanţa feţei... o tresărire ușoară, rece, 
cenușie... 

— Curăţ-o, spuse el. Destulă mizerie aici, oricum. 

— Oo, oh, sigur. 

Miguel îşi făcu de lucru cu un făraș. 

Lee dădu deoparte plicul cu heroină. 

Lee trăia într-o permanentă a treia zi pe uscat, fără doză, cu, desigur, 
anumite hmmm... întreruperi esenţiale ca să alimenteze focurile care-i 
ardeau în substanța sa galben-roz-maronie gelatinoasă și-i ocoleau cârnea 
plutitoare. La început carnea sa era pur și simplu moale, atît de moale și 
fragilă, că era străpunsă pînă la os de particule de praf, curenţi de aer și 
paltoane filfiind, în timp ce contactul direct cu ușile și scaunele nu părea 
să producă vreun neajuns. Nici o rană nu se vindeca în această moli- 
ciune, această tentativă de carne... Tendoane albe, lungi de mucegai se-nfă- 
şurau în jurul oaselor sale dezgolite. Un iz muced de testicule atrofiate îi 
vătuia corpul cu un abur cenușiu, ceţos... 

La prima sa infecţie gravă, termometrul în fierbere a lansat un glonţ 
de argint viu prin creierul sorei și ea a căzut moartă, cu un țipăt spart, 
Doctorul a aruncat o privire și a tras obloanele de oțel pentru situaţii de 
urgenţă. A dat dispoziţie ca patul în flăcări să fie evacuat imediat, î îm- 
preună cu ocupantul său, din incinta spitalului. 

— Am impresia că poa’ să-și producă penicilina singur, a mormăit 
doctorul. 

Dar infecția a ars mucegaiul... Lee trăia acum cu grade variabile de 
transparență... Fără să fie propriu-zis invizibil, era cel puţin greu de 
văzut. Prezenţa lui nu era băgată cu adevărat în seamă... Oamenii îl 
considerau o proiecţie sau îl respingeau ca pe o reflexie, o umbră: „Vreo 
șmecherie cu lumini sau o firmă de neon“. 

Acum Lee simţi primele spasme seismice ale Vechii și Credincioasei 
Arsuri Reci. Împinse fantoma lui Miguel pe hol cu un lujer politicos, dar 
ferm. 

— Iisuse! spuse Miguel. Tre’ s-o şterg. 

leşi în grabă. Flăcări roz de histamine ţîșniră din miezul incandescent 
al lui Lee și îi acoperiră extremităţile sîngerînde. (Camera era ignifugă, 
pereţii de fier bășicaţi și presăraţi cu cratere lunare.) Luă o doză mare și 
își schimbă programul. 

Se hotărâ să-și viziteze un coleg, NG Joe, care o luase pe marfă în 
timpul unei crize de Bang-utot în Honolulu. 

(Precizare: Bang-utot, literal, „să încerci să te trezești şi să gemi...“. 
Moartea survenind în timpul unui coșmar... Patologia se întâlnește la 
bărbaţi originari din Asia de Sud-Est... În Manila sînt înregistrate în jur 
de 12 cazuri de deces din cauză de Bang-utot în fiecare an. 

Un bărbat care s-a vindecat a spus că „un omuleț“ îi stătea pe piept 
şi-l sugruma. 

Victimele ştiu adesea că vor muri; își exprimă teama că propriul 
penis le va intra în corp și îi va ucide. Cîteodată își ţin penisul strîns, 
într-o stare de isterie zgomotoasă, și îi cheamă pe ceilalți în ajutor să nu 
le scape, penisul, și să le străpungă trupul. Erecţiile, de felul celor care 
apar în mod normal în timpul somnului, sînt considerate deosebit de 
periculoase și pasibile să provoace un atac fatal... Cineva a născocit un 
dispozitiv Rube Goldberg! care să prevină erecțiile în timpul somnului. 
Dar a murit de Bang-utot. 

Autopsiile amănunțite ale victimelor Bang-utotului au evidenţiat 
lipsa unei cauze organice a morţii. Există adesea semne de strangulare 
(provocată de ce anume?); cîteodată ușoare hemoragii ale pancreasului 
şi plămînilor — insuficiente ca să provoace moartea și, la fel, de origine 
necunoscută. Autorul a ajuns la opinia că moartea are drept cauză o 
deplasare a energiei 'sexuale, avînd ca efect erecţia plămînilor şi, în con- 
secinţă, strangularea... a se vedea un articol de Nils Larsen, doctor în 
medicină, The Man with the Deadly Dream în Saturday Evening Post, 
3 decembrie 1955. De asemenea, un articol de Erle Stanley Gardner din 
True Magazine. ) 

NG trăia cu o spaimă constantă de erecţii şi îşi tot sporea dozele din 
cauza asta. (Precizare: c un lucru bine cunoscut și regretabil, e un lucru 


1. Rube Goldberg (1883-1970), autor american de caricaturi și benzi desenate; 
numele lui este legat de conceperea (ironică) a unor aparate, tehnologii şi meca- 
nisme foarte complicate pentru realizarea unor acţiuni simple. Astăzi, în S.U.A., 
concursuri destinate unor „invenţii“ de acest gen îi poartă numele (n. tr.). 

de tristă notorietate și cît se poate de agasant că oricine devine, din cauza 
vreunei incapacităţi oarecare, dependent, va prezenta, în perioadele de 
lipsă sau privare prea multă distracţie, cum ar veni o nemăsurată bom- 
bare, o geometrică expansiune, o proliferare a socotelii.) 

Un electrod fixat pe unul dintre testicule a străfulgerar şi NG s-a 
trezit în mirosul de carne arsă și s-a-ntins după seringa-ncărcată. S-a 
răsucit într-o poziţie fetală și și-a strecurat acul în coloană. A scos acul 
cu un oftat ușor de plăcere și și-a dat seama că Lee era în cameră. Un 
glonţ prelung s-a ondulat din ochiul drept al lui Lee şi a scris pe perete, 
cu o mizgă irizată: „Marinarul e în oraș și cumpără TIMP“. 

Aştept în faţa unei farmacii care se va deschide la nouă. Doi băieţi 
arabi rostogolesc coșuri de gunoi pînă la o ușă masivă, de lemn, într-un 
perete dat cu var. Praf brăzdar de urină în faţa ușii. Unul dintre băieţi e 
aplecat peste coşurile grele, cu pantalonii strânşi pe bucile descărnate. Se 
uită la mine cu privirea neutră, liniştită a unui animal. Mă trezesc cu un 
salt, cu senzaţia că puștiul e real și că am ratat o întâlnire pe care o aveam 
cu el în după-masa asta. 

„Aşteptăm o echilibrare suplimentară“, spune Inspectorul într-un 
interviu cu Trimisul Nostru Special. „Altfel vor apărea“ — Inspectorul 
ridică un picior cu un gest tipic nordic — „nu-i așa? embolii, alte pro- 
bleme. Dar poate că o să facem rost de o cameră de depresurizare po- 
trivită.“ | 

Inspectorul se desface la șliţ și începe să se caute de păduchi, apli- 
cîndu-și alifie dintr-un mic vas de lut. În mod evident, interviul e pe 
punctul să ia sfârșit. „Plecaţi ? Deja?“ exclamă el. „Deci, cum spunea un 
judecător către un coleg de-al său, fii drept, și dacă nu poți fi drept, fii 
arbitrar. Cu regretul neprezentării obscenităţilor curente“. Își ridică 
mîna dreaptă acoperită cu o alifie galbenă și puturoasă. 

Trimisul Lor Special se-aruncă-nainte și apucă mîna unsuroasă, cu 
ambele ale sale. „A fost o plăcere, domnule Inspector, o plăcere de ne- 
descris“, spune el, scoțîndu-și mănușile, făcîndu-le ghem și zvîrlindu-le 
în coșul de gunoi. „Se decontează“, zîmbește apoi. 

Sala de iureș a lui Hassan 


FIRE DE AUR ŞI PLUŞ ROȘU. Un bar rococo în faţa unui perete roz de 
sidef. Aerul e împînzit de o substanță dulceagă și malefică, cu iz de miere 
alterată. Bărbaţi şi femei în haine de seară își sorb digestivele prin paie de 
alabastru. Un Mugwump levantin stă, dezgolit, pe un scaun de bar aco- 
perit cu mătase roz. Leorpăie miere caldă dintr-o cupă de cristal, cu o 
limbă lungă și neagră. Părţile sale genitale au un aspect desăvîrșit — pulă 
circumcisă, păr pubian strălucitor. Buzele sale sînt subțiri şi violacee ca 
niște buze de penis, ochii goi, cu un calm de insectă. Mugwumpul nu are 
ficat, nutrindu-se exclusiv cu dulciuri. Mugwumpul împinge un june 
blond și zvelt pe o canapea și îl dezbracă cu mișcări de expert. 

— Ridică-te și-ntoarce-te, îi comandă el în pictograme telepatice. 

Îi leagă miinile la spate cu o sfoară de mătase. 

— În seara asta o facem pîn’ la capăt. 

— Nu, nu! ţipă băiatul. 

— Ba da, ba da. 

Pule ejaculează aprobator, în tăcere. Mugwumpul trage o cortină de 
mătase, dînd la iveală o spînzurătoare din lemn de tec, pe fondul unui 
ecran luminos de cremene roșu. Spînzurătoarea e așezată pe niște dale de 
mozaic aztec. 

Băiatul se prăbușește în genunchi, scoțînd un „Ooooooooh“ prelung, 
făcînd caca și pipi pe el de groază. Simte rahatul fierbinte între coapse. Un 
val de sînge fierbinte îi năvălește în buze și în gîtlej. Corpul i se contractă 
într-o poziţie de fetus și sperma îi împroașcă, fierbinte, fața. Mugwumpul 
își umezeşte degetele cu apă parfumată și caldă dintr-un bol de alabastru, îl 
spală gînditor la fund și la pulă, ștergîndu-l apoi cu un prosop albastru, 
moale. O adiere călduță se joacă pe corpul băiatului, firele de păr îi dan- 
sează-n bătaia ci. Mugwumpul îi pune o mînă sub piept și îl ridică-n pi- 
cioare. Apucîndu-l de coatele sucite la spate, îl împinge în sus pe trepte, 
sub ștreang. Se postează în faţa băiatului, ţinînd ștreangul cu ambele miini. 

Băiatul se uită în ochii goi ca oglinzile de obsidian ai Mugwumpului, 
puțuri de sînge negru, vizoare într-un perete de toaletă închizîndu-se 
peste imaginea Ultimei Erecţii. 

Un bătrân gunoier, cu chipul neted şi galben ca fildeșul chinezesc, 
se umflă-n bojoci, sună sculamentul la instrumentul său de aramă 

(transcripție pentru coarde, fagoţi și pipetă) şi-l trezeşte pe peştele spa- 
niol cu membrul în erecție. O curvă se clatină prin moloz, căcaţi şi 
hoituri de pui de pisică, tîrînd după ea baloţi de fetuși avortaţi, prezer- 
vative rupte, tampoane murdare de sînge, rahat înfășurat în pagini multi- 
colore de reviste umoristice. 

O radă mare, liniștită, cu apă irizată. Puşuri de petrol părăsite ard în 
zarea înecată-n fum. Duhneşte a păcură și a canalizare. Rechini bolnavi 
înoată prin apa neagră, scuipă sulf din ficaţii în putrefacție, indiferenți la 
prezenţa unui Icar cu trupul frânt, însîngerat. Un Mister America dez- 
golit, mistuit de amor propriu, strigă din rărunchi: „Găoaza mea dă de ru- 
şine Luvrul! Mă bășesc ambrozie și mă cac aur curat! Pula mea-mproașcă 
diamante catifelate-n lumina dimineții !“. Se aruncă din farul orb, trimi- 
țînd bezele și luîndu-și-o la labă în faţa oglinzii întunecate, planează în dia- 
gonală printre prezervative camuflate, prin mozaicul din o mie de ziare, 
printr-un oraș de cărămidă roșie scufundat, ca să aterizeze în nămolul 
negru împînzit cu sticle de bere şi cutii de conservă, gangsteri în carcase 
de beton, pistoale aplatizate și fără înțeles, ca să evite investigația obse- 
daţilor de meserie ai balisticii. Cu un brîu de fosile, așteaptă stripteasul 
lent al eroziunii. 

Mugwumpul strecoară laul peste capul băiatului și-i strînge nodul, cu 
gingășie, în spatele urechii stîngi. Penisul băiatului e contractat, testiculele 
îi sînt încordate. Priveşte drept înainte, respirînd adînc. Mugwumpul îi 
dă târcoale, împungîndu-l jucăuș și mîngîindu-i părţile genitale, desenîn- 
du-i pe piele hieroglife batjocoritoare. Trece în spatele lui, cu câteva sal- 
turi, și-i înfige pula-n cur. Rămîne acolo, bîţiindu-se înainte și-napoi, cu 
mișcări circulare. 

Invitaţii își fac „șșșt!“ unii altora, își dau coate şi chicotesc. 

Brusc, Mugwumpul îl proiectează pe băiat în gol, împingîndu-l din 
pulă. Îl oprește din balans prinzîndu-l de şolduri, urcă, cu mîinile sale 
stilizate, hicroglifice pînă la umeri şi îi sucește girul. Trupul băiatului e 
străbătut de un frison. Penisul i se ridică, cu trei zbateri care îi saltă pel- 
visul, și ejaculează. 

Scîntei verzi îi explodează în spatele ochilor. O durere moale, ca de 
măsele, îi traversează gâtul și coloana vertebrală, pînă- n pântece, contrac- 
tîndu-i trupul în spasme de plăcere. Întregul corp îi țâșnește, stors, prin 
penis. Împroşcat cu un ultim spasm, un jet de spermă traversează ecranul 
roşu, ca o stea căzătoare. 

Un suflu moale, din rărunchi, îl aspiră pe băiat printr-un labirint de 
săli de jocuri mecanice și filme porcoase. 

Un rahat ascuţit îi țâșnește din fund. Pîrţuri îi zguduie corpul fragil. 
Artificii expodează, în şiraguri verzi, de partea cealaltă a fluviului. Aude 
huruitul slab al unei bărci cu motor în lumina crepusculară a junglei... 
Sub aripile tăcute ale ţânţarilor anofeli. 

Mugwumpul îl trage din nou în pulă. Trupul străpuns al băiatului 
freamătă, ca un peşte înfipt într-un harpon. Mugwumpul se mişcă ritmic 
peste spatele băiatului, contractîndu-se într-o unduire fluidă. Un fir de 
sînge se scurge pe bărbie, din gura întredeschisă a băiatului, moale și 
posacă, fără viaţă. Mugwumpul se prăbușește cu un clipocit sărul, fluid. 


O încăpere fără ferestre, pereţi albaștri. Perdele roz murdare acoperă 
ușa. Gîndaci roșietici se cațără pe pereţi, se adună la colțuri. Un băiat 
dezgolit în mijlocul camerei, zdrăngănind la o cobză cu două corzi, 
desenînd arabescuri pe podea. Alt băiat stă întins în pat fumînd joint și 
suflînd fumul peste pula-n erecție. Joacă pe pat cu niște cărți de tarot, ca 
să vadă cine pe cine fute. Triș. Bătaie. Cei doi se rostogolesc pe podea 
mîrîind și scuipînd ca două animale tinere. Învinsul stă pe podea, cu 
bărbia pe genunchi, și își linge un dinte spart. Învingătorul se ghemu- 
iește în pat, se face că doarme. De cîte ori celălalt se apropie, îl lovește. 
Ali îl apucă de gleznă, i-o strînge sub braț, îi prinde pulpa cu mîna. 
Băiatul lovește cu disperare spre faţa lui Ali. La cealaltă gleznă e legat. 
Ali îl apleacă din nou pe spate. Pula băiatului se întinde peste abdomen, 
pluteşte în aer pulsînd. Ali îi pune mîinile după cap. Scuipă pe pulă. 
Celălalt suspină adînc cînd Ali îşi împinge pula înăuntru. Gurile scrîș- 
nesc și se mozolesc pînă la sînge. Iz puternic, muced, de rect penetrat. 
Nimun, pătruns de pula celuilalt ca de-un ic, stoarce slobozul din ea în 
jeturi fierbinți și prelungi. (Autorul a remarcat că pulele arabe tind să fie 
masive şi de forma penei de despicat.) 

Un satir și un flăcău grec gol, echipați cu butelii de oxigen, schițează 
un balet de urmărire într-un vas imens de alabastru transparent. Satirul îl 
apucă pe băiat din faţă și îl întoarce. Înoată cu ondulări de pește. Băiatul 
dă drumul pe gură unui fir argintiu de bule. O spermă albă țîșneşte prin 
apa verzuie şi plutește leneș în jurul corpurilor împletindu-se. 

Un negru îl culcă ușurel pe un băiat chinez într-un hamac. Ridică 
piciorul copilului deasupra capului și încalecă hamacul. Își vîră pula în 

fundul strâmt și delicat al băiatului. Acesta ţipă — un geamăt straniu, 
strident, de insuportabilă desfătare. 

Un dansator javanez într-un scaun rotitor de tec stilizat, așezat pe un 
soclu de fese din calcar, trage în pulă, cu mișcări rituale, un băiat ame- 
rican — păr roşu, ochi verzi strălucitori. Băiatul pătruns stă imobil, cu 
faţa la dansatorul care-şi împinge bazinul cu mișcări elicoidale, trans- 
care sperma împroașcă pieptul uscat şi bronzat al dansatorului. O parte 
îi ajunge pe colțul gurii. Băiatul i-o împinge înăuntru cu un deget și râde: 
„Nene, asta zic şi eu sugere de pulă!“. 

Două femei arabe cu figuri bestiale i-au dat jos chiloţii unui băiețel 
francez. l-o trag cu pule de cauciuc roșu. Băiatul miriie, mușcă, loveşte și 
izbucnește în lacrimi, istovit, cînd pula i se ridică și ejaculează. 

Fata lui Hassan se umflă, congestionată. Buzele i se fac violacee. Îşi 
scoate costumul de bancnote și îl aruncă într-o încăpere securizată, care 
se închide fără zgomot. 

— Aici e Salonul Libertăţii, prieteni! strigă el cu imitaţia de accent 
texan. 

Cu pălărie și cizme de cowboy, dansează Giga Lichefiantă, încheind 
cu un cancan grotesc pe o melodie de la-nceputul veacului. 

— Să-i dăm drumul! Fără găuri ferecate! 

Cupluri legate cu hamuri baroce și cu aripi artificiale se împerechează 
prin aer, ţipînd precum coţofenele. 

Trapezişti se masturbează unul pe altul, din zbor, cu o mînă sigură și 
precisă. 

Echilibrişti și-o iau în gură cu dexteritate, balansîndu-se deasupra 
golului, la capetele unor prăjini şi scaune înclinate primejdios. Un vînt 
cald poartă cu el mirosul junglei şi al rîurilor din adîncimile cețoase. 

Băieți sînt lansați cu sutele prin acoperiș, tremurînd și zbătîndu-se la 
capătul funiilor. Băieţii atîrnă la niveluri diferite, unii lîngă tavan, alții la 
cîțiva centimetri de podea. Balinezi și malaiezieni încîntători, indieni 
mexicani cu gingii purpurii, lucitoare și figuri inocente și fioroase, negri 
(cu dinţii, degetele, unghiile de la picioare și părul pubian aurite), puști 
japonezi albi și netezi ca porțelanul de China, flăcăi venețieni cu părul ca 
din Tiţian, americani cu bucle blonde și brune căzîndu-le pe frunte (in- 
vitaţii le aranjează tandru), polonezi îmbutnaţi cu ochi câprui, de animal, 
copii ai străzii arabi şi spanioli, băiețaşi austrieci rozalii și fragili cu o 

idee de păr blond pe pubis, juni germani trufași, cu priviri strălucitoare, 
care strigă „Heil Hitler“ cînd trapa se deschide sub ei. Sollubiși care fac 
pe ei şi scîncesc. 

Domnul Mitocan-Full de Bani își molfăie havana, scîrbavnic și 
nașparliu, lăfăindu-se pe o plajă din Florida printre ganimezi blonzi cu 
zâmbete afectate: 

— Cetăţeanul ăsta de care zic își adusese un Latah din Indochina. Îi 
vine ideea să-l spînzure și să-i trimită un scurtmetraj teve la un prieten. 
Așa că aranjează două frînghii — una meșterită să se-ntindă, cealaltă pe 
bune. Dar Latahul se trezește cu șucăr, își trage costumul de Moș 
Crăciun și le schimbă. Vin zorii. Cetăţeanul își pune funia și Latahul, ca 
un Latah ce era, și-o leagă pe cealaltă. Cînd trapa se deschide, cetățeanul 
atîrnă de-adevăratelea și Latahul coboară cu sfoara de ciungă, la șto. 
Închipuiţi-vă că Latahul a imitat fiecare convulsie, fiecare spasm. Și-a dat 
drumul de trei ori. 

..Tînăr Latah isteţ, cu ochii-n patru. L-am angajat ca supraveghetor 
într-una din uzinele mele. i 

Preoți azteci îl dezbracă pe Junele Dezgolit de roba sa din pene 
albastre. ÎI întind pe spate pe un altar de granit, îi aşază un craniu de 
cristal pe cap și fixează cele două emisfere cu șuruburi de cristal. O cas- 
cadă se prăvale peste craniu, frîngîndu-i gîtul băiatului. Acesta ejaculează, 
un curcubeu peste soarele la răsărit. 

Mirosul pătrunzător de proteină al spermei se-mprăștie-n atmosferă. 
Invitaţii pipăie băieţi zvârcolindu-se, le sug pulele, le atîrnă-n spate 
precum vampirii. | 

Salvamari dezbrăcați aduc plămiîni artificiali plini cu juni paralizaţi. 

Băieți orbi ies bijbiind din prăjituri imense, schizofrenici degradaţi 
sar dintr-o pizdă de cauciuc, copii cu boli de piele oribile apar dintr-un 
iaz negru (pești apatici îmbucă din rahaţii gălbui de la suprafață). 

Un bărbat cu cravată albă și plastron, gol de la brîu în jos cu excepţia 
unor jartiere negre, vorbește cu Regina Albinelor pe un ton preţios. (Re- 
ginele Albinelor sînt femei bătrîne care se înconjoară de fete, formînd un 
„roi“. Este un sinistru obicei mexican.) 

— Dar unde e grupul statuar? 

Vorbeşte cu o jumătate de gură, cealaltă parte a feţei e contorsionată 
de Tortura celor un Milion de Oglinzi. Se masturbează cu frenezie. Re- 
gina Albinelor continuă conversaţia, nu observă nimic. 


112 


Canapele, fotolii și toată podeaua încep să vibreze, zguduind invitații 
și transformîndu-i în spectre cenușii, ţipînd într-o agonie de coaie storcite. 

Doi băieţi luîndu-și-o la labă sub podul de cale ferată. Trenul le zgu- 
duie carnea, le smulge orgasmul și se pierde în zare cu un șuier înde- 
părtat. Broaștele orăcăie. Băieții își şterg sperma de pe burţile netede și 
bronzate. 

Compartiment de tren: doi tineri trăgători suferinzi, în drum spre 
Lexington, își dau jos pantalonii, cuprinși de convulsii lubrice. Unul 
dintre ei îşi dă cu săpun pe pulă și i-o bagă celuilalt cu o mișcare de 
tirbușon. „Lisuuuuuse!“ Ambii ejaculează instantaneu, în picioare. Se 
îndepărtează și-și trag pantalonii. 

— Un vraci bătrân din Marshall dă reţete pentru tinctură de mac. 

— Hemoroizii bătrînei mele mame, sîngerînd, la vedere, după bal- 
samul negru... Doctore, închipuie-ţi că era mama dumitale, suptă pe 
dinăuntru de lipitori, zvîrcolindu-se așa de nasol... Mamă, oprește-ți 
pelvisul ăla, e dezgustător. 

— Să ne oprim și să-l facem de-o reţetă. 

Trenul gonește printre luminile de neon ale nopții ceţoase de iunie. 

Imagini cu bărbaţi și femei, băieţi și fete, mamifere, peşti, păsări, ritmul 
copulator al universului se revarsă prin încăpere, vastă maree albastră a 
vieţii. Murmur tăcut, freamăt din adînc de pădure — liniștea subită a 
oraşelor în clipa-n care dependentul se aprovizionează. Un moment de 
calm şi magie. Chiar Navetistul apelează legătura pe linii obrurate de 
colesterol. 

Hassan ţipă: 

— E opera ta, A.].! Mi-ai stricat petrecerea ! 

A.J. îl priveşte, cu faţa precum granitul: 

— S-o sugi în cur, jegos lichefiant. 

O hoardă de americance lubrice și demente dă năvală. Cu pizde 
leoarcă, de la ferme și ranchuri de şmecheri, uzine, bordeluri, case de 
cultură, din mansarde și suburbii, moteluri și yachturi și baruri, își dau 
jos echipamentele de călărie, combinezoanele de schi, rochiile de seară, 
blugii, capoatele, tricourile imprimate, pantalonii, costumele de baie și 
chimonourile. 'Ţipă, chiuie şi hăulesc, sar pe invitați ca niște căţele turbate 
în călduri. Îi zgîrie pe băieţii spînzuraţi, zbierînd: „Poponarule! Bulan- 
giu ce ești! Fute-mă! Fute-mă! Fute-mă!“. Invitaţii se-mprăştie urlînd, se 
strecoară printre spînzuraţi, răstoarnă plămânii artificiali. 

A.J.: „Chemaţi-mi gărzile elvețiene, fir-ar să fie! Apăraţi-mă de cobrele 
astea!“ 

Domnul Hyslop, secretarul lui A.J., își ridică privirea din cartea cu 
benzi desenate: Elveţienii sînt deja lichefiaţi. 

(Lichefierea implică descompunerea proteinelor şi reducerea la o 
stare lichidă, substanţa rezultantă fiind absorbită de fiinţa protoplasma- 
tică a altcuiva. Hassan, un Lichefiant notoriu, este probabil beneficiarul 
în acest caz.) 

A.J.: „Trântori bulangii! Ce mai înseamnă un bărbat fără elveţienii 
lui? Sîntem încolţiţi, domnilor, sîntem cu spatele la zid. Înșile pulele 
noastre sînt în joc. Luaţi poziţie, să respingem abordajul, domnule 
Hyslop, înarmează oamenii.“ 

A.]. scoate la iveală o sabie de abordaj și începe să le decapiteze pe 
Fetele Americane. Cîntă viguros: 


Cinș'pe păşind pe-al căzutului piept 
Yo Ho Yo şi o sticlă de rom 

Bea! Necuratul va găsi drumul drept 
Yo Ho Yo și o sticlă de rom 


Domnul Hyslop, obosit și resemnat: O, Doamne! Iar l-a apucat. 

Agită plictisit pavilionul negru cu cap de mort. 

A.J., înconjurat și luptîndu-se cu forţe copleșitoare, își lasă capul pe 
spate și dă semnalul de chemat porcii la masă. Imediat o mie de es- 
chimoși în rut se revarsă înăuntru grohăind şi guitînd, cu feţe tumefiate, 
ochi roșii și aprinși şi buze violacee, și se reped la americance. 

(La eschimoși există un sezon de împerechere, în scurta vară polară, 
cînd triburile se reunesc și-și fac de cap, dedindu-se orgiilor. Fetele li se 
umflă și buzele li se fac violacee.) 

Un gabor cu un trabuc de juma de metru își bagă capul prin perete: 

— Ce-i aicea, menajerie? 

Hassan își freacă mîinile: 

— Urgie! O-mpuţiciune de urgie! Pe Alah, n-am mai văzut nasoleală 
mai mare ca asta. 

Se-ntoarce spre A.J. care stă pe o ladă de marinar, cu un papagal pe 
umăr şi o bandă neagră peste un ochi, bînd rom dintr-o halbă şi scrutînd 
orizontul cu o lunetă mare de alamă. 

Hassan: „Jigodie factualistă de doi bani! Du-te și să nu mai calci prin 
sala mea de iureș și distracţii!“ 


Campusul Universităţii Interzone 


MĂGARI, CĂMILE, LAME, RICȘE, CĂRUȚE CU MĂRFURI împinse de băieţi 
încovoiaţi, cu ochi bulbucaţi ca o limbă de spînzurat — pulsînd înroșiți, 
cu o ură animalică. Turme de oi, capre și bovine cu coarne lungi trec 
prin spaţiul dintre studenți și podiumul pe care se află catedra. Studenţii 
stau pe bănci ruginite, blocuri de calcar, scaune de closet, lăzi de 
scîndură, butoaie de motorină, buturugi, taburete prăfuite din piele, 
saltele de gimnastică mucede. 

Poartă djelabe de blugi, șosete și pieptare — beau rachiu din borcane, 
cafea din cutii de tablă, fumează gandja (marijuana) rulată-n în hîrtie de 
împachetat și bilete de loterie... își bagă marfă cu acul de siguranță și 
pipeta, examinează jurnale hipice, benzi desenate și codice maiașe... 

Profesorul sosește pe bicicletă, ducînd cu el un șirag de chefali. Urcă 
pe platformă ţinîndu-se de șale (o vacă mugind i se bălăngăne deasupra 
capului, atârnată într-un cârlig de macara). 

PROF: M-am futut cu Armata Sultanului noaptea trecută. Mi-am dis- 
locat dosul în slujba reginei mele lăuntrice... N-o pot da afară pe neno- 
rocită. Mi-ar trebui un electrician licenţiat în creier s-o deconecteze 
sinapsă cu sinapsă și un portărel chirurgical să-i scoată vintrele în stradă. 
Cînd Mamaia se instalează cu armă și bagaj, să-i cînți „Brigade-n drum 
spre iad“. 

Se uită la chefali, fredonînd melodii de succes din anii '20. 

— Mă-ncearc-o nostalgie, copii, fix pe felie, breau, nu beau... Ce-o fi 
să fie. Băieţii mergînd la bilci și mîncînd vată de zahăr... Ciupindu-se-ntre 
ei la Peep Show... O iau la labă în Marea Roată, împroșcă sperma spre 
luna-nălțîndu-se roșietică și ceţoasă, peste furnalele de pe celălalt mal 
al rîului. Un negrotei atîrnă-ntr-un plop peste drum de vechiul Tribu- 
nal... femei îi captează sperma, gemînd, în dantura vaginului... (Soţul 
se uită la micuțul substitut, printre pleopele apropiate, cu pupilele de 
culoarea flanelei cenușii uzate... „Doctore, am impresia că e negrotei.“) 

Doctorul dă din umeri: „E un joc vechi, fiule. Alba neagra... Uite-o, 
nu €... asta are, asta n-are...“. 

Şi doctorul Parker în camera din fund a farmaciei, trăgîndu-și-o cu 
heroină pentru cai două miligrame de-nţepătură — „Tonic“, mormăie el. 
„E primăvară tot timpul“. 

Benson, zis „Mînă“, Perversul Orașului, și-a găsit o querencia în 
closetul școlii. (Querencia e un termen din luptele cu tauri... Taurul își: 
găseşte în arenă un loc în care se sime bine și rămîne acolo. Toreadorul 
trebuie să se deplaseze şi să-l înfrunte în legea lui, sau să-l ia cu binișorul 
şi să-l ţepuiască — nu există alte căi). Șeriful A.Q. Larsen, zis „Uscatul“, 
spune: „Ire' să-l păcălim să-l scoatem cumva din querencia aia“... Şi 
Mamaia Lottie, care a dormit zece ani lîngă o fiică moartă şi a-ngrijit-o 
cu devotament, se scoală tremurînd în zorii din Texasul de est... vulturi 
rotindu-se deasupra mlaștinilor negre și a buturugilor de chiparos... 

— Aşadar, domnilor — nu se află de față, cred, vreun travestit — he, 
he — şi sînteţi toţi gentlemeni prin decizia Congresului, astfel încît nu 
rămîne decît să vi se ateste calitatea de persoane de sex bărbătesc, neîn- 
doielnic nici un Trans-ziţional, de orice parte ar fi, nu va fi admis în 
această respectabilă sală. Domnilor, instrumentele la control. Aţi fost cu 
toții instruiți cu privire la importanța păstrării armelor bine lubrifiate și 
gata de orice acţiune pe flancuri sau în ariergardă. 

STUDENŢII: Da! Da! 

Îşi desfac plictisiți șlițurile. Unul dintre ei agită un membru enorm, 
în erecţie. 

PROF: Deci, domnilor, unde rămăsesem? Aha, așa, Mamaia Lottie 
aprinde lumînările pe un tort aniversar, de fetiță, roz ca zahărul candel, 
roz ca o scoică, roz ca o pulă pulsînd în lumina roșietică de futai... Ma- 
maia Lottie... hapciu... dacă nu-i sucesc gâtul acestei elocvențe, neajun- 
surile vârstei vor precumpăni și o vom alătura fiicei ei în formaldehidă. 

Poema Bătrînului Marinar de poetul Coleridge... Aș vrea să vă atrag, 
atenţia asupra simbolismului Bătrînului Marinar însâși. 

STUDENȚII: A zis însăși. 

. -Prin asta atrăgîndu-vă atenţia asupra persoanei lui prea puţin 
atractive. 
„„Asta nu-i frumos din partea 'mneavoastră, dom” profesor. 

O sută de delincventţi juvenili... lame de cuţit sar din arcuri, clănţă- 

nind ca niște dinti, și se-ndrepră spre el. 

PROF: O, cerule! 

Încearcă cu disperare să se deghizeze în bătrînă cu botine negre și 
umbrelă... „Dacă n-aveam lumbagoul ăsta să nu mă pot apleca cum 
trebuie, i-aș liniști oferindu-le găoaza mea zaharisită cum fac babuinii... 
Dacă un babuin mai slab e atacat de un babuin mai puternic, babuinul 
mai slab fie (a) își va prezenta dorsala târtița, cred că ăsta e cuvîntul, 
domnilor, he he, sugestiv pentru raportul pasiv sau (b) dacă e un altfel 
de babuin, mai extrovertit și adaptat, va conduce atacul asupra unui 
babuin încă și mai slab, dacă poate găsi unul la îndemînă. 

O dizeuză decrepită îmbrăcată cu haine de anii '20 care arată ca și 
cum ar fi dormit în ele de-atunci se unduiește în lumina lugubră de neon 
pe o stradă din Chicago... Greutatea inertă a Frumoaselor Zile Duse 
atîmă în aer ca un strigoi împotmolit. Dizeuză: (voce de tenor afumat, 
pe bandă) „Găseşte babuinul cel mai slab.“ 

O cârciumă din zona de graniţă: Babuin poponar îmbrăcat într-o 
rochie albastră de fetiță cîntă cu o voce resemnată Pelerina roșie a lui 
Alice: „Sînt cel mai slab babuin.“ 

Un tren de marfă se interpune între Prof și juvenili... Cînd trenul a 
trecut, au făcut burtă şi au slujbe de răspundere... 

SUDENȚII: O vrem pe Lottie! 

PROF: Asta se-ntîmpla în altă ţară, domnilor... Cum spuneam 
înainte de a fi întrerupt atît de brutal de una dintre personalităţile mele 
multiple... mici fiare recalcitrante... gîndiți-vă la Bătrînul Marinar lipsit 
de curara, lasou, bulbocapnină sau cămașă de forţă, și cu toate astea 
capabil să capteze şi să menţină un auditoriu viu... Care să-i fie trucul 
pidosnic? He he he... El nu procedează precum așa-zișii artiști din 
vremurile noastre, luînd pe oricine ca să-i frece ridichea, la nimerelă... 
Îi opreşte pe cei care n-au de ales și sînt nevoiţi să asculte dată fiind 
relaţia deja prezentă între Marinar (cât ar fi de bătrîn) și, ăă, Nuntașul 
Oaspete... 

Ce spune concret Marinarul nu are importanţă... El poate fi confuz, 
prolix sau de-a dreptul şi iremediabil senil, Dar ceva se-ntîmplă cu 
Oaspetele Nuntaș cum se-ntîmplă în psihanaliză, cînd se-ntîmplă, dacă 
se-ntâmplă. Dacă mi se îngăduie o mică digresiune... un analist, cunoș- 
tință de-a mea, vorbește el și numai el — pacienții ascultă, cu răbdare sau 
nu... Dă la iveală amintiri... spune glume porcoase (și vechi), izbutește 
contrapuncte de idioțenie nevisate de grefierul districtual. EI ilustrează in 

extenso faptul că nimic nu poate fi, niciodată, înfăptuit la nivel verbal... 
A ajuns la această metodă în urma observării faptului că Ascultătorul — 
Analistul — nu citește mintea pacientului... Din contră, pacientul — Vor- 
bitorul — este cel care citea mintea Zai... Că pacientul conștietizează pe 
cale de percepție extrasenzorială visele și combinaţiile analistului, pe 
cînd analistul intră-n contact cu pacientul doar prin lobul frontal... 
Mulţi agenţi folosesc această abordare — sînt plicticoși notorii, pisălogi şi 
incapabili să asculte... 

— Domnilor, slobozesc un mărgăritar: Vorbind, poți afla mai mult 
despre cineva decât ascultând. 

Porcii dau năvală și Proful varsă găleți de mărgăritare în albie... 

— Nu sînt demn să-i halesc picioarele, spune godacul cel mai gras 
dintre toți. 

— Sînt de lut, oricum. 


Petrecerea anuală a lui A.J. 


A.J. SE ÎNTOARCE CĂTRE INVITAŢI: „Pizde, pule, posterioare incerte-n 
două luntre pe punte, în seara asta vi-l prezint pe impresarul de renume 
internaţional al filmelor XXX și al televiziunii pe unde scurte — marele, 
unicul Taiezdrenţe!“ 

Arată cu degetul spre o cortină de catifea roșie înaltă de douăzeci de 
metri. Cu o străfulgerare, cortina se despică de sus pînă jos, scoțîndu-l la 
iveală pe marele Taiezdrenţe. Are o față enormă, imobilă ca o urnă fune- 
rară a marilor Chimi din Peru. E îmbrăcat într-un costum de seară, cu 
pelerină și monoclu de culoare albastră. Ochi mari, cenușii, cu pupile 
negre, minuscule, care par să-mproaște ace (doar un Facrualist de același 
rang i-ar putea înfrunta privirea). Cînd se înfurie, încărcătura privirii îi 
proiectează monoclul în capărul celălalt al camerei. Nu puţini sînt actorii 
ghinioniști care au simțit suflul de gheaţă al iritării lui Taiezdrenţe: „leşi 
afară de la mine din studio, nașparliu de doi lei și cabotin! Ce ţi-a trecut 
prin cap, să mă faci cu un orgasm contrafăcur! Pe MINE, MARELE 
TAIEZDRENŢE!! Eu, care pot să spun cînd îți vine doar uitîndu-mă la 

degetul tău rare de la picior. Tîmpitule! Tupeist fără minte!! Jagardea!!! 
Du-te să ţi-o bagi în cur și să știi că e nevoie de sinceritate, de artă și 
devotament ca să lucrezi pentru Taiezdrenţe. Nu nașparleli și figuri, 
gâfiieli băgatela dublaj, rahați de cauciuc, fiole de lapte dosite-n ureche și 
decoct de yohimbine în culise“. (Yohimbine, obținută din scoarța unui 
copac care c:eşte în Africa Centrală, este cel mai sigur și mai eficace 
afrodiziac. Acţionează prin dilatarea vaselor de sînge la suprafața pielii, 
în special în zonele genitale.) 

Taiezdrenţe își aruncă monoclul. Acesta iese din cîmpul vizual, apoi i 
se-ntoarce, cz un bumerang, la loc pe ochi. Face o piruetă și dispare într-o 
ceaţă albăstruie, rece ca aerul lichid... Fade out... 

Pe ecran Un băiat cu păr roșu, ochi verzi, pielea albă cu ceva 
pistrui... pudînd o fată brunetă îmbrăcată în pantaloni. Hainele și freza 
duc cu gîndul la barurile existenţialiste din toate orașele lumii. Stau pe o 
canapea joasi, acoperită cu mătase albă. Fata îi desface, cu mișcări delicate, 
pantalonii şi îi scoate pula, mică și foarte tare. O picătură de lubrifiant 
scînteiază la capătul ei precum o perlă. Îi mîngiie uşor vîrful: „Dezbra- 
că-te, Johnny“. El își dă hainele jos cu mișcări iuți și sigure şi se postează, 
dezgolit, în faţa ei, cu pula zvicnind. Ea îi face semn să se-ntoarcă și el 
face o piruetă de-a lungul podelei, imitînd un model, cu miinile-n șol- 
duri. Ea își scoate bluza. Sînii ei sînt mici și ridicați, cu sfârcurile întărite. 
Îşi dă jos chiloţii. Părul ei pubian e negru și strălucitor. El se așază lîngă 
ea și întinde mîna spre sîni. Ea i-o opreşte. 

— Vreau să te ling, dragule, șopteşte ea. 

— Nu. Nu acum. 

— Te rog, vreau. 

— Bine, mă duc să mă spăl. 

— Nu, te spăl eu. 

— Las-acuma, nu-i aşa murdar. 

— Ba da e. Vino, Johnny, băiatule. 

Îl duce la baie. 

— OK, jos. 

Se așază în genunchi și se apleacă, î își pune bărbia pe preșul din baie și 
spune: „Allah“, Întoarce privirea și îi rînjește. Ea îl spală la fund cu apă 
caldă și săpun, înfigîndu-i un deget, adînc. 

— Doare? 

— Nuuuuu. 

— Vino, puiule. 

Îl conduce în dormitor. El se întinde pe spate și ridică picioarele, 
ţinîndu-se cu braţele pe după genunchi. Ea îngenunchează și îi mîngiie 
spatele coapselor și testiculele, plimbîndu-și degetele peste despărțitura 
perineală. Îi îndepărtează bucile, se apleacă și începe să-i lingă anusul, 
rotindu-și capul încet. Îi apasă fundul din lateral, lingînd din ce în ce mai 
adînc. El închide ochii și se zvîrcoleşte. Ea îi linge despărțitura perineală. 
Testiculele mici, încordate... O perlă se umflă pe virful pulii lui cir- 
cumcise. Gura ei se închide peste gland. Suge ritmic, în sus și-n jos, oprin- 
du-se în partea de sus și mișcîndu-se circular. Mîna i se joacă ușor cu 
testiculele, coboară și-i bagă degetul mijlociu în fund. În timp ce-i suge 
pula spre rădăcină, îi gîdilă prostata, jucăuș. El își arată dinţii și se bă- 
șește. Ea îi suge acum pula cu frenezie. Corpul lui începe să se contracte, 
încordîndu-se înspre bărbie. Contracţiile sînt din ce în ce mai lungi. 


se golească prin pulă. Ea îi bea slobozul care îi erupe fierbinte în gură. El 
îşi lasă picioarele să cadă înapoi pe pat, își arcuiește spatele și trage un 
căscat. 

Mary îşi leagă la brâu un penis de cauciuc: „Danny de Fier III, de la 
Yokohama“, spune ea, mîngâind obiectul și împroșcînd cu lapte prin 
cameră. 

— Vezi să fie pasteurizat laptele-ăla, să nu mă procopsești cu vreo 
boala vacii naşpa, antrax, bube sau febră aftoasă... 

Pe cînd eram travestit în Chi, lucram la deparazitare. Făceam avansuri 
la băieţi drăguţi, pentru plăcerea de-a o-ncasa bărbăteşte. Mai apoi l-am 
prins pe-un puști, l-am pus jos cu figuri de judo supersonic pe care le-am 
învăţat de la un bătrân călugăr Zen lesbian. L-am legat, i-am dat jos hai- 
nele tăindu-le cu o lamă şi i-am tras-o cu Danny de Fier I. A fost atît de 
ușurat că nu-l castrez, că realmente și-a dat drumul peste tot pulveri- 
zatorul meu antiploşniţe. 

A fost frânt în două de o lesbiană de categoria grea. Cea mai teribilă 
strinsoare vaginală pe care-am întilnit-o. Putea sfărîma o țeavă de plumb. 
Era una din șmecheriile ei de salon. 

— Și Danny de Fier II? 

— Devorat de un candiru înfometat în Găoaza Babuină de Sus. Şi nu 


— De ce nu? Sună băiețește. 

— Copil desculț, nu fi căpăţinos cu doamna. 

El stă cu ochii-n tavan, cu mîinile sub cap și pula zvîcnind. „Și ce să 
fac? Nu pot nici să mă cac cu scula aia-n mine. Mă-ntreb dacă e posibil 
să râzi şi să-ţi vină în același timp. Mi-amintesc, în timpul războiului, la 
Jockey Club din Cairo, eu și cu tovarășul meu, prostovanul de Lu, 
amîndoi gentlemeni prin decizia Congresului... nimic altceva nu putea 
să ne facă una ca asta... ne-apucă un rîs de ne pișăm pe noi literalmente 
şi ospătarul ne zice: „Nemernici de fumalăi, ieșiți afară de-aici!“, vreau 
să zic, dacă pot să mă piş pe mine de rîs, ar trebui și să-mi pot da drumul 
la sloboz de rîs. Spune-mi ceva cu-adevărat hazos cînd încep să-mi dau 
drumul. Îți poţi da seama după un tremur prevestitor al prostatei...“. 

Ea pune un disc, un be-bop metalic, stil cocaină. Unge instrumentul, 
îi saltă picioarele băiatului deasupra capului și i-o bagă în cur balansîn- 
du-și şoldurile fluide, cu mișcări de tirbușon. Se rotește încet, învîrtindu-se 
în jurul axei obiectului. Își freacă sfîrcurile tari de pieptul lui. ÎI sărută pe 
gît, pe bărbie și pe ochi. El o mîngiie pe spate, coborînd pînă la fese, 
trăgînd-o înăuntrul lui. Ea se rotește din ce în ce mai repede. Corpul lui 
se zgâlțiie și se contractă, convulsiv. „Grăbeşte-te, te rog“ îi spune ea. „Se 
răcește laptele“, El nu aude. Ea își apasă gura peste a lui. Feţele lor se 
suprapun. Sperma o- mproaşcă pe sîni, ușoară și fierbinte. 

Mark stă în picioare, în prag. Poartă o bluză neagră croșetată, pe git. 
O figură rece, chipeșă, narcisistă. Ochi verzi și păr negru. Se uită la 
Johnny cu un surâs ușor, cu capul într-o parte, mîinile în buzunare ja- 
chetei, un balet grațios de golan. Dă scurt din cap și Johnny intră 
înaintea lui în dormitor. Mary îi urmează. „În regulă, băieţi“, spune ea, 
așezîndu-se goală pe un baldachin roz de mătase care acoperă patul. „La 
treabă!“ 

Mark începe să se dezbrace cu mișcări fluide, rotindu-și șoldunile, 
iese răsucindu-se din bluza pe gât și dîndu-și la iveală frumosul tors alb, 
cu un dans batjocoritor din buric. Fără expresie, cu chipul îngheţat, răsu- 
flarea accelerată, buze uscate, Johnny își scoate hainele și le aruncă pe 
podea. Mark își lasă șortul să-i cadă pe un picior. Șutează ca o artistă de 
cabaret, aruncînd șortul prin cameră. Acum stă dezgolit, cu pula sculată, 
pulsînd. Măsoară încet cu privirea trupul lui Johnny și-și linge buzele. 

Mark pune un genunchi jos, îl apucă pe Johnny și-l ia-n spate cu un 
singur braţ. Se ridică și-l aruncă în pat, la doi metri. Sare, îl prinde de 
glezne și îi ridică picioarele. Buzele lui Mark schițează un rînjet. „În 

regulă, Johnny!“ Se-ncordează, încet și precis ca o mașină bine unsă, și 
își împinge pula în fundul lui Johnny. Johnny oftează puternic, fremă- 
tînd în extaz. Mark îl cu mîinile de sub umeri și-l trage în pula îngropată 
acum pînă la plăsele în curul lui Johnny. Șuierături puternice printre 
dinți. Johnny ţipă ca o pasăre. Mark își freacă fața de a lui, fără să mai 
rînjească, cu chipul inocent de băieţandru, în timp ce roată seva îi ţiș- 
neşte în trupul tremurînd al lui Johnny. 

Un tren mugește prin carnea lui, cu sirena sunînd... sirene navale, 
cornuri de ceaţă, rachete de semnalizare explodează peste lagune de 
petrol... săli de jocuri se deschid într-un labirint de filme porcoase... 
tunuri de ceremonie bubuie în radă... un urlet răsună pe un coridor alb 
de spital... de-a lungul unei străzi largi, prăfuite, printre palmieri, șuie- 
ratul traversează deşertul ca un glonț (aripi de vultur foșnesc în aerul 
uscat), o mie de băieţi își dau drumul în același timp în anexe și closete-n 
curte, în toalete pustii de școală publică, poduri și mansarde, pivnițe, 
căsuțe pe crengi, roţi de bilci, case părăsite, grote de granit, bărci, garaje, 
hambare, prin molozul mahalalelor bătute de vînt, după pereţi de chir- 
pici (miros de excremente uscare)... praf negru peste trupuri subțiri și 
arămii... pantaloni zdrenţăroși lăsaţi pe picioarele goale crăpate și însîn- 
gerate... (locuri în care vulturii se luptă pentru capete de pește)... în 
lagune tropicale, pești vicioşi hăpăind sperma albă care plutește în apa 
neagră, muște de nisip mușcînd bucile bronzate, maimuțe urlătoare ca 
vîntul prin copaci (ţinut cu vaste fluvii maronii în care copaci întregi 
plutesc la vale, cu șerpi viu colorați printre crengi și lemurieni meditativi 
uitîndu-se cu ochi triști către maluri), un avion roșu trasează arabescuri 
în materia albastră a cerului, un şarpe cu clopoței atacă, o cobră se 
cabrează, se întinde, scuipă veninul alb, bucăţi de perlă și de opal cad 
într-o ploaie înceată și tăcută prin aerul limpede ca glicerina. Timpul 
sare ca o mașină de scris stricată, băieţii sînt acum bărbaţi vîrstnici, șol- 
durile tinere fremărînd, palpitînd în spasme juvenile se fleșcăie și se 
ofilesc, trînzite peste scaune de closet în curte, bănci din parc, ziduri în 
soarele spaniol, pe paturi din camere mobilate cu parchetul lăsat (afară, o 
mahala de cărămidă roșie în soarele străveziu de iarnă)... zbătîndu-se și 
tremurînd în lenjeria murdară, căutînd vena în zorii intoxicaţi, mor- 
măind îmbăloșaţi într-o cafenea arabă — Arabii șoptesc „Medjoub“ şi-i 
ocolesc — (un Medjoub este un soi aparte de ţicnit religios musulman... 
adesea epilectic, printre alte tulburări). „Musulmanii au nevoie de sînge 

şi sloboz... Iată, iată, sîngele lui Christ curgînd pe spermanent“, urlă 
Medjoubul... Se ridică urlînd, erecţia sa ultimă-mproașcă sînge negru și 
coagulat, o statuie palidă, albă, în picioare, ca și cum ar fi trecut întreg, de 
Marea Împrejmuire, ar fi sărit-o calm și inocent, așa cum sare un copil 
gardul la pescuit, în heleșteul interzis — în cîteva secunde prinde un 
pește-pisică imens — Bătrânul iese dintr-o baracă neagră, înjurînd și agi- 
tînd o furcă, iar băiatul fuge rîzînd peste cîmpia din Missouri — nime- 
rește un frumos vîrf de săgeată roz şi îl înhaţă din goană, cu o unduire 
fluidă a oaselor și mușchilor lui tineri (oasele i se mistuie în pămîntul cîm- 
pului, stă întins, mort, lîngă zăplazul de lemn cu o pușcă lîngă el, sînge 
blenoragic degerat se scurge pe mirişte în iarna Georgiei)... Peștele-pi- 
sică se zbate în spatele lui... Ajunge la gard și aruncă peștele de partea 
cealalată, în iarba brăzdară de sînge... peştele se zvîrcolește — sare şi el. 
Înfașcă peştele-pisică și dispare pe un drum de lut roșu presărat cu cre- 
mene, printre stejari și mahoni care-mprăștie frunze roșii-maronii în 
vântul din asfințitul de toamnă, verzi și picurînd în dimineţile de vară, 
negre în lumina unei zile de iarnă... Bătrînul strigă și înjură după el... 
Dinţii îi zboară din gură și vijiie pe deasupra capului băiatului, aleargă 
încovoiat, cu tendoanele întinse pe gâtlej ca niște obezi de oţel, un cheag 
de sînge negru e-mproșcat peste gard, cade ca o mumie descărnată în 
cîmpul de iarba-fetei. Spini îi cresc printre coaste, geamurile de la baracă 
i se sparg, cioburi prăfuite în chitul negricios — șobolani aleargă pe 
podea și băieţii și-o iau la labă în dormitoare întunecate și mucegăite în 
după-amieze de vară și mănîncă boabe crescute din trupul şi oasele lui, 
cu gurile mînjite de zeama violacee... 

Bătrânul trăgător a găsit o venă... sîngele își desface petalele în seringă 
precum o floare chinezească... împinge heroina acasă și băiatul care se mas- 
turba acum cincizeci de ani strălucește, imaculat, prin carnea devastată, 
cabina se umple de mirosul dulce, ca de nucă, de tînăr mascul în rut... 

Cîţi ani s-au înșirat pe un ac de sînge? Cu mîinile lăsate, moi, în poală, 
privește zorii iernatici cu ochii duși ai drogului. Bătrînul pederast se 
agită pe o bancă de piatră în parcul Chapultepec, în timp ce adolescenți 
indieni îi trec pe dinainte ţinîndu-se de talie și pe după gît, și-și încor- 
dează carnea muribundă, dînd iama-n bucile și coapsele tinere, coaiele 
întărite și pulele umflate. 

Mark și Johnny stau față-n faţă pe un scaun cu trepidatii, Johnny 
înfipt în pula lui Mark. 

— Gata, Johnny? 

— Dă-i drumul. 

Mark apasă pe buton și scaunul începe să trepideze... Mark își lasă 
capul pe spate și îl privește pe Johnny în faţă, cu un chip rece, cu ochi 
străini și zeflemitori... Johnny ţipă și scîncește... Faţa i se dezintegrează 
ca și cum s-ar topi pe dinăuntru... Johnny ţipă ca o mandragoră, leșină 
cînd îi ţișnește sperma şi se prăbușește, înger adormit, peste trupul lui 
Mark. Mark îl bate pe umăr, absent... O încăpere aducînd a sală de 
gimnastică... Podeaua e de cauciuc moale, cu mătase albă pe deasupra... 
Un perete e de sticlă... Soarele la răsărit umple încăperea cu o lumină 
roz. Johnny e adus legat la mini, între Mary și Mark. Observă spînzură- 
toarea și se-ncovoaie, scoțînd un „Ohhhhhhhh!“ din rărunchi, cu bărbia 
trasă către pulă și cu mîinile atîrnîndu-i pe lîngă genunchi. Sperma 
țîșneşte, arcuindu-i-se aproape vertical prin faţă. Mark și Mary devin 
dintr-o dată surescitați și impacienți... Îl împing pe Johnny pe plat- 
forma acoperită de suspensoare mucegăite şi maiouri transpirate pe care 
e ridicată spînzurătoarea. Mark potrivește laţul. 

— Așa, dă-i drumul. 

Mark începe să-l împingă pe Johnny de pe platformă. 

Mary: — Nu, lasă-mă pe mine. 

Îşi împreunează miinile pe fesele lui Johny, își pune fruntea pe frun- 
tea lui, privindu-l în ochi, zîmbitoare, și pășește înapoi, trăgîndu-l de pe 
platformă, în gol... Faţa lui Johnny se congestionează... Mark se 
întinde cu o mișcare suplă și îi frînge gâtul... se aude un sunet ca de lemn 
rupt între prosoape ude. Un fior traversează trupul lui Johny de sus pînă 
jos... un picior i se zbate ca o pasăre prinsă-n capcană... Mark s-a trîntit 
într-un balansoar și imită schimonoselile lui Johnny, închide ochii și 
scoate limba... Pula lui Johnny saltă și Mary şi-o conduce în pizdă, 
dansînd încolăcită de el un dans spasmodic, fluid, din buric, gemînd și 
țipînd de plăcere... transpiraţia i se scurge pe trup, părul îi atîrnă peste 
chip în șuviţe ude. 

— Taie-i funia, Mark! ţipă ea. 

Mark se-ntinde şi taie frînghia cu un cuțit cu arc, prinzîndu-l pe 
Johny din zbor, întinzîndu-l cu delicateţe pe spate, în timp ce Mary 
rămîne călare pe el și fremătînd... Ea smulge cu dinţii buzele și nasul lui 
Johnny și îi aspiră ochii cu un plescăit... Îi sfişie hălci din obraji... 
Acum se-nfruptă din puţă... Mark pășește pînă la ea și ea-și ridică 

privirea din părțile genitale mîncate pe jumătate ale lui Johnny, cu faţa 
acoperită de sînge, ochii fosforescenţi... Mark îi pune un picior pe umăr 
şi o împinge pe spate... Se aruncă asupra ei şi o fute sălbatic... se ros- 
togolesc dintr-un capăt în celălalt al camerei, se rotesc ca o spirală de arti- 
ficii și se ondulează prin aer ca niște pești mari în cârlig. 

— Lasă-mă să te spînzur, Mark... Lasă-mă să te spînzur... Te rog, 
Mark, lasă-mă să te spînzur! 

— Sigur, iubito. 

O ridică-n picioare cu brutalitate şi îi prinde mîinile la spate. 

— Nu, Mark, nu!! Nu! Nu! Nu - ţipă Mary, scăpîndu-se pe ea de 
groază cînd o trage pe platformă. 

O lasă legată pe platformă într-o grămadă de prezervative folosite, în 
timp ce potrivește funia de cealaltă parte a camerei... și se întoarce 
ducînd laţul pe o tavă de argint. O saltă-n picioare şi strînge laţul. Își 
înfige pula-n ea, valsează împrejurul platformei și-și dă drumul în gol, 
cu o pendulare amplă... „Uaaaaa!“, ţipă el, și se transformă-n Johnny. 
Gîtul lui Mary se frînge cu un zgomot sec. O unduire fluidă îi traver- 
sează trupul. Johnny își dă drumul pe podea și rămîne-n picioare, în- 
cordat și pe fază ca un animal tînăr. 

TȚopăie prin cameră. Cu un strigăt sfâşietor, care spulberă peretele de 
sticlă, sare în gol. Masturbîndu-se ghemuit, o mie de metri în jos, cu 
sperma plutind pe lîngă el, ţipă neîncetat către albastrul năruit al cerului, 
cu soarele la răsărit arzîndu-i pe trup precum benzina, coborând pe lîngă 
stejari și abanoși masivi, chiparoși de baltă și mahoni, pentru a se fărîma 
cu o ușurare lichidă pe pavajul de granit dintr-o piaţetă-n ruină. Buru- 
ieni și lujeri cresc printre pietre, şi buloane ruginite, groase de un metru, 
pătrund prin piatra albă, o pătează cu o rugină căcănie. Johnny o stro- 
pește pe Mary cu benzină dintr-un ulcior obscen de jad alb, din civili- 
zaţia Chimú... îşi dă și el pe tot corpul... Se iau în braţe, cad la podea și 
se rostogolesc sub o lupă imensă, încorporată în tavan... iau foc cu un 
țipăt care spulberă peretele de sticlă, se rostogolesc în gol, copulînd și ur- 
lînd prin aer, flăcări, sînge și funingine pe stîncile maronii, sub un soare 
deșertic. Johnny se precipită prin cameră în agonie. Cu un strigăt care spul- 
beră peretele de sticlă, se postează cu braţele desfăcute în lumina răsă- 
ritului, sîngele ţîșnindu-i din pulă... un zeu de marmură albă, se năruie 
cu un șir de explozii epileptice într-o convulsie de Medjoub bătrîn prin 
rahaţi și gunoaie lîngă un perete de chirpici sub soarele care-ţi crestează 

și-ncleștează carnea prin pielea de găină... E un copil adormit, lipit de 
peretele moscheii, ejaculînd în timpul unui vis erotic cu o mie de pizde 
roz și netede ca sideful, desfărat de firele aspre de păr pubian care i se 
plimbă de-a lungul penisului. 

John și Mary într-o cameră de hotel (muzica din Bye, Bye East St. 
Louis). Un vînt cald de primăvară agită prin fereastra deschisă perdelele 
roz uzate... Broaște orăcăie pe terenuri părăsite pe care crește porumb, 
iar băieții prind năpîrci verzui sub stele de calcar murdare de rahat și 
înfășurate-n sîrmă ghimpată ruginită... 


Neon clipind — verde vegetal, mov, portocaliu. 


Johnny extrage un candiru din pizda lui Mary cu pensa... Îl aruncă 
într-o sticlă de mescal, unde se transformă într-un vierme de Agave... O 
spală cu un emolient tropical, dantura vaginală i se scurge-ntr-un amestec 
de sînge și chisturi... Pizda îi strălucește plăcută și fragedă ca iarba de pri- 
măvară... Johnny o linge pe Mary în pizdă, întîi încet, îndepărtează bu- 
zele și linge-năuntru tot mai excitat, simțind înţepătura părului pubian pe 
limba sa tumefiată... Cu braţele aruncate înapoi, pe spate, cu sînii-ndrep- 
taţi în sus, Mary zace străpunsă de cuie de neon... Johnny urcă pe trupul 
ei, cu un opal lucitor de lubrifiant în vârful penisului, lîngă deschizătură, 
alunecă prin părul ei pubian şi-i intră-n pizdă pînă la rădăcină, supt 
înăuntru de carnea-nfometată... Faţa i se congestionează, sticliri verzi îi 
explodează-n străfundul ochilor și se prăvălește cu un vagon de mon- 
tagne russe printre fete urlînd... 

Părul jilav din spatele coaielor i se usucă precum o pășune în bătaia 
unui vînt cald, primăvăratic. Vale împădurită, vrejuri se caţără pe fe- 
reastră. Pula lui Johnny se umflă, muguri masivi, luxurianţi se desfac 
dintr-o dată. Un tubercul prelung coboară din pizda lui Mary, dibuie 
după sol. Trupurile se dezintegrează într-un șir de explozii verzi. Ma- 
gherniţa cade-n ruină, se transformă-n moloz. Băiatul e o statuie de calcar, 
cu o plantă încolțindu-i din penis, cu buzele desfăcute-ntr-un surîs de 


drogat aţipit. 
„Doniţaru”“ și-a pitit heroina într-un loz în plic. 


Înc-o dată-n venă — şi de miine cura. 
Drumul e lung. Erecţiile și fleşcăirile vin una după alta. 

E mult de mers prin valea seacă pînă la oaza de curmali în care puști 
arabi se cacă-n pururi și se tăvălesc pe plajele de antrenament mîncînd 
hot-dogs și scuipînd pepite cu dinți de aur. 

Știrbi de la foamea-ndelungată, cu coaste strîmbe pe care ai putea 
să-ţi speli salopeta jegoasă, se prăvălesc de pe plute în Insula Paştelui și 
se-mprăștie pe țărm pe picioare ţepene și subțiri ca niște catalige... 
căzute-n grăsimea privării-sevrării, trupuri slăbănoage de vîndut... 

Curmalii au murit din lipsă de fecundare, puţul s-a umplut de rahaţi 
uscați și de un mozaic din o mie de ziare: „Rusia dezminte... Secretarul 
de Stat își exprimă preocuparea... Trapa a fost deschisă la 12:02. La 
12:30 doctorul a ieșit să mănînce stridii, s-a întors la 2:00 şi, jovial, l-a 
bătut pe spate pe spînzurat. « Ce!? N-ai murit încă? Cre’ că va trebui să 
te trag de picioare. Hmm... Nu po’ să te las să te sufoci în ritmu’ ăsta — 
m-aş alege cu un avertisment din partea Președintelui. Și ce rușine dacă 
dricul te ia viu de-aicea. Mi-ar cădea coaiele de jenă, și-am fost ucenic la 
un bou cu experiență. Un, doi, trei, şi. »“ 

Planorul coboară tăcut ca o erecţie, tăcut ca un geam uns spart de 
hoțul tînăr cu mîinile de femeie bătrână şi ochii stinși ai drogului... Cu o 
explozie fără zgomot pătrunde în locuinţa spartă, pășind peste cristalele 
unse, un ceas ticăie cu putere în bucătărie, o adiere fierbinte-i răvășește 
părul, o-ncărcătură de alice-i dezmembrează craniul... Bătrînul scoate 
un încărcător roșu și face piruete-n jurul puștii lui de vînătoare. „Of, of, 
yh toa'răși, nimica toată... pescuit în butoi... bani în bancă... un băiat 
lat în umeri, o pișcătură bine unsă-n creier și s-a și prăvălit într-o poziţie 
obscenă... M-auzi de-acolo de unde ești, băiete? 

— Am fost şi eu tînăr, cîndva, și-am auzit chemarea de sirenă a ba- 
nului ușor, a femeilor la fel și-a băieţeilor strâmţi la cur și, slavă cerului, 
nu m-am încins la sînge şi pot să spun o poveste să vă-nţepenească pulele 
și să scheaune după sidefiul neted de pizdă tînără sau după-ncîntătoarea 
melodie maronie din mucoasa palpitîndă a curului de băieţaș, care-ţi 
cîntă la pulă ca un casetofon... şi cînd ajungi la prostată mărgăritare 
lucitoare se-adună-n coaiele aurite ale flăcăului, inexorabile ca o piatră la 
rinichi... Rău îmi pare c-a trebuit să te omor... Iapa sură și bătrînă nu 
mai e ce-a fost odată... Nu poți lăsa audiența să scadă... tre’ să pun 
treaba pe roate pe butuci, e laie sau bălaie... Ca leul ăla bătrîn de avea 
probleme cu cariile şi-i trebea pasta aia de dinţi, Amident, care te men- 
ţine mușcător zi de zi... Căcănarii ăștia de lei bătrîni cu osînza pe ei se 

fac mîncători de băieţei... Și cine poa” să-i condamne, cînd băieţii-s așa 
de dulci, așa de reci și drăguţi la dispensarul din St. James? Da, fiule. 
Nu-mi face mie faza asta cu rigor mortis. Puțin respect pentru o pulă-m- 
bătrînită... Poate-o s-ajungi și tu-ntr-o zi o labă ofilită... Ăă, cred că 
nu, totuși... Precum Ingenuul Congelat din Shropshire, pupilul desculr 
şi neruşinat al lui Housman’, ţi-ai pus talpa iute-n pragul transfor- 
mării... dar băieții ăștia din Shropshire sînt de neucis... a fost spînzurat 
atît de des, că rezistă așa cum un gonococ pe jumate castrat de penici- 
lină-și revine cu o putere teribilă și se-nmulțeşte-n progresie geome- 
trică... Așa că vă chem să exprimaţi un vot pentru o achitare cum se 
cuvine și să-ncheiem aceste exhibiţiuni barbare pentru care șerifu-și 
ridică tainul de carne, renumeraţia... 

Şeriful: Îi dau jos pantalonii, fraţilor, şi nu-n taină, pentru o renu- 
meraţie. Vino-ncoa”. O expunere serioasă și științifică cu privire la loca- 
lizarea Centrului Vieţii. Tipul ăsta are douăj” de centimetri, doamnelor și 
domnilor, măsuraţi singuri pe dinăuntru. Doar o liră, o hîrtie de trei 
dolari pe naşpa ca să vedeţi cum îi vine junelui de trei ori la rînd cel 
puţin — nu mă cobor niciodată pînă la a procesa un eunuc — cu desă- 
vîrșire-mpotriva voinței sale. 

Băiatul stă pe trapă, mutîndu-și greutatea de pe-un picior pe altul. 
„Doamne sfinte! Câte tre’ să-nghită mandea-n activitatea asta. Pariu pe ce 
vrei c-o să se găsească vreun rablagiu scîrbos şi bătrîn să se dea la mine.“ 

Trapa se deschide, funia șuieră ca vîntul printre firele de telegraf, 
gîtul pocnește cu un sunet puternic și clar ca un gong chinezesc. 

Băiatul își taie funia cu un cuţit cu buton și fuge prin iarmaroc după 
un poponar care ţipă. Poponautul plonjează printr-un vizor dintr-o sală 
de peep-show și-i dă limbi unui negru rînjit. Fade out. 

(Mary, Johnny şi Mark fac o plecăciune cu funiile în jurul gâtului. 
Nu sînt atît de tineri cum par în filmele pentru adulţi... Arată obosiţi și 
nervoși.) 


1. Alfred Edward Housman (1859-1936), poet englez, autor al volumelor Flăcău/ 
din Shropshire şi Ultimele poeme (n. tr.). 

Reuniunea Conferinţei internaţionale 
de psihiatrie tehnologică 


DOCTORUL SCHAFER, ZIS „DEGETE“, Copilul Minune al Lobotomiei, 
se ridică și-și îndreaptă spre conferenți suflu! rece, albastru al privirii: 

— Domnilor, sistemul nervos al omului poate fi redus la o coloană 
vertebrală compactă, abreviată. Creierul — anterior, mediu şi posterior — 
trebuie să meargă pe urmele adenoidei, măselei de minte, apendicelui... 
Vă trimit la lucrarea mea fundamentală: „Totul despre Omul American 
Dezangoasat și Anxiimunizat ...“ 

Răsunet de trompete: Omul este adus dezgolit, de doi cărăuși negri 
care îl aruncă pe platformă cu sălbăticie, în bătaie de joc... Omul se 
agită... Carnea i se transformă într-o piftie vîscoasă, transparentă, care 
se volatilizează într-un abur verzui, dînd la iveală un miriapod negru, 
monstruos. O duhoare necunoscută umple în valuri încăperea, ofilind 
plămînii, sfredelind stomacurile... 

Schafer își freacă mîinile văitîndu-se: 

— Clarence!! Cum ai putut să-mi faci așa ceva? ? Ingraţi!! Toţi, niște 
ingraţi!! . 

Participanţii la conferință se retrag, șușotind cu îngrijorare: 

— Mi-e teamă că Schafer a mers puţin cam prea departe... 

— Și-l prevenisem... 

— Un tip remarcabil, Schafer... dar... 

— Ce n-ar face pentru publicitate... 

— Domnilor, acest rod de nenumit și în toate sensurile ilegitim al 
minţii perverse a doctorului Schafer nu trebuie să vadă lumina zilei... 
Datoria noastră faţă de rasa umană e clară... 

— Șăfu”, da’ lumina a văzut-o deja, spune unul dintre cărăușii negri. 

— Tre’ să storcoșim această creatură neamericană, spune un doctor 
sudist gras, cu față de broscoi, care a băut tot timpul rachiu de porumb 
dintr-un vas de pămînt. 

Înaintează cu pași de beţiv și se oprește, înfricoșat de mărimea extra- 
ordinară şi de aspectul amenințător al miriapodului... 

— Aduceţi benzină, mugește el. Tre’ să-l ardem pe blestemat ca pe-un 
căpos de negrotei! 

— Eu nu mă bag, spune un doctor tînăr scos din cutie, cu LSD 25 în 
cap... Un procuror isteţ ar putea... 

Fade out. „Linişte-n sală!“ 

Procurorul: Domnilor juraţi, acești „domni savanţi“ pretind că 
nevinovata creatură umană pe care au masacrat-o cu atita sălbăticie s-a 
transformat brusc într-un miriapod negru uriaș și că era „de datoria lor 
către speța umană“ să distrugă acest monstru înainte ca el să aibă, prin 
vreun mijloc aflat la dispoziţia sa, posibilitatea să-și „probage“ specia. 

Tre’ să-nghițim căcatul ăsta patentat? Trebuie să suportăm minciu- 
nile-astea alunecoase ca niște nenorocite de găoaze bine unse? Unde se 
află miriapodul ăsta nemaivăzur? 

„L-am distrus“, spun ei cu trufie... Aș vrea să vă reamintesc, dom- 
nilor și hermafrodiţilor juraţi, că această Mare Fiară — arată spre doc- 
torul Schafer — a mai compărut, cu mai multe ocazii anterioare, în fața 
acestei curţi, sub acuzaţia inimaginabilă de viol encefalic... Pe șleau — 
izbește cu pumnul în balustrada boxei juraților — pe șleau, domnilor, 
lobotomie prin constrîngere ... 

Juraţii se îneacă de stupoare... unul dintre ei moare de atac de 
cord... trei se prăbușesc la podea zvîrcolindu-se, cuprinși de orgasme 
obsesionale... 

Procurorul arată cu un gest dramatic: El e ăla... El și nu altul cel care 
a adus întregi provincii ale patriei noastre minunate într-o stare vecină 
cu imbecilitatea totală... El este cel care a umplut depozite imense cu 
rînduri-rînduri de creaturi neajutorate, incapabile să-și satisfacă, fără 
asistență, nevoile minime... „Irîntorii“, le spune el, cu o privire cinică 
de răutate superioară pură... Domnilor, vin și spun în fața domniilor 
voastre că asasinarea sălbatică a lui Clarence Cowie nu trebuie să rămînă 
nepedepsită: această crimă odioasă strigă precum un poponar rănit să se 
facă dreptate! 

Miriapodul năvălește agitat. 

— Tăticu', bestia e flămîndă! ţipă unul dintre cărăuși. 

— Io o tai d-acia. 

Un val de oroare electrică îi străbate pe participanţii la Conferinţă... 
Iau cu asalt ieșirile-nghiontindu-se și urlînd... 

Piaţa 


PANORAMĂ A ORAȘULUI IÎNTERZONE. Primele măsuri din Bye Bye, 
East St. Louis... acum limpede și tare, apoi pierdut și intermitent, ca 
muzica pe o stradă pe care bate vîntul... 

Camera pare să se zgilțiie și să vibreze, cuprinsă de agitaţie. Sîngele și 
materia a mai multe rase, negri, polinezieni, mongoli montani, nomazi 
din deșert, levantini poligloti, indieni — rase neconcepute și nenăscute 
pîn-acum, combinaţii încă neînchipuite, îţi străbat trupul. Migraţii, călă- 
torii de necrezut prin deșerturi, jungle și munţi (stază și moarte în văi 
alpine închise în care plantele cresc din părţi genitale, crustacee colosale 
se clocesc înăuntru și sparg coaja trupului), peste Pacific într-o canoe 
către Insula Paștelui. Orașul Compozit în care toată potenţialitatea 
umană e expusă într-o piaţă imensă, tăcută. 

Minarete, palmieri, munţi, junglă... Un rîu lînced în care saltă peşti 
rapace, parcuri vaste năpădite de buruieni în iarba cărora băieți stau 
întinși și practică jocuri absconse. Nici o ușă închisă în Oraș. Oricine își 
poate intra în cameră oricînd. Șeful Poliţiei e un chinez care se scobește 
în dinţi și ascultă denunțurile făcute de un țicnit. Cînd și cînd, scoate 
scobitoarea din gură și îi studiază capătul. Hipioţi cu fețe netede și 
arămii lenevesc la porţi, jucîndu-se cu capete miniaturale atîrnate pe 
lanţuri de aur, lipsiți de expresie, cu o impasibilitate oarbă, de insectă. 

În spatele lor, pe ușile deschise, mese, bănci și baruri, bucătării și băi, 
cupluri copulînd în șiruri de paturi din alamă, încrucișare a o mie de 
hamace, toxicomani pregătindu-se să se-nţepe, fumători de opiu, fumă- 
tori de hașiș, oameni mîncînd, vorbind, îmbăindu-se într-o pîclă de fum 
și de abur. 

Mese de joc la care se joacă pe mize de necrezut. Cînd și cînd, cîte un 
jucător sare-n picioare cu un strigăt disperat, după ce și-a pierdut tine- 
rețea în favoarea unui bătrîn sau a fost câștigat de adversar ca Latah. Dar 

_se joacă pe mize mai mari decît tinerețea sau transformarea în Latah, sînt 
jocuri în care doar doi jucători, din lume, cunosc miza. 

Toate casele din Oraș sînt unite. Case de pămînt — mongoli din zona 
alpină clipesc în fumul din prag — case de bambus și de tec, case de chir- 
pici, piatră şi cărămidă, case din Pacificul de Sud și Maori, case în copaci 
și în ambarcaţiuni pe rîu, case de lemn de cincizeci de metri adăpostind 

triburi întregi, case din cutii și tablă ondulată în care bătrâni în zdrenţe 
împuțţite gătesc cu spirt solid, coloane mari de fier ruginit înălțîndu-se la 
patruzeci de metri înălțime din mlaștini și gropi de gunoi, cu încăperi 
construite riscant pe platforme supraetajate și hamace legănîndu-se dea- 
supra golului. 

Expediţii pleacă spre locuri necunoscute, în scopuri necunoscute. 
Străini sosesc plutind pe cutii vechi legate cu funie putredă, apar bălă- 
bănindu-se din junglă, cu pleoapele umflate de la mușcăturile de insectă, 
coboară pe poteci de munte cu picioare rupte și sîngerînde prin suburbii 
prăfuite şi bătute de vînt, unde oamenii își golesc maţele înșirați de-a 
lungul pereţilor de chirpici și vulturii se bat pe capetele de pește. Ateri- 
zează în parcuri atîrnaţi de parașute peticite... Sînt escortaţi de tablagii 
beţi în interiorul unor mari toalete publice, pentru înregistrare. Datele 
care li se iau sînt puse într-un cui, urmînd să fie folosite ca hîrtie igienică. 

Mirosuri de gătit din toate țările plutesc peste Oraș, o ceață de opiu, 
haşiş, fum roșu, rășinos de Yage, miros de junglă, de apă sărată, de rîu 
clocit, excremente uscate, transpiraţie și organe genitale. Fluiere de munte, 
jazz și be-bop, instrumente mongole cu o singură coardă, ţambale ţigă- 
nești, tobe africane, cimpoaie arabe... 

Orașul e străbătut periodic de valuri de violență, şi morţii abandonați 
pe străzi sînt mîncaţi de vulturi. Albinoșii clipesc în bătaia soarelui. 
Băieți stau în copaci, masturbîndu-se leneș. Oameni roși de boli neștiute 
se uită la trecători cu ochi răi, știutori. 

În Piaţa Orașului se află Meet Caf!. Adepţi ai unor îndeletniciri antedi- 
luviene, inimaginabile, mîzgălind în alfabet etrusc, dependenţi de substanţe 
încă nesintetizate, dealeri de harmalină pură, drog redus la dependența 
totală, oferind o seninătate vegetală incertă, lichide care induc starea de 
latah, seruri tithoniene? de viaţă lungă, traficanţi pe piaţa neagră a celui 
de-al treilea război mondial, amputatori telepatici, osteopați ai spiritului, 


1. „Meet“, în această grafie, este echivalent cu „Întîlnire“, astfel că traducerea 
firmei ar putea fi „Localul Întâlnirii“. Pronunţia este însă aceeași cu a lui „meat“ — 
carne, în text nelipsind sugestiile pentru o asemenea asociere. Varianta aleasă în 
ediţia franceză este, de altfel, „Café des Omophages“ — „Cafeneaua Mîncătorilor 
de Carne Crudă“ (n. tr.). 

2. Thiton - în mitologia greacă - fiul lui Laomedon din Troia, de care se 
îndrăgostise zeiţa Eos. Aceasta a cerut ca Thiton să devină nemuritor, dar a uitat să 
ceară să i se confere și tinereţea veșnică. Cînd acesta a îmbătrânit, zeiţa l-a trans- 
format în greiere (n. tr.). 

anchetatori ai infracțiunilor denunţate de jucători de șah binevoitori şi 
paranoici, portărei aducînd la îndeplinire ordine fragmentare redactate 
în stenografie hebefrenică, acuzînd mutilări inimaginabile ale spiritului, 
birocraţi din departamente spectrale, funcționari ai unor state poliție- 
nești încă neconstituite, o piticanie lesbiană care a făcut o operaţie Ban- 
gu-tot, erecţia plămînilor care sugrumă un dușman adormit, vînzători de 
butelii de orgon’ și mașini pentru relaxare, brokeri de vise feerice şi 
amintiri testate pe celulele sensibilizare ale nevoii de drog și schimbare 
pe materiile prime ale voinţei, doctori versaţi în tratarea bolilor care 
vegetează în praful întunecat al orașelor în ruină, acumulînd virulență în 
sîngele alb al viermilor nevăzători, tatonînd încet către suprafaţă și spre 
gazda umană, maladii de laborator și de război atomic... Un loc în care 
trecutul necunoscut și viitorul născîndu-se se întîlnesc într-un zumzet 
tăcut, vibrant... Entităţi larvare, aşteptîndu-l pe Vreunul în Viaţă... 

(Pasajul care descrie Orașul și Meet Caf — scris în stare de intoxicare 
cu Yage... Yage, Ayuahuasca, Pilde, Nateema sînt numele date de in- 
dieni pentru Bannisteria Caapi, o plantă. agățătoare indigenă din regiu- 
nea amazoniană, care crește foarte repede. Vezi discuţia despre Yage în 
Anexă.) 

Note sub influența Yage: Imaginile vin încet şi tăcut ca zăpada... 
Seninătate... dispare orice măsură de apărare... totul e liber să pătrundă 
sau să se ducă... Frica e pur și simplu imposibilă... O frumoasă sub- 
stanţă albastră se scurge în mine... Văd o figură arhaică rînjind, ca o 
mască polineziană... Faţa e violacee, pictată cu aur... 

Încăperea capătă un aspect de bordel din Orientul Apropiat, cu 
pereţi albaștri și lămpi roşii cu franjuri... Simt că mă transform într-o 
negresă, culoarea neagră invadîndu-mi în tăcere carnea... Convulsii de 
dorinţă lubrică... Picioarele mele capătă rotunjimi de materie poline- 
ziană... În toate se agită o viață furișată, contorsionată... Încăperea e 
extrem-orientală, africană, din Pacificul de Sud, un mediu familiar, pe 
care nu reușesc să-l localizez... Yage e o călătorie în spațiu-timp... 
Camera pare să se zgilţiie și să vibreze... Sîngele și materia a multe rase, 
negri, polinezieni, mongoli montani, nomazi din deșert, poligloți din 


1. Substanţă a cărei existenţă a fost postulată de psihanalistul american Wilhelm 
Reich; acesta considera că orgonii sînt prezenţi peste tot și că sînt încorporaţi de 
fiinţele umane, fiind elementul care face posibilă viaţa sexuală și activitatea psihică 
(n. tr.). 

Orientul Apropiat, indieni, rase încă neconcepute și nenăscute, străbat 
trupul... Migraţii, voiaje incredibile prin deșerturi, jungle și munţi (stază 
și moarte în văi alpine închise, în care plantele cresc din părţi genitale, 
crustacee colosale se clocesc înăuntru și sparg coaja trupului), peste 
Pacific într-o canoe către Insula Paștelui ... 

(Îmi dau seama că greaţa iniţială după Yage e răul de călătorie în 
cursul transportului către starea Yage...) 

„Toţi vracii îl folosesc, în practica lor, ca să profeţească, să localizeze 
obiecte furate sau pierdute, să diagnosticheze și să trateze boli, să nu- 
mească făptuitorul unei crime.“ 

Întrucît indienii (cămașa de forță pentru Herr Boas!! - glumă în 
branșă — nimic nu-l scoate mai tare din minti pe un antropolog decît 
Omul Primitiv) nu consideră nici o moarte accidentală și își ignoră pro- 
priile tendinţe autodistructive descriindu-le dispretuitor ca „verii noștri 
goi“, sau simțind poate că aceste tendinţe sînt, în esenţă, supuse mani- 
pulării de către voințe străine ostile, orice moarte este pentru ei un asa- 
sinat. Vraciul ia Yage și identitatea asasinului i se revelează. Cum vă puteți 
închipui, deliberările vraciului în timpul unei asemenea investigaţii în 
junglă provoacă anumite senzaţii de disconfort în circumscripţia sa. 

— Să sperăm că bătrînul Xiuptutol n-o ia razna și se-apucă să 
numească pe vreunul din băieţii noștri. 

— Ia o curara și calmează-te. E totul aranjat, șmenuit... 

— Dar dac-o ia razna? Tot luînd-o pe Nateema, încontinuu, nu s-a 
mai întors pe pămînt de douj'de ani... Ţi-o spun eu, șefu”, nimeni nu 
poa’ s-o tragă atît fär’ să se bulească la creier... 

— Atunci îl declarăm incompetent... 

Și atunci Xiuptutol iese clătinîndu-se din junglă și spune că băieţii din 
zona 'Tzipino de Vale au făcut-o, lucru care nu surprinde pe nimeni... 
Ascultă la un bărrîn Brujo, drăguto, nu le plac surprizele... 

Un cortegiu funerar trece prin piaţă. Sicriu negru — inscripţii arabe 
în argint filigranat — purtat de patru oameni. Procesiune de bocitoare 
cîntînd imnul funebru... Clem și Jodie se-ncurcă-ntre picioare la cei de 
tin de coșciug, un leş de porc sare dinăuntru ... E îmbrăcat în jellaba, o 
pipă de marijuana îi iese din rît, într-o copită ţine un set de imagini 


1. Franz Boas (1852-1942), antropolog american, cunoscut pentru studiile sale 
despre indienii nord-americani (The Mind of the Primitive Men ctc.) (n. tr.). 

porcoasee, o mezuzah! îi atîrnă la gât... Pe sicriu e inscripţionat: „Acesta 
a fost cel mai de seamă dintre arabi“. 

Cîntă parodii sinistre după cîntece funerare într-o imitație de arabă. 
Jody ştie să imite o tiradă-n chineză de te piși pe tine — cam ca o mario- 
netă de ventriloc isterică. La Shanghai s-a-ntîmplat să provoace o rebe- 
liune împotriva străinilor care a făcut 3000 de victime. 

— Scoală-te-n picioare, Gertie, puţin respect pentru gălbejiții casei. 

— Mi se pare corect. 

— Dragă, lucrez la o invenţie cum nu se poate mai minunată... un 
băiat care dispare îndată ce-ţi vine, mă-nţelegi, lăsînd în urmă un miros 
de frunze arse și un efect sonor de tren șuierînd în depărtări. 

— Ai făcut vreodată sex în absenţa gravitaţiei ? Sperma-ți pluteşte în 
aer ca o ectoplasmă-ncîntătoare, și prezenţele de sex femeiesc sînt ex- 
puse unei concepţii imaculate sau cel puţin indirecte... Asta-mi aduce 
aminte de un vechi prieten de-ai mei, unul dintre cei mai chipeși oameni 
pe care i-am cunoscut, unul dintre cei mai demenți și absolut îngropat în 
avere. Avea obiceiul să se plimbe pe la petreceri cu un pistol cu apă și 
să-mproaşte cu sloboz pe sub fustele femeilor de carieră. A câștigat toate 
procesele de paternitate får’ să miște un deget. Nu-și folosea niciodată 
propria spermă, te-ai prins? 

Fade out... „Linişte-n sală“. Avocatul lui A.J.: „Teste concludente 
au stabilit că clientul meu n-are, hm, nici un raport personal cu, hm, micul 
accident întîmplat cu fermecătorea reclamantă... Poate că se pregătește 
să urmeze exemplul Fecioarei Maria și să conceapă imaculat numindu-l 
pe clientul meu ca pe un, hî, hmm, mijlocitor nevăzut... Îmi amintesc de 
un caz din Olanda secolului al XV-lea, unde o tînără femeie l-a acuzat 
pe un venerabil și onorat vrăjitor că a invocat un sucub? care a, hm, cu- 
noscut-o apoi, ăă, carnal pe tînăra persoană în cauză cu, în circumstan- 
tele date, regretabila consecință a gravidităţii. Astfel că vrăjitorul a fost 
inculpat ca și complice și voyeurist nestăpînit înainte, în timpul și după 
act. Totuși, domnilor juraţi, nu mai dăm crezare, astăzi, unor ase- 
menea, ăă, legende; și-o tânără punînd o asemenea...hm hm... stare in- 
teresantă pe seama atenţiilor unui sucub ar fi socotită, în zilele noastre 


1. Sul de pergament de dimensiuni mici, avînd scris pe o parte numele Dom- 
nului, iar pe cealaltă pasaje biblice, păstrat într-o casetă agăţată de evrei la uscioare 
(n. tr.). 

2. Demon care are relații sexuale cu un om adormit (n. tr.). 

luminate, o romantică sau, ca s-o spunem pe șleau, o mincinoasă or- 


dinară he he he he... 


Şi acum Ora Profetului: 

— Cu milioanele au pierit în mlaștini. O singură răsuflare rămasă plă- 
miînilor. 

— La ordin, Căpitane, a zis, vărsîndu-și ochii beliți pe punte... Și 
cine-o să prindă lanţurile la noapte? E indicată o anumită precauție cînd 
navighezi contra vântului, vîntul din urmă neaducînd cu el nimic care să 
facă măcar cît o-ncărcătură ruginită... Señoritas sînt acum pe creasta 
valului în sezonul ăsta-n Iad, și m-am săturat de cățăratul la nesfârșit pe 
un Vezuviu pulsînd de pule străine. 

Tre să mă Orientez Express s-o tai d-aici în nici nimic să mă ascunză 
(cămînt) minele sînt frecvente-n această zonă... Sapă un pic în fiecare zi 
trece timpul... : 

Colegi fantome șoptesc fierbinte-n ureche... 

Pompează pe calea spre libertate. 

— Christ? rînjește Sfântul bătrîn, ticălos, pe invers, dîndu-și cu boi de 
meclă dintr-un bol de alabastru... Cabotin de doi bani! Crezi că eu m-aș 
cobori pînă la a face-o minune?... Ăla ar fi trebuit să stea la bilci... 

Poftiţi, Ducese și Duși, luaţi-i și pe micii aduși. Indicat pentru tineri 
și bătrîni, om și lighioană... Unicul și adevăratul Fin al Omului va 
vindeca sculamentul unui băiat cu o singură mînă — prin simplă atingere, 
oameni buni — producînd marijuana din cealaltă, în acest răstimp mer- 
gînd pe apă şi-mproșcînd vin din cur... Păstraţi distanţa, prieteni, cei 
care se-apropie prea tare este expuși să se iradieze de la-ncărcătura care 
se revarsă din acest personaj... 

— Şi l-am cunoscut atunci cînd, dragă... Mi-amintesc că făceam un 
număr de Imitare-Personificare — de-naltă clasă, și ăsta — în Sodoma, 
mizerabil oraș... Împinși de foame, și nu pentru alt motiv... Și un cetă- 
țean, un nenorocit de filistin, abia sosit din Podunk Baal sau nu știu de 
unde, mă face bulangiu nenorocit în plină scenă. La care i-am zis: „De 
trei mii de ani în show-business, m-am ferit totdeauna de belele. Plus 
de-asta, nu sînt obligat să-nghit orice rahat de la toți muiștii necircum- 
ciși... Dup-aia a venit la mine-n cabină și și-a cerut scuze... S-a vădit că 
era un medic mare. Și un gagiu adorabil, totodată... 

— Buddha? Un trăgător metabolic notoriu... Își fabrică singur, îţi 
închipui. În India, unde nu au deloc simţul timpului, Legătura întârzie 

adeseori o lună... „Ia stai să văd, ăsta-i al doilea sau al treilea muson? 
Parc-aveam o-ntîlnire la Ketcupore sau pe-acolo“. 

Și toți trăgătorii aşezaţi în poziţie de lotus scuipînd pe pămînt și aş- 
teptînd Legătura. 

Așa că Buda zice: „Mie mi-a ajuns. Îmi voi metaboliza singur, cu 
Domnul, marfa.“ 

„Omule, nu poţi face asta. Or să te năpădească agenţii cu percepția.“ 

„Pe mine nu mă vor năpădi. Înţelegi şmecheria? Sînt un Om Sfînt 
de-acuma, mînca-ţi-aș.“ 

„Iisuse, șefu', ce idee!“ 

„Mai sînt unii cetăţeni care-o apucă pe arătură cînd o dau pe Noua 
Religie. Aceşti indivizi rătăciți nu știu cum s-o ia. N-au stil... Plus de-asta, 
este expuși să fie linșaţi, la cine-i place să vadă pe-unul mai bun ca 
ceilalți ? « Ce faci, prietene, le strici plăcerea la oameni? » Așa că tre” s-o 
luăm ușor, mă-nțelegi, ușor... E o ofertă, primiţi, bine, nu, iarăși bine, 
tovarăși. Nu vă-ndesăm nimic în suflet cu forța, spre deosebire de unele 
personaje netrebnice, nedemne, de nenumit și de nicăieri. Faceţi loc în 
peșteră pentru operațiune. Metabolizez o bilă și apoi dau drumul la 
Predica Focului!“ 

„Mohamed? Glumești? A fost închipuit de Camera de Comer din 
Mecca. Un publicitar egiptean mîncat de faliment, luat pe ulei, a scris 
scenariul.“ 

„Încă una mică, Gus. Pe urmă, pe Allah, mă duc acasă și primesc o 
Sura... Așteaptă să vezi ediţia de dimineaţă pe tarabe în souk. O să fac 
praf Imaginile Mixte.“ 

Barmanul ridică privirea din formularul de pariuri hipice. „nt, Și 
cumplită le va fi osînda“. 

„E... 0... sigur. Atunci, Gus, îţi scriu un cec.“ 

„Sînreţi a mai mare lipitoare de hîrţoage din Marea Mecca, atîta doar 
că eu nu sînt perete, Domnu” Mohammed.“ 

„Bine, Gus, am publicitate, să zic așa, de două feluri, favorabilă și 
altfel. Vrei cumva una de felu” ălalalt? Sînt pe cale să primesc o Sura 
privitoare la barmanii la care nu află credit cei ajunși de nevoi.“ 

„Și cumplită le va fi osînda. Vîndută Arabie.“ Sare peste bar. „Mi-a 
ajuns, Ahmed. Ia-ți surele şi tai-o. De fapt, stai să te-ajut. Și să nu te mai 
văd pe-aici.“ 

„O să te-aranjez eu, muist necredincios. O să te fac, te cură și te las 
uscat ca un găoz de drogat. Vă iau maul și las pe uscat, pe Allah, toată 
peninsula!“ 

„E un continent, deja... „ 

„Ce-a zis Confucius poţi s-așezi lîngă Micuța Audrey și căţeii cei 
lăţoși. Lao-Tze? Șters de pe listă... Și destul cu sfinţii ăștia molii, unsu- 
roși, cu faţa lor deznădăjduit-suferindă de parc-o iau în cur și-ncearcă să 
pară indiferenți. Şi de ce să lăsăm un cabotin bătrîn şi sclerozat să ne 
spună ce e-nţelepciunea ? „De trei mii de ani în show-business, m-am ferit 
totdeauna de belele...“ 

Întii, fiece Faptic e închis alături de curvele masculine și de cei care 
profanează zeii comerţului ciripind la colțul străzii, iar vreun rahat 
bătrîn cu părul alb apare pe trei cărări ca să ne fericească cu cretinismele 
lui ameţite. Nu vom scăpa niciodată de acest neghiob cu barba cănintă 
pitulat pe fiecare vîrf de munte-n Tibet, gata să se extragă dintr-o colibă 
pe Amazon, pîndind și dînd asaltul pe Bowery’. „Te aşteptam, fiule“ și 
dă drumul la un siloz de spanac. „Viaţa e o școală la care fiecare elev are 
de-nvăţat o lecţie deosebită. Și-acum voi descuia Tezaurul meu de 
Cuvinte...“ 

„Mă tem rău de asta.“ 

„Ba, fiule, nimic nu poate stăvili mareea în urcare.“ 

„Nu-l pot stăvili, fraţilor. Sauve qui pent.“ 

— Îşi zic că, atunci cînd mă despart de Înţelept, nici măcar nu mă mai 
simt ființă umană. Îmi preschimbă orgonii vitali într-un rahat anorganic. 

Va să zic-am aflat în exclusivitate de ce nu-mi merge Cuvîntul cel Viu? 
Cuvîntul nu poate fi exprimat direct... O fi cu putinţă să-l sugerezi 
printr-un mozaic de juxtapuneri precum niște obiecte uitate-ntr-un 
sertar de hotel, defimibil prin negativ şi absență... 

— Cred c-o să-mi pensez burta... Oi fi bătrîn, dar sînt încă atrăgător. 

(Este vorba de o intervenţie chirurgicală de îndepărtare a grăsimii și 
realizare, în același timp, a unei „pense“ în peretele abdominal, creînd 
astfel un Corset de Carne — care însă este expus riscului de se desface şi 
a-ţi împroșca maţele bătrîne și oribile pe podea... Modelele cele mai 
strînse și mai armonioase de C.C. sînt, evident, și cele mai periculoase. 


1. Stradă din New York City, cunoscută pentru motelurile și barurile sale ief- 
tine, frecventate de beţivi și de vagabonzi (n. tr.). 

În fapt, unele modele extreme sînt cunoscute în branșă sub denumirea 
de O.N.A. - O Noapte și Adio. 

Doctor Rindfest! „Puţe“ declară fără ocolișuri: „Patul e cel mai peri- 
culos loc pentru un purtător de C.C.“ 

Tema muzicală a purtătorilor de C.C. e „Crede-mă - tot tinerescul 
farmec e cel care ne-ncîntă“. Partenerul unui purtător de C.C. riscă-ntr-a- 
devăr „să-ţi fugă dintre braţe precum un dar vrăjit“.) 


Sală albă de muzeu inundată de soare, nuduri roz înalte de douăzeci 
de metri. Șușoteli intense de adolescenți. 

Parapet de argint... prăpastie de trei sute de metri în lumina scîn- 
teietoare a soarelui. Mici petice verzi de varză și lăptuci. Juni bronzaţi cu 
săpăligi spionaţi de un poponar bătrîn peste canalul de scurgere. 

— Vai, dragă, mă-ntreb dacă folosesc excremente umane pentru ferti- 
lizare... Poate o vor face chiar acum. 

Scoate un binoclu de teatru din sidef — mozaic aztec în bătaia soarelui. 

Un șir lung de flăcăi greci în pas de marș aduc vase de alabastru pline 
cu căcat și le varsă peste marna calcaroasă. 

Plopi prăfuiţi se clatină în vîntul după-amiezei, lîngă fațadele de cără- 
midă roșie din Plaza de Toros. 

Cabane de lemn primprejurul unui izvor fierbinte... moloz din 
ziduri în ruină într-un parc de plopșor... băncile tocite și netezite ca o 
tablă de aluminiu de un milion de băieţi masturbîndu-se. 

Flăcăi greci albi ca marmura și-o trag cîineşte sub porticul unui vast 
templu aurit... un Mugwump ciupeşte o lăură. 

Dînd ture îmbrăcat în bluza sa roșie, se-ntilni cu Sammy, fiul pazni- 
cului de la docuri, împreună cu doi mexicani. 

— Hei, Oase, zise el, vrei s-o iei în cur? 

— Mmm... da. 

Pe o saltea de paie decrepită, mexicanul îl puse în patru labe - un 
puști negru dansează-mprejurul lor dînd ritmat din labă... un mănunchi 
de raze printr-o crăpătură i se focalizează roz pe pulă. 

Un prisos de rușine brută, rozalie spre zarea de un albastru pastelat, 
în care podișuri întinse, oțelite izbesc cerul fărîmat. 


1. „Rinderpest“ se traduce prin „Ciumă bovină“; porecla „Doodles“, redată aici 
prin „Puţe“, poate desemna atît organul sexual bărbătesc, cît şi un scris neglijent, o 
mizgăleală, o improvizație sau „frecatul mentei“ (n. tr.). 

— E-n regulă. 

Domnul strigă prin sămânța ta ruginită de trei mii de ani... 

O grindină din cranii de cristal, şi din seră au rămas doar cioburile în 
lumina lunii de iarnă... 

Femeia americană a lăsat în urmă o adiere de otravă, în aerul jilav al 
unui garden-party din St. Louis. 

O piscină acoperită de un nămol verzui într-o grădină franceză 
părăsită. O broască uriașă suferindă se ridică încet din apă, pe o terasă de 
mil, și cîntă la clavecin. 

Un Sollubi se precipită în bar și începe să-i lustruiască pantofii Sfîn- 
tului cu unsoarea de pe nas... Sfîntul îi dă nervos un șut în gură. Sollu- 
biul ţipă, se rotește și se cacă pe pantalonii Sfîntului. Apoi țișnește în 
stradă. Un pește se uită după el gînditor... 

Sfîntul îl cheamă pe șef: „Iisuse, Al, ce crîșmă ordinară e asta? Panta- 
lonii mei Dgage nou-nouți... 

— Îmi pare rău, Sfinte. Mi-a scăpat. 

(Sollubii sînt o castă de intușabili din Arabia, cunoscuţi pentru abjec- 
ţia lor. Cafenelele de lux sînt dotate cu Sollubi care le dau limbi clienților 
în timp ce iau masa — scaunele fiind prevăzute cu găuri în acest scop. 
Cetăţenii care vor să fie înfiorător de umiliți și degradați — mulți oameni 
își doresc în zilele noastre așa ceva, sperînd să muște din cașcaval — se 
oferă pentru contact homosexual pasiv la o tabără de Sollubi... Nimic 
nu se poate compara cu asta, îmi spun ei... De fapt, Sollubi tind să 
devină înstăriți și cu nasul pe sus, și să-și piardă abjecţia nativă. Care e 
originea intușabililor ? Poate o castă preoțească decăzută. De fapt, intu- 
şabilii îndeplinesc o funcție preoțească, luînd asupra lor toată abjecţia 
umană.) 


A.]. dă ture prin piaţă într-o pelerină neagră și cu un șoim pe umăr. 
Se oprește în fața unei mese de agenți. 

— Tre s-o auziţi pe-asta. Un puști de cinșpe ani din Los Angeles. 
Tatăl decide că e momentul să tragă și el la buci. Băiatul stă lungit pe 
gazon citind benzi desenate, tatăl iese şi zice: „Fiule, uite douăj'de 
dolari: du-te la o curvă ca lumea și irage-i la buci“. Se duc cu mașina 
pînă la un stabiliment a-ntiia și tatăl zice: „În regulă, fiule. De-aici încolo 
mergi pe cont propriu. Sună și, cînd vine femeia, dă-i banul și spune-i că 
vrei să-i tragi la buci.“ „Corect, tăticu'“. După vreun sfert de oră puştiul 

iese.“ Așa. fiule, ai tras și tu la buci?“ „Daaa. Putoarea vine la ușe și-i zic 
că vreau să-i trag la buci, și-i marc paraiu”. Am urcat în coșmelia ei și şi-a 
dat jos ambalajul. Mi-am scos pocnitoarea și-am tras, fix în bucă, uite-aici 
o bucăţică cu o alică. A făcut o gălăgie de-a trebuit să-mi scot pantoful și 
s-o bat în cap pînă i-au dat creierii pe-afară. Dup-aia i-am băgat-o la blană, 
să mă răcoresc.“ 

Rămiîn doar oasele rîzînd, carnea dusă peste dealuri și văi cu vîntul 
din zori, şi șuierul trenului. Problema nu ne este necunoscută, și nevoile 
alegătorilor noștri ne sînt mereu prezente în minte, fiind locul lor de 
rezidență, și cine poate-ncălca o concesiune sinaptică pe nouăzeci și 
nouă de ani? 

Încă o rată din aventurile lui Clem Nemîncatul, Defectiv Particular: 

— Deci, intru în crîșmă şi curva asta stătea la bar, și îmi zic: „Mamă, 
nene, te-ai făcut damă de lux“. Adică o mai văzusem pe putoare "nainte. 
Deci întîi n-o bag în seamă, pe urmă văz că-și freacă picioarele unul de 
celălalt și ridicîndu-le pe după cap, îl trage-n jos și-și face, să zic, ceva la 
genu” duș cu o șmecherie care-o scoate pe nas, într-un fel care nu poa’ să 
treacă neobservat. 

„ Iris — jumate chinezoaică, jumate negresă — dependentă de dihidro- 
oxiheroină — și-o trage-n venă la fiecare sfert de oră, drept pentru care 
își lasă seringi și ace-nfipte peste tot. Acele ruginesc în carnea ei uscată, 
care, pe alocuri, a crescut pe deasupra, formînd un chist neted, verde- 
maroniu. Pe masa din faţa ei e un samovar cu ceai și un coș de zece kile 
de zahăr nerafinat. Nimeni n-a văzut-o vreodată mîncînd altceva. Sin- 
gurul moment în care aude ce i se spune sau vorbește e înainte de in- 
jecție. Apoi face o remarcă plată, faptică despre propria persoană. 

— Am o ocluzie la găoază. 

— Îmi curge o zeamă verzuie oribilă din pizdă. 

Iris e unul dintre proiectele lui Benway. „Corpul omenesc poate 
funcționa numai cu zahăr, ce mama dracu”... Cunosc că unii dintre emi- 
nenţii mei colegi, care încearcă să-mi diminueze și să-mi minimalizeze 
opera de geniu, pretind că pun, clandestin, vitamine şi proteine în zahă- 
rul lui Iris... Îi provoc pe acești labagii nemaipomeniți să se tîrasc-afară 
din latrinele lor și să facă o analiză pe loc a zahărului și ceaiului lui Iris. 
Iris e.o pizdă americană sănătoasă. Dezmint categoric că s-ar hrăni cu 
spermă. Permiteţi-mi să folosesc această ocazie ca să mă declar un om de 
știință onorabil, nu un şarlatan, un rătăcit sau vreun pretins făcător de 

minuni... N-am afirmat niciodată că Iris ar putea subzista exclusiv pe 
bază de fotosinteză... N-am spus că ar putea să respire în bioxid de 
carbon și să scoată oxigen — mărturisesc că am fost tentat să încerc, oprit 
fiind, desigur, de etica medicală... Pe scurt, calomniile mârșave ale jos- 
nicilor mei adversari se vor întoarce asupră-le și-și vor găsi locul ca un 
ciripitor întors în culcuș. 


Femei și bărbaţi obișnuiți 


DEJUN AL PARTIDULUI NAȚIONALIST pe o terasă deasupra Pieței. Ţigări 
de foi, scotch, rîgñieli politicoase... Liderul Partidului umblă-ncolo și-n- 
coace îmbrăcat în jellaba, fumînd un trabuc și bînd scotch. Poartă pan- 
tofi englezești scumpi, șosete viu colorate, jartiere, picioare păroase, 
musculoase — aspect general de gangster de succes travestit. 

L.P. (arătând cu un gest teatral): Ia uită-te-n partea aia. Ce vezi? 

LOCOTENENIUL: Ă ? Păi, Piaţa. 

L.P.: Ba nu. Vezi bărbaţi și femei. Femei și bărbați obișnuiți, văzîn- 
du-și de treburile lor obișnuite de zi cu zi. Ducîndu-și vieţile obișnuite. 
De asta avem nevoie... 

Un copil din stradă se carără peste balustrada terasei. 

LOCOTENENTIUL: Nu, nu cumpărăm nici un prezervativ folosit! 
Tai-o! 

L.P.: Stai!... Vino, puștiule. Ia loc... Ia o ţigară... Pune-ţi de băut. 

Păşeşte împrejurul băiatului ca un motan în călduri. 

— Ce crezi despre francezi? 

— Ăă? 

— Despre francezi. Ticăloșii de colonialiști care îți sug globulele vii ? 

— Domnu”, costă două sute de franci să mi se sugă globula. N-am 
coborât tariful din anul ciumei bovine, cînd au murit toți turiștii, chiar și 
scandinavii. 

L.P.: Vezi? Ăsta e adevăratul copil al străzii, fără farduri. 

— Ştiţi să-i mirosiţi, şefu”, 

— MI. nu se-nșală niciodată. 


1. Abreviere de la „Serviciu Militar de Informaţii“ (Military Intelligence) (n. tr.). 


142 


L.P.: Atunci, puștiule, s-o luăm aşa. Francezii te-au deposedat de 
dreptul tău nativ. 

— Vreţi să spuneţi ca la „Banca Amiciţia“?... Îl au pe eunucu' ăla 
egiptean știrb de le face treaba. Și-nchipuie că provoacă mai puţine 
obecţii, -nţelegi matale, -și dă todeauna pantalonii jos să-și arate starea. 
„Nu-s decît un bătrîn eunuc sărac care-ncerc să-mi scot ceva să am de 
prafuri. Doamnă, aș vrea să vă ofer o prelungire la rinichiu” ăla artificial, 
doar că tre’ să-mi fac treaba... Deconectaţi-o, băieţi.“ Își arată gingiile, 
într-un rînjet slab... „Nu degeaba mă știe lumea de Nellie Recupe- 
ratorul.“ 

Așa că o deconectează pe maică-mea, hodoroaga bătrână, și ea se 
umflă și se-nnegrește, și toată piaţa pute-a pișat, şi vecinii se vaită la 
Comisia pentru Sănătate Publică, și tata zice: „E voia lui Allah. N-o să 
mai pișe avutul meu pe apa sîmbetei.“ 

Oamenii bolnavi îmi fac scîrbă. Cînd vreun cetăţean începe să-mi 
povestească despre cancerul lui la prostată sau septul lui infectat vărsînd 
secrețiile alea purulente, îi zic: „Crezi că mă-nteresează pe mine despre 
bereșugul tău hidos ? Nu mă-nteresează cîtuși de puţin.“ 

L.P.: Bine, bine. Destul... Îi urăști pe francezi, nu-i așa? 

— Dom: șef, eu urăsc pe toată lumea. Doctorul Benway zice că e 
ceva metabolic, că am starea asta-n sînge... Mai ales arabii și americanii 
o fac... 

Doctorul Benway prepară un ser. 

L.P.: Benway e un agent occidental infiltrat. 

L.1: Un jidan francez desfrînat... 

L.2: Un porc de cîine de negrotei evreu comunist... 

L.P.: Gura, tîmpiţilor! 

L.2: Scuze, șefu”. Sînt după o staţionare la Dezintoxicare. 

L.P.: Păziţi-vă de Benway. (Aparte: Mă-ntreb dacă o s-o-nghită. 
Sînt atît de primitivi, că nici nu-ţi dai seama...). V-o spun confidențial, 
lucrează cu magie neagră. 

L.1: Are djinul ăla în el. 

— Oho... Deci, aveam întîlnire cu un client american clasa-ntii. Un 
tip rasat, realmente. 

L.P.: Nu știi că e o ruşine să-ţi pui curul la bătaie pentru pule străine 
necredincioase? 

— Mă rog, e un punct de vedere. Distracţie plăcută. 

L.P.: Asemenea. 

Băiarul iese. 

L.P.: Sînt cazuri fără speranţă, vă spun eu. Fără speranță. 

L.1: Ce e cu serul ăla? 

L.P.: Nu știu, dar sună rău. Am face bine să punem un detector de di- 
recţie telepatic pe urmele lui Benway. Omul nu inspiră încredere. E ca- 
pabil de aproape-orice... Să transforme un măcel într-o orgie sexuală... 

— Sau într-o glumă. 

— Exact. Genul "telectual... Fără principii... 

MENAJERA AMERICANĂ (desfăcînd o cutie de Lux): De ce n-o 
avea un ochi electric cutia să se deschidă cînd mă vede și să se-nmîneze 
singură la Automatu-ndemînatic car” s-o ia și s-o și deșerte-n apă... 
Automâînaticu' e dereglat total de joi încoa’, s-a dat la mine și io n-am 
marșat la treaba asta deloc... Și Unitatea de Gunoi obrăznicindu-se, și 
mixerul bătrîn și scîrbavnic tot încercînd să mi se bage pe sub fustă... 
Am răcit îngrozitor, și m-am constipat de tot la intestine... O să mă 
combin pîn’ la urmă cu automînatu', să-mi facă el o spălătură. 


AGENTUL COMERCIAL (ceva între un latah agresiv și emiţător 
timid): Ți-aminteşti cînd umblam prin țară cu K.E., tipul ăl mai tare-n 
idei la gadget-uri. 

„Gâîndește-te!“ o plesnea el. „Un mixer pentru frişcă în bucătăria ta!“ 

„K.E., mi se-nvîrtește creierul numai cînd mă gîndesc.“ 

„Peste cinci, poate zece, da, poate douăzeci de ani... Dar va veni.“ 

„O s-aștept, K.E... Oricât ar dura, o s-aștept. Cînd primii pe listă 
vor fi chemați, să știi că voi fi acolo.“ 

„K.E. a fost cel care a lansat Trusa Octopod pentru Saloanele de Masaj, 
Frizerii și Băile 'Turcești, cu care poţi efectua o spălătură intestinală, un 
masaj imoral, o șamponare, în același timp făcîndu-i clientului pedichiura 
și scotîndu-i punctele negre. Și trusa Doctor „Se Face“ pentru practi- 
cienii ocupați, care-ţi extrage apendicele, astupă hernia, scoate o măsea 
de minte, operează hemoroizii și te circumcide în același timp. În fine, 
K.E. e agentul atomic, dacă termină trusele Octopod e-n stare, din pur 
avînt, să vînd-o trusă Doctor „Se Face“ la o frizerie şi cetățeanul client 
se trezeşte cu hemoroizi rași... 

„Doamne, Homer, ce stabiliment e ăsta al tău ? Sînt spart la cur.“ 

„Pe onoarea mea, domnu”, vroiam decît să administrez spălătura 
noastră intestinală bonus, gratis și promoţional de Sărbători. K.E. mi-o 
fi vîndut din nou altă trusă, se vede treaba...“ 


CURVA MASCULINĂ: Cite tre’ să-nghită băiatu' în meseria asta! 
Mamă, Doamne! Ce propuneri mi-e dat s-aud, nu ţi-ar veni să crezi... 
Vor să se joace de-a latahu', vor să se-amestece cu protoplasma mea, mă 
vor păpuşă de ceară, vor să-mi sugă orgonii, vor să-mi ia experienţa tre- 
cută și să-mi lase vechi amintiri care mă dezgustă... l-o trag cetăţeanului 
ăsta şi-mi zic: „În sfârșit, un gagiu sănătos“; dar cînd îi vine orgasmul se 
transformă într-un fel de crab înfiorător... Îi zic, „Frate, nu-s obligat 
să-ndur și procedeul ăsta... Po’ să-ţi prezinți chestia asta la Walgreen“. 
Unii n-au stil deloc. Alt infect bătrân stă pur și simplu și-o face telepatic 
pînă se slobozește-n toale. Ce scîrbos. 

Găozarii dau înapoi într-o stare de confuzie teribilă, pînă la marginea 
rețelei sovietice, unde cazacii îi spînzură pe partizani în jelania turbată a 
cimpoaielor și băieţii defilează pe Fifth Avenue la întâlnirea cu Jimmy 
Walkover" aşteptîndu-i cu cheile Regatului, fără legătoare, du-le arun- 
cate la grămadă în buzunar... 

De ce ești așa palid și ofilit, iubite bulangiu? Iz de lipitori moarte 
într-o conservă goală ruginită pe rana deschisă, sug trup și sîngele și 
oasele lui isuuuuus, îl lasă paralizat de la brâu în jos. 

Produ-ti formularele, puștiule, la bătrînul tău protector, trecut proba 
acu” trei ani şi ştiu rezultatele exacte la Turneul Final. 

Traficanţi de prematuri se iau după o vacă gravidă pe punctul s-o 
apuce chinurile facerii. Fermierul intră în „corvoadă“?, se rostogolește 
urlînd prin balegă. Veterinarul se luptă cu un schelet de vacă. 'Traficanții 
se mitraliază unii pe alții, sărind printre mașinile agricole și silozurile, 
containerele, pătulele și jgheaburile dintr-un vast hambar roșu. Viţelul se 
naște. Forţele morţii se topesc în zori. Un băiat de la fermă îngenun- 
chează cu devoțiune — gîtlejul îi palpită în soarele care se înalță. 

Trăgători în venă așezați pe treptele tribunalului așteptînd Legătura. 
Țărănoi cu pălării Stetson negre și blugi Levis uzaţi leagă un puşti 


1. „Walkover“ s-ar traduce prin „Victorie Lejeră“ (n. tr.). 
2. „Corvoadă“ — din fr. couvade, termen din antropologie care desemnează obi- 
ceiul primitiv de a trata soțul unei femei care naște ca și cum el ar purta copilul (n. tr.). 

negrotei de un felinar vechi și toarnă benzină aprinsă peste el... Tră- 
gătorii se reped şi aspiră fumul de carne în profunzimea plămînilor lor 
suferinzi... Simt cu adevărat o ușurare... 

GREFIERUL DISTRICTUAL: Srăteam va să zică în fața magazi- 
nului lui Jeff în Păsărica Linsă cu pula dreaptă ca un pin în Levișii mei, 
săltînd în soare... Ei bine, bătrînul doctor Scranton trece pe-acolo — 
unul dintre băieţii valabili, nu există-n toată valea un om mai ca lumea. 
Are un prolaps la găoz și cînd vrea să și-o tragă îţi prezintă curul după 
un metru de in-tes-tin... Cînd are-o pornire, poa” să scoată o bucată de 
maţ din cabinet fix pîn’ la berăria lui Roy, și palpează primprejur dup-o 
sculă, bîjbiie pur și simplu ca un vierme orb... Deci, doctorul Scranton 
îmi vede scula, și se-oprește ca un cîine ochind vânatul și-mi zice, „Luke, 
pot să-ţi iau pulsul de-aici“. 

Browbeck și tînărul Seward se luptă cu castratoare de porci prin 
grajduri, cuşști și coteţe tropotind... cai nechezînd, cu dinți mari și 
galbeni, dezgoliți, muget de vaci, cîini urlînd, pisici copulînd și ţipînd ca 
bebeluşii, un țarc de porci enormi, cu ţepii zbîrliți, huiduind și pîrțiind 
dezaprobator. Browbeck Tremurîndul a căzut sub sabia Tînărului 
Seward, își ţine intestinele împroșcate din crestătura de două)’ de centi- 
metri. Tînărul Seward îi retează pula lui Browbeck și o ridică, fremă- 
tîndă, în lumina rozalie, înceţoșată a răsăritului ... 

Browbeck ţipă... frîne de metrou scuipă ozon... 

— Înapoi, tovarăși... Înapoi. 

— Se spune că a fost împins de cineva... 

— Se mişca de colo colo, nesigur, ca și cum nu mai vedea bine. 

— Prea mult fum în ochi, se vede treaba. 

Mary Guvernanta Lesbiană a alunecat pe un tampon plin de sînge și 
s-a prăbușit pe podeaua localului... Un poponar de două sute de kile o 
calcă-n picioare pîn-o omoară, nechezînd cu patimă... 

Cîntă într-un falsetto oribil: 


Seva roadelor mâniei izvorită-i de sub paşii-i 
Paloşul îi dănțuiește străpungind în piepți vrăjmaşii. 


Scoate o sabie de lemn aurit și o agită prin aer. Corsetul i se des- 
prinde şi zboară șuierînd în panoul de darts. 

Sabia bărrînului toreador se-ncovoie pe os şi șuieră prin inima Es- 
pontaneo-ului, țintuindu-i darurile neprihănite pe panou. 


— Deci, acest poponar dichisit sosește la New York din Păsărica 
Linsă, Texas, și e ăl mai stilat şi pizduit dintre poponari. E luat în gheară 
de femei bătrâne, genul de ghiftuite cu tineri pe invers, prădătoare știrbe 
și decrepite, prea slabe și prea-ncete ca să doboare alt vînat. Tigroaicele 
mâncate de molii devin sută-n sută homofage... Dar cetăţeanul de faţă, 
fiind un poponar cu ștaif, dibace de felul lui, se-apucă de făcut podoabe 
şi tot de felul de giuvaiericale. Fieşce mortăciune bătrînă și bogată din 
Great New York vrea să-și facă la el bijuurile, iar el scoate bani buni, 
piese a-ntiia, El Morocco, Stork, dar timp pentru sex — pauză, și tot 
timpul grija pentru reputaţie... Începe să parieze la cursele de cai, pă- 
rîndu-i-se, Dumnezeu știe de ce, că pariatul la curse are ceva bărbătesc, 
și-și închipuie că-i va da bine la imagine s-apară la marginea pistei. Nu 
sînt mulți poponarii care pariază la curse, și cei care pariază pierd mai 
mult decît alţii, o fac aiurea, se-aruncă și insistă tocmai cînd le merge 
nasol și-o lasă moale cînd sînt în vînă şi-ncepe să le intre... care asta le e 
şi schema vieţii... orice copil știe că există o regulă la pariuri: câștigul și 
pierderea vin în serie. Insistă cînd câştigi, trage-o pe dreapta cînd pierzi. 
(Am cunoscut odată un poponar care dădea cu jula din casă — nu toată 
grămada de două mii o dată, scos sau la bulău. Nu era Gertie unul 
de-ăștia... O, nu potul cu totul...) 

Deci pierde azi, pierde mîine, pierde şi răspoimiine. Într-o zi tocmai 
pune o piatră într-o garnitură, cînd ce era sortit să se-ntîmple se-ntîmplă. 
„Bine-nţeles, o s-o-nlocuiesc mai încolo“. Faimoasele ultime cuvinte. 
Așa că toată iarna, unul după altul, diamantele, smaraldele, perlele, rubi- 
nele și safirele lumii bune o iau spre casa de amanet, schimbate cu piese 
pe naşpa... 

Și la seara inaugurală la Metropolitan o hîrcă se arată, splendidă — 
crede ea — cu tiara ei de diamante. Unde se-apropie altă curvă bătrână și 
zice: 

— Vai, Miggles, ești așa deşteaptă... să ţi le lași pe-alea adevărate 
acasă... Sîntem, vreau să zic, pur și simplu nebune să ieşim așa, punîn- 
du-ne soarta la-ncercare. 

— 'Te-nșeli, dragă. Astea sunt adevărate. 

— Ba nu sînt, Miggles, ce Dumnezeu... dacă vrei, întreabă-ţi biju- 
tierul... sau, ce spun, întreabă pe cine vrei. Ha ha haaaa. 

Așa că e convocat degrabă un sabat. (Lucy Bradshinkel, ia uită-te la 
ale tale smaralde). Toate vrăjitoarele bătrâne își examinează pietrele cum 
şi-ar descoperi un cetățean semne de lepră pe corp. 

-„Rubinul meu oriental!“ 

„Upoalele miele niegre!“. Cărea'bătrînă, măritată cu atâţia ţigani și 
hispanici, de nu mai ştii cînd vorbește pe gură și cînd pe cur. 

„Safirul meu regal!“ se tînguie o poule de luxe. „E terribil, e îngrro- 
zitor!“ 

„Sînt de la Woobworthi!, fără nici un dubiu...“ 

„Nu rămîne decît un lucru de făcut. O să chem poliția“, zice o băbă- 
tie căpoasă, hotărîtă; o ia tropăind prin cameră pe tocurile ei joase și 
cheamă gaborii. 

Fata primește o dublă la popreală; și-n garsonieră face cunoştinţă cu 
un gagiu, ceva la genul curvă de doi bani, și dragostea se ivește sau cel 
puţin un facsimil în măsură a convinge părțile-n cele ce privește părțile 
cele ascunse de-o parte și de cealaltă. Și, după cum o cere desfășurătorul, 
ies cam în același timp și trag într-un apartament în Cartierul de Est... 
Masă, casă, joburi cinstite, fără pretenţii... Brad şi Jim, cunoscînd feri- 
cirea pentru prima oară. 

Forţele răului intră în scenă... Lucy Bradshinkel a venit să spună că a 
iertat tot. Are încredere în Brad și vrea să-l instaleze într-un atelier. Sigur, 
va trebui să se mute în centru... „Locul ăsta e imposibil, dragă; iar 
amicul tău...“. Şi un şmecher de oraș îl vrea pe Jim de şofer. O treaptă 
mai sus, te-ai prins? O ofertă de la un tip care de-abia dacă-l cunoaște. 

Se va întoarce Jim printre infractori? Va sucomba Brad la lingușeala 
unui vampir îmbătrînind, cu colț nesătui ?... De prisos s-o mai spunem, 
forțele răului sînt puse pe fugă și ies din scenă mîrîind și bodogănind 
malefic. 

„Lui Șefu” n-o să-i placă treaba asta.“ 

„Nu ştiu de ce mi-am pierdut atîta vreme cu tine, găozar nenorocit şi 
țopîrlan ce ești.“ 

Băieţii stau la fereastra locuinţei, ţinîndu-se pe după umeri și privind 
către Podul Brooklyn. Un vînt cald de primăvară ciufulește buclele 
negre ale lui Jim și părul vopsit roșcat, delicat, al lui Brad. 

— Ia spune, Brad, ce-avem la cină? ` 


1. Lanţ de magazine cu produse ieftine (n. tr.). 

— Du-te dincolo şi așteaptă. 

Brad îl gonește în joacă pe Jim din bucătărie și își pune șorțul. 

Meniul este pizda lui Lucy Bradshinkel în sînge și tampoane pa- 
pillon. Băieţii mănîncă veseli, privindu-se în ochi. Sîngele li se scurge pe 


bărbie. 


Zorii albaștri ca flacăra să traverseze acum orașul... Grădinile sînt 
curățate de fructe, și cenușarele-și scot la iveală spectrele-nvelite-n 
huse... 

„Șciţi cumva-ncotro e Tipperary, Doamnă?“ 

Peste dealuri și văi, spre boscheții din Kentucky... Prin făina de os 
împrăștiată pe pajiști, pînă la iazul îngheţat în care carași aurii suspendaţi 
îl așteaptă pe-Nstrăinatul! primăvăratic. 

Craniul urcă urlînd, de-a dura, pe scara de serviciu, smulge cu dinții 
pula soţului abătut de la calea dreaptă și profită de durerea de ureche a 
soției, făcînd ce nu se cuvine. Junele pifan își trage pe el un vînt din sud- 
vest și-și omoară nevasta-n bătaie la duș. 


BENWAY: N-o lua așa-n tragic, copile... Jeder macht eine kleine 
Dummerbeit (Oricine mai face câte-o mică prostie.) 

SCHAFER: Vă spun că nu pot scăpa de un sentiment... în fine, 
malefic, în privința asta. 

BENWAY: Aiureli, băiete... Sîntem oameni de știință... de ştiinţă 
pură. Cercetare dezinteresată, și blestemat fie cel care va striga: Opriţi-vă, 
e prea mult. Asemenea oameni nu sînt altceva decît niște nasoi, unii care 
strică cheful la lume. 

SCHAFER: Da, da, desigur... și totuşi... nu pot să-mi scot duhoarea 
asta din plămîni... 

BENWAY (iritat): Nici unul dintre noi nu poate... N-am mirosit 
niciodată ceva care s-aducă măcar de departe cu asta... Unde rămăsesem? 
A, da, ce rezultat ar avea administrarea de curara și plămîn artificial în 
timpul maniei acute? E posibil ca subiectul, incapabil să se elibereze de 
tensiune prin activitate motorie, să sucombe pe loc precum un șoarece 
tropical. Interesantă cauză a morţii, nu? i 


1. În original: Sqaw Man -— termen de argou învechit care-l desemna pe soțul 
neindian al unei femei indiene nord-americane (n. tr.). 

Schafer nu urmărește. „Știţi“, zice el, cu impulsivitate, „cred c-o să 
mă-ntorc la simpla chirurgie pe stil vechi. Corpul omenesc este de-o ine- 
ficiență scandaloasă. În loc de-o gură și-un anus care se pot defecta, de ce 
n-ar exista un singur orificiu bun la toate prin care să mănînci și să eli- 
mini? Putem să ferecăm nasul și gura, să înlocuim stomacul, să facem o 
gaură de aerisire direct în plămîni, unde ar fi trebuit să fie de la-ncepurt... 

BENWAY: De ce nu o deschizătură bună la toate? Ţi-am povestit 
vreodată despre tipul care și-a învățat găoaza să vorbească? Întreg 
abdomenul i se mișca-n sus și-n jos, bășind cuvinte, prinzi șpilu”? Nu 
semăna cu nimic din ce mi-a fost dat să aud. 

Vorbirea asta din cur avea un soi de frecvență viscerală. Te lovea fix 
în măruntaie, cum ar veni cînd tre’ să ieși afară, mă-nțelegi. Cînd bă- 
trînv’ intestin gros îți dă coate și simți un fel de răceală pe dinăuntru, şi 
ştii că nu mai ai altceva de făcut decît să-i dai drumul? Va să zică, vor- 
birea asta te lovea direct acolo, în pîntece, un sunet greoi, apăsător, car- 
bogazos, un sunet căruia-i simţeai mirosul. 

Tipul lucra pentru un circ ambulant, îți dai seama, și treaba a pornit 
ca un fel de reprezentație inedită de ventriloc. Chiar distractiv, la-n- 
ceput. Avea un număr căruia-i zicea „Celui mai bun - Ole!“, să mori de 
rîs, pe cuvînt. Am uitat cea mai mare parte dar era spirt. De-astea: „Mai 
ești p-acolo, bătrîne?“. „Tt, am plecat să mă ușurez.“ 

După o vreme curul a-nceput să vorbească de capul lui. Tipul intra-n 
scenă fără nimic pregătit și curul improviza și-i dădea replici la şto una 
după alta. 

Apoi i s-au dezvoltat un soi de dinţi ca niște cîrlige-ndoite, mici, 
tocite, și a-nceput să mănînce. Tipului i s-a părut mai întîi ceva simpatic, 
şi a construit un număr pe chestia asta, dar găoaza a-nceput să-i roadă 
pantalonii ca să iasă la lumină și să ia cuvîntul pe stradă, să țipe că vrea 
drepturi egale. Se mai și-mbăta, și dădea drumul la văicăreli de bețivan 
cum că nimeni n-o iubește şi că vrea să fie pupată la fel ca orice altă gură. 
În final, bătea câmpii tot timpul, zi și noapte, îl auzeai pe tip din capătul 
celălalt al cartierului urlînd la ea să tacă dracului, lovind-o cu pumnii, și 
înfigînd în ea lumînări, dar nimic nu era de folos și găoaza i-a zis: „Ba tu 
o să taci, pînă la urmă. Nu eu. Pentru că nu mai avem nevoie de tine 
pe-aici. Pot să vorbesc și să mănînc și să mă cac.“ 

După asta a-nceput să se trezească dimineaţa cu o gelatină transpa- 
rentă ca o coadă de mormoloc acoperindu-i gura. Această gelatină era 

ceea ce oamenii de știință numesc T.N.D., țesut nediferenţiat, care poate 
să crească în orice parte a corpului omenesc. Și-o smulgea de pe gură și 
bucăţile îi rămîneau lipite de mini precum napalmul aprins și creștea 
colo, creştea oriunde pica un strop din ea. Astfel, în cele din urmă, gura 
i-a fost complet ferecată, și tot capul i s-ar fi amputat spontan (ştiai că-i 
o boală care apare în unele părți ale Africii, numai la negri, care se mani- 
festă prin amputarea degetului mic de la picior?) — în afară de ochi, îţi 
dai seama. Asta e o treabă pe care găoaza nu poa! s-o facă: văzul. Avea 
nevoie de ochi. Dar conexiunile nervoase erau blocate, infiltrate și atro- 
fiate, astfel încît creierul nu mai putea să dea ordine. Era prizonier în 
craniu, pecetluit. O vreme zăreai în străfundul ochilor suferinţa tăcută, 
neajutorată a creierului, apoi, în cele din urmă, creierul a murit, pe- 
semne, căci ochii s-au stins, și mai exista în ei tot atîta simţire cît într-un 
ochi de crab în vîrf de tentacul. 

E sexul care trece de cenzură, se înghesuie printre birouri — căci 
există întotdeauna un spaţiu printre, în cîntecele la modă și-n filmele de 
serie B, dezvăluind putregaiul primordial al Americii, ţișnind ca puroiul 
dintr-un furuncul spart, împroșcînd în toate părțile cu stropi din ăștia de 
T.N.D. care se dezvoltă într-o formă de viață degenerată, ca un cancer, 
reproducînd o imagine haotică hidoasă. Unele alcătuite în întregime din 
tesut erectil, ca de penis, altele — viscere abia acoperite de piele, ciorchini 
de cîte 3-4 ochi la un loc, x și zero de guri și găoaze, fragmente umane 
amestecate și împrăștiate la nimereală. 

Rezultatul final al reprezentării celurare depline este cancerul. Demo- 
craţia este cancerigenă, și cancerul ei sînt birourile. Un birou prinde 
rădăcini oriunde pe cuprinsul statului, devine malign precum Biroul 
pentru Narcotice, și crește şi crește, reproducînd mereu propria speţă, 
pînă cînd, dacă nu e controlat sau extirpat, ajunge să-şi sufoce gazda. 
Birourile nu pot trăi fără o gazdă, fiind adevărate organisme parazitare. 
(O cooperativă, pe de altă parte, poate trăi în afara unui stat. Aceasta este 
calea de urmat. Constituirea unor unități independente, care răspund 
nevoilor oamenilor care iau parte la funcţionarea fiecăreia dintre ele. Un 
birou operează după principiul opus, inventarea nevoilor pentru a-și 
justifica existenţa). Birocraţia e deviantă ca și cancerul, o abatere de la 
cursul evoluţiei umane — potenţialitate și diferenţiere nelimitată, acţiune 
spontană independentă — către caracterul parazitar deplin al unui virus. 

(Se crede că virusul este o degenerare a unei forme de viață mai com- 
plexe. Se poate ca odată să fi fost capabil de o viață autonomă. Acum a 
decăzut la marginea dintre materia vie și cea moartă. Poate prezenta 
trăsături proprii vieţii doar într-o gazdă, dar numai folosindu-se de viaţa 
altuia — o renunțare la viaţa însăși, o cădere către starea de mașină anor- 
ganică, inflexibilă, spre materia moartă.) 

Birourile mor cînd structura statului se prăbușește. Sînt tot atît de 
neputincioase și nepregătite pentru existența independentă ca o tenie 
scoasă din mediul ei, ca un vierme care și-a ucis gazda. 

Am văzut odată, în Timbuktu, un puști arab care putea cînta la fluier 
cu fundul, și poponarii mi-au spus că era un adevărat în pat. Știa să inter- 
preteze o melodie de-a lungul organului, atingînd punctele cele mai sensi- 
bile erotic, care, evident, diferă de la un individ la altul. Fiecare amant avea 
propria sa temă muzicală care i se potrivea și îl conducea la climax. Puş- 
tiul era un mare artist cînd era vorba de improvizat variații și climaxuri 
deosebire, unele pe note-n tonalități neștiute, contrapuncte și-mpletiri 
de aparente dezacorduri care se-ntrepătrundeau dintr-o dată și se pulve- 
rizau cu un impact dulce, fierbinte, ameţitor. 

Terminus „Umflatu”“ a organizat o hăituială de babuini-cu-curu'-roș 
pe motociclete. 

Vînătorii s-au adunat pentru micul dejun vînătoresc în Barul Roiul, 
unde se-adună de obicei bulangii cu pretenţii. Vînărorii defilează prin 
zonă cu aere de narcisism cretin, îmbrăcaţi în geci de piele neagră și cu 
centuri țintate, încordîndu-și mușchii ca să-i pipăie poponarii. Cu toții 
poartă apărătoare genitale enorme. Cu regularitate, cîte unul trîntește un 
poponar la pămînt și se pișă pe el. 

Beau punchul Victoriei, compus din paregoric, extras de cantaridă, 
rom extra, coniac Napoleon și spirt solid. Punchul este servit dintr-un 
imens babuin de aur, scobit pe dinăuntru, ghemuit și schimonosit de te- 
roare, încercînd să apuce o suliță care-i pătrunde sub coaste. Îi răsucești 
coaiele și punchu! îi țișnește din pulă. Din timp în timp, Pors-d'oenvres 
fierbinţi pică din curul babuinului cu un zgomot puternic de pîrț. Cînd 
se-ntîmplă asta, Vînătorii hohotesc bestial, iar poponarii ţipă și se 
contorsionează. 

Conducătorul Vînătorii este Căpitanul Everhard, care a fost dat afară 
din Regimentul 69 al Reginei pe motiv că a palmat un suspensor în 
timpul unei partide de pocher pe dezbrăcate. Motociclete înclinîndu-se, 

sărind, dîndu-se peste cap. Babuini scuipînd, țipînd, scăpîndu-se pe ei se 
luptă corp la corp cu Vînătorii. Motoare fără călăreți rătăcind prin praf 
ca niște insecte șchioape, atacînd babuini și Vînători... 

Liderul Partidului sosește triumfător, în mașina sa descoperită, 
printr-o mulțime-n urale. Un bătrân distins se scapă pe el la vederea sa 
şi-ncearcă să se sacrifice sub roțile maşinii. 

LIDERUL PARTIDULUI: Nu-ţi sacrifica persoana secătuită sub 
roțile Buickului meu Roadmaster decapotabil nou-nouț, cu pneuri spe- 
ciale, geamuri hidraulice și toate optiunile. E o jmecherie arăbească 
ieftină — vezi la al tău accent, Ivan — păstrează-te pentru-ngrășăminte... 
Te-ndrumăm către departamentul amenajare și conservare spre a-ţi 
aduce la-mplinire demnul țel... 

Scîndurile pentru spălat coboară, și cearșafurile sînt trimise la curăţat 
ca să-și lepede petele cele vinovate — Emanuel proroceşte o A Doua 
Venire... 

E un băiat de cealaltă parte a rîului cu un cur ca o piersică; dar vai, 
să-not eu nu știu, și dusă-i Clementina. 

Trăgătorul se așază cu acul în balans, captînd mesajul sîngelui, și 
șmenarul îl pipă:e pe fazan cu degete de ectoplasmă putredă... 


Ora de Igienă Mentală a Doctorului Berger... Fade out. 

TEHNICIANUL: Ascultă-mă acuma, o spun din nou și-o s-o spun 
încet. „Da“ (dă din cap). Şi dă drumul la zîmbet... La zîmbet. (Îşi arată 
dinţii falși, parodie hidoasă a unei reclame la pastă de dinţi. „Ne place 
merdeneaua!, și ne place unul de celălalt. Atât — nimic mai simplu.“ — și 
fă-o să sune simplu, ca bună ziua, ca viața la ţară... la-ţi un aer bovin, nu 
poţi? Vrei iar la Tabloul de Comandă? Sau la hîrdău? 

SUBIECTUL (criminal psihopat vindecat): Nu!... Nu!... Ce-i 
asta, bovin? 

TEHNICIANUL: Încearcă s-arăţi ca o vacă. 

SUBIECTUL (cu un cap de vacă): Muuuu... Muuuu. 

TEHNICIANUL (dîndu-se înapoi): Prea mult!! Nu așa! Arată pur 
și simplu ca un ţopîrlan, ca unul picat acuma de la coada vacii... 


SUBIECTUL: Ca un fazan? 


1. În orig.: apple pie, lit. plăcintă cu mere, în argou — homosexual pasiv, „capră“ 
(n. tr.). 

TEHNICIANUL: Mmm... nu tocmai fazan... Nu trage la pră- 
dăciune. Cetăţean care a suferit un mic șoc... Ştii genul. Emiţătorul și 
receptorul telepatic extirpate. Aspect de băiat sub arme... Atenţiune, 
motor. 

SUBIECTUL: Da, ne place merdeneaua. 

Burta îi ghiorăie tare și îndelung. Saliva îi atîrnă pe bărbie... 

Doctorul Berger își ridică privirea din niște foi. Arată ca o bufniță 
evreiască cu ochelari negri, lumina îi irită ochii: „Cred că e un subiect 
nepotrivit... Aveţi grijă să-l îndrumați la Debarasare.“ 

TEHNICIANUL: Mă rog, am putea să scoatem ghiorăitul la montaj, 
să-i punem un dren în gură și... 

BERGER: Nu... E nepotrivit! 

Se uită la subiect cu dezgust, ca și cum acesta ar fi făcut o gafă de 
neiertat, de genul să se fi căutat de păduchi ați în salonul Prințesei. 

TEHNICIANUL (resemnat și excedat): Aduceţi-l pe bulangiul 
vindecat. 

Este introdus homosexualul vindecat... Păşește ca și cum ar traversa 
un aliniament de metal încins. Se instalează în fața camerei și începe să-și 
aranjeze corpul într-o postură lăbărțată, cîmpenească. Mușchii-și ocupă 
locul ca niște bucăţi autonome dintr-o insectă secţionată. O imbecilitate 
deplină i se aşterne, moale și șters, pe chip. „Da“, dă din cap și zîmbește, 
„Ne place merdeneaua și ne place unul de celălalt, Atît — nimic mai 
simplu“. Dă din cap și zimbește, și dă din cap și zîimbește, și — 

„Tăiaţi!“ strigă Tehnicianul. Homosexualul vindecat e condus afară, 
continuînd să dea din cap și să zîmbească. 

— Mai daţi-o o dată. 

Consultantul Artistic dă din cap nemulțumit: 

— Îi lipseşte ceva. Ca să fiu mai exact, îi lipseşte sănătatea. 

BERGER (sare în picioare): Aiurea! E sănătatea-ntrupată! 

CONSULTANTUL ARTISTIC (afectat): Vă rog, dacă m-aţi putea 
lumina în legătură cu acest subiect, sînt cît se poate de bucuros să v-aud, 
domnule doctor Berger... Dacă domnia voastră cu strălucita dumnea- 
voastră minte puteţi duce mai departe acest proiect de unul singur, nu 
ştiu de ce mai aveți nevoie de un Consultant Artistic. 

Iese cu miinile-n șolduri cîntînd uşor: „Voi reveni cînd tu vei fi plecat.“ 

TEHNICIANUL: Aduceţi-l pe scriitorul vindecat... Ce-a făcut? 
Budism? A, nu poate vorbi. De ce n-aţi zis de la-nceput? (Se-ntoarce 

spre Berger.) Scriitorul nu poate să vorbească... Supraeliberat, s-ar 
putea zice. Bine-nţeles, l-am putea dubla... 

BERGER (tă:os): Nu, asta n-ar merge deloc... Trimiteţi pe altcineva. 

TEHNICIANUL: Ăștia doi au fost băieţii mei de suflet. Am făcut o 
sută de ore peste program cu copiii ăștia pentru care n-am fost încă 
recompensat... 

BERGER: Aplică formularul 6090... În triplu exemplar... 

“TEHNICIANUL: Acuma mă-nvăţaţi pe mine ce să aplic? Dom’ 
doctor, treaba e, spuneaţi odată așa: „Să vorbim despre un homosexual 
sănătos e cum ar veni să zicem de un cetăţean că e perfect sănătos, care 
suferă de ciroză-n faza terminală“. Vă amintiţi ? 

BERGER: A, da. Și foarte bine zis, desigur. (Mirîie înveninat.) Nu 
pretind c-aș fi scriitor. 

Scuipă cuvîntul printre dinţi cu o ură atît de otrăvită, că Tehnicianul 
se trage un pas înapoi, şocat. 

TEHNICIANUL (aparte): Nu-i pot suporta mirosul. Ca o cultură 
de reproducere veche, mucegăită... ca pîrțurile unei plante antropo- 
fage... ca rîgñtul lui Schafer. (Parodiind stilul academic) Ciudată rep- 
tilă... Altfele spus, domnule doctor, cum vă puteţi aștepta ca un trup să 
fie sănătos cînd creierul i-a fost spălat?... Adică — poate un subiect să 
fie sănătos in abstentia, prin împuternicire, cum ar veni? 

BERGER (sare-n sus): Am sănătate cîtă vreţi! Toată sănătatea din 
lume! Sănătate pentru toţi! Toată lumea, mama naibii! Fac bine pe 
oricine! 

Tehnicianul îl priveşte cu dezgust. Îşi amestecă o apă cu bicarbonat, 
bea și rîgiie în palmă. „De douăzeci de ani sînt un martir al dispepsiei“. 

Lu Drăguţul, tăicuţu” spălat la creier, zice: 

„Sînt categoric pentru păsărici, și-așa de muuuult îmi place... Între 
noi, fetelor, folosesc Yokohama de la Danny de Otel, voi nu? Danny 
Boy nu te lasă niciodată la greu. În plus, așa e mai igienic și eviţi to’ felu’ 
de contacte teribile care poa! să te lase paralizat de la brîu în jos. Femeile 
au niște zemuri otrăvitoare... Așa că i-am zis, cum vă spun, „Dom? 
doctor Berger, să nu-ţi închipui că po” să-ţi meargă la mine cu frumu- 
seţile tale obosite și bătrîne spălate-n creier. Sînt cel mai bătrîn bulangiu 
din Găoaza Babuină de Sus...“ 


Schimb de-nveliș în stabiliment-sculament unde fete certate cu legea-ţi 
trec în cont naturalul pe seama unei Case Șase Șase Șase și nici un pic de 

sănătate-n fufele-astea mîncate de putreziciune pînă la miezul scobit al 
neconsumatei mele scule. Veniţi, ciocănitoarea cîntă, și are-un lemn de 
găurit... Vrabia-i pălită cu-a mea precisă Webley, şi-un strop de sînge-i 
înroșește pliscul. 

Lord Jim s-a făcut galben aprins sub luna ofilită, pierdută a dimineţii 
asemenea unui abur alb pe materialul albastru, și cămășile tremură în 
vântul rece de primăvară pe calcarul falezei de peste rîu, Mary, și zorii 
sînt frânţi în două precum Dillinger tăind-o spre Biograf. Iz de neon, 
gangsteri atrofiați, și infractorul manqu se- -mbărbătează ca să spargă o 
toaletă cu plată trăgând pe nas amoniac dintr-o găleată... „Un şpring“ 
zice. „Dau un șpriţ, un șpring vreau să zic“. 


LIDERUL PARTIDULUI (punîndu-și încă un scotch): Următoarea 
răzmeriţă se va desfășura ca un meci de fotbal. Am importat o mie de 
Latahi hrăniti cu oase, calitatea-ntii, din Indochina... Tot ce ne trebuie e 
un lider pentru-ntreaga unitate. 

Ochii îi mătura masa. 

LOCOTENENTIUL: Da’, șefu, nu putem să-i punem în mișcare, şi 
dup-aia să se imite unul pe altul ca-ntr-o reacţie-n lanţ? 

Dizeuza se unduieşte prin Piaţă: „Ce să fac-un Latah cînd e singur?“ 

L.P.: Asta e o chestiune tehnică. Va trebui să ne sfătuim cu Benway. 
Personal, sînt de părere că ar fi nevoie de cineva care să se ocupe de ope- 
rațiune de la un cap la altul.” 

— Nu prea știu, spuse acesta, lipsindu-i calificările şi nivelurile cerute 
pentru a obține numirea. 

— Nu au simțăminte, spuse Doctorul Benway, sfîșiindu-și pacientul 
în bucăţi. Doar reflexe... Prescriu distragerea. 

— Majoratul e cînd învaţă să vorbească. 

— Mici să-ţi fie toate problemele, cum i-a spus un molestator de 
copii altuia. 

— E semn rău, dragă, cînd se-apucă să-și probeze hainele şi-ţi dau 
senzaţia aia de doppelgänger. 

Un homo frenetic încercînd să smulgă o haină de pe un băiat care 
vrea s-o taie. 

— Geaca mea de cașmir de două sute de dolari, zbiară fata... 

— Deci tipul are o aventură cu un Latah, vrea să domine pe cineva 
total, vechea și tîmpita poveste... Latahul îi imită toate expresiile și 

ticurile, și-i absoarbe pur și simplu toată personalitatea, ca o marionetă 
lugubră de ventriloc... „M-ai învățat tot ce ești... Îmi trebe un nou 
amigo“. Şi săracu Badia nu poate să răspundă-n nume propriu, dat And 
că nu i-a rămas propriu nimic de zis sau de făcut. £ 

TRĂGĂTORUL: Iată-ne deci în acest oraș fără haș, numai pe skro} 
de tuse. 

PROFESORUL: Coprofilia... Domnilor... ar putea fi numită, 
hhmmm... viciul redundanţei... 

— 20 de ani ca artist în filme porno, și niciodată nu m-am coborit 
într-atît încît s-ajung să mimez un orgasm.. 

— O nasoală de pizdă luată pe donn. şi-a-nvățat copilul nenăscut 
cu marfa... Femeile e nasoale, puștiule... 

— Vreau să zic sexul ăsta ţeapăn, lačid:» parcă ţi-ai duce hainele 
vechi la curățătorie... 

— Și fix în focul pasiunii zice: „Ai cumva un calapod în plus?" 

— Îmi povestește cum 40 de arabi au tras-o-ntr-o moschee și au 
violat-o, la rînd, presupun... Dar n-au disciplină-n ei, se bagă-n faţă = 
în regulă, Ali, treci la coadă. Pe bune, drăguţilor, cea mai dezgustătoare 
treabă pe care-am ascultat-o vreodată. Era după ce fusesem violat eu 
însumi de o bandă de plicticoși dezlănțuiți. 

Un grup de naționaliști arțăgoși stă în faţă la Sargasso, luîndu-se de 
poponari și pălăvrăgind în arabă... Clem și Jody intră în scenă îmbrăcați 
precum Capitalistul într-o pictură murală comunistă. 

CLEM: Am venit să ne hrănim din înapoierea voastră. 

JODY: Ca să folosim cuvintele Nemuritorului Bard, să ne-nfruptăm 
din ăști Mauri. 

NAȚIONALIST: Scroafă ce ești! Împuţiţilor! Pui de cățea! Nu vă 
daţi seama că poporul meu suferă de foame? 

CLEM: Așa-mi place să-i văd. 

Naţionaliștii se prăbușesc morţi, otrăviţi de ură... Doctorul Benway 
apare precipitat: „Înapoi toată lumea, faceţi-mi loc să respir“. Ia o mostră 
de sînge. „Mda, cam asta-i tot ce pot să fac. Cînd ţi-a venit vremea, ţi=A 
venit, și gata.“ 

Pomul de Crăciun călător, pe naşpa, scînteiază isi la la grămezile 
de gunoi de-acasă, unde băieţi și-o iau la labă în toaleta școlii = cîta 
spasme tinere pe vechiul scaun de stejar tocit și lustruit ca un lingou de 
aur? 

Somn prelung în valea de pe Red River, unde ferestre negre și oase 
de băieţei atîrnă-n pînze de păianjen... 

Doi poponari negrotei zbiară unul la altul. 

POPONARUL I: Taci de gură, javră granulomatoasă de doi bani... 
Îşi zice-ntre băieţi Lu cea Scîrbavnică. 

DIZEUZA: Fata cu pîntecu-ncărcat de daruri... 

POPONARUL II: Miau, miau. 

Îşi trage o blană de leopard și gheare de oțel. 

POPONARUL I: Oho. O femeie de societate. 

O taie prin Piaţă ţipînd, cu travestitul mîrîind și grohăind pe urmele lui. 

Clem îi pune piedică unui olog zguduit de convulsii și îi ia cârjele... 
Îl imită batjocoritor, sucindu-se și salivînd hidos... 

Zgomote de răzmeriţă în depărtare — o mie de pomeranieni isterici. 

Obloanele magazinelor se trîntesc ca niște ghilotine. Pahare şi tăvi 
atîrnă-n aer, în vreme ce clienții sînt aspiraţi înăuntru pe valul de panică. 

CORUL DE POPONARI: Vom fi cu toții violaţi. Știu eu, știu eu. 

Dau năvală-ntr-o farmacie și cumpără o cutie de alifie. 

LIDERUL PARTIDULUI (ridicînd teatral brațul): Vocea Poporului. 

Pearson Valutistul Minune se tîrăște prin gazon, apucat de coman- 
dantul extorcător al Karmei, ascunzîndu-se pe un teren viran cu șerpii 
de cîmp, adulmecat în cele din urmă de cîinele scormonitor... 

Piaţa e goală, cu excepţia unui beţiv bătrîn de naționalitate incertă, 
leșinat cu capul într-un pisoar. Răsculaţii invadează Piaţa urlînd și 
zbierînd „Moarte Francezilor“, și îl sfîşie pe beţiv în bucăţi. 

SALAVADOR HASSAN (răsucindu-se în fața unei încuietori): Uita- 
ţi-vă doar la aceste expresii, toată minunata ființă protoplasmatică-ntru 
toate la fel. 

Dansează Giga Lichefacţiunii. 

Un poponar scheunînd cade la podea în orgasm. „Doamne, e prea 
excitant. Ca un milion de pule pulsînd fierbinte.“ 

BENWAY: Aş vrea să le fac o analiză a sîngelui la băieţii ăştia. 

Un bărbat șters, într-un anonimat sinistru, barbă și chip cenușiu și 
jellaba maronie ponosită, cîntă cu un accent greu de localizat, fără să-și 
deschidă buzele: 

— O, păpușşilor, voi, păpușilor mari și frumoase. 

Echipaje de poliţie cu buze subțiri, nasuri mari și ochi reci cenușii 
pătrund în piață de pe fiecare stradă de acces. Îi toacă pe răsculați din 
bastoane, pumni și picioare cu o brutatalitate rece, mecanică. 

Răsculații au fost încărcaţi și duși în camioane. Obloanele se ridică şi 
cetățenii din Interzone ies în piața presărată cu dinți și sandale și alu- 
necoasă de la sînge. 

Cufărul marinarului decedat e la Ambasadă, și viceconsulul o înștiin- 
țează pe mamă. 

Nu există... Dimineaţă... Zori de zi... n'existe plus... Dacă ştiam, 
vă spuneam bucuros. Oricum o iei, e greșit în Aripa de Est... A plecat 
pe o ușă invizibilă... Nu aici... Poţi să te uiţi oriunde... degeaba... no 
bueno... însumi vînzîndu-mă.... Inţealca vlineli. 

(Notă: trăgători de praf de pe timpuri, veterani cu feţe bătucite de 
intemperiile cenușii ale mărfii, își vor aduce-aminte... Pe la 1920 o gră- 
madă de dealeri chinezi de prin zonă au găsit Vestul atât de necinstit, de 
neîncredere și naşpa, că toţi s-au retras și cînd un consumator occidental 
venea să se-aprovizioneze, spuneau: „Nu este... Inţealca vlineli...“) 


Islam Inc. și partidele din Interzone 


LUCRAM PENTRU UN AȘEZĂMÎNT cunoscut sub numele de Islam Inc., 
finanţat de A.J., renumitul Neguţător de Sex, care a scandalizat înalta 
colectivitate internațională cînd a apărut la balul Ducelui de Ventre de- 
ghizat în penis ambulant, acoperit cu un prezervativ imens, avînd drept 
blazon deviza lui A.J.: „Pe-aici nu se trece“. 

— Cam de prost gust, bătrîne, a spus Ducele. 

La care A.J. a replicat: 

— S-o sugi în cur cu alifie din Interzone. 

Era o trimitere la scandalul alifiei care era încă într-o stare larvară pe 
vremea aceea. Replicile spirituale ale lui A.J. se referă adesea la eveni- 
mente din viitor. E un maestru la luat maul cu efec: întârziat. 

Salvador Hassan O”Leary, Șogunul Căiţelor, e și el implicat. Adică 
una din companiile lui subsidiare a oferit contribuţii nespecificate, și una 
dintre personalitățile lui subsidiare este în legătură cu organizaţia în cali- 
tate de consultant fără ca prin asta el însuși să fie în vreun fel angajat în 
sau asociat la politicile, acţiunile sau obiectivele companiei Islam Inc. Ar 

mai trebui de asemenea menţionaţi Clem și Jody, frații Ergotini, care au 
decimat Republica lui Hassan cu făină otrăvită, Ahmed Autopsie și Hal 
Hepatită, negustorul de fructe și legume. 

O adunătură de Mulahi, Muftii, Husseini, Caizi, Glaouisi, Șeici, 
Sultani, Sfinţi și reprezentanţi ai tuturor partidelor arabe imaginabile 
alcătuiesc baza organizaţiei și participă la întîlnirile de lucru de la care 
barosanii, prudenţi, se țin deoparte. Cu toate că delegaţii sînt controlați 
cu atenţie la intrare, aceste adunări culminează inevitabil cu agitaţii. Vor- 
bitorii sînt adeseori stropiți cu benzină și arşi, sau vreun Șeic necioplit își 
găurește oponentul cu o mitralieră pe care-o dosise în burta unei oi de 
companie. Martiri naționaliști cu grenade în cur se amestecă printre parti- 
cipanţii la conferinţă și sar în aer brusc, provocînd numeroase victime... 
Și-a mai fost împrejurarea-n care președintele Ra l-a trîntit la podea pe 
primul-ministru britanic și l-a sodomizat silnic, spectacolul fiind transmis 
la televizor în toată lumea arabă. Țipete sălbatice de bucurie s-au auzit 
de la Stockolm. În Interzone s-a interzis printr-o ordonanţă orice 
reuniune a Islam Inc. pe o rază de 10 kilmetri distanţă de oraș. 


A.J. — care are, de fapt, o obscură obirșie levantină — s-a dat într-o 
vreme drept gentleman englez. Accentul lui englez a decăzut o dată cu 
Imperiul Britanic, și după al doilea război a devenit american prin 
decizia Congresului. A.J. este agent, ca și mine, dar pentru cine sau ce, 
nimeni n-a putut vreodată să descopere. Se zvonește că reprezintă un 
trust de insecte uriașe din altă galaxie... Cred că e de partea Factualistă 
(pe care o reprezint și eu); desigur că ar putea fi un Agent al Lichefierii 
(programul Lichefierii implică fuziunea finală a tuturor într-un Singur 
Om printr-un proces de absorbţie protoplasmatică). Nu poți fi nicio- 
dată sigur de nimeni în branșă. 

Acoperirea lui A.J.? Playboy internațional și autor inofensiv de 
farse și umor concret. A.J. este cel care a pus peştele piranha în piscina 
lui Lady Sutton-Smirh, și a turnat un amestec de Yage, hașiș și Yohim- 
bine în punch în timpul unei recepții de 4 Iulie la Ambasada Statelor 
Unite, provocînd o orgie. În urma evenimentelor, zece cetățeni cu 
greutate — americani, evident — au murit de rușine. A muri de rușine 
este un gest specific indienilor Kwakiutl și americanilor — ceilalți spun 
pur și simplu „Zut alors“ sau „Son cosas de la vida“, „Allah mi-a tras-o, 
Atotputernicul...“ 

Și cînd Societatea Antifluorid din Cincinatti s-a reunit spre a-și săr- 
bători victoria cu apă pură de izvor, toţi dinţii le-au căzut după primul 
toast, | 

— Şi vă zic vouă, fraţi și surori din mișcarea antifluorid, am dat în 
această zi o asemenea lovitură în lupta pentru puritate că nicicînd nu 
vom mai da-napoi... Afară, zic, cu împuțitele de fluoride venetice! Vom 
mătura această ţară și-o vom face curată și imaculată ca o coapsă de 
băieţel... Vă invit să intonăm acum marșul nostru, Vechea Căldare de 
Stejar. 

Un izvor e iluminat de proiectoare fluorescente care i se plimbă pe 
deasupra pictîndu-l în culori oribile, de tonomat. Șirul de activiști 
antifluorid trece pe lîngă izvor și fiecare își umple un pahar din căldarea 
de stejar... 

„Vechea căldare de stejar, vechea căldare de stejar 

Egheagieadăzezdeja...“ 

A.J. contrafăcuse apa, introducînd în ea o plantă din America de Sud 
care transformă gingiile în muci. 

- (Am auzit despre planta asta de la un bătrân prospector neamț care se 
stinge din cauza uremiei în Pasto, Columbia. Se prespune că ar crește în 
zona Putumayo. N-am găsit nici una. Nici că mi-am bătut capul cine 
ştie ce... Același cetățean mi-a povestit despre un gîndac asemănător cu 
un greiere mare, cunoscut sub denumirea de Xiucutil: „Un afrodiziac 
atît de puternic, că dacă unul se așază pe tine și nu-ţi găsești imediat o 
femeie, mori. l-am văzut pe indieni fugind de nebuni şi smulgîndu-și 
hainele unii la alții după contactul cu acest animal.“ Din păcate, nici un 
Xiucutil n-a tras la mine...) 

În seara de deschidere la Metropolitanul din New York, AJJ., 
protejat de o soluţie antiinsectă, a dat drumul unui roi de Xiucuul. 

Doamna Vanderbligh dînd cu programul după un Xiucuril: „Oh... 
Oh!... Oooooooooooh!!!“ Strigăre, geamuri sparte, haine sfîșiate. O 
revărsare în crecendo de grohăituri, guițaturi, gemete, scîncete și 
suspine... Duhnet de spermă, pizde, transpiraţie și iz muced de recturi 
penetrate... Diamante și blănuri, rochii de seară, orhidee, costume și 
lenjerie zac împrăștiate pe podea, acoperite de o masă frenetică de tru- 
puri zvîrcolindu-se dezgolite. 


A.J. a rezervat odată o masă cu un an înainte la Chez Robert, unde 
un șef enorm, glacial, mare cunoscător, meditează la cele mai rafinate 


161 


rețete din bucătăria lumii. O privire atît de otrăvită şi disprețuitoare, că 
nu o dată cîte-un client, copleșit, s-a rostogolit pe podea și s-a scăpat pe 
el într-un efort convulsiv de a-i intra în voie. 

A.]. sosește deci însoţit de șase indieni bolivieni care mestecă frunze 
de coca între feluri. Şi cînd Robert, cu toată maiestuozitatea sa gastro- 
nomică, se-ndreaptă spre masă, A.J. ridică privirea şi strigă: „Hei, bă- 
iatu’! Adă nişte ketchup.“ 

(Alternativă: A.J. scoate o sticlă de ketchup și o varsă deasupra 
farfuriei de haute cuisine.) 

Treizeci de rafinaţi se opresc instantaneu din mîncat. Ai fi putut auzi 
un soufflé căzînd. Cît despre Robert, dă drumul unui muget de furie 
asemenea unui elefant rănit, aleargă la bucătăre și se-ntoarce cu un satâr 
de măcelar. Somelierul mîrñie groaznic, arătîndu-și colții, cu chipul 
devenit de un vînăt irizat... Sparge o sticlă de șampanie... Brut... '26... 
Pierre, șeful de sală, apucă un cuţit de tăiat oase. Tustrei îl vînează pe 
A.J. prin restaurant cu zbierete ininteligibile, inumane, de furie... Mese 
se răstoarnă, vinuri de soi și bucate neprețuite se împrăștie pe podea... 
Strigăte de „Linșează-l!“ răsună prin aer. Un rafinat în vârstă, cu ochi 
injectaţi și demenți de mandril, meșterește un nod de spînzurătoare din 
cordonul unei perdele de catifea roşie... Văzîndu-se pînă la urmă 
încolțit și într-un pericol iminent de dezmembrare, A.J. își joacă atuul... 

şi lasă capul pe spate și cheamă porcii; o sută de porci flămînzi pe care-i 
staționase în împrejurimi dau năvală în restaurant și se-ndoapă cu 
bucătăria de înaltă clasă. Precum un arbore înalt, Robert se prăbușește, 
lovit de o congestie, la podea, unde e mîncat de porci: „Bietele animale, 
nu știu să-l aprecieze cum trebuie“, spune A.J. 

Fratele lui Robert, Paul — retras pînă atunci la un ospiciu de pro- 
vincie — își face apariția și preia restaurantul, preparînd ceva ce el nu- 
mește „bucătărie transcendentală“ ... Calitatea mîncării decade imper- 
ceptibil, pînă cînd ajunge să servească literalmente gunoi, clienții fiind 
prea intimidaţi de reputația lui Chez Robert ca să protesteze. 


Mostră de Meniu: 


Supă Limpede din Pipi de Cămilă cu Fiertură de Rîme 


File de Peşte Spadă Copt la Soare 
stropit cu Apă de Colonie și cu garnitură de urzici 

Embrion de Vită Supreme 
gătit în ulei filtrat de motor, 
servit cu sos picant din gălbenuş de ouă putrede i 
și ploșnițe storcite 


Brînză Limburger cu zabăr tratat în urină de diabetic 
muiat în Gaz Lampant Flamboaiant... 


Astfel, clienţii mor în liniște de botulism... Apoi A.J. se-ntoarce cu 
un anturaj de refugiaţi arabi din Orientul Mijlociu. la o gură și urlă: 

— Gunoi, fir-aș al dracu’. Gătiţi-l pe cetățeanul ăsta în propriile 
lături! 

Şi astfel legenda lui A.J., excentricul adorabil şi pus pe șotii, crește ţi 
tot creşte... Fade out... Veneţia... Cîntec de gondolieri și gemete de 
ganimezi se revarsă din San Marco și dinspre Harry’s. 

O veche și fermecătoare anecdotă venețiană despre acest pod = se 
pare că nişte marinari venețieni fac o călătorie-n jurul lumii și toți se 
transformă-n poponari, i-o trag și musului, așa că, atunci cînd se-ntore 
la Veneţia, e necesar ca femeile să se plimbe pe podul ăsta cu plăminii 
afară, ca să trezească dorinţele acestor cetățeni îndoielnici. Un batalion 
de trupe de șoc se-adună va să zică în San Marco în marș forțat. 

— Fetelor, aceasta e O.T.V., Operaţiunea Totul la Vedere. Dacă nu 
reușiţi cu țiţele să-i opriți, băgaţi la-naintare pizdele și veniți-le de hac la 
poponarii ăștia. 

— Oh, Gertie, așa e. Au ceva ca o pizdă oribilă-n loc de treaba aia 
veselă, umflată. 

— Nu pot nici să mă uit. 

— De-ajuns ca să-mpietrești. 

Paul a zis ceva mai deștept decît și-a dat seama chiar el, fiind un 
găinar bărrîn și al dracului, cînd a vorbit despre bărbaţii culcîndu-se cu 
bărbaţi și făcînd ceea ce e neconvenabil. Neconvenabil e cuvîntul. Care 
va să zică, cine ar vrea să se pună-n calea unei pule pe drumul spre 
pizdă? Și cînd unui cetăţean i se pune pata să dea la blană, un străin dat 
dracului năvălește și purcede la lucrul cel neconvenabil cu al său dos, 

AJ. țîșnește prin San Marco lovind în porumbei cu o sabie de 
abordaj: „Ticăloșilor! Pui de căţea!“, urlă la ei... Urcă bălăngănindu-se 
la bordul ambarcațiuni sale, o construcție monstruoasă, poleită cu aur, în 
roz şi albastru, cu pînze de catifea purpurie. E îmbrăcat într-o uniformă 

navală de carnaval, acoperită de galoane, și panglici şi medalii, murdară 
și uzată, cu tunica încheiată greşit... A.J. pășeşte către o copie enormă a 
unei urne grecești avînd deasupra o statuie de aur reprezentînd un băiat 
în erecţie. Răsucește coaiele băiatului și un jet de șampanie îi țişneşte în 
gură. Se şterge la gură și se uită-n jur. 

— Unde-mi sînt Nubienii, dracu’ să-i pieptene? ţipă el. 

Secretarul lui își ridică privirea dintr-o revistă de benzi desenate. 

— Consumă... umblă după pizde. 

— Muiști frecangii. Ce mai înseamnă un bărbat fără nubienii lui ? 

— la o gondolă, ceva. 

— O gondolă? urlă A.J... Îmi bat capu’ de nu mai ştiu de mine cu 
jegu’ ăsta penal, și-acuma tre’ să mă mai dau și cu gondola? Strânge 
terțarola la vela și coboară vîslele, domnule Hyslop... O să mă descurc 
cu personalul auxiliar. 

Domnul Hyslop dă resemnat din umeri. Cu un deget, începe să ciocă- 
nească-ntr-un tablou de comandă... Pînzele coboară, vîslele se-așază-n 
carenă. 

— Şi dă drumul la odorizant, da? Adie o duhoare din canal. 

— Gardenia ? Santal? 

— Nt. Ambrozie. 

Domnul Hyslop apasă pe încă un buton, și un nor gros de parfum 
se-ntinde peste ambarcațiune. A.J. e cuprins de un acces de tuse... 

— Băgați ventilatoarele! zbiară el. Mă sufoc! 

Domnul Hyslop tușește într-o batistă. Apasă pe un buton. Ventila- 
toarele uruie și-mprăștie ambrozia. A.J. se instalează la cîrmă pe o plat- 
„formă cu baldachin. „Contact!“ Ambarcaţiunea începe să vibreze. 
„Avanti, -n Dumnezeii mă-sii!“ A.J. urlă și barca o pornește pe canal cu 
o viteză-nspăimîntătoare, răsturnînd gondole pline cu turiști, ratînd 
milimetric motoscafi, virînd dintr-o parte-ntr-alta a canalului (siajul 
inundă cheiul, udînd trecătorii din cap pînă-n picioare), spulberă o 
flotilă de gondole trase la țărm și în cele din urmă se izbește de un chei, 
revenind în vrie pe mijlocul canalului... O coloană de apă ţâșnește la doi 
metri dintr-o gaută-n carenă. 

— Oameni la pompe, dom'le Hyslop. Nava ia apă. 

Ambarcaţiunea se poticneşte brusc aruncîndu-l pe A.J. în canal. 

— Abandonaţi vasul, dracu” să-l ia! Fiecare pentru el! Fade out. 
Fond muzical Mambo. 

Inaugurarea de la Escuela Amigo, o școală pentru băieţi delincvenți 
de origine latino-americană, finanțată de A.J., în prezenţa presei și a 
staffului instituţiei. A.J. se bălăngăne pe o platformă decorată cu steaguri 
americane. 

— Cu nemuritoarele cuvinte ale Părintelui Flanagan, nu există băieți 
răi... La naiba, unde e grupul statuar? 

TEHNICIANUL: Îl doriţi acum? 

A.J.: Păi, ce mama dracului facem aici? Să dezvelesc blestemăția in 
abstentia ? 

TEHNICIANUL: În regulă... În regulă. Imediat vine. 

Statuia sosește remorcată de un tractor Graham Hymie şi e instalată 
în fața platformei. A.J. apasă pe un buton. Turbinele se pornesc sub plat- 
formă, dînd naștere unui vuiet asurzitor. Vîntul smulge husa de catifea 
roșie de pe statuie, care cade și se-nfășoară pe membrii Stafului, așezați 
în primul rînd... Nori de praf şi de moloz îi îneacă pe spectatori. Sire- 
nele se potolesc treptat. Stafful se degajează din huse... Toţi se uită la 
Statuie muţi, cu respiraţia tăiată. 

PĂRINTELE GONZALES: Sfîntă Fecioară! 

OMUL DE LA Time: Nu pot să cred. 

Daily News: E homo, nici mai mult nici mai puţin. 

Cor de fluierături din partea școlarilor. 

O creaţie monumentală din piatră roz lucitoare iese la iveală, pe 
măsură de praful se așază. Un băiat dezgolit stă aplecat deasupra unui 
tovarăș adormit, cu intenţia evidentă de a-l trezi cu un flaut. O mînă ţine 
flautul, cealaltă e-ntinsă spre o bucată de țesătură care acoperă mijlocul 
adormitului. 'Țesătura e denivelată sugestiv. Amândoi băieţii poartă cîte-o 
floare după ureche și au expresii identice, visătoare și crude, depravate și 
inocente. Această creaţie e așezată-n virful unei piramide de calcar pe 
care e inscripționată cu litere din mozaic de porțelan — roz, albastru și 
auriu — deviza şcolii: „With it and for it“ — „Pe fază și-n cauză“. 

A.J. se repede-nainte și sparge o sticlă de șampanie pe fesele-ncordate 
ale băiatului. 

— Nu uitaţi, băieţi, că de-aici provine șampania. 


Manhattan Serenade. A.J. și compania își fac intrarea într-un club de 
noapte din New York. A.J. duce un babuin cu curul roșu într-un lanț de 
aur. E îmbrăcat într-un material de bumbac în carouri şi vestă de cașmir. 

MANAGERUL: O clipă, vă rog. O clipă, vă rog. Ce-i asta? 

A.J.: E un pudel ilir. Cel mai ales animal pe care-l poate omu-nlăn- 
qui. Va ridica nivelul speluncii. 

MANAGERUL: Îl suspectez că e un babuin cu curul roşu și va 
rămâne afară. 

LOCOTENENT: Nu ştii cu cine ai de-a face? E A.J., ultimu' dintre 
spărgătorii de averi. 

MANAGERUL: Să-și ia babuinul cu curul roșu și să-și sparg-ave- 
rea-n altă parte. 

A.J. se oprește-n fața unui alt club și se uită înăuntru. „Poponari cu 
figuri și pizde bărrîne. La naiba! Am ajuns la locul potrivit. Avanti, 
vagazzi!“, 

Înfige un țăruș de aur în pămînt și priponește babuinul. Începe să 
vorbească pe un ton preţios, cu locotenenţii completîndu-l: 

— Fantastic! 

— Monstruos! 

— Măiculiţă! 

AJ. își bagă-n gură un suport prelung de ţigară. Suportul este con- 
fecţionat dintr-un material flexibil, cu un aspect obscen. Se răsucește și 
se ondulează, ca și cum ar fi dotat cu o viaţă de reptilă abominabilă. 

A.J.: Deci, mă aflam întins pe burtă la zece mii de metri. 

Mai mulţi bulangii de prin preajmă-și ridică privirea ca niște animale 
adulmecînd pericolul. A.J. sare-n picioare cu un mîrîit nearticulat. 

— Muist cu curv’ roșu ce eşti! urlă el. O să te-nvăț eu să te caci pe podea. 

Scoate un bici din umbrelă și-l arde pe babuin peste cur. Babuinul 
urlă și rupe țărușul. Sare pe masa de-alături și se cațără pe o femeie 
bătrână, care moare pe loc de stop cardiac. 

— Scuze, doamnă. Disciplina, ce putem să facem. 

Cuprins de frenezie, îl biciuiește pe babuin de la un capăt la celălalt al 
banilui. Babuinul, urlînd, mîriind și făcînd pe el de groază, se urcă pe 
clienţi, aleargă-n sus și-n jos pe bar, se balansează agăţat de draperii și 
candelabre... 

A.J.: Te-așezi la un loc și te caci cum trebuie, sau n-o să mai ai pe un’ 
să te caci. 

LOCOTENENIUL: Ar trebui să-ți fie rușine să-l superi pe A.J., 
după toate cîte-a făcut pentru tine. 

A.J.: Ingraţi! Cu toții, niște ingraţi! V-o spune un bulangiu bătrân. 

Firește că nimeni nu crede-n această acoperire. A.J. se pretinde un 
„independent“, un fel de-a spune: „Vezi-ţi de treaba ta.“ Nu mai există 
astăzi independenţi... Zona roieşte de toare soiurile de fraieri, dar nu 
există neutri. Un neutru la nivelul lui A.J. e, desigur, de neconceput... 

Hassan este un Lichefiant notoriu și bănuit a fi Emiţător secret — 
„Aiureli, copii“ zice el cu un surîs dezarmant, „nu-s decît un cancer 
bătrân și tre” să proliferez“. Capătă un accent texan în urma asocierii cu 
Dutton! Gaură-Uscată, prospectorul din Dallas, și poartă cizme și 
pălărie de cowboy pe orice vreme, în interior și pe afară... Ochii îi sînt 
invizibili în spatele ochelarilor negri, chipul inexpresiv și neted precum 
ceara deasupra unui costum bine croit, confecţionat în întregime din 
bilete la ordin cu multe zerouri, neajunse la maturitate (biletele la ordin 
sînt, practic, bani, dar trebuie să ajungă la maturitate înainte de a putea fi 
negociate... Biletele la ordin pot ajunge și la un milion de parai bucata). 

— Tot ies din mine, spune el timid... E ca și cum, frate, nu știu cum 
să zic. E ca și cum aș fi o mămică scorpion purtînd toate bambnotele-astea 
mici-n jurul corpului meu cald și simţindu-le cum cresc... Doamne, 
sper că nu vă plictisesc cu poveștile-astea. 

Salvador, cunoscut ca Sally de prieteni — ţine tot timpul cîțiva 
„prieteni“ prin preajmă și-i plăteşte cu ora — s-a făcut bine din traficul 
cu prematuri în timpul celui de-al doilea război mondial (A se face bine 
înseamnă aici a se-mbogăţi. Expresie folosită de petroliştii texani.) Poza 
lui se află în dosarele Departamentului pentru Alimentaţie Igienică - un 
bărbat cu trăsături dure şi un aspect de mumie, arătînd ca și cum i-ar fi 
fost injectată, în ajun, parafină pe sub pielea netedă, lucioasă și fără nici 
un por. Are un ochi de-o culoare cenușie, cadaverică, rotund ca o bilă, 
cu defecte și pete opace. Celălalt e negru și strălucitor, un ochi bătrîn de 
insectă fără vise. 

Ochii săi sînt de obicei invizibili în spatele ochelarilor negri. Arată 
sinistru și enigmatic — gesturile și tipicurile îi sînt deocamdată de 
neînțeles — precum poliţia secretă a unui stat larvar. 

În momentele de emoție, Salvador poate să alunece-ntr-o engleză de 
baltă. Accentul lui în aceste momente sugerează o origine italiană. Ci- 
tește și vorbește în etruscă. 


1. Aluzie la un celebru geolog american, Clarence Edward Dutton (1841-1912) 
(n. tr.). 

O brigadă de inspectori financiari și-au făcut din dosarul interna- 
țional al lui Sal munca de-o viață... Operațiunile lui sînt extinse în toată 
lomea-ntr-o rețea inextricabilă, alunecoasă de subsidiare, companii de 
fațadă și denumiri fictive. A deţinut 23 de pașapoarte și a fost deportat 
de 49 de ori — proceduri de deportare fiind în curs în Cuba, Pakistan și 
Yokohama. 

Salvador Hassan O'Leary, alias Încălțătorul, alias Marvin De-a-ndoa- 
selea, alias Leary al Căiţelor, alias Pete Lepădare, alias Juan Placenta, 
alias Ahmed Alifie, alias El Chinche, alias Curuţul etc. etc. pe cinci- 
sprezece pagini întregi de dosar, prima oară-n belele cu legea în New 
York City, unde călătorea împreună cu un tip cunoscut de poliția din 
Brooklyn ca Wilson Osînză, care-și scotea banii de marfă extorcînd 
fetișiștii în magazinele de pantofi. Hassan a fost acuzat de-o extorcare de 
gradul trei și de tentativă de uzurpare a calității de ofițer de poliție. 
Învăţase regula numărul unu a gaborului la vrăjeală: L.T. — Leapădă 
Tabla — care corespunde principiului pilotului - M.V.Z., Menţine 
Viteza de Zbor... Vorba Justitiarului: „Dacă pici în laţ, moșu', leapădă 
bucata de tablă chiar dacă tre” s-o-nghiţi.“ Așa că nu l-au putut lega cu o 
insignă pe nașpa la el. Hassan a depus mărturie împotriva lui Wilson, 
care a căzut cu Pen Indef (cea mai lungă condamnare posibilă conform 
legii din New York pentru un delict minor. Nominal sentință pe termen 
nedefinit, înseamnă-n fapt trei ani pe Insula Riker). În cazul lui Hassan 
s-a aplicat nolle prosequi — încetarea urmăririi penale. „M-aș fi ales cu o 
chintă, dacă nu dădeam peste un gabor de-nţeles.“ Hassan a dat peste un 
gabor de-nţeles de cîte ori a căzut. Dosarul lui conţine trei pagini de 
porecle care dau mărturie de înclinarea lui spre cooperare cu oamenii 
legii, „bătut mingea“ cum îi zic gaborii. Alţii-i zic altfel: Ab Amicu’ 
Gărzii, Marv Suflătorul, Hebe Cîntăreţul, Ali Porumbiţă, Sal cel Naşpa, 
Tenorul Jidan, Opera din Bronx, Piticu’ Caraliu, Biroul de Informaţii, 
Sirianul Sifonar, Popo Muzichie, Găoaza 'Turnantă, Leary Goarnă, 
Spiridușul Popular, Fane Limbă, Bebe Doniţaru... Gigi Ciripilă. 

Și-a deschis un sex-shop în Yokohama, a fost dealer de marfă în 
Beirut, combinator în Panama. În timpul celui de-al doilea război mon- 
dial, a-nceput să lucreze în stil mare, a preluat o lăptărie-n Olanda și a 
falsificat untul cu ulei de rulmenţi folosit, a monopolizat piaţa alifiei în 
Africa de Nord şi în cele din urmă s-a scos în traficul de viței prematuri. 
A prosperat și proliferat, inundînd lumea cu medicamente pe nașpa şi 

bunuri contrafăcute şi ieftine de tot felul. Substanţă contra rechinilor 
falsificată, antibiotice făcute, parașute casate, antidot expirat, seruri şi 
vaccinuri inactive, bărci de salvare găurite. 


Clem și Jodie, doi țopăitori de vodevil de pe timpuri, o-nvîrt ca 
agenţi ruși a căror funcţie exclusivă e să reprezinte S.U.A.-ntr-o lumină 
nepopulară. Arestat pentru sodomie în Indonezia, Clem i-a spus, cu un 
accent pronunţat de yankeu, magistratului care-l audia: 

— N-a fost tocma” o treabă de bulangeală, în fond, nu era decît neşte 
chinezari. 7 

În Liberia au apărut îmbrăcați în șerifi, cu Stetson negre și bretele 
roşii: 

— Deci, l-am împușcat pe negroteiv’ ăla bătrîn și-a picat pe-o parte, 
crăcănat și lovind cu un picior prin aer. 

— Da, da' ai pîrlit vreodată un negrotei? 

Dau mereu ture prin Bidonville, printre magherniţe, fumînd trabuce 
enorme: 

— Trebe-aduse niște buldozere p-aicea, Jody. Să radă mizeria asta. 

Mulţimi morbide îi urmează și le dau târcoale, sperînd să asiste la 
vreo ticăloșie americană superlativă: 

— De treizeci de ani în show-business, și n-am avut așa program pe 
cap. Tre’ să deposedez un bidonville, să-mi bag marfă-n venă, să mă piş 
pe Piatra Neagră!, să fac pe muezinul deghizat în porc, să anulez Aju- 
torul American și să mi-o trag în cur în același timp... Ce-i asta, ce-s eu, 
Caracatiţă ? — se vaită Clem. 

Complotează să sustragă Piatra Neagră cu un elicopter și să pună în 
locul ei o cocină de porci, porcii fiind antrenați să huiduie și să fluiere 
cînd apar pelerinii. „Am încercat să le-antrenăm pe animalele-astea să 
cînte: « De trei ori Ura pentru Roșu, Alb și Albastru » dar nu merge...“ 

— Am luat legătura pentru treaba cu grâul cu Ali Wong Chapultepec 
în Panama. Ne zice că e marfă a-ntiia, că căpitanu” finlandez care-a 
murit într-un bordel din zonă i-a lăsat încărcătura la combinatoare... 
« Mi-a fost ca o mamă », a zis și astea i-au fost ultimele cuvinte... Deci, 


1. Unul dintre cele mai importante locuri de pelerinaj pentru musulmani, aflat 
în Arabia Saudită, la Mecca, constînd într-o piatră de culoare neagră, considerată a 
fi fost trimisă din cer (n. tr.). 

cumpărăm cu bună credință de la hoașca bătrină. Am decartat z zece 
pachete de marfă. 

— Şi marfă ca lumea. Direct din Alep: 

— Destul lapre praf ca să se păstreze-n putere. 

— Să căutăm calu” de dar în cur, acuma? 

— E adevărat că, atunci cînd v-aţi întîlnit cu Hassan, aţi dat un 
banchet pentru Caid și aţi servit cus-cus făcut din grîul ăla? 

— Ba bine că nu. Și, dă-ţi seama, cetăţenii ăia au fost atît de luaţi de la 
marijuana că și-au borît maţele în mijlocul banchetului... Eu n-am 
servit decît pîine și lapte... ulcerul... 

— Asemenea. 

— Deci, toți fugea ca disperaţi urlînd că-i arde la burtă și cea mai 
mare parte-au murit dimineața următoare. 

— Şi restu-n dimineaţa care-a urmat. 

— Ce vroiau acuma, dacă s-au dedat la putredele vicii din Est? 

— Curios, cetățenii-n cauză s-au înnegrit cu toţii și le-au căzut 
picioarele. 

— Înfiorătoarele efecte ale dependenței de marijuana. 

— Exact la fel mi s-a-ntîmplat și mie. 

— Aşa că tratăm direct cu bătrînw Sultan care e un Latah bine 
cunoscut. După asta totu” merge strună, putem ca să zicem. 

— Da, n-o să-ţi vin-a crede, o serie de elemente nemulțumire s-au 
găsit să ne ia urma tocmai cînd să ne lansăm la apă. 

— Oarecum handicapați de lipsa picioarelor. 

— Și de-un deranj la cap. 

(Ergotismul, zis și cornul-secarei e o boală fungică afectînd grîul 
inferior. În Evul Mediu Europa a fost periodic decimată de izbucniri de 
ergotism, care era numit Focul Sfîntului Anton. Cangrena e o compli- 
caţie frecventă, picioarele se înnegresc și cad.) 

Descarcă o-ncărcătură de parașute casate pentru Fortele Aeriene 
Ecuadoriene. Manevre:. Băieţii în plonjon deschid 'rașutele ca niște 
prezervative găurite și împroașcă sîngele tînăr.peste generali burtoși... 
zgomotul prăbușirii urcînd, în timp ce Clem și Jody spală putina într-un 
jet, dispărînd deasupra Anzilor. 


Obiectivele exacte ale Islam Inc. sînt obscure. De prisos să mai spu- 
nem că fiecare dintre cei implicaţi are o perspectivă diferită și că toţi au 
de gînd să se ţepuiască unii pe alții undeva pe parcurs. 

A.J. militează pentru distrugerea Israelului: „Cu toate sentimentale 
astea antioccidentale, omul are probleme cînd umblă după favorurile 
tinerilor arabi... Situaţia e nici mai mult nici mai puţin decit ined= 
misibilă... Israelul constituie, categoric, un neajuns.“ Acoperire tipică 
pentru A.J. 1t 

Clem și Jody se declară interesați de distrugerea cîmpurilor peito» 
liere din Orientul Apropiat, pentru a crește valoarea posesiunilor lor din 
Venezuela. k n 

Clem scrie un text pe „Crawdad“ (al lui Big Bill Broonzy): ay 


Țiţeiu-n puțuri uscîndu-se — şi-apoi? 
Să vezi cum au mierlit-o tovarășii-arăboi. 


Salvador produce un paravan solid — finanţe internaţionale — pentru 
a masca, cel puţin faţă de oamenii de rînd, activitățile Lichefiante,,, Dar 
după cîteva doze bune de yage printre prieteni, își dezleagă limba. 

— Islamul e vax, zice el, dansînd Giga Lichefacţiunii... 

Și apoi, incapabil să se abţină, explodează-ntr-un falsetto teribil: 


Se biţină pe sus 
Un brînci — şi-n jos s-a dus 
Hei, Mo, vezi, pregătește-mi giulgiu” 


— Va să zică, cetățenii. respectivi au recurs la serviciile unui evreu din 
Brooklyn care se dă drept a doua venire a lui Mahomed... Fapt o că 
doctorul Benway l-a adus pe lume prin operaţie cezariană dintr-un Om 
Sfînt la Mecca... 

— Dacă Ahmed nu vrea să iasă... Vom intra după el și-l vom aduce, 

Această ţeapă nerușinată e acceptată fără probleme de arabii creduli, 

— Drăguti gagii, arabii ăștia... drăguţi și ignoranţi — zice Clem. 

Deci profetul pe nașpa-și bagă Sura zilnică la radio: „Ei bine, stimați 
prieteni care vă aflați în faţa aparatelor de radio, aici e Ahmed, profetul 
tău mereu aproape... Astăzi aș vrea să vă vorbesc despre importanţa de-a 
fi gigea și cu răsuflarea proaspătă-n orice împrejurare... Prieteni, folosiți 
tabletele cu clorofilă ale lui Jody și scăpați de griji. 


Acum, cîteva vorbe despre partidele din Interzone... 

E limpede că Partidul Lichefianţei este, cu excepţia unui singur om, 
compus în întregime din fraieri, pînă la absorbţia finală nefiind limpede 
cine e fraierul cui... Lichefianţii se dedau intens tuturor formelor de 
perversiune, în special practicilor sado-masochiste. 

Lichefianţii știu în general care e mersul. Emiţătorii, pe de altă parte, 
sînt notorii pentru ignoranţa lor cu privire la natura și la starea finală a 
emiterii, pentru manierele barbare și-n același timp fudule, și pentru 
frica dementă faţă de orice fapt. Doar intervenţia Factualiștilor i-a 
împiedicat pe Emiţători să-l bage pe Einstein într-un azil și să-i distrugă 
teoria. Se poate spune că doar un foarte mic număr de Emiţători ştiu ce 
fac, iar aceşti Emiţători de vîrf sînt cei mai periculoși și mai înrăiți oa- 
meni din lume... 'Tehnicile de Emisie erau, la început, brute... Fade out 
- Conferinţa Naţională de Electronică din Chicago. 

Participanţii își pun pardesiele... Vorbitorul spune cu o voce 
monotonă de vînzătoare: 

— În încheiere, vreau să lansez un avertisment... Prelungirea logică a 
cercetării encefalografice e biocontrolul; aceasta-nseamnă un control al 
mișcărilor fizice, proceselor mentale, reacţiilor emoționale și al impre- 
siilor senzoriale aparente, pe calea unor semnale bioelectrice introduse 
în sistemul nervos al subiectului. 

— Mai tare! Mai cu haz! 

Participanţii la conferinţă se-nghesuie spre ieșiri, ridicînd nori de praf. 

— La scurt timp după naștere, un chirurg poate să instaleze cone- 
xiunile potrivite în creier. Un receptor radio în miniatură poate fi pus în 
funcţie, pentru ca subiectul să fie astfel controlat prin transmițătoare 
aflare sub controlul Statului. 

Praful se așază prin aerul nemișcat dintr-o vastă sală goală — miros 
de fier încins și aburi; un radiator fredonează-n depărtare... Vorbitorul 
îşi caută prin hirtii şi scutură praful de pe ele... 

— Aparatul pentru biocontrol reprezintă prototipul controlului tele- 
patic cu sens unic. Subiectul poate fi făcut sensibil la influența transmi- 
țătorului prin administrarea anumitor substanţe sau pe alte căi, fără insta- 
larea veunei aparaturi. În ultimă instanță, Emiţătorii vor folosi exclusiv 
transmițători telepatici... V-aţi uitat vreodată prin Codicele Maya? 
Mi-nchipui ceva de felul ăsta: preoții — în jur de unu la sută din populație 
— o ţineau într-o emisie telepatică-n sens unic, instruindu-i pe lucrători 
ce să simtă și cînd... Un emiţător telepatic trebuie să emită tot timpul. 

Nu poate recepta niciodată, pentru că, dacă receptează, asta-nseamnă că 
altcineva care are simțăminte proprii poate să-i bulească astfel continui: 
tatea. Emiţătorul trebuie să emită tot timpul, dar nu se poate niciodată 
reîncărca prin contact. Mai devreme sau mai tîrziu nu-i mai rămîne nici 
un simțămînt de trimis. Nu poţi avea simțăminte de unul singur. Nu de 
unul singur așa cum e singur emițătorul — și-nţelegi, nu poate exista 
decît un Emiţător într-un loc şi un moment determinat... În cele din 
urmă ecranul se stinge... Emiţătorul s-a transformat într-un miriapod 
enorm... La care lucrătorii vin pe frecvenţă, ard miriapodul și aleg un 
nou Emiţător prin consens al vrerii generale... Mayașii erau limitați din 
cauza izolării... Astăzi un Emiţător ar putea controla planeta... Vedeți, 
controlul nu poate fi niciodată un mijloc pentru atingerea unui scop 
practic... Nu poate fi un mijloc în vederea a altceva decât şi mai mult 
control... Ca și marfa... 


Divizioniștii ocupă o poziţie intermediară, ar putea fi descriși, de 
fapt, ca moderați... Sînt numiţi Divizionişti fiindcă se divid, la modul 
literal. Își taie mici fragmente din carne și cultivă replici exacte ale lor 
înșile în gelatină de embrion. Pare probabil că, în cazul în care procesul 
de divizune nu este oprit, în cele din urmă nu va mai exista pe planetă 
decît o singură replică de un singur sex; adică o singură persoană-n toată 
lumea, cu milioane de corpuri separate... Sînt aceste corpuri realmente 
independente și ar putea dezvolta, în timp, caracteristici variate? Mă 
îndoiesc. Replicile trebuie să se reîncarce periodic de la Celula Mamă. 
Acesta este un articol de credinţă la Divizioniști, care trăiesc cu teama 
unei revoluţii a replicilor. Ei spun: „Lăsaţi-mă numai să mai așez nis- 
caiva replici primprejur, ca să nu mă simt singur cînd călătoresc... Și 
trebuie să controlăm cu strictețe diviziunea Indezirabilelor...“ Orice 
replică în afară de cea proprie e în cele din urmă „Indezirabilă“. Firește, 
dacă vreunul se apucă să inunde o zonă cu Replici Identice, oricine-nţe- 
lege ce se petrece. Ceilalți cetățeni sînt pasibili să declare un „Șlupit“ 
(masacrare pe scară largă a tuturor replicilor identificabile). Pentru a evita 
exterminarea replicilor lor, cetățenii și le vopsesc, deformează și modifică 
folosind calapoade pentru faţă și corp. Doar cele mai depravate și lipsite 
de ruşine personaje se încumetă să confecționeze R.I. — Replici Identice. 

Un Caid albinos cretin, produs al unei lungi descendențe de gene 
recesive (gură mică, ştirbă mărginită de fire de păr negru, trunchi de crab 

enorm, clești în loc de braţe, ochi proiectați la capătul unor coarne de 
melc), a acumulat 20.000 de R.I... 

— Cît vezi cu ochii, numa” și numa! replici, spune el, umblînd tîrîș pe 
terasa lui și scotînd un ciripit bizar de insectă. Nu tre’ să mă pitesc ca o 
găoază nenorocită, să-mi cultiv replicile-n hazna și dup-aia să le fofilez 
deghizate-n instalatori și băieți de prăvălie... Frumuseţea orbitoare a 
replicilor mele nu e stricată de chirurgie plastică, de spoieli și-nălbitoare 
barbare. Ele se prezintă dezgolite, în lumina soarelui, tuturor privirilor, 
în drăgălășenia incadescentă a trupului, a trăsăturilor și-a sufletului lor. 
Le-am făcut după chipul meu şi le-am poruncit să crească și să se-nmul- 
țească-n progresie geometrică, căci ele vor moșteni Pămîntul. 

S-a apelat la un vrăjitor profesionist care să sterilizeze pe vecie cul- 
tura de replici a Șeicului Arahnid... Pe cînd vrăjitorul se pregătea să dea 
drumul unei rafale de antiorgoni, Benway i-a zis: „Nu-ţi bate capul. 
Ataxia lui Friedrich va curăța cuibu” ăsta de replici. Am studiat neuro- 
logia cu Profesorul Deştundoss la Viena... știa fiecare nerv din corp ca-n 
palmă. Fantastic bătrînul... A sfîrșit nasol... Hemoroizii-n cădere i-au 
găurit limuzina Hispano-Suiza a Ducelui de Ventre și s-au înfășurat pe 
roata din spate. I-au ieșit toate maţele, a rămas din el doar o carapace 
goală pe capitonajul din piele de girafă... Pînă şi ochii și creierul i-au 
ieșit afară cu plescăitul ăla înfiorător. Ducele de Ventre spune amintirea 
acelui plescăit de groază îl va următi în mausoleu. 

Întrucât nu există nici o cale sigură de a detecta o replică deghizată 
(cu toate că fiecare Divizionist are o metodă pe care o consideră infaili- 
bilă), Divizioniştii suferă de o paranoie cu accente isterice. Dacă vreun 
cetăţean se-ncumetă să exprime o opinie mai liberală, un altul va mirii 
invariabil: „Da” mata ce eşti? Vreo replică albiră de negrotei împuţit?“ 

Numărul victimelor în urma bătăilor din baruri e ameţitor. Teama de 
replici de negri — care pot fi blonde și cu ochi albaștri — a depopulat 
practic regiuni întregi. Divizioniştii sînt cu toții homosexuali latenţi sau 
declaraţi. Bătrâni poponari malefici le spun băieţilor: „Dacă te duci cu o 
femeie, replicile tale n-or să se dezvolte“. Și cetăţenii fac mereu farmece 
şi-aruncă blesteme asupra culturilor de replici ale celorlalți. Strigăte de 
„Să umbli cu farmece la cultura mea, Blair, hoașcă nenorocită!“ urmate 
de sunete specifice de capete sparte răsună încontinuu prin cartier... 
Divizioniștii se dedau abundent practicilor magiei negre în general, și 
posedă nenumărate formule cu eficacitate variată pentru distrugerea 

Celule: Mamă, cunoscută și sub numele de Tăticul Protoplasmatic, prin 
torturarea sau uciderea unei replici capturate... Autorităţile au renunțat, 
pînă la urmă, la încercările de a stăvili și controla asasinatele, ca şi pro- 
ducerea ilicită de replici printre Divizionişti. Dar lansează raiduri pree- 
lectorale și distrug vaste culturi de replici în regiunile montane ale 
Zonei, în care se află văgăunile producătorilor de replici la negru. 

Sexul cu o replică este interzis cu stricteţe și practicat aproape uni- 
versal. Există baruri de pederaşti în care cetățeni fără rușine se-nsoţesc 
cu replicile lor. Detectivi își bagă capul pe ușă-n camerele de hotel și 
întreabă: „Aveţi vreo replică pe-aici ?“ 

Baruri pasibile de a fi invadate de iubitori de replici din clasele de jos 
afișează inscripții încheiate cu ditto: Nu Servim """le... Se poate spune 
că Divizionistul mediu trăieşte-ntr-un continuu acces de teamă și furie, 
incapabil să parvină la vanitatea înfumurată a Emiţătorilor sau la depra- 
varea degajată a Lichefianţilor... Cu toate acestea, partidele nu sînt, în 
practică, separate, ci se amestecă în felurite combinaţii. 


Factualiștii sînt Anti-Lichefianţi, Anti-Divizioniști și, mai presus de 
toate, Anti-Emiţător. 

Din Buletinul Factualistului Militant, pe tema replicilor: „Trebuie să 
respingem soluţia facilă a inundării planetei cu « replici dezirabile ». Este 
cît se poate de îndoielnic că există ceva care să corespundă termenului de 
replică dezirabilă, asemenea creaturi reprezentînd o tentativă de a 
deturna și de a zădărnici dezvoltarea și schimbarea. Chiar și replicile cele 
mai inteligente și perfecte din punct de vedere genetic ar reprezenta, cu 
cea mai mare probabilitate, o ameninţare teribilă la adresa vieţii pe această 
planetă...“ 

B.P. — Buletin de Probă — Lichefierea: „Nu trebuie să respingem sau 
să negăm nucleul nostru protoplasmatic, dîndu-ne în același timp silința 
să menţinem, mereu, un maximum de flexibilitate fără a cădea în mocirla 
lichefierii...“ Buletin de Probă Incomplet: „Subliniem apăsat că nu ne 
opunem cercetării telepatice. De fapt, telepatia utilizată și înţeleasă în 
mod adecvat ar putea să constituie protecţia supremă împotriva oricărei 
forme de opresiune sau tiranie organizată din partea grupurilor de presi- 
une sau a dependenţilor de control individuali. Ne opunem, așa cum ne 
opunem războiului atomic, folosirii unei atare cunoașteri în scopuri de 
control, opresiune, înjosire, exploatare sau anihilare a individualității 

unei alte fiinţe vii. Telepatia nu este, prin natura ei, un proces în sens 
unic. Tentativa de a iniţia o emisie telepatică într-un singur sens trebuie 
privită ca o nemernicie incalificabilă... „ 

B.D. - Buletin Definitiv: „Un Emiţător se definește pe cale negativă. 
O zonă de presiune scăzută, un vid care suge. Va fi cu deosebire și în 
mod funest anonim, incolor, fără chip. Se va naște — probabil — cu dis- 
curi netede de piele în loc de ochi. Ştie întotdeauna încotro se îndreaptă, 
asemenea unui virus. Nu are nevoie de ochi. 

— Nu poate exista mai mult de un singur Emiţător? 

— Ba da, mulți, la început. Dar nu pentru multă vreme. Unii cetăţeni 
simţitori vor crede că pot emite ceva interesant și pilduitor, nedîndu-și 
seama că emiterea este un rău în sine. Savanţii vor zice: „Emiterea este ase- 
menea energiei atomice... Strunită-n mod adecvat.“ În acest moment, 
un tehnician anal își prepară un bicarbonat de sodiu și trage maneta care 
transformă Pămîntul în praf cosmic. (Rîgiit... „O să se-audă bășina asta 
pînă pe Jupiter.“)... Artiştii vor confunda emiterea cu creaţia. O să 
se-adune strigînd pe toate drumurile „Un nou mediu“ pînă o să le scadă 
cota. Filozofii or să se ciorovăiască și-or s-o frece cu gilceava scopurilor 
şi mijloacelor, neștiind că emiterea nu poate fi niciodată un mijloc în 
vederea a altceva decât și mai multă emitere — ca și marfa. Încearcă să 
foloseşti marfa ca un mijloc în vederea a altceva... Nişte cetățeni depen- 
denți de „Coca Cola și aspirină“ vor vorbi despre farmecul malefic al 
emiterii. Dar nimeni nu va vorbi despre nimic pentru multă vreme. Lui, 
Emiţătorului, nu-i plac discuţiile. 

Emiţătorul nu e un individ uman... Este Virusul Uman. (Toti virușii 
sînt celule degradate, ducînd o existenţă parazitară... Au o afinitate spe- 
cială pentru Celula Mamă; astfel, celulele degradate ale ficatului caută 
adresa hepatitei etc. Așadar, fiecare specie are un Virus-Patron: Imaginea 
Degradată a speciei.) 

Imaginea stricată a Omului înaintează minut cu minut și celulă cu 
celulă... Sărăcie, ură, război, poliţiști-infractori, birocraţie, nebunie — 
toate, simptome ale Virusului Uman. 

Virusul Uman poate fi acum izolat și tratat. 


176 


Grefierul districtual 


GREFIERUL DISTRICTUAL îşi are biroul într-o clădire imensă de cărămidă 
roşie, cunoscută sub denumirea de Vechiul Tribunal. Cazurile civile se 
judecă acolo, procedurile trenînd inexorabil pînă cînd părțile mor sau 
renunță ła litigiu. Acest fapt e datorat numărului imens de dosare, pri- 
vitoare la absolut orice se poate imagina, toate înregistrate greşit, astfel 
încît nimeni nu le poate găsi — în afară de Grefierul Districtual și de 
echipa sa de asistenţi, care petrec adesea ani la rînd căurîndu-le. Chiar 
acum, el caută încă materialul referitor la un proces de prejudiciu care s-a 
încheiat printr-o înțelegere amiabilă în 1910. Părţi masive din clădirea 
Vechiului Tribunal au căzut în ruină, iar altele sînt extrem de periculoase 
din cauza surpărilor frecvente. Grefierul Districtual îi însărcinează cu 
misiunile cele mai periculoase pe asistenţi, mulți dintre ei pierzîndu-și 
viața în timpul serviciului. În 1912, două sute șapte asistenți au fost 
surprinși de prăbușirea aripii din Nord-Nord-Est. 

Cînd o acţiune este deschisă împotriva oricărui locuitor al Zonei, 
avocaţii se zbat să obțină transferul dosarului la Vechiul Tribunal. Odată 
obținut transferul, reclamantul a pierdut, astfel că singurele cazuri în 
care se ajunge realmente la proces sînt cele iniţiate de excentrici și para- 
noici care vor o „audiere publică“, pe care o obțin rareori, întrucît doar 
cea mai disperată foame de știri îl poate face pe un reporter să vină la 
Vechiul Tribunal. 

Vechiul Tribunal e situat în comuna Căprăria, în afara zonei urbane. 
Locuitorii acestei comune și ai zonelor mlăștinoase și împădurite adia- 
cente sînt oameni de o stupiditate atît de mare și cu obiceiuri atât de bar- 
bare, încît Administraţia a considerat potrivit să-i menţină în carantină 
într-o rezervaţie înconjurată de ziduri din cărămizi de oțel radioactive. 
Ca represalii, cetăţenii Căprăriei și-au pavoazat comuna cu inscripţii: 
„Orășanule, nu lăsa apusul să te prindă pe-aici“, un avertisment inutil, 
întrucît numai treburi urgente, de importanţă vitală, pot să-l facă pe un 
orășean să calce prin Căprărie. 

Cazul lui Lee e urgent și de importanţă vitală. Trebuie să prezinte de 
îndată un atestat sub prestare de jurămînt cum că suferă de ciumă bu- 
bonică, pentru a evita evacuarea din casa pe care a ocupat-o zece ani fără 
să achite chiria. Vieţuiește într-o stare de carantină perpetuă. Așa că își 

face valiza cu atestate, petiţii, păsuiri și certificate și ia autobuzul pînă la 
Graniţă. Inspectorul vamal orășenesc îi face semn să treacă: „Sper că ai o 
bombă atomică în valiza aia.“ 


Lee înghite un pumn de tranchilizante și pășește în șopronul vămii 
din Căprărie. Inspectorii îi purică hîrtiile trei ore-n șir, consultând re- 
gistre prăfuite cu taxe și reglementări, din care citesc extrase incompre- 
hensibile și de rău augur, toate încheiate cu: „Și ca atare, este pasibil de 
amendă şi penalizare în conformitate cu decizia 666“. ÎL privesc cu 
înțeles. 

Studiază hiîrtiile cu o lupă. 

— Citeodată unii strecoară catrene porcoase printre rînduri. 

— Poate-și face planuri să le vîndă ca hîrtie igienică. Tot gunoiu” ăsta 
e pentru uz personal? 

— Da. 

— Zice că da. 

— Și noi de unde știm treaba asta? 

— Am un atestat. 

— E șmecher. Scoate-ţi hainele. 

— Îhî. Poate că are tatuaje porcoase. 

ÎI palpează pe tot corpul, sondîndu-l cu degetul în cur după produse 
de contrabandă și examinîndu-l în căutarea unor urme de sodomie. Îi 
bagă părul în apă şi trimit apa la analize. „Poate că are droguri în păr“. 

În final, îi confiscă valiza; Lee iese clătinîndu-se din șopron, cu un 
balot de douăzeci de kile de documente în braţe. 

Cam o duzină de asesori stau pe treptele de lemn putred ale Ve- 
chiului Tribunal. Îl privesc cum se apropie, cu ochi albaștri spălăciţi, în- 
torcînd încet capul din gâtlejurile cu pielea-ncreţită (încreţiturile pline de 
praf), urmărindu-i trupul pe scări în sus și pe poarta clădirii. Înăuntru, 
praful plutește în aer precum ceața, cernut din tavan, nori ridicaţi din 
podea în urma pașilor lui. Escaladează o scară periculoasă — casată în 
1929. La un moment dat, o treaptă-i cedează sub picior și așchiile uscate 
îi zdrelesc carnea. Scara se sfârșește pe o schelă de zugrav, legată cu funie 
și scripeţi deșiraţi de o grindă aproape invizibilă în praful din depărtare. 
Se urcă atent într-o cabină ca de carusel. Greutatea lui declanşează o 
mașină hidraulică (zgomot de apă curgătoare). Roata se mișcă silențios 
şi uniform, oprindu-se-n dreptul unui balcon de fier ruginit, găurit ici și 


178 


colo ca o talpă de pantof vechi. Coboară pe un coridor prelung, cu uși 
de ambele părți, cele mai multe bătute-n cuie sau acoperite cu scînduri. 
Într-un birou — Specialităţi Levantine pe o placă verzuie de aramă — 
Mugwumpul prinde termite cu limba sa lungă și neagră. Ușa Grefierului 
Districtual e deschisă. Grefierul Districtual șade înăuntru, mestecînd 
tutun, înconjurat de șase asistenți. Lee rămîne în prag. Grefierul 
Districtual continuă să vorbească fără să-și ridice privirea. 

- — M-am întâlnit zilele trecute cu Ted Robinet... un vechi tovarăș... 
Nu există-n Zonă om mai ca lumea decît Ted Robinet... Era-ntr-o 
vineri, mi-amintesc fincă bătrîna mea doamnă era la pat de la crampele 
menstruale și m-am dus la farmacia lu’ doctoru' Parker pe Strada 
Dalton, chiar în faţă la Salonul de Masaj Etic a lu’ Mama Green, pe unde 
era pe vremuri herghelia lui Jed... Lui Jed ăsta, o să-mi amintesc imediat 
cum îl mai chema, îi fugea ochiu” stîng și nevastă-sa era de undeva de 
prin Est, cred că din Alger, și după ce Jed a murit s-a căsătorit din nou, 
l-a luat pe unul dintre băieţii lui Hoot, Clem Hoot dacă-mi aduc bine 
aminte, băiat valabil și-ăsta, avea la cinzeșcinci cinzeșase de ani în 
vremea aia... Îi zic deci lu’ doctoru' Parker: „Bătrîna mea e rău la pat, 
dureri menstruale. Dă-mi două uncii de paregoric“. La care doctoru' 
zice, „Bine, Arch, tre” să te semnezi în registru. Nume, adresă și data 
cumpărării. Asta-i legea.“ Așa că-l întreb în ce zi sîntem, și el zice 
„Vineri, 12“. La care-i zic, „Cre” că nu mai am ce să păţesc azi“. „Mda“ — 
zice doctoru”, „a venit un gagiu dimineaţă. Un gagiu din oraș. Îmbrăcat 
cam bălțat. Scoate o rețetă pentru o ulcea de morfină... Prescripția arăta 
cam ciudat, scrisă pe hîrtie igienică... Și i-am zis în faţă: Domnule, vă 
bănuiesc că sînteţi consumator de droguri. 

Am unghii crescute-n carne la degetele de la picioare, Șefu'. Nu mai 
pot, zice el. 

Bine, i-am zis, tre” să am grijă. Dar câtă vreme aveţi o suferință în 
regulă și o rețetă de la un medic atestat, cu arte-n regulă, sînt onorat să 
vă servesc. 

Meșteru” avea atestat pe bune. zice... Mă rog, mi-nchipui că nu știa 
stînga ce face dreapta după ce i-am dat din greșală Tix... Bag seamă că 
şi-a luat-o și el. 

Fix ce trebe ca să-ţi curețe sîngele. 

Ştii, exact la fel mi s-a-ntîmplat și mie. E de-o mie de ori mai bun ca 
sulful și melasa... Arch, acuma, să nu crezi că-mi bag nasul; dar am spus 

mereu că nu se face un bărbat să aibă secrete-n faţa lui Dumnezeu și-a 
farmacistului său ... I-o mai tragi bătrânei iepe sure? 

Cum, dom’ doctor Parker...Vă aduc la cunoștință că sunt familist și 
vechi enoriaș al Bisericii nesextare a Primei Denominaţiuni, și n-am mai 
ars-o cu o mîrțoagă de cînd eram amîndoi copii. 

« Alea vremuri, Arch. 'Ți-amintești cînd am încurcat untura de gâscă 
cu muștarul? Mereu am fost de-ăla care-ncurcă borcanele, zic unii. Te-au 
auzit urlînd pînă-n Țara Pizdei Linse, urlet de vier la care i-a tăiat coaiele. 

Le-ai încurcat, dom’ doctor. Tu ai luat-o cu muștar și eu a trebuit 
s-aştept să te răcorești. 

Vise frumoase, Arch. Am citit despre asta-ntr-o revist-odată cînd 
şedeam în cabinetele-alea verzi din spate la gară... Deci, ce vroiam să zic 
adineauri, Arch, nu m-ai înțeles cum trebe... Cînd am zis bătrîna iapă 
sură, mă refeream la nevastă-ta... Vreau să zic, nu mai e ce-a fost odată, 
ce vrei, cu toate buboaiele, cataractele, degerăturile, hemoroizii şi aftele. 

Da, dom” doctor, Liz e-ntr-adevăr bolnavă. N-a mai fost niciodată 
aceeași dup-a unșpea sarcină falsă... A fost ceva chiar ciudat cu treaba 
aia. Doctor’ Ferris mi-a spus pe față, a zis: Arch, nu-i indicat să vezi 
creatura aia. Și s-a uitat la mine lung de mi-a furnicat carnea pe mine... 
Mda, dom’ doctor, ai nimerit-o cu vorba asta. Nu mai e ce-a fost odată. 
Şi medicamentele matale nu s-ar zice c-o ușurează deloc. De fapt, n-a 
mai deosebit ziua de noapte de cînd folosește picăturile-alea de ochi pe 
care i le-ai vîndut luna trecută... Da’, dom” doctor, ar trebui să știi că nu 
i-o trag lui Liz, vaca bătrînă, fără vreo lipsă de respect acuma față de 
mama monștrilor mei morţi din naștere. Nu de cînd o am pe puștioaica 
aia micuță și dulce de cinșpe ani... O știi pe colorata care lucra-n 
Salonul de-ndreptare-a părului și albirea pielii din orașul negroteilor.“ 

Ai dat-o pe carne de cioară, Arch? Ai dat-o pe fudincă de ciocolatră? 

Am dat-o pe bune, dom’ doctor. Pe bune. Mă rog, toa’rșii zic că dato- 
ria-mi face semn cu deștu-napoi. Tre’ să mă-ntorc la bătrîna mea bujie. 

Pe pariu că are mare nevoie de niște unsoare. » 

« Dom” doctor, zău că-i uscată ca un puț secat... Mda, mulțam de 
paregoric. » 

« Mulțam de vânzare, Arch... He he he... Ia zi, Archy băiete, cînd îţi 
vine chefu’, dă un tur pe-aici să bem împreună un rînd de Yohimbine. » 

« O să vin, dom’ doctor, să știi.O să fie ca pe timpuri. » 

Așa că m-am întors la mine, am încălzit nişte apă și-am amestecat 
niște paregoric, cuişoare, scorţişoară și dafin și i-am dat-o lui Liz, și cre 
că i-a făcut bine, în tot cazu’, nu mi-a mai frecat ridichea... În fine, mai 
tîrziu m-am dus la doctoru” Parker să-mi iau un cauciuc... și tocmai cînd 
să ies dau peste Roy Ban, și el tovarăș vechi... Nu găsești un om mai ca 
lumea-n Zonă ca Roy Ban... Şi-mi zice Roy, așa-mi zice: « Arch, îl vezi 
pe negroteiu' ăla bătrîn, acolo, pe locu-ăla viran? ÎI vezi? Ei, să n-am 
parte, regulat ca impozitele și căcarea, vine-acolo seară de seară, la fix că 
po’ să-ţi potriveşti ceasu” după el. Îl vezi în spate la boscheţii ăia de ur- 
zici? În fiecare noapte la opt jumate se duce pe locul ăla și se freacă c-o 
perie de sîrmă... Negrotei predicator, zice lumea. 

Deci așa am aflat cam cît era ceasu' -n Vineri 13, și n-avea cum să fie 
mai mult de douăj'de minute — juma’ de oră dup-aia, cînd luasem nişte 
cantaridă de la prăvălia lui Parker și tocma” ce-ncepea să lucreze cînd 
treceam pe lîngă mlaștina lu’ Grennel spre cartieru” negroteilor... Știţi 
că mlaștina face un cot, era odată coliba unui negrotei acolo... L-au ars 
pe negroteiu ăla bătrân în Pizdă Linsă. Negroteiu” ăsta avusese aftoză și 
rămăsese orb ca noaptea... i-o fată albă venind dinspre Texarkana ţipă: 

Roy, negroteiu' ăla bâtrîn se uită la mine naşpa rău. Doamne, mă 
simt murdară toată. 

Dulceaţă, nu fi supărată, eu și cu băeții o să-l frigem. 

Fă-o-ncet, iubiţelule. Fă-o-ncet. Mi-a dat o durere de cap groaznică. 

Aşa că l-au ars pe negrotei și băiatu” și-a luat nevasta și s-a-ntors în 
Texarkana făr' să plătească benzina și bătrînu' Lu Șopteală n-a mai 
vorbit de nimic altceva toată toamna: Gagiii ăștia de la oraș vin-aicea și 
ard un negrotei și nici măcar nu se achită pentru benzină. 

Şi-așa, Chester Hoot a dat jos coliba negroteiului și-a ridicat-o la loc 
chiar în spate la casa lui în Bled Valley. A acoperit toate ferestrele cu 
stofă neagră, și despre ce se-ntîmplă-n locu” ăla nu se cuvine să facem 
vorbire... Mă rog, care va să zică eram exact p-acolo pe un’ se găsea 
coliba lu” negru ăla, chiar vizavi de Bătrînii Brooks unde se inundă-n 
fiecare primăvară, decît că la vremea aia nu era a lor... era a unui tip, 
Scranton îl chema. Bucata aia de pămînt a fost trecută-n cadastru-n 
1919... Cre’ că-l ştiţi şi p-ăla de-a făcut-o... Gagiu pe nume Clarence 
Cocoșaru', nu găseşti un om mai ca lumea decît Clarence Cocoșatu-n 
toată Zona... Va să zică, cam p-acolo am dat peste Tedy Robinet tră- 
gîndu-și-o c-o salamandră. 

Lee își drese glasul. Grefierul privi peste ochelari. 

— Dac-o să fii așa drăguţ, tinere, s-aștepţi să termin ce-ncepusem să 
spun, mă ocup îndată de dumneata. 

Și se lansă-ntr-o anecdotă despre cum a luat un negrotei hidrofobie 
de la o vacă. 

— Deci, tăticu' meu îmi zice: 'Termină-ţi treaba, fiule, și să mergem 
să-l vedem pe negroteiul turbat... ÎI ţineau pe negroteiu” ăsta legat cu 
lanţuri de pat, și el mugea ca o vacă... Curînd m-am săturat de negru’ 
ăsta bătrîn. Daa... dacă vreţi să mă scuzaţi, am o treabă acuma la 
Comisia Privată a Curţii, mă-nţelegeţi... Hă hă hă! 

Lee îl ascultă îngrozit. Grefierul Districtual petrecea adesea luni la 
rînd în privată, trăind cu scorpioni și cataloage comerciale. În mai multe 
ocazii, asistenții lui au forțat ușa și l-au scos afară într-o stare avansată de 
malnutriție. Lee decise să-și joace ultima carte. 

— Domnw Anker, spuse, mă adresez dumneavoastră ca de la un 
membru al frăţiei „Porcilor Spinoși“! la altul. 

Și scoase legitimatia de „Porc Spinos“, o amintire din tinereţea lui de 
prăduitor de drojdieri. 

Grefierul se uită la legitimaţie cu suspiciune: 

— N-arăţi ca un „Porc Spinos“ de-adevăratelea şi pe bune... Ce crezi 
despre evrreeei...? 

— Păi, domnu” Anker, ştiţi și dumneavoastră că tot ce-și dorește un 
evreu e să i-o tragă la o fată creștină... Într-o zi, o să radem ce-a mai 
rămas din ei. 

— Daa, vorbeşti cu judecată pentru un gagiu de la oraș... Vedeţi ce 
vrea şi ocupaţi-vă de el... E-un tip de treabă. 


Interzone 


SINGURUL BĂȘTINAȘ DIN INTERZONE care nu e nici poponar și nici 
disponibil e șoferul lui Andrew Keif. Nu e vorba de figuri sau de un 
semn de perversiune din partea lui Kcif, ci de un pretext util ca să rupă 


1. În original „Razor Back“, denumirea echipelor sportive ale Universităţii din 
Arkansas (n. tr.). 

relațiile cu cei pe care nu vrea să-i vadă: „Te-am văzut aseară. cum te 
dădeai la Aracknid. Nu po” să te mai primesc pe la mine“. Oamenii din 
Zonă sînt tot timpul ameţiţi, fie că beau sau nu, și nimeni nu poate să 
afirme cu certitudine că nu s-a dat la persoana deloc îmbietoare ai 
Aracknid. l Sih 

Aracknid e un șofer catastrofal, de-abia e-n stare să ţină volanul, 
Odată a dar peste o femeie gravidă venită din munţi cu un sac de cărbuni 
în spate, femeia a lepădat pe stradă un bebeluș mort, însîngerat, și Keif a 
coborit și a așteptat pe bordură, desenînd cu bastonul în sîngele prelins 
pe asfalt, în timp ce poliţia-i punea întrebări lui Aracknid, arestînd-o-n 
cele din urmă pe femeie pentru o violare a Codului Sanitar. 

Aracknid e un tînăr absolut respingător, cu o față prelungă, de un 
albastru-cenușiu bizar. Are un nas voluminos și dinți mari, galbeni ca de 
cal. Oricine poate găsi.un șofer care s-arate bine, dar numai Andrew 
Keif îl putea găsi pe Aracknid; Keif, tînărul romancier strălucitor, de- 
cadent, care locuiește într-un pisoar reamenajat de pe strada bordelurilor 
din Cartierul Băștinașilor. 

Zona formează un singur, vast edificiu. Încăperile sînt din ciment 
plastic, care se întinde pentru a face loc locatarilor, dar, cînd se adună 
prea mulți într-o cameră se aude un pocnet ușor şi cîte unul e împroşcat 
prin perete în încăperea de alături, mai precis în patul de-alături, întrucît 
camerele sînt în cea mai mare parte paturi în care se desfășoară comerțul 
din Zonă. Un zumzet de sex și afaceri face să vibreze Zona asemenea 
unui stup imens: 

— Două treimi din unu la sută. Mai jos de-atît nu las nici pentru 
mama. 

— Dar unde-s avizele de-nsoţire, dragule ? 

— Nu unde cauţi tu, păpușă. Ar fi prea simplu. 

— Un balot de blugi cu apărătoare falsă încorporată. Made in Hol 
Iywood. 

— Hollywod, Siam. 

— Mă rog acuma, American style. 

— Cît e comisionul ?... Comisionul... Comis... 

— Da, dulceaţă, o-ncărcătură de alifie din sloboz pur de balenă din 
Atlanticul de Sud, în prezent în carantină la Comisia pentru Sănătate 
Publică-n Țara de Foc. Comisionul, draga mea! Dacă ne iese, ne-am 
scos. („Slobozul de balenă“ e un reziduu adunat în cursul tranșării şi 

preparării unei balene. O porcărie groaznică, care pute a peşte de la o 
poștă. Nimeni nu i-a găsit vreodată vreo utilizare.) 

Interzone Imports Unlimited, care constă în Marvie şi Leif Ghinio- 
nistul, era băgată în afacerea cu alifie. De fapt, s-au specializat în produse 
farmaceutice şi ţin un dispensar profilactic deschis 24 din 24, cu șase 
metode de abordare dinainte și dinapoi, pe lîngă, bonus. (Șase boli vene- 
rice diferite au fost identificate pînă-n clipa de față). 

Se-aruncă-n afacere. Prestează servicii imposibil de pomenit pentru 
un agent naval paraplegic grec și pentru o-ntreagă brigadă de inspectori 
vamali. Dihonia nu întârzie să apară între cei doi parteneri și în cele din 
urmă se denunţă unul pe altul la Ambasadă, unde sînt îndrumați către 
Direcţia Nu Vrem Să Știm Nimic și ușuiţi prin dos înspre un teren viran 
presărat cu rahaţi, unde vulturi se luptă pe capetele de peşte. Se cion- 
dănesc isteric. 

— Ai încercat să mă faci, să-ți tragi din comisionul meu! 

— Comisionul täu! Cine-a mirosit ocazia asta mai întîi ? 

— Da” avizele de-nsoţire sînt la mine. 

— Monstru ce ești! Da’ cecu’ să fie emis pe numele meu. 

— Nemernicule! N-o să vezi avizu' de-nsoţire pînă cînd n-o să am o 
scrisoare de garanţie pentru partea mea. 

— Bine, putem să ne-mpăcăm și să batem palma. Ştii că n-am mes- 
chinării sau gînduri ticăloase. 

Îşi dau mîna fără entuziasm și se țocăie pe obraz. Afacerea trenează 
luni în șir. Recurg la serviciile unui Accelerator. În cele din urmă Marvie 
își face apariţia cu un cec pentru 42 de kurzi din Turkestan, extras de la 
o bancă anonimă din America de Sud, după un clearing la Amsterdam, 
procedură care va dura cam unșpe luni. 

Acum se poate destinde în cafenelele din Plaza. Marvie prezintă o 
fotocopie a cecului. Nu scoate niciodată originalul, firește, nu cumva 
vreun cetățean invidios să-mproaște cu alb corector pe semnătură sau să-l 
distrugă în orice alt mod. 

Toţi îi cer să dea de băut şi să marcheze evenimentul, dar el râde și 
răspunde jovial: „Treaba e că nu-mi pot permite să-mi iau de băut nici 
pentru mine. Am cheltuit deja pînă la ultimul kurd pe streptomicină 
pentru sculamentul lui Ali. Iar a luat-o, pe toate părțile. Era să-l zbor pe 
micu’ nemernic prin perete în patul de-alături. Da’ știți cu toții că sînt 
un bătrîn nenorocit şi sentimental. 

Marvie își ia totuși un pahar de bere, storcîndu-și din șliţ: pe masă o 
monedă înnegrită. „Păstrează restul“. Chelnerul mătură moneda pe un 
făraș, scuipă pe masă și pleacă. 

— Şucăr pe nașparliu! E invidios pe cecul meu. 

Marvie e în Zonă „dinainte de anul unu“, cum zice el. A fost scos la 
pensie dintr-un post nedefinit la Departamentul de Stat, „în interesul 
serviciului“. Se vede clar că a fost cîndva foarte arătos, în stilul studen- 
tesc, tuns periuţă, dar fața i-a căzut și i s-a lăsat, în pliuri, sub bărbie, 
precum parafina topită. S-a-ngrășat la șolduri. 

Leif Ghinionistul era un norvegian înalt, subțire, cu o bandă neagră 
pe un ochi și fața înțepenită-ntr-un rînjet slugarnic. În spatele lui se-ntinde 
o epopee de iniţiative nereușite. A-ncercat să crească broaște, cincila, pești 
de luptă siamezi, ramia și perle de cultură, eșuînd de fiecare dată. S-a 
străduit, în diverse rînduri și fără succes, să pună pe picioare un cimitir 
pentru porumbei Doi-într-un-Coșciug, să controleze piaţa prezerva- 
tivelor în timpul crizei cauciucului, să deschidă un bordel cu livrare prin 
corespondență, să obțină patentul pentru penicilină. A pus în practică 
sisteme de pariat catastrofale în cazinourile din Europa şi la cursele din 
State. Neîmplinirilor din afaceri le-au corespuns păţanii de necrezut în 
viața personală. Dinţii din faţă i-au fost sparţi de niște marinari ame- 
ricani bestiali în Brooklyn. Vulturii i-au mîncat un ochi cînd a băut o 
halbă de paregoric și și-a pierdut cunoștința într-un parc din Panama City. 
A rămas cu liftul între etaje timp de cinci zile, pe cînd ajunsese-ntr-o 
stare de dependenţă industrială, și a trecut printr-o criză de delirium 
tremens în timp ce o ștergea clandestin pitit într-un cufăr. A mai fost 
o-mprejurare în care a intrat în colaps, cu ocluzie intestinală, ulcer per- 
forat și peritonită la Cairo, și spitalul era atît de aglomerat că l-au 
instalat în latrină, iar chirurgul grec a dat greș şi i-a cusut înăuntru o 
maimuţă vie, și a fost violat în grup de asistenții arabi, și una dintre 
îngrijitoare a furat penicilina și-a pus în loc Tix; și-atunci cînd a făcut 
sculament la cur și un doctor englez atotștiutor l-a tratat cu o clismă cu 
acid sulfuric încins, și practicantul german de medicină tehnologică, care 
i-a scos apendicele cu un desfăcător de conseve ruginit și un foarfece de 
tablă (după părerea sa teoria microbilor era „o absurditate“). Îmbătat de 
reușită, a-nceput apoi să decupeze și să taie tot ce-i ieșea-n cale: „Corpul 
uman este umplut de parți neșustificate. Se poate trai cu-n sincur rinichi. 
De ţe doi? Da iata un rinichi... Partile dinauntru nu trebe așa aproape 
una-n alta bagate. Ele au nevoie de Lebensraum precum Vaterland.“ 

Acceleratorul n-a fost încă plătit, și Marvie s-a confruntat cu per- 
spectiva de a-l duce cu vorba unșpe luni pînă la achitarea cecului. Despre 
Acelerator se spunea că s-ar fi născut pe feribotul dintre Zonă și Insulă. 
Ocupaţia lui era să accelereze livrarea mărfurilor. Nimeni nu știa cu 
certitudine dacă serviciile prestate de el sînt sau nu de vreun folos, și 
menţionarea numelui său declanșa întotdeauna o ceartă. Se citau deopo- 
trivă situaţii în care și-ar fi dovedit eficacitatea miraculoasă și inutilitatea 
patentată, 

Insula era o bază militară și navală de partea exact opusă Zonei. 
Anglia deţine Insula pe baza unei act de concesiune anuală gratuită, și în 
fiecare an actul și permisul de rezidență sînt reînnoite oficial. Întreaga 
populaţie iese — participarea e obligatorie — și se adună la groapa de 
gunoi municipală. Președintele Insulei trebuie, conform obiceiului, să se 
tîrască pe burtă prin gunoi și să înmîneze Permisul de Rezidenţă și 
Înnoirea Contractului, semnate de fiecare cetățean al Insulei, Guverna- 
torului Rezident, falnic în uniforma sa de paradă. Guvernatorul ia 
permisul și și-l îndeasă-n buzunarul sacoului. 

— Bine, spune el cu un rictus, deci aţi hotărît să ne lăsaţi să mai stăm 
un an, înțeleg? Foarte bine, foarte frumos din partea voastră. Și toţi se 
bucură? ... E cineva care nu se bucură de treaba asta? 

Soldaţi în jeepuri plimbă mitraliere înainte și înapoi pe deasupra mul- 
ţimii, cu o mișcare înceată, cercetătoare. 

— Toți bucuroși. Da, asta e bine. 

Se întoarce, jovial, către președintele prostrat. 

— O să păstrez documentele, în caz că am probleme. Ho ho. 

Rîsul său puternic, metalic răsună peste groapa de gunoi, și mulțimea 
rîde alături de el, în bătaia mitralierelor. 

Procedurile democratice sînt urmărite cu strictere pe Insulă. Există 
un Senat și o Adunare care ţin sesiuni interminabile, discutînd despre 
debarasarea gunoiului și inspectarea latrinelor, singurele două probleme 
care cad în jurisdictia lor. Pentru o perioadă scurtă la jumătatea secolului 
al XIX-lea, li s-a acordat controlul Departamentului de Întreţinere a 
Babuinilor, dar acest privilegiu le-a fost retras din cauza absenteismului 
din Senat. 

Babuinii cu curul roșu de Tripoli au fost aduși pe Insulă de pirați în 
secolul al XV-lea. Exista o legendă potrivit căreia, cînd babuinii vor 
părăsi Insula, aceasta va cădea. Cum sau în miinile cui nu se specifică, și 

e o crimă capitală să omori un babuin, deși comportamentul mizerabil al 
acestor animale îi agasează pe cetățeni la limita suporabilului. Din cînd 
în cînd, cîte unul îşi iese din minţi, omoară cîţiva babuini și se sinucide. 

Funcţia de președinte este atribuită cu forța unui cetățean mizerabil 
și antipatizat în ultimul grad. A fi ales președinte e cea mai mare neno- 
rocire și rușine care i se poate întîmpla unui locuitor al Insulei. Umilirea 
şi infamia sînt de așa natură încît puţini președinți își duc mandatul la 
capăt, murind de obicei de inimă rea după un an sau doi. Acceleratorul a 
fost odată președinte și și-a îndeplinit mandatul integral, cinci ani. Apoi 
și-a schimbat numele și a suportat o intervenţie de chirurgie plastică, 
pentru a șterge, pe cît posibil, amintirea dizgraţiei. 

— Da, sigur... o să te plătim, îi spunea Marvie Acceleratorului. Dar 
nu te ambala. Se poate să mai dureze puţin... 

— Să nu mă ambalez! Încă puţin!... Ascult-aici. 

— Ştiu, ştiu. Societatea creditoare vrea să ridice rinichiul artificial al 
nevestei dumitale... O evacuează pe bunica lu’ matale din plămînul 
mecanic. 

— Asta e cam de prost gust, bătrîne... Sincer, îmi doresc să nu mă fi 
băgat niciodată-n, hm, treaba asta. E prea mult fenol în nenorocita aia de 
grăsime. Am trecut pe la vamă-ntr-o zi, săptămîna trecută. Am înfipt o 
coadă de mătură-ntr-un butoi și grăsimea i-a topit capătul instantaneu. 
Plus de-asta, candeala te pune-n cap din prima. Ar trebui să daţi o tură 
p-acolo. 

— În nici un caz! ţipă Marvie. 

E o chestiune de demnitate, face parte din tradiţia branșei, în Zonă, 
să nu atingi și nici măcar să nu te-apropii de ceea ce vinzi. A proceda 
altminteri provoacă suspiciunea că ai desface la bucată, că ești adicătelea 
un bișniţar oarecare. O bună parte a produselor din Zonă sînt vîndute 
prin intermediul bișniţarilor mărunți, pe stradă. l 

— Ce-mi spui mie toate astea? E de-a dreptul sordid! Lasă-i pe 
detailişti să-și facă probleme. 

— O, n-aveţi treabă voi, flăcăi, vă scoateţi dacă e să fie ceva. Da’ eu 
am o reputaţie de apărat... O să iasă iureș cu treaba asta. 

— Insinuezi că e ceva ilegitim în această operaţie? 

— Nu ilegizim e cuvîntul. D2’ naşpa. Certamente naşpa. 

— Oo, du-te-napoi în Insula ta "nainte să se prăbușească! Te știm 
cînd îţi puneai curul roș la bătaie în pisoarele din Plaza pe cinci pesetas. 

— Și niş nu prea ereau mulți amatori, a scos-o Leif, accentuînd pe niş. 

Această trimitere la originea lui insulară a fost mai mult decît putea 
Acceleratorul să-ndure... Se-ndreptă din șale, recurgînd la cea mai. gla- 
cială întruchipare a unui aristocrat englez, pregătindu-se să dea drumul 
unei replici răspicate și zdrobitoare, dar în loc de asta-i ieși pe gură un 
scheunat ascuţit, plîngăcios, de cîine lovit. Faţa de dinainte de operaţie îi 
ieși la iveală într-o străfulgerare de ură incandescentă... Începu să 
împroaşte cu blesteme sufocate în dialectul hidos, gutural de pe Insulă. 

Locuitorii Insulei pretind, toți, că nu au cunoștință de el sau îi neagă 
pur și simplu existenţa. „Suntem Britaniși“, zic ei. „N-aviem niș-un fiel 
de dealect noi.“ 

Spume se strînseseră-n colțul gurii Acceleratorului. Împroșca stropi 
de scuipat ca niște bucățele de vată. Un iz de abjecție morală ca un nor 
verzui plutea-n aer primprejurul său. Marvie și Leif se dădură-napoi cu 
exclamaţii de neliniște. 

— A luat-o razna, sughiță Marvie. S-o tăiem pronto. 

Miînă-n mînă, se pierdură-n în ceața care acoperă Zona în timpul 
lunilor de iarnă, ca într-o baie turcească. 


Examinarea 


CARL PETERSON A GĂSIT în cutie o carte poştală prin care i se cerea să 
se prezinte la o întâlnire cu doctorul Benway la ora zece, la Ministerul 
Igienei Mentale și Profilaxiei ... 

„Ce naiba vor de la mine?“ își zise el nervos... „o confuzie, cel mai 
probabil“. Dar el știa că ei nu fac confuzii... În orice caz, nu confuzii în 
ce privește identitatea... 

Carl nu-și putea pune problema să nu se prezinte la întâlnire, chiar 
dacă absenţa nu presupunea vreo sancţiune... Libertia era un stat al 
bunăstării. Pentru orice-și putea dori un cetățean — de la un sac cu făină 
de oase la un partener sexual — exista un departament gata să ofere un 
sprijin eficace. Amenințarea implicită dindărătul acestei bunăvoințe 
învăluitoare înăbușea din fașă orice idee de rebeliune... 

Carl păși prin Piaţa Prefecturii... Nuduri de nichel înalte de 20 de 
metri, cu testicule de bronz, se săpuneau sub dușuri scînteietoare, Cu- 
polele Prefecturii, din cupru și sticlă, despicau norii. 

Carl înfruntă privirea unui turist american homosexual care-și plecă 
ochii și își făcu de lucru cu filtrul de lumină de la aparatul său Leica... 

Intră în labirintul de oțel emailat al Ministerului, se apropie de biroul 
pentru informaţii... și îşi prezentă invitaţia. 

— Etajul cinci... camera 26... 

În camera 26 o asistentă îl întîmpină cu o privire rece, submarină. 

— Doctorul Benway vă așteaptă, spuse ea, zîmbind. Poftiţi înăuntru, 

„Ca și cum n-ar fi avut altceva de făcut decît să m-aştepte pe mine“, 
își zise Carl... 

În birou era o linişte deplină şi plutea o lumina lăptoasă. Doctorul îi 
strînse mîna, fixînd cu privirea pieptul tînărului... 

„L-am mai văzut undeva pe tipul ăsta“, își zise Carl... „Dar unde?“ 

Se așeză și-și încrucișă picioarele. Zări pe birou o scrumieră și își 
aprinse o ţigară... Ridică spre doctor o privire calmă, întrebătoare, în 
care se ghicea o adiere de obrăznicie. 

Doctorul părea jenat...făcu o mișcare nervoasă și tuși... se încurcă în 
hârtii... a 

— Hmmm, zise el în cele din urmă... Cred că vă numiţi Carl 
Peterson... 

Ochelarii îi alunecară pe nas, ca-ntr-o parodie de alură academică... 
Carl dădu tăcut din cap... Doctorul nu se uita la el, dar păru, cu toate 
astea, că luase act de încuviinţare... Își împinse ochelarii la loc cu un 
deget și deschise un dosar pe biroul alb smălțuit. 

— Hmmmm.... Carl Peterson, repetă numele cu un ton de alint, apoi 
își rotunji buzele și dădu din cap de cîteva ori. Brusc, continuă: 

— Ştiţi, desigur, că ne dăm silința. Ne dăm cu toții silința. Cîteodată 
desigur nu reușim. 

Vocea îi deveni slabă și subțire. Își duse mîna la frunte. 

— Să adaptăm statul — un simplu instrument - la nevoile fiecărui 
cetățean particular. 

Vocea îi răsuna, pe neașteptate, atît de profund și tare, încît Carl 
tresări. 

— Aceasta este în concepţia noastră singura funcție a statului. Cunoş- 
tinţele noastre... incomplete, desigur — făcu un gest de desconsiderare — 
să luăm, de exemplu... de exemplu... chestiunea, hm, deviaţiei sexuale. 

Doctorul se biții înainte şi înapoi în fotoliu. Ochelarii îi alunecară pe 
nas. Carl se simţi dintr-o dată în disconfort. 

— Privim acest lucru ca pe o neșansă... o boală... în orice caz, nu ceva 
care să trebuiască cenzurat sau sancţionat, altfel decît, să zicem... tu- 
berculoza... Da — repetă el hotărît, ca și cum Carl ar fi avut vreo obiec- 
ţie — ...tuberculoza. Pe de altă parte, se poate vedea cu ușurință că orice 
maladie impune anumite, să zicem obligații, anumite imperative de 
natură profilactică din partea autorităților responsabile de sănătatea 
publică. Astfel de imperative trebuie impuse, de prisos s-o mai spunem, 
reducînd la minimum orice neajuns sau privaţiune abătută asupra nefe- 
ricitului individ care, fără să fie el de vină, s-a, uf, contaminat... Adică, 
minimul de privaţiuni posibil în condiţiile unei protecţii adecvate pentru 
ceilalți indivizi, care nu s-au contaminat... Vaccinarea obligatorie împo- 
triva variolei nu ni se pare o măsură nerezonabilă ... Nici izolarea în 
cazul anumitor afecțiuni contagioase... Sînt sigur că veți fi de acord ca in- 
divizii infectați cu, hm, ceea ce francezii numesc les maladies gallants, 
hehehe, ar trebui constrînși să urmeze un tratament dacă nu o fac de 
bunăvoie. 

Doctorul chicoti și se biții în continuare în fotoliul său ca o jucărie 
mecanică... Carl își dădu seama că aștepta din partea lui o reacție. 

— Pare rezonabil, zise el. 

Doctorul se opri din chicotit. Deveni brusc imobil. 

— Să revenim la această problemă a, hm, deviaţiei sexuale. Sincer, nu 
pretindem să înţelegem — cel puţin, nu pe deplin — de ce anumiţi bărbaţi 
şi femei preferă, hm, tovărășia sexuală a propriului sex. Cunoaștem că, 
hm, fenomenul este destul de răspîndit și, în anumite circumstanțe, 
acesta reprezintă o, hm, preocupare pentru departament. 

Pentru prima oară, ochii doctorului măsurară chipul lui Carl. Ochi 
fără nici o urmă de căldură, ură sau vreo emoție oarecare pe care Carl 
s-o fi trăit el însuși vreodată sau s-o fi văzut la altcineva, o privire rece și în 
același timp intensă, rapace şi indiferentă. Carl se simţi dintr-o dată prins 
în capcană în această încăpere ca o grotă submarină, rupt de orice sursă 
de căldură și siguranță. Propria imagine despre sine în acel moment — de 
bărbat stînd așezat, calm, pe fază, cu o vagă atitudine de dispreţ bine 
crescut — se estompă, ca și cum vitalitatea s-ar fi scurs din el, amestecîn- 
du-se cu mediul cenușiu lăptos din încăpere. 

— Tratamentul acestor tulburări, este, în clipa de fată, hm, simptomatic. 

Doctorul se aruncă deodată înapoi în fotoliu și izbucni în hohote 
metalice de râs. Carl îl privi stupefiat... „Omul e nebun“, își zise el: Faţa 
doctorului deveni impasibilă precum cea a unui jucător. Carl simţi o 
senzaţie ciudată în burtă, asemenea opririi bruște a unui lift. 

Doctorul studie dosarul din faţa sa. Vorbi pe un ton ușor amuzat, 
condescendent: 

— Nu fi așa speriat, tinere. E doar o glumă profesională. Să spui că 
tratamentul e simptomatic înseamnă că nu există nici unul, în afară de a-l 
face pe pacient să se simtă bine, în ordine, atîta cît se poate. Și tocmai 
asta încercăm să facem în aceste cazuri. 

Carl simţi, o dată-n plus, impactul privirii reci, scrutătoare, drept în 
față. 

— ..„Asta-nseamnă-ncurajare, atunci cînd sînt necesare-ncurajări... 
„şi, desigur, debușeuri potrivite prin alăturarea cu alți indivizi cu tendințe 
identice. Nu se recomandă izolarea... această stare nu e mai contagioasă 
prin contact direct decît cancerul. Cancerul, prima mea iubire... 

Vocea doctorului își pierdu din vlagă. S-ar fi zis că plecase pe o ușă 
invizibilă, lăsîndu-și în urmă trupul golit, așezat la birou. 

Brusc, vorbi din nou, pe un ton răspicat. 

— Deci, vă puteţi firește-ntreba de ce ne preocupă această problemă? 

Un zîmbet îi străbătu, într-o străfulgerare, chipul, rece și lucitor 
precum zăpada-n bătaia soarelui. Carl dădu din umeri. 

— Asta nu e treaba mea... mă-ntreb însă de ce mi-aţi cerut să vin aici 
și de ce-mi spuneţi toate-aceste... aceste... 

— Aiureli? 

Cu un sentiment de surpriză neplăcută, Carl se trezi roșind. 

Doctorul se lăsă pe spate și își împreună vârfurile degetelor: 

— Tinereţea, spuse el cu un aer indulgent. Totdeauna grăbiţi. Poate-n- 
tr-o zi veţi învăţa ce-nseamnă răbdarea. Nu, Carl... Pot să-ţi spun Carl? 
Nu mă eschivez de la-ntrebare. În cazurile suspecte de tuberculoză, 
noi — adică departamentul corespunzător — putem cere, putem chiar 
pretinde, cuiva să se prezinte pentru un examen fluoroscopic. E o 
chestiune de rutină, îţi dai seama. Cele mai multe examinări de acest fel 
se vădesc negative. Deci, ţi s-a cerut să te-nfăţișezi aici pentru — cum să 
zic? un examen fluoroscopic psihic??? Aș vrea s-adaug că, după 
discuţia noastră, sînt relativ sigur că rezultatul va fi, practic vorbind, 
negativ... 

— Dar toată povestea e ridicolă. N-am fost niciodată interesat decît 
de fete. Am o relaţie stabilă cu o fată și Plănuim să ne căsătorim. 

— Da, Carl, știu. Și de-asta ești aici. Un test sangvin înainte de căsă- 
torie, e un lucru firesc, nu crezi? 

— Vă rog, domnule doctor, vorbiți direct. 

Doctorul păru să nu fi auzit. Se ridică de pe fotoliu și începu să se 
plimbe în jurul lui Carl, cu o voce domoală și intermitentă ca o muzică 
pe o stradă pe care bate vînvul. 

— Pot să-ţi spun, strict confidențial, că există dovezi certe în privința 
factorului ereditar. Presiunea socială. Din nefericire, mulți homosexuali 
latenți și declaraţi se căsătoresc. Astfel de căsătorii au ca rezultat... 
Factorul de mediu infantil. 

Vocea doctorului îi dădea înainte, fără zăbavă. Vorbea despre 
schizofrenie, cancer, disfuncţii ereditare ale hipotalamusului. 

Carl aţipi. Se văzu deschizînd o ușă verde. Un miros înfiorător îl izbi 
în plămîni şi se trezi brusc, cu un salt. Vocea doctorului suna ciudat, 
plată și fără viață, o voce șoptită de drogat. 

— Testul Kleiberg-Stanislouski de floculaţie a spermei... un instru- 
ment de diagnosticare... revelator cel puţin în sens negativ. Util în anu- 
mite cazuri — luat ca parte a unui tablou de ansamblu... Poate, date 
fiind, hm, împrejurările. 

Vocea doctorului se-nvolbură, urcînd într-un strigăt chinuit. 

— Sora-ţi va preleva specimenul. 

— Pe-aici, te rog... 

Sora deschise o ușă către o încăpere goală, cu pereţi albi. Îi dădu u un 
borcan. 

— Folosește asta, te rog. Strigă cînd eşti gata. 

Pe un raft de sticlă era un borcan de alifie. Carl se simţi stînjenit ca și 
cum propria mamă i-ar fi-ntins o batistă. Cu un mesaj rușinos cusut pe 
ea, de genul: „Dacă eram o pizdă, puteam să deschidem un. magazin de 
textile.“ 

Neluînd în seamă alifia, ejaculă în borcan, o futere seacă, brutală a 
sorei, împinse cu spatele la un perete de sticlă. „Bătrînă pizdă de sticlă“, 
rînji el, și văzu o pizdă plină de cioburi colorate sub Luminile Nordului. 

Se spălă pe penis și se-ncheie la pantaloni. 

Ceva, cineva îi urmărea fiecare gînd și fiece mișcare cu o ură rece, 
batjocoritoare, deplasarea testiculelor, contracțiile rectului. Camera în 

care se afla era inundată de o lumină verde. Mai era acolo un pat dublu 
din lemn pătat, un dulap negru, cu oglindă de sus pînă jos. Carl nu-şi 
vedea faţa. Cineva stătea pe un scaun negru de hotel. Purta o cămașă 
albă cu plastron tare şi o cravată murdară. Faţa umflată, fără craniu, ochi 
asemenea puroiului în fierbere. 

— Ceva-n neregulă ? — spuse sora pe un ton indiferent. 

Îi întinse un pahar cu apă. Îl privi în timp ce bea, cu un dispreţ 
distant. Se întoarse și luă borcanul cu un dezgust vădit. 

Sora se întoarse către el și-i aruncă sec: 

— Aștepţi ceva anume? 

Lui Carl nu i se vorbise niciodată în felul acesta, în toată viața lui de 
adult. 

— Nu, de ce... 

— Poţi pleca, atunci. 

Se-ntoarse la borcan. Cu o ușoară exclamaţie de scîrbă, își șterse un 
strop de spermă de pe mînă. Carl traversă încăperea și se opri în ușă. 

— Mi s-a mai fixat vreo întâlnire? 

Îl privi cu o expresie de surprindere și dezaprobare: 

— Vei fi anunţat, firește. 

Rămase în ușa-ncăperii și îl privi traversînd sala din afară și deschi- 
zînd ușa. El se-ntoarse și făcu o tentativă de semn cu mîna, de la reve- 
dere, dorit dezinvolt. Sora rămase neclintită și impasibilă. Pe cînd 
cobora scările, un rînjet fals îi apăru pe chipul aprins de rușine. Un turist 
homosexual îl privi și ridică insinuant, din sprîncene. 

— Ceva-n neregulă? 

Carl alergă într-un parc și găsi o bancă liberă lîngă un faun de bronz 
cîntînd la cimbale. 

— Destinde-te, dă-ţi drumu-n voie, puiule. O să te simţi mai bine. 

Turistul se apleca deasupra lui, cu aparatul foto bălăngănindu-se prin 
fața lui Carl ca un sfîre mare, legănat. 

— Tai-o-n gîtu’ mă-tii! 

Carl văzu ceva josnic și abject reflectîndu-se în ochii maronii, de 
animal belit ai poponarului. 

— O, în locu: tău, puiule, n-aş vorbi-n felu ăsta. Și tu ești dus, mîncat. 
Te-am văzu ieșind din Institut. 

— Ce vrei să spui cu asta? întrebă Carl. 

— O, nimic. Chiar nimic. 

— Da, Carl, începu doctorul, zimbind și fixîndu-și privirea la nivelul 
buzelor lui Carl. Am vești bune pentru tine. 

Luă o coală de hîrtie de pe birou și o parcurse literă cu literă, polij 
pentru o-ntreagă pantomimă. 

— Mm, testul tău... testul de floculație Robinson-Kleiberg... 

— Credeam că e vorba de testul Blomberg-Stanislouski. 

Doctorul chicoti. 

— O, drăguță, nu nu... Mi-o iei înainte, tinere. Se poate să fi-nţeles 
greşit. Testul Blomberg-Stanislouski... hm, e cu totul și cu totul altceva. 
Sper cu tărie să fie... inutil... 

Chicoti din nou: 

— Dar, cum spuneam înainte de-a fi fost întrerupt într-un mod atît 
de fermecător de, hm, eruditul meu coleg, KS-ul tău pare să fie (ţinînd 
foaia la un braţ depărtare)... complet, mda, negativ. Așa că poate că nu 
te vom mai deranja. Și așa stînd lucrurile... 

Puse cu grijă foaia într-un dosar. Răsfoi dosarul. Se opri, în cele din 
urmă, încruntîndu-se și-ncreţindu-și buzele. Închise dosarul, își așeză o 
palmă pe el și se aplecă înainte. 

— Carl, cînd îți satisfăceai stagiul militar... trebuie să fi existat... de 
fapt, chiar au existat perioade lungi în care ai fost privat de, ăă, mîngî- 
ierea și, hm, facilitățile sexului frumos. În cursul acestor perioade, acestei 
încercări fără-ndoială dificile, ai avut, poate, o poză mai așa, cu o fată? 
Sau mai probabil un mic harem foto? He he he... 

Carl îl privi pe doctor cu un dezgust vădit. 

— Da, sigur, zise el. Toţi aveam. 

— Acum, Carl, aș vrea să-ţi arăt niște poze din astea. 

Trase un plic dintr-un sertar. 

— Şi-o să te rog s-o alegi pe cea pe care ţi-ar plăcea cel mai mult s-o, 
hm, s-o faci, he he he.. 

Se aplecă brusc în fată şi etală pozele sub nasul lui Carl. 

— Alege o fată, oricare, oricare! 

Carl întinse o mînă cu degete-nţepenite și atinse una dintre foto- 
grafii. Doctorul puse poza la loc în pachet, amestecă, tăie, așeză cu-nde- 
mînare pachetul pe dosarul lui Carl. Împrăștie pozele cu fața-n sus 
înaintea lui Carl. 

— E printre astea? 

Carl clătină din cap. 

— Sigur că nu. E aici, unde-i este locul. Locul femeii, ce vrei? 

Deschise dosarul și scoase poza fetei atașată la o planșă Rorschach. 

— Asta e? 

Carl aprobă în tăcere. 

— Ai gusturi bune, băiete. Îți spun, strict confidențial, că unele dintre 
fetele astea — etală cu degete de jucător cărțile de la dreapta la stînga — 
sînt în realitate băieţi. În, bah, travesti, cum se spune. 

Sprîncenele i ridicară și-i coborâră cu o viteză de necrezut. Carl nu 
putea spune dacă asistase sau nu la ceva neobișnuit. Chipul doctorului, 
în fata lui, era absolut imobil și lipsit de expresie. Din nou, Carl simţi în 
burtă și-n testicule o senzaţie de planare asemenea celei din momentul 
opririi bruște a liftului. 

— Da, Carl, s-ar zice că parcurgi mica noastră cursă cu obstacole ca 
un adevărat campion... Cred că toate astea ţi se par cam prostești, nu-i 
așa? l 

— Ca să fiu sincer... Da... 

—- N-o dai cotită, Carl... Asta e bine... Și-acum... Carl... 

Îi pronunţă numele lung, moale, ca un gabor pe nașpa, grijuliu, care-ţi 
întinde un pachet de Old Gold — (şi să fumezi Old Gold e tocmai în 
genul gabor), înainte să treacă la faptă... 

Gaborul șmenar face cîțiva pași de dans... 

— De ce nu-i faci Șefului o propunere? — dă din cap spre supraeul 
său strălucitor, la care se face referire întotdeauna la persoana a treia, cu 
„Șeful“ sau „Locotenentul“. 

— Așa e L'entul, joci cu el pe cinstite și el joacă pe cinstite cu tine... 
Nu vrem să fim nasoi... Dacă ne poţi ajuta-n vreun fel. 

Cuvintele i se-mprăștie-ntr-o-ntindere părăginită de cafenele, colțuri 
de stradă și cantine. 'Trăgători în venă privesc în altă parte, molfăind 
pandișpan. 

— Poponarul e sifonar. 

Poponarul se prăbușește pe o canapea de hotel, sfîrșit de barbiturice, 
cu limba atîrnîndu-i din gură. 

Se scoală în transă de la substanţă și se spînzură fără să i se schimbe 
expresia sau să-și tragă limba înăuntru. 

Gaborul bare darabana-ntr-o tușieră. 

— Îl ştii pe Marty Otzel ? 

Darabană. 

— Da. 

— Po' să cumperi de la el? 

Dararararabana? 

— E suspicios. 

— Da” po’ să cumperi. 

Daradarabana. 

— Ai cumpărat de la el săptămîna trecută, nu? 

Darabababana? 

— Da. | 

— Păi, po’ să cumperi și săptămîna asta. 

Darabam... Darabam... Darabam... 

— Po’ să cumperi azi. 

Fără darabană. 

— Nu! Nu! Asta nu!! 

— La ascultă, vrei să cooperezi — pam pam pam amenințător — sau 
vrei să... să te facă Șefu' la cacao? 

Ridică afectat din sprînceană. 

— Care va să zică, Carl, ești așa drăguţ să-mi spui de câte ori și-n ce 
împrejurări te-ai, hm, dedat la acte homosexuale? 

Vocea devine difuză. 

— Dacă n-ai făcut-o niciodată, voi fi înclinat să te consider un tînăr 
oarecum atipic. 

Doctorul ameninţă cu degetul, cu un aer mucalit. 

— În orice caz... 

Bătu cu degetul în dosar și aruncă o ocheadă grețoasă. Carl observă 
că dosarul avea peste zece centimetri grosime. De fapt, părea să fi crescut 
enorm de cînd intrase în cameră. 

— Mă rog, pe cînd îmi îndeplineam stagiul militar... Curiștii-mi 
făceau propuneri și uneori... cînd eram mangă... 

— Da, sigur, Carl — necheză vesel doctorul — în situaţia ta aș fi făcut 
la fel nu mă feresc s-o spun, he he he... În fine, cred că putem să trecem 
peste, considerînd irelevante acest, hm, metode de-nţeles de a alimenta, 
hm, vistieria. Şi acuma, Carl, poate c-au existat — un deget lovi dosarul 
din care porni o miasmă de suspensoare mucegăite și clor — ocazii. În 
care n-au fost, implicaţi factori, hm, economici. 

O vilvătaie verde explodă în creierul lui Carl. Văzu trupul subțire, 
bronzat al lui Hans — șerpuind spre el, o respiraţie precipitată peste 
umărul lui. Vilvătaia se stinse. O insectă enormă i se zvîrcolea în palmă. 

Întreaga fiinţă i se cutremură într-un spasm electric de dezgust. 

Carl se ridică-n picioare, tremurînd de furie. 

— Ce scrieţi acolo? 

— Aţipeşti adeseori în felv’ ăsta? În mijlocul unei conversații ? 

— Nu dormeam, de fapt — 

— Nu? 

— Numai că toată povestea asta pare ireală... Am plecat. Nu-mi 
pasă. Nu mă puteţi obliga să stau. 

Păşea prin încăpere către ușă. Mergea deja de mult timp. O amorţeală 
îi îngreuna pașii. Ușa părea să se dea-napoi. 

— Unde te duci, Carl? 

Vocea doctorului ajungea la el de la o mare distanță. 

— Afară... să plec... pe ușă... 

— Ușa Verde, Carl? 

Vocea doctorului de-abia se mai auzea. Întreaga încăpere se deza- 
grega în spaţiu. 


N-aţi văzut-o pe Rose Pantopon? 


FEREȘTE-TE DE QUEENS PLAZA, FIULE... Loc blestemat, bîntuit de 
gabori care ţipă după gagii care se dau la trăgători... Prea multe nive- 
luri... Garda dă iama din dulapul de mături luată pe amoniac... ca leii 
aprinși... dau peste biata bătrînă prăduitoare de drojdieri, de-i îngheață 
sîngele-n vene pîn’ la os... și-o trage-n venă la o săptămînă sau are parte 
de cura de cinci-douăș'nouă dată moca și daiboj de Municipalitate la 
greu pentru trăgătorii care dau cu jula... 

Aşa că Popo, Limbă, Irlandezule, Marinare, aveţi grijă... uitaţi-vă, ui- 
tați-vă bine pe chei "nainte 'napoi "nainte să v-apucaţi de lucru pe-acolo... 

Metroul trece-n goană, o rafală neagră, oțelită... 

— Queens Plaza e-un loc nasol pentru lucrat beţivii... Prea multe 
niveluri și locuri prin dos pentru garda de la metrou, imposibil de 
acoperit cînd scoţi mortul... 

Cinci luni și douăș'nouă de zile: sentința pentru „julă“, adică s-atingi 
un beţiv cu intenţii vădite... Oamenii pot fi condamnați nevinovaţi pentru 
crimă, dar nu pentru julă. 

Popo, Limbă, Irlandezu”, Marinaru”, trăgători și prăduitori de droj- 
dieri, vechi cunoştinţe de-ale mele de pe timpuri... Gașca de pe Strada 
193... Marinarul și Irlanda s-au spînzurat în temnițe... Limbă a murit 
de supradoză și Popo a luat-o pe alături.. 

— N-aţi văzut-o pe Rose Pańtopon? spuse bătrînul trăgător... „E 
timpul să băgăm cărbuni.. 

.. Îşi trase un pde negru și-o luă spre piață... Drumul printre 
magherniţe spre muzeul din Market Street prezintă tot felul de mas- 
turbări și autoabuzuri... special pentru băieţei... 

Banditul îmbrăcat în beton se rostogolește prin albia rîului... L-au 
găjbit în sala de aburi... Să fie Gio Cur de Cireașă, Băiatul cu Prosopul 
sau Mama Gillig, Mătușa Bătrînă din Westminster ? Doar deștele de mor- 
tăciune vorbesc în Braille... 

Mississippi rostogolește blocuri mari de dolomită pe aleea tăcută... 

— Zdrângeţi din brâncă! ţipă Căpitanul Pămiînturilor Mișcătoare... 

Ghiorţăit de maţe în depărtare... Plouă cu porumbei otrăviţi dinspre 
Aurora Boreală... Rezervoarele sînt goale:... statui de bronz se fărîmă 
prin pieţele și aleile flămînde ale orașului prăbuşit... 

Căutînd vena în dimineaţa intoxicată.,. 

Numai pe sirop... 

O mie de trăgători dau năvală-n clinicile coloanei de cristal, prepară 
la foc mic Halatele Albe... 

În grota de dolomit am dat peste un tip cu capul Meduzei într-o 
cutie de pălării şi i-am zis „Ai grijă“ vameșului... Îngheţat pe vecie, cu 
mîna la doi centimetri de fundul fals... 

Decoratori de vitrine ţipă prin staţia de metrou, îi fac pe casieri cu 
ghimpele pe invers... („Ghimpele“ e o ţeapă cu „n-am mărunt“... Cu- 
noscut și sub denumirea de „Suta“ ...) 

— Fracturi multiple, zise marele doctor... Mă exprim foarte tehnic... 

Oftica învederată abundă pe porticul alunecos de la flegmele Koch... 

Miriapodul se-mpinge-n poarta de oţel ruginită și subţiată ca o hîrtie 
înnegrită de la urina unui milion de poponari... 

Asta nu e hrănitoarea substanță maternă, ci praf stricat, smocuri de 
vată refolosită pe scheletul unei doze... 

Goangele Coca 


PĂLĂRIA DE FETRU CENUȘIE și pardesiul negru al Marinarului atârnau 
mototolite, în lipsa atrofiată, apăsătoare. Soarele dimineţii îi desena 
silueta în flacăra galben-portocalie a drogului. Sub cana de cafea ţinea un 
şerveţel de hîrtie — semn al celor care stau o grămadă la o cafea în 
piețele, restaurantele, terminalele și sălile de aşteptare ale lumii. Un 
trăgător, chiar și la nivelul Marinarului, funcţionează potrivit Timpului 
Mărfii, și cînd își face intrarea nechemat în Timpul celorlalți, ca orice 
petiţionar, trebuie s-aștepte. (Câte cafele într-o oră?) 

Un băiat intră și se așeză la tejghea — trup devastat de lipsa înde- 
lungată a mărfii. Marinarul avu un frison. Chipul i se evaporă, dispărînd 
într-o ceață maronie tremurătoare. Își plimbă mîinile pe masă, citindu-l 
pe puşti în Braille. Ochii îi trasau mici pante și cercuri, pe urmele bu- 
clelor de pe gâtul băiatului, cu o mișcare înceată, cercetătoare. 

Băiatul se îndreptă și se scărpină pe ceafă: 

— M-a muşcat ceva, Joe. Ce crîşmă jegoasă e și-asta? 

-- Goangele Coca, puștiule, zise Joe, ridicînd niște ouă în bătaia soa- 
relui. Eram la drum cu Irene Kelly, tipă sportivă de felu’ ei. În Butte, 
Montana, numai ce-o apucă groazele de la coca, şi-o ia la goană prin 
hotel urlînd că gaborii chinezi-s” după ea, cu satârele. Știam pe-un gabor 
la Chicago care trăgea o coca de se găsea sub formă de cristale, nişte 
cristale albăstrii. Deci, o ia razna și-ncepe să urle că Garda i-a luat urma 
și fuge pe-o alee și-și bagă capu-ntr-o ladă de gunoi. Și io-i zic, „Ce crezi 
că faci?“ și fata zice „Car-te sau te-mpuşc! M-am pitit la meserie!“ 
Cînd se va face apelu’ colo sus, mi-nchipui că vom fi prezenţi, nu? 

Joe privi spre Marinar și-și desfăcu bratele larg, gestul de neputinţă al 
consumatorilor de marfă. 

Marinarul vorbi cu vocea lui tactilă, care ţi se adună și recompune în 
creier, trasînd literă cu literă, cu degete reci, fiecare cuvînt: 

— Legătura ţi-e dusă, puştiule. i 

Băiatul tresări. Faţa sa de copil al străzii, brăzdată de cicatricele înne- 
grite ale mărfii, păstra un aer de nevinovăție sălbatică, dusă; animale temă- 
toare, scrutînd prin arabescuri cenușii de teroare. 

— Nu mă prind, Moșule. 

Chipul Marinarul ni se iţi în cadru, o imagine apăsată, distinctă a 
mărfii. Îşi întoarse poala hainei, lăsînd să se vadă un ac hipodermic de 
alamă, acoperit de mucegai și rugină verzuie. 

— Pensionat în interesul serviciului... Stai jos și ia-ţi o tartă cu coa- 
căze, pe bon de decont. Maimuţa ta o adoră... îi face blana să lucească. 

Băiatul simţi o atingere pe braţ, de-a curmezișul celor trei metri de 
bistrou matinal. Fu brusc aspirat spre masă, aterizînd pe scaun cu un 
pleoscăit surd. Privi în ochii Marinarului, un univers verde agitat de 
curenţi reci, negri. | 

— Sînteţi agent, domnule? 

— Prefer cuvîntul... vector. 

Risul său răsunător trepidă prin substanţa băiatului. 

— Aveţi ceva, domnu”? Am mălaiu'... 

— Nu vreau banii tăi, dulceaţă: vreau să-mi dai din Timp. 

— Nu mă prind. 

— Vrei să te aranjezi ? O vrei în venă ? Vrei să — zboooori? 

Marinarul legănă ceva roz și ieși vibrând din cadru. 

— Daa. 

— Luăm metroul — nu cel municipal, linia independentă. Au garda lor 
proprie, n-au arme, doar săpăligi. Mi-amintesc într-o zi cum am căzut, 
eu și Popo în Queen's Plaza. Fereşte-te de Queen's Plaza, fiule... loc 
blestemat... bîntuit de poteră. Prea multe niveluri. Garda amușină din 
dulapele de mături, luaţi pe amoniac, ca leii-aprinşi... se-aruncă pe-o 
biată bătrână prăduitoare de drojdieri, îi îngheaţă sîngele-n venă pîn’ la 
os. Și-o trage-n venă la săptămînă sau are parte de cura de cinci douăș' 
nouă furnizată moca și gratis de Municipalitate pentru trăgătorii care 
dau cu jula... Așa că Popo, Limbă, Irlandezu', Marinarule, aveţi grijă, 
căscaţi ochii, căscaţi ochii pe traseu "nainte să vă duceţi într-acolo... 

Metroul trece-n goană, o rafală neagră, oțelită. 

Tipul cu deparazitarea face treabă bună 


MARINARUL ATINSE UȘA UȘOR, palpînd cu o şerpuire-nceată traseele 
din stejarul vopsit, lăsînd vagi urme băloase, irizate. Braţul îi pătrunse 
pînă la umăr. Trase un zăvor dinăuntru şi se dădu-ntr-o parte, făcîndu-i 
loc băiatului. 

Mirosuri incolore, grele, de moarte pluteau în camera goală. 

— Hruba n-a mai fost aerisită de cînd tipul de la deparazitare a dat cu 
fum după goangele Coca, zise Marinarul, scuzîndu-se. 

Simţurile decojite ale băiatului se avîntau încolo și-ncoace-ntr-o 
explorare frenetică. Cameră de bloc, cameră pe șine vibrînd cu o mișcare 
surdă. De-a lungul unui perete din bucătărie un jgheab de metal — să fi 
fost chiar metal? — ducea la un soi de acvariu sau rezervor umplut pe 
jumătate cu un fluid verde translucid. Obiecte mucede, mîncate de ru- 
gină, tocite-n exerciţiul unor funcțiuni necunoscute, erau împrăștiate pe 
podea: un suspensor conceput pentru a proteja un obscur organ delicat, 
plat, în formă de evantai; corsete, suporturi și bandaje cu mai multe 
niveluri; un jug voluminos, în formă de U, din piatră roz poroasă; mici 
cilindre de plumb deschise la un capăt. 

Curenţi unduindu-se dinspre cele două trupuri agitau bazine de 
duhoare băltind; miros băieţesc atrofiat de vestiare prăfuite, clor de 
piscină, spermă uscată. Alte mirosuri se răsuceau în volute roz, atingând 
porţi neștiute. 

Marinarul întinse o mînă sub chiuvetă și extrase un pachet înfășurat 
într-o hîrtie de ambalaj zdrenţuită, care i se fărîma printre degete, trans- 
formîndu-se-ntr-o pulbere gălbui. Etală o seringă, un ac și o linguriţă pe 
o masă plină de farfurii murdare. Dar nici o antenă de gîndac nu se agită 
după fărîmele întunericului. 

— Tipul cu deparazitarea face o treabă bună, zise Marinarul. 
Aproape prea bună, cîteodată. 

Își vîrî braţul într-o turtă din praf gălbui de pirită şi extrase un pachet 
turtit, ambalat în hîrtie chinezească roșu cu auriu. 

„Ca o cutie de pocnitori“, își zise băiatul. Două degete pierdute la 
paișpe ani... accident cu artificiile de 4 Iulie... mai tîrziu, la spital, 
primul contact tăcut, înstăpînitor, cu marfa. 

— De-aici te ia, puștiule. 

Marinarul își puse o mînă pe ceafă. Își luă un aer fandosit, obscen, în 
timp ce desfăcea pachetul, o alcătuire complicată de învelișuri și lăcașuri. 

— Marfă pură, sută la sută. Unul dacă a mai rămas în viaţă... și toată 
eata. 

— Şi ce vreţi de la mine? 

— Timp. 

— Nu prind șpilu”. 

— Eu am ceva ce ţi dorești — mîna îi atinse pachetul. 

Se prelinse în camera de la intrare, vocea i se auzi estompată, de 
undeva de departe. 

— Ai ceva pe care îl vreau... cinci minute aici... o oră altundeva... 
două... patru... opt... Poate o iau prea repede... În fiecare zi murind 
cîte puţin... Consumă Timpul... 

Se-ntoarse-n bucătărie, cu o voce puternică și clară: „Cinci ani 
bucata, nimeni n-are o ofertă mai bună pe stradă.“ Își puse-un deget pe 
adîncitura despărţitoare de sub nasul băiatului. „Fix la mijloc“. 

— Nu-nţeleg despre ce vorbiţi, domnule. 

— O să-nţelegi, puișor... la timpul potrivit. 

— OK. Deci ce să fac? 

— Accepţi? 

— Mda, adică... 

Contemplă pachetul. 

— Fie... Accept, 

Băiatul simţi un pocnet surd, de prăbușire, prin carne. Marinarul îi 
puse o mînă pe ochi și scoase un ou roz scrotal din care pulsa un ochi 
închis. O blană neagră fierbea în carnea translucidă a oului. 

Marinarul mîngiie oul cu mîini dezgolite neomeneșşti — negru-ro- 
zulii, groase, fibroase, tendoane albe și lungi ţișnind din buricele retezate 
ale degetelor. O frică de Moarte şi o slăbiciune a Morţii îl cuprinseră pe 
băiat, curmîndu-i respiraţia, oprindu-i sîngele. Se lăsă pe un perete care 
păru să cedeze ușor. Cu un licăr, reapăru în centrul focal al mărfii. . 

Marinarul prepara o doză în linguriţă. „Cînd se va face-apelu” colo 
sus, mi-nchipui că vom fi prezenţi, nu ?“, zise el, pipăind braţul băiatului 
după venă, netezind pielea de găină cu degete domoale de bătrînă. 
Înfipse acul. O orhidee roșie înflori pe fundul seringii. Marinarul apăsă 
pistonul și privi cum soluţia invadează vena tînără, aspirată de setea 
tăcută a sîngelui. 

— lisuse! zise băiatul. N-am mai tras-o așa niciodată! 

Îşi aprinse o țigară și se uită prin bucătărie, apucat de o nevoie bruscă 
de zahăr. 

— Tu n-o tragi? întrebă el. 

— Cu porcăria asta de lactoză? Marfa e un drum cu sens unic. Nu 
există întoarcere. Nu mai vii-napoi. 


Mi se spune Tipul cu Deparazitarea. Pentru o scurtă perioadă, într-un 
punct de răscruce, am exercitat această funcție și am asistat la dansul din 
buric al goangelor sufocîndu-se în praful gălbui de pirită („Greu de găsit 
acum, doamnă... vreme de război. Pot să vă dau puţină... Doi dolari.“) 
Am scos ploşniţe grase de sub tapete trandafirii în hoteluri dărăpănate 
pentru artiști în mizerie din North Clark și am otrăvit Şobolanul cel 
căpos, consumator ocazional de copilași. Tu nu făceai la fel? 


Însărcinarea mea prezentă: Să-i găsesc pe cei în viaţă și să-i curâț. Nu 
trupurile, ci „formele“, mă-nţelegi — dar am uitat că n-ai cum să-nţelegi. 
N-au rămas decît foarte puţini. Dar și unul singur ar ajunge ca să ne strice 
bucatele. Pericolul, ca întotdeauna, vine de la agenţii care au dezertat: 
A.J., Justiţiarul, Tatul Negru (purtător de Chagas, n-a făcut baie de la 
epidemia din Argentina din '35, v-aduceţi aminte?), Lee, Marinarul și 
Benway. Și știu că un alt agent umblă după mine acolo-n întuneric. 
Pentru că toţi Agenţii dezertează și toți cei din Rezistență se vînd... 


Algebra nevoii 


TERMINUS UMFLATU' sosi de la Rezervoarele Municipale unde pulve- 
rizatoare ale vieţii împroașcă, deschise, un milion de forme, de îndată 
devorate, devoratorii suprimaţi la rîndul lor de ceața neagră a tim- 
pului... 

Puţini ajung în Plaza, loc unde Rezervoarele deversează o maree care 
poartă cu ea forme ale supravieţuirii, înarmate cu scuturi de nămol 
otrăvit, ciuperci negre putrezind în carne și duhori verzi care ard plă- 
miînii şi-ţi întorc stomacul pe dos... 

Pentru că nervii Umflatului erau jupuiți și goi, gata să simtă spasmele 
morţii dintr-un milion de-ntreruperi bruște ale dozei... Umflatul a 
învăţat Algebra Nevoii și a supravieţuit... ' 

Într-o vineri, Umflatw’ s-a pompat în Plaza, o maimuţă fetală, ce- 
nușiu-translucidă, cu ventuze pe mîinile mici, moi, cenușiu-roșietice şi o 
gură de pipar ca un disc, un cartilaj rece, cenușiu, presărat cu dinţi sco- 
biţi, negru, erectili, căutînd semnele cicatrizate ale drogului... 

Un om bogat trecu şi se opri să se uite la monstru, iar Umflatu” se 
rostogoli, pişîndu-se și scăpîndu-se pe el de groază, și-și înghiţi rahatul, 
şi omul fu mişcat de acest tribut adus privirii sale potente și ejectă o 
monedă din bastonul său de vineri (vineri este duminica musulmanilor, 
cînd bogaţi trebuie să dea de pomană). 

Astfel Umflaru” a-nvăţat slujirea Cărnii Negre și din trup și-a făcut 
un ditamai acvariul... 

Și ochii săi șterși, asemenea unor periscoape, măturau suprafaţa 
lumii... În hramul său de drogaţi, maimuțe cenușiu-translucide țîșneau 
ca niște pești-spadă spre Fazanul luat pe marfă, și atîrnau acolo sugînd, 
iar totul drena către Umflat astfel că substanța-i tot sporea umplind piețe, 
restaurante și săli de așteptare ale lumii cu fluidul cenușiu al drogului. 

Buletinele de la Cartierul General al Partidului sînt redactate sub 
formă de șarade obscene de hebefrenici, Latahi și gorile, Sollubi bășesc 
în coduri, negri deschid și închid gura ca să trimită mesaje luminoase din 
dinţii de aur, răsculați arabi lansează semnale cu fum aruncînd eunuci 
masivi, unsuroși — ei produc cel mai bun fum, pluteşte-n aer negru și con- 
sistent ca fecalele — în flăcările de benzină de la grămada de gunoi, mozaic 
de melodii, nai trist de cerșetor ghebos, o rafală de vînt rece dintr-o carte 
poștală ilustrată din Anzi, flautele Ramadanului, muzică de pian pe o 
stradă bătută de vînt, sirene de mașini de poliție mutilate, pe fluturașul 
publicitar sincronizat cu iureșul din stradă pe care scrisese SOS. 

Doi agenţi s-au identificat fiecare unul pe celălalt pe baza practicilor 
sexuale adulmecînd microfoane străine, freacă secrete atomice în sus și-n 
jos într-un cod atît de complicat, că doar doi fizicieni din toată lumea 
susţin că-l pricep şi fiecare-i neagă categoric această calitate celuilalt. Mai 
tîrziu, agentul pe recepţie va fi spînzurat, condamnat pentru posesia 
culpabilă de sistem nervos, și va reda mesajul în spasme orgasmice trans- 
mise prin electrozi atașați pe penis. 

Respirația sacadată de cardiac bătrîn, ondulările unei dansatoare din 
buric, un duduit de barcă cu motor prin apa unsuroasă. Ospătarul lasă 
să cadă un strop de martini pe Omul în Costum de Flanelă Gri, care 
agaţă din zbor calibrul 6.12, știind că a fost ochit. Trăgători în venă se 
caţără pe fereastra cîrciumii chinezești cînd trece El Jureș. Șchiopu', 
văcărit la Waldorf, dă naștere unei prasile de șobolani. (Văcărit: în argoul 
prăduitorilor din New York înseamnă să-i iei gitul labagiului oriunde 
dai de el. Un șobolan e un şobolan e un șobolan e un șobolani. E un 
informator.) Fecioare demente îl sorb din ochi pe colonelul englez care 
trece călare agitînd în vîrful lancei un pecari ţipînd. Poponarul cu figuri 
ține firma: sus la barul din vecini unde-i vin comunicate de la Mama 
Moartă, trăiește mai departe-n sinapse și-o va evoca pe excitanta Bonă 
Caftangie. Băieți luînd-o la labă în toaleta școlii se știu unii. pe alții de 
agenţi din Galaxia X, se mută-ntr-un hogeac de mîna doua în care stau 
zdrențăroși și funești bînd oțet de vin și mîncînd lămii ca să-l zăpăcească 
pe saxofonul tenor, un arab cu fiţe și ochelari albaștri, suspectat că e 
Emiţător al Inamicului. Reţeaua mondială a trăgătorilor, acordaţi pe o 
coardă de sloboz rînced... legîndu-și brațul în camere mobilate... tre- 
murînd în dimineaţa intoxicată... (Bătrâni șpringari trag Fumul Negru 
în dosul unei spălătorii chinezeşti. Mica 'Tristă moare de la o supradoză 
de pauză sau de cură la rece — în Arabia — Paris — Mexic - New York — 
New Orleans —) Viii și morţii... duși sau luați... căzuți sau lăsaţi sau 
căzuţi din nou... vin pe firul de marfă și Legătura mănîncă orez can- 
tonez pe Calea Dolores... muindu-și biscuitul într-un snack Bickford... 
vânat prin Exchange Place de o haită de caralii mîrîind. Bolnavi de ma- 
larie din toată lumea se adună-ntr-o protoplasmă fremătîndă. Frica pecet- 
luiește mesajul din căcat cu o socoteală cuneiformă. Răsculaţi chicotind 
copulează în urletele unui negrotei în flăcări. Bibliotecari singuratici se 
unesc în sărutul de suflet al halitozei. O strînsoare, frățioare? O jenă-n 
gât persistentă și supărătoare ca vintul fierbinte de după-amiază? Bun 
Morţii Mă-sii“ (frază folosită în diagnosticarea defectelor de vorbire 
specifice parezei) sau prima atingere tăcută a șancrului te face membru 
plin. Vuietul surd, fremătător al pădurii adînci și al acumulatorilor de 


1. În original: A rat is a rat is a rat is a rat; aluzie la un vers celebru — A rose is a 
rose is a rose is a rose, din Gertrude Stein (n. tr.). 

orgoni, liniștea bruscă a orașelor cînd gaborii.pe marfă și chiar Nave- 
tistul sună la numere-mbicsite de colesterol după legătură. Semnale lu- 
minoase ale orgasmului explodează de la un capăt la altul al lumii. Un 
ierbaș sare-n sus țipînd „M-a luat groaza!“ și fuge prin noaptea mexi- 
cană, depresînd cerebelele lumii. Călăul se cacă pe el de groază la 
vederea condamnatului. “Torţionarul urlă la urechile victimei sale impla- 
cabile. Luptători cu cuţitele se-mbrăţişează-n adrenalină. Cancerul e la 
ușă cu o Telegramă Muzicală... 


Hauser și O'Brien 


CÎND AU INTRAT PESTE MINE-N DIMINEAŢA AIA LA OPT, am știut că era 
ultima mea șansă, singura mea șansă. Dar ei nu știau. De unde-ar fi 
putut? O săltare, rutină și-atît. Dar nu tocmai rutină. 

Hauser îşi lua micul dejun cînd a sunat Locotenentul: „Vreau să vă 
duceți, tu și partenerul tău, să-l luați pe un tip pe nume Lee, William 
Lee, cînd mergeţi spre centru. E la Hotelul Lamprey. Strada 103, colț cu 
Broadway.“ „Da, ştiu unde e. Mi-l amintesc și pe tip.“ „Perfect. Camera 
606. Luaţi-l şi gata. Nu pierdeţi vremea cu scormonitul. Da’ săltaţi toate 
cărțile, scrisorile, manuscrisele. Orice e tipărit, bătut la mașină sau scris 
de mînă. Înţeles ?“ „Înţeles. Da’ care-i şmecheria... Cărţi...“ „Faceţi cum 
vă zic“. Locotenentul închise. 

Hauser și O'Brien. De douăzeci de ani în Brigada Municipală pentru 
Narcotice. Tipi din vremurile bune, ca mine. Eu, luat pe marfă de 16 ani. 
Nu erau naşpa pentru niște tipi cu legea. Cel puţin O'Brien. O'Brien era 
cu vorba dulce, iar Hauser era durul. O echipă de vodevil. Hauser avea 
un fel de-a te lovi înainte să zică ceva, numai ca să spargă gheaţa. Pe 
urmă O'Brien te servește cu un Old Gold - să fumezi Old Gold e pe 
undeva exact în genul gaborilor — și-ncepe să scoată o vrăjeală de gabor 
în exercițiul funcţiunii. Nu era un tip nașpa, și n-am vrut s-o fac. Dar era 
singura mea șansă. 

Tocmai mă legam pentru doza de dimineaţă cînd au intrat cu un 
şperaclu. Era unul special, care se poate folosi chiar și cînd ușa e închisă 

pe dinăuntru cu cheia-n broască. În fara mea pe masă era un pachet cu 
marfă, ac, seringă — m-am învăţat să folosesc o seringă obișnuită în 
Mexic și n-am revenit niciodată la pipetă — alcool, vată și un pahar cu 
apă. 

— Ehehei... zice O'Brien. A trecut ceva de cînd nu ne-am văzut, ei? 

— Ia-ţi haina, Lee, zice Hauser. 

Tinea arma la vedere, în mînă. O ţinea așa de fiecare dată cînd sălta 
pe cineva, pentru efectul psihologic sau ca să prevină o goană la closet 
sau la fereastră. 

— Po’ să mă-nţep înainte, băieți? am întrebat... E prea destul aici ca 
probă... 

Mă-ntrebam cum aș putea să ajung la valiză dacă spuneau nu. Valiza 
nu era închisă, dar Hauser ţinea arma-n mînă. 

— Vrea o doză, zise Hauser. 

— Haide, știi că nu putem face asta, Bill, zise O’Brien cu vocea lui 
dulceagă de vrăjeală, lungind numele cu un aer de familiaritate 
unsuroasă, insinuantă, ceva brutal și obscen în ton. 

Vroia să zică, firește, „Ce poţi face tu pentru noi, Bill?“ Se uită la 
mine și zîmbi. Zîmbetul îi rămase pe buze prea mult, hidos și dezgolit, 
zîmbetul unui bătrîn pervers fardat, în care se adunase toată 
negativitatea și abjecţia ascunsă a funcţiei ambigue a lui O’Brien. 

— Aș putea să vi-l livrez pe Marty Steel, am spus. 

Știam că erau disperaţi să pună gheara pe Marty. Vindea de cinci ani, 
şi n-au putut să-l prindă o dată. Marty era veteran și avea foarte mare 
grijă pe cine servea. Trebuia să cunoască omul și să-l cunoască bine 
înainte să-i ia banii. Nimeni nu putea spune că a stat vreodată la răcoare 
din cauza mea. Numele meu e fără pată, și cu toate astea Marty nu m-ar 
fi servit pentru că nu mă cunoaștea de suficientă vreme. Atît de neîn- 
crezător era. 

— Marty! zise O'Brien. Po’ să cumperi de la el? 

— Sigur că da. 

Erau suspicioși. Un om nu poate să fie gabor toată viaţa fără să 
dezvolte o serie de intuiţii aparte. 

— OK, zise Hauser într-un tîrziu. Dar vezi să nu ne trombonești. 

— Nu vă trombonesc. Vă rămîn dator pentru asta, pe cuvânt. 

Mi-am legat braţul pentru injecție, cu mîinile tremurînd de nerăb- 
dare — dependentul arhetipal. 

— Un biet trăgător bătrîn, băieţi, bătrîna epavă zdruncinată, inofen- 
sivă a unui drogat. 

Asta le-am băgat. Cum speram, Hauser şi-a-ntorș privirea cînd am 
început să caut vena. E o priveliște dezagreabilă peste măsură. 

O'Brien stătea pe un braţ de fotoliu fumînd Old Gold, uitîndu-se pe 
geam cu privirea aia visătoare, gen ce-o să fac cînd o să ies la pensie. 

Am nimerit vena imediat. O coloană de sînge s-a ridicat în seringă, 
limpede și consistentă ca o coardă roşie. Am apăsat pistonul cu degetul 
mare și am simțit cum marfa mi se-mprăștie prin vene, gata să hrănească 
un milion de celule flămînde de marfă, să dea forță și iușeală fiecărui 
nerv şi mușchi. Nu se uitau la mine. Am umplut seringa cu alcool. 

Hauser jongla cu Coltul său cu ţeavă scurtă, special pentru forțele de 
ordine, și se uita prin cameră. Simţea pericolul ca un animal. Cu mîna 
stîngă trase ușa de la debara și privi înăuntru. Mi se strînse stomacul. 
Mi-am zis, „dacă se uită în valiză acum, sînt mîncat“. 

Hauser se întoarse spre mine brusc. 

— Gata? mirii el. Ai grijă să nu ne dai ţeapă cu Marty. 

Cuvintele ieșiră așa de urît, că fu el însuși surprins și şocat. 

Am apucat seringa plină cu alcool, răsucind acul ca să mă asigur că e 
bine strîns. 

— Două secunde, am zis. 

Am împroşcat un jet subţire de alcool, stropindu-l peste ochi cu o 
mișcare laterală a seringi. A scos un muget de durere. L-am văzut fre- 
cîndu-se la ochi cu mîna stîngă, de parcă ar fi tras de un bandaj invizibil. 
În timpul ăsta m-am lăsat la podea într-un genunchi și m-am întins după 
valiză. Am deschis-o și, cu mîna stîngă, am apucat patul pistolului — sînt 
dreptaci, dar trag cu stînga. Am simţit șocul focului lui Hauser înainte 
să-l aud. Plumbul a lovit peretele din spatele meu. Trăgînd de la podea, 
i-am înfipt două gloanţe unul după altul în burtă, în locul în care vesta îi 
ieșise din pantaloni, lăsînd la vedere trei centimetri de cămașă albă. A 
scos un grohăit pe care l-am simţit cu tot corpul și s-a prăbușit în față. 
Înțepenită de groază, mîna lui O’Brien trăgea de pistolul din tocul de pe 
umăr. Mi-am pus cealaltă mînă-n jurul încheieturi celei cu pistolul ca să 
nu tremure cînd trag la distanță — arma mea -avea cocoșul pilit și 
rotunjit, astfel încît nu putea fi folosită decît cu dublă acţiune - și l-am 
împușcat în mijlocul frunţii sale înroşite, la vreo două degete sub freza 
argintie. Avea părul cărunt cînd îl văzusem ultima oară. Era cu vreo 15 

ani în urmă, Prima mea arestare. Ochii i s-au stins. A căzut de pe scaun, 
cu faţa la pămînt. Miinile mele umblau deja după lucrurile de care aveam 
nevoie, aruncîndu-mi caietele într-o servietă cu ustensilele, marfa și o 
cutie de cartuşe. Mi-am băgat pistolul la curea și am ieșit pe coridor, 
punîndu-mi haina. 

I-am auzit pe recepţioner și pe băiatul de serviciu tropăind pe scări. 
Am luat liftul, am traversat holul gol și-am ieșit în stradă. 

Era o zi frumoasă de vară târzie. Ştiam că nu prea am multe șanse, dar 
orice șansă e mai bună decît nici una, mai bine decît să fii supus expe- 
rimentelor cu ST(6)! sau care-or fi inițialele. 

Trebuia să-mi fac repede o provizie de marfă. Pe lîngă aeroporturi, 
gări şi staţii de autobuz, urmau să acopere curînd şi zonele cu marfă și le- 
gături. Am luat un taxi pînă-n Washington Square, am coborit și am luat-o 
pe jospe Strada 4, pînă l-am ochit pe Nick la un colț. ÎL găseşti întot- 
deauna pe dealer. Nevoia ţi-l invocă precum o fantomă. „Ascultă, Nick“, 
am zis, „plec din oraș. Vreau să iau niște H. Po’ să-mi găsești chiar acum ?“ 

Am mers pe Strada 4. Vocea lui Nick părea să-mi alunece în con- 
ştiinţă de nicăieri anume. O voce destrupată, de nălucă. 

— Da, cred că pot. Tre’ să dau o fugă-n cartier. 

— Putem să luăm o mașină. 

— OK, dar nu po” să te iau cu mine la tip, înţelegi. 

— Înţeleg, Să-i dăm drumul. 

Eram în taxi, îndreptîndu-ne spre nord. Nick vorbea cu vocea lui 
plată, fără viaţă. 

— E ceva ciudat cu marfa care ne vine de T o vreme. Nu c-ar fi 
slabă... Nu ştiu... E altfel. Poate că pun ceva prafuri sintetice în ea... 
Metadol sau ceva... 

— Ce!!!? Pe bune? 

— Hă?... Da! asta unde mergem e OK. De fapt, e cea mai bună care 
se poate lua la ora actuală pe care-o ştiu... Oprește-aici. 

— Te rog, repede, i-am spus. 

— Ar trebui să fie-o treabă de zece minute, doar dacă nu cumva e pe 
zero şi tre” să dea o fugă... Stai mai bine acolo şi ia-ți o cafea... E-o 
zonă nasoală. 


1. Drog halucinogen sintetic, înrudit cu mescalina (numit astfel printr-o aluzie 
la „scientifically treated“, de la „scientifically treated petroleum“ petrol tratat știin- 


ţific) (n. tr.). 

M-am așezat la bar, am comandat o cafea și am arătat spre o bucată 
de plăcintă de sub un capac de plastic. Am înecat cu cafea gustul de 
rânced al plăcintei, rugîndu-mă doar de data asta, rogu-te, Doamne, fă să 
reușească acum, și să nu se-ntoarcă să-mi spună că tipul e pe zero 
completamente și tre” să dea o fugă-n East Orange sau Greenpoint. 

Și iată-l înapoi, în spatele meu. M-am uitat la el, temîndu-mă să 
întreb. Curios, mi-am zis, stau aici cu poate o șansă-n o sută să rămîn în 
viață-n următoarele 24 de ore ~ mă hotărîsem să nu mă predau, să petrec 
dup-aia următoarele trei-patru luni în camera de așteptare a morţii. Și 
iată-mă preocupat de o doză de praf. Dar nu mai aveam decât vreo cinci, 
şi fără marfă aș fi fost imobilizat... Nick dădu din cap. 

— Nu mi-o da aici, am zis. Să luăm un taxi. 

Am urcat într-un taxi și am luat-o spre centru. Am întins mîna și am 
apucat pachetul, apoi i-am strecurat lui Nick în palmă o hîrtie de cinci- 
zeci de dolari. S-a uitat la ea și şi-a arătat gingiile într-un zîmbet știrb: 
„Mersi mult... Asta o să mă scoată la liman...“ 

M-am dat pe spate, lăsîndu-mi mintea să lucreze în voie. Forţează-ţi 
mintea prea tare, și-o să se bulească precum un tablou de comandă 
suprasolicitat, sau o să ţi se-ntoarcă-mpotrivă cu sabotaje... Și nu aveam 
nici o marjă de eroare. Americanilor le e o groază aparte de ideea că ar 
putea să piardă controlul, să lase lucrurile să:se-ntîmple de ia sine, fără o 
intervenție din afară. Şi-ar dori să poată plonja în propriile stomacuri și 
să digere mîncarea, să dea rahatul afară cu lopata. 

Mintea îţi va răspunde la majoritatea întrebărilor dacă. înveţi să te 
destinzi și să aștepți răspunsul. Ca-ntr-una dintre mașinile alea de 
gîndit: introduci întrebarea, te așezi şi aștepți... 

Căutam un nume. Mintea mea tria nume, eliminînd imediat A.G. — 
Amicu’ Gărzii, N.N. — Nașpa din Născare, B.B.D.D. — Băiat Bun Dar 
Doniţar; punînd de-o pare pentru reevaluare, cîntărind, cernînd, 
tatonînd după nume, după răspuns. 

— Cîteodată, știi, mă lasă s-aştept trei ore. Alteori sînt servit pe loc, 
fără probleme. 

Nick avea un rîs slab, nemulțumit, pe care-l folosea pe post de 
punctuație. Un fel de scuză pentru simplul fapt că vorbea în lumea 
telepatică a dependenților, în care doar factorul cantitativ - Câţi parai? 
Cîtă marfă? — necesita o expresie verbală. Ştia ca și mine totul despre 
așteptare. La toate nivelurile, comerțul cu droguri operează fără orar. 

Nimeni nu furnizează marfa la timp altfel decît din întîmplare. Depen- 
dentul funcționează după orarul drogului. Trupul îi este ceasul, și marfa 
îi circulă prin el ca printr-o clepsidră. Timpul. are un înțeles pentru el 
numai raportat la nevoia sa. Apoi are loc intruziunea lui abruptă în 
timpul altora și, ca toți Outsiderii, ca toți Petenţii, trebuie să aștepte, 
dacă nu cumva se-ntîmplă să se agaţe în timpul din afara mărfii. 

— Ce-aș putea să-i zic? Ştie c-o s-aștept, rîse Nick. 

Am petrecut noaptea la Băile Ever Hard! (homosexualitatea e peste 
tot cea mai bună acoperire pe care o poate folosi un agent), unde un 
supraveghetor italian cîinos creează o atmosferă mai mult decît depri- 
mantă, măturînd camerele cu un binoclu pentru vedere pe timp de noapte, 
în infraroșu. 

(„Bine, gata în colțul din nord-est! Vă văd!“ dînd drumul la reflec- 
toare, băgîndu-și capul prin trape în podelele și pereţii cabinelor private, 
din care nu rareori curiștii au fost ridicaţi și duși în cămașă de forță...) 

Stau întins în camera mea descoperită, uitîndu-mă la tavanul con- 
strucţiei ... am ascultat grohăiturile, țipetele și mîrîielile în penumbra de 
coșmar a poftei năruite, aleatorii... 

— 'Tai-o, 'tu-ţi...! 

— Pune-ţi două perechi de ochelari și poate-o să vezi pe unde calci! 

Am ieșit în dimineața limpezită să cumpăr un ziar... Nu scrie nimic... 
Am sunat dintr-o cabină de la farmacie... și am cerut la Narcotice: 

— Locotenent Gonzales... cine e la telefon? 

— Vreau să vorbesc cu O'Brien. 

O clipă, paraziți, fire în vibraţie, legături întrerupte... 

— Nu e nimeni cu numele ăsta aici în Departament. Cine sînteţi ? 

— Bine, daţi-mi-l pe Hauser. 

— Ascultati, domnule, n-avem nici un O’Brien și nici un Hauser în 
biroul ăsta. De fapt, ce doriți? 

— Ascultaţi, e ceva important... Am informaţii despre o încărcătură 
mare de H pe cale să sosească... Vreau să vorbesc cu Hauser sau cu 
O’Brien... Nu tratez cu nimeni altcineva... 

— Nu-nchideţi... Vă fac legătura cu Alcibiade. 

Am început să mă-ntreb dacă mai rămăsese vreun nume anglo-saxon 
în Departament... 


1. În traducere: „Mereu Tare“ (n. tr.). 

— Vreau să vorbesc cu Hauser sau O'Brien. 

— De cîte ori să vă spun că nu există nici un Hauser sau O'Brien în 
departamentul ăsta... Dar cine e la telefon? 

Am închis și am părăsit zona cu un taxi... În mașină mi-am dat 
seama ce se întîmplase... Am fost scos prin ocluzie din spaţiu-timp, așa 
cum suferă o ocluzie la cur o anghilă cînd se-opreşte din mîncat pe 
drumul spre Sargase... Închis pe-afară... N-o să mai am niciodată o 
Cheie, un Punct de Intersecţie... Garda nu mai avea treabă cu mine... 
exilat împreună cu Hauser și O’Brien într-un trecut ferecat, îndepărtat 
al mărfii, în care heroina costă întotdeauna douăș'opt de dolari uncia și 
poţi face rost de zgură de opiu la Spălătoria chinezească din Sioux 
Falls... De partea cealaltă a oglinzii universului, mergând spre trecut îm- 
preună cu Hauser și O'Bnien.:. scurmînd la un nu-încă al Birocraţiilor 
Telepatice, Monopolurilor Timpului, Drogurilor pentru Control, 
Dependenţilor de Fluid Greu: 

— M-am gîndit la asta acum trei mii de ani. 

— Planul tău era irealizabil atunci și e inutil acum... Ca și planurile 
mașinii zburătoare a lui Da Vinci... 


Prefaţă atrofiată 
Tu n-ai face-așa? 


LA CE BUN TOATĂ ACEASTĂ RISIPĂ DE HÎRTIE purtînd Oamenii dintr-o 
parte-n alta? Poate spre a-l cruța pe Cititor de corvoada bruștelor 
schimbări de loc și pentru a-l menţine Iubit și Amabil? Și-astfel un bilet 
a fost cumpărat, un taxi chemat, la bordul avionului pasager. îmbarcat. 
Ni se permite o privire spre orificiul fierbinte, de culoarea piersicii, cînd 
Ea (însoţitoarea de zbor, desigur) se apleacă deasupra noastră ca să ne 
murmure despre gumă de mestecat, dramamină şi chiar nembutal. 

— Zi-mi de paregoric, Dulceaţă, și-o să te-aud. 

Nu sînt American Express-ul... Dacă unul dintre oamenii mei e văzut 
la New York dînd ture în haine de orășean, iar în propoziţia următoare-n 

Timbuktu, vrăjind un june cu ochi de gazelă, putem presupune că tipul 
(partea nerezidentă în Timbuktu) s-a transportat acolo prin metodele de 
comunicare uzuale... 

Lee Agentul (un doi-patru-opt-șaișpe) urmează cura pentru depen- 
denţă... excursie-n spaţiu timp funest familiară pentru dependent ca 
locurile de aprovizionare cu marfă... cure trecute și viitoare plimbă ima- 
gini prin substanţa lui spectrală vibrînd prin vânturi mute de Timp acce- 
lerat... Fă o poză... o doză... oricare... 

Falange mușcate simetric, de-a dura pe podeaua dintr-o celulă de la 
secție... 

— Ai chef de-o doză de Heroină, Bill? Hă hă hä. 

Semiimpresii nesigure, care se dizolvă-n lumină... buzunare cu 
ectoplasmă putredă, măturată de un trăgător bătrân tușind și scuipînd în 
dimineaţa intoxicată... 

Vechi fotografii mov-maronii care se-ncrețesc și se sfărîmă precum 
noroiul la soare: Panama City... Bil Gains întinzîndu-i rețeta naşpa de 
paregoric unui farmacist chinez. 

— Pentru ciinii ăștia ai mei de curse... ogari cu pedigri... Toţi bol- 
navi de dizenterie... clima tropicală... căcarea... comprende căcare ?... 
Ogarii Mei Se Sting... 

Urlă... O flacără albastră i se aprinde în ochi... Flacăra se stinse... 
miros de metal încins... 

— Administrare cu o pipetă în ochi... În locul meu... tu n-ai face... 
așa ?... Crampe menstruale... soţia mea... 'Tampoane... Mamă bă- 
trînă... Hemoroizi... rană deschisă... sîngerînd... 

Se prăbuși peste tejghea... Farmacistul își scoase din gură o 
scobitoare, îi examină capătul și dădu din cap... 

Gains și Lee au făcut Republica Panama, de la David la Darien, pe 
paregoric... S-au desprins unul de celălalt cu un plescăir... Consu- 
matorii tind să se contopească... Gains înapoi în Mexico City... Rictus 
disperat de schelet, în lipsă cronică de marfă lustruit cu barbiturice și 
codeină... găuri de ţigară în halatul lui de baie... pete de cafea pe 
podea... sobă afumată pe kerosen... flacără portocaliu-ruginie ... 

Ambasada nu putea oferi alte amănunte în afară de locul înhumării în 
Cimitirul American... 

Şi Lee înapoi la sex, durere, și răcoare și Yage, Viţa amară a Sufletului 
de pe Amazon... 

Mi-amintesc cînd eram după o doză de Majoun (ăsta e canabis uscat 
și transformat într-o pulbere verde, fină, de consistenţa zahărului pudră 
şi amestecat cu ceva dulce, de obicei cu gust de budincă de nisip și sta- 
fide, dar dulcele poate fi de oricare...). Tocmai mă-ntorsesem de la 
Super Lulu sau Juju sau Camera Micuţului (iz de copilărie atrofiată şi 
formare la budă); mă uit prin sufrageria vilei de lîngă Tanger și brusc nu 
știu unde mă aflu. Poate că am deschis, greşit, altă ușă și în orice clipă 
Posesorul de Drept, Proprietarul care A Ajuns Primul, va năvăli și urla: 

— Ce cauţi aici? Cine ești? 

Şi eu nu știu ce caut acolo, nici cine sînt. Mă decid să-mi păstrez 
cumpătul și poate că voi reuși să mă regăsesc înainte s-apară Proprie- 
tarul... Așa că-n loc să țipi „Unde mă aflu?“, calmează-te, arunc-o 
privire-mprejur și-ţi vei da seama cu aproximaţie... N-ai fost acolo de la 
Început. Nu vei fi acolo la Sfirșit... Cunoaşterea ta despre ce se petrece 
nu poate fi decît relativă și superficială... Ce știu eu despre faţa asta 
îngălbenită și devastată de tînăr trăgător, care subzistă pe opiu brut? Am 
încercat să-i spun: „Într-o dimineaţă, o să te trezești cu ficatul în poală“ 
și cum să prelucreze opiul brut în așa fel încît să nu fie otravă pură. Dar 
ochii-i sticlesc și nu vrea să știe. Cei mai mulți trăgători sînt așa, nu vor 
să ştie... și nu poţi să le spui nimic... Un fumător m; vrea să știe de 
nimic în afară de fumat... Și un consumator de heroină la fel... Acul, 
numai acul și orice altceva e vax... 

Îmi închipui că mai stă și-acum acolo în vila sa spaniolă stil 1920 de 
lîngă Tanger, halind opiul brut plin de rahat, pietre şi paie... tot-tot, de 
teamă că riscă să piardă ceva... 

Există un singur lucru despre care poate un scriitor să scrie: ce se află 
în fața simțurilor sale în momentul în care scrie... Sînt un instrument de 
înregistrare... Nu pretind să impun vreo „poveste“, o „intrigă“, un 
„scenariu“... În măsura-n care-mi izbutește înregistrarea directă a 
anumitor zone de proces psihic, pot avea o funcţie limitată... Nu sînt 
un animator... 

„Posedare“, i se zice... O entitate sare cîteodată în trup — contu- 
rurile oscilează într-o gelatină galben-oranj — și mîinile o spintecă pe 
curva care trece sau îl sugrumă pe copilul din vecini, în speranţa dimi- 
nuării unei lipse cronice de spaţiu de locuit. Ca şi cum eram în genere 
prezent, dar gata s-o iau pe arătură din cînd în cînd... Greșit! Nu sînt 
niciodată aici... Niciodată adică pe deplin în posesie, dar cumva într-o 

poziţie care permite o previziune a acţiunilor necugetate... Patrularea e, 
de fapt, ocupaţia mea principală... Oricât de impenetrabilă e Securitatea, 
sînt întotdeauna undeva Afară, dînd ordine, şi În interiorul acestei 
cămăși de forță din gelatină, care se pliază şi se-ntinde, dar întotdeauna 
îşi revine înainte de orice mișcare, gînd, impuls, marcate cu pecetea unei 
examinări străine... 

Scriitorii vorbesc despre mirosul dulceag-greţos al morţii, pe cînd 
orice trăgător îţi poate spune că moartea nu are miros... în același timp, 
un miros care-ţi înfundă respiraţia şi-ţi oprește sîngele... incoloră, fără 
de miros moarte... nimeni n-o poate respira și adulmeca prin volute roz 
și filtre de sînge negru ale cărnii... mirosul morţii este fără greș un miros 
și absenţa totală a oricărui miros... absența mirosului te izbește-n nări 
mai întîi pentru că orice formă de viaţă organică are miros... încetarea 
mirosului este resimțită precum întunericul pentru ochi, tăcerea pentru 
urechi, suspendarea forței gravitaționale pentru simţul echilibrului și al 
spaţiului... 

Îi simţi întotdeauna mirosul și le dai celor din jur ocazia să-l simtă în 
timpul privării de drog... Un dependent în cură de dezintoxicare poate 
face viaţa imposibilă într-o casă-ntreagă cu mirosul său de moarte... dar 
o aerisire ca lumea va-mpuţi spaţiul la loc, așa încît un trup să poată să 
respire... Îi mai simţi mirosul cînd dependenţa devine consum indus- 
trial, săltînd brusc în prporie geometrică precum un foc în pădure... 

Cura e-ntotdeauna: Dă-ţi drumul! Sari! 

Un prieten al meu:s-a trezit dezbrăcat într-o cameră de hotel în 
Marakesh la etajul doi... (A fost prelucrat de o mamă texană, care-l îm- 
brăca în haine de fată cînd era copil... Brutal, dar eficace împotriva pro- 
toplasmei infantile...) Ceilalți ocupanţi ai camerei sînt arabi, trei arabi... 
cu cuțite-n miini... privindu-l... luciri de metal și puncte luminoase în 
ochii-ntunecaţi... frînturi de crimă căzînd încet precum bucăţile de opal 
prin glicerină... Reacţii mai încete de animal îi lasă o secundă-ntreagă ca 
să hotărască: Drept pe fereastră şi jos în strada aglomerată, precum o 
stea căzătoare cu siajul de cioburi sticlind în soare... îndurînd o gleznă 
ruptă și un umăr dislocat... înfășurat într-o perdea roz diafană, cu băşul 
de tras perdeaua-n chip de baston, șchiopătează pînă la Comisariatul de 
Poliţie... 

Mai devreme sau mai tîrziu, Justiţiarul, Ţărînă, Lee Agentul, A.J., 
Clem și Jody, gemenii Ergotini, Hassan O”Leary Şogunul Placentelor, 


215 


Marinarul, Tipul cu Deparazitarea, Andrew Keif, Terminal „Umflatu”“, 
doctorul Benway, Schaffer „Degete“ sînt sortiţi să spună același lucru cu 
aceleași cuvinte spre a ocupa, în punctul de intersecție, aceeași poziţie în 
spaţiu-timp. Folosind un aparat vocal comun, là care se adaugă, com- 
pletîndu-l, toate aplicaţiile metabolice care-nseamnă să fii aceeași per- 
soană — un mod cît de poate de imprecis de a exprima Recunoașterea: 
trăgătorul dezgolit în lumina soarelui... 

Scriitorul se vede pe sine citind în oglindă ca-ntotdeauna... Trebuie 
să verifice acum și mereu ca să se asigure că Delictul de Acţiune Separată 
nu a avut loc, nu este cu putinţă, nu poate să'se producă... 

Oricine s-a uitat vreodată într-o oglindă ştie ce este acest delict și 
ce-nseamnă el ca pierdere a controlului cînd reflexia nu mai ascultă... 
Prea târziu ca să suni la Poliţie... 

În ce mă priveşte, doresc să pun capăt serviciilor mele din acest 
moment, întrucât nu pot continua să vînd materiile prime ale morții... 
Al dumneavoastră, domnule, este un caz fără speranţă, și încă unul 
împuțit... 

— Apărarea e fără sens în stadiul actual al cunoaşterii de care 
dispunem, spuse Apărarea, ridicîndu-și privirea dintr-un microscop 
electronic... 

Du-te la Walgreen's. 

Fură tot ce-ţi cade-n mînă. 

Nu sîntem răspunzători. 

Nu știu cum să o-ntorc pentru cititorul alb. 

Poţi să scrii, să ţipi sau să murmuri despre asta... să pictezi... să dai 
o reprezentaţie... s-o scobești în lemn... Atîta timp cît nu te duci s-o 
faa... 

Senatorii sar în picioare și cer zbierînd Pedeapsa cu Moartea, cu o 
autoritate inflexibilă şi o obstinaţie de virus... Moarte pentru trăgăto- 
rii-n venă, moarte pentru fetele vesele (altfel spus, rrăgătorii la buci), 
moarte pentru psihopatul care aduce-ofensă cărnii greoaie și oprimate 
cu inocența năruită, animalică a mișcărilor mlădiate... 

Sacul negru de vînt al morţii se unduiește peste tinut, căutînd, adul- 
mecînd după delictul de viaţă separată, împingătoare ale cărnii-ngheţate 
de groază, tremurînd sub o vastă curbă a probabilității... 

Blocuri de populație dispar într-un joc de dame al genocidului... Pot 
juca oricâţi... 

Strigăt aprobator în Presa Liberală, în Presa Nu Tocmai Liberală și-n 
Presa Reacţionară: „Mai presus de toate, mitul experienței în alte sfere 
trebuie eradicat... „ Și vorbesc sumbru despre anumite realități crude... 
vaci cu aftoză... profilaxie... 

Grupurile de putere din toată lumea taie-n demenţă liniile de 
contact... 

Planeta o pornește-n derivă, spre o soartă haotică de insectă... 

Termodinamica a învins lejer... Orgonii s-au oprit la potou... 
Christ a sîngerat... Timpul s-a epuizat... 

Poţi tăia în Prînzul dezgolit la orice punct de intersectie... Am scris 
multe prefețe. Ele se atrofiază și se amputează spontan, așa cum se 
amputează degetul de la picior de la o boală din Africa de Vest, limitată 
la rasa neagră, şi blonda cea grăbită-și arată glezna de arginţi, în timp ce 
un deget cu manichiură saltă pe terasa clubului, regăsit și adus la 
picioarele ei de Ogarul său Afgan... 

Prînzul dezgolit e o schiță, un manual de întrebuințare... Nesaş de 
insectă neagră rătăcind într-un peisaj vast, de pe altă planetă... Concepte 
abstracte, nude precum algebra, reduse la un rahat negru sau o pereche 
de coaie îmbătrânite... 

Un manual despre cum să extinzi nivelurile experienţei deschizînd o 
ușă la capătul unui coridor prelung... Uși care se deschid doar în 
Linişte ... Prînzul dezgolit solicită Liniște din partea Cititorului. Altfel, 
acesta nu face decît să-și ia propriul puls... 

Robert Christie cunoștea Mesageria Vocală... Omoară pizdele 
bătrîne ... le păstrează părul pubian în medalion... Tu n-ai face-așa? 

Robert Christie, strangulator de femei în serie — sună ca o ghirlandă 
de margarete — spînzurat în 1953. 

Jack Spintecătorul, Adevărat Lăncier de la 1890, niciodată prins cu 
pantalonii-n vine... a trimis o scrisoare Presei. 

„Data viitoare o să pun în plic o ureche, la caterincă... Tu n-ai face 
aşa?“ 

— O, ai grijă! Iar s-au dus! — a zis curistul bătrîn cînd lanțul i s-a 
frânt și bilele i s-au împrăștiat pe podea... Opreşte-le, rogu-te, James, 
căcănar bătrîn de doi bani! Nu sta acolo și nu lăsa bilele stăpînului să se 
rostogolească-n coșul cu cărbuni! 

Decoratori de vitrine urlă prin staţia de metrou, îi fac pe casieri cu 
ghimpele-ntors. 

Dilaudid, ai milă de mine și slobozește-mă (Dilaudid este morfină 
concentrată, deshidratată). 

Șeriful în vestă neagră bate la mașină un certificat de deces: „Tre! s-o 
facem în regulă și făr” de narcotic...“ 

Violare a Legii 334 privind Sănătatea Publică... Procurarea unui 
orgasm prin uz de fraudă... 

Johnny în patru labe și Mary luîndu-i-o-n gură și plimbîndu-și dege- 
tele pe dosul coapselor şi, ușor, pe cuprinsul suprafeței testiculelor ... 

Peste fotoliul rupt și pe fereastra sculăriei, suflu-nălbitor al vântului 
rece de primăvară peste o faleză de calcar spre rîu... frîntuni de fum 
lunar atîrnînd în cerul de porțelan... pe un fir lung de sloboz peste 
podeaua prăfuită... 

Motel... Motel... Motel... arabescuri frînte de neon... vaiete de 
singurătate peste continent, precum cornuri de ceață deasupra apelor 
calme, uleioase ale râurilor la reflux... 

Lămiia stoarsă, uscată a coaielor de ciumă bovină dă limbi în găoz, 
taie c-un cuţit o-mbucătură pentru conducta de apă — bil bîl ~, semn 
marcînd locul a ceea ce am fost... 

— Domnul e servit — şi apele l-au înghițit. 

Frunze moarte umplu fîntîna și menta crește-n sălbăticie printre 
mușcate, peste pajiște... 

Un playboy îmbătrânit își trage pe el impermeabilul cu autograf de la 
1920, își îndeasă soţia urlînd pe ghena de gunoi... Pär, rahat și sînge 
împroaşcă peretele în 1963... „Da, domnule, băieți, în '63 am căcat-o pe 
bune“, zise profetul bătrân și pisălog de-ţi toacă creierii-n toate direcțiile 
din spaţiu-timp... 

— Se-ntîmplă să-mi aduc aminte, fincă era exact cu doi ani înainte ca 
o cultură de febră aftoasă umană dezvoltată-ntr-un lavaborator să scape 
prin ?termediul unei haine de cincila dată șpagă-ntr-un caz de evaziune 
în Kansas City... Şi Liz a invocat o Imaculată Concepţie și a dat naștere 
la o maimuță-păianjen de 200 de grame prin buric... Se zice că doftoru' 
era băgat în șmenu' ăsta, ducea maimuţa-n spate tot timpu’. 

Eu, William Seward, căpitan al acestui vagon de metrou luat pe ulei 
şi ars în focuri, voi domestici monstrul din Loch Ness cu rotenon! și voi 
hăitui balena albă. Îl voi reduce pe Satan la starea de Ascultare 


1. Insecticid foarte puternic, extras din rădăcină de Derris (n. tr.). 

Automată, şi-i voi sublima pe adepții și agenții subsidiari. Voi izgoni 
candirul din piscinele voastre. ~ Voi emite o bulă cu privire la Ima- 
culatul Control al Nașterilor... 

— Cu cât mai des se-ntîmplă un lucru, cu atît mai nemaipomenită e 
minunăţia sa, zise tînărul nordic închipuit, în timp ce-și studia tema 
masonică pe trapez. 

— Jidanii nu cred în Christos, Clem... Tot ce-și doresc e să i-o tragă 
unei fete creștine... 

Îngeri adolescenţi cîntă pe acoperișurile căcăstoarelor lumii. 

„Vino şi freac-o...“ 

„Şchiopu vinde zahăr pudră...“ Johnny Atârnat-Acuma, 1952. 

(Un tenor ramolit, strîns cu un corset, cîntă Danny Deever în 
travesti...) 

Catîrii nu fac mizerie-n acest ținut al bunului simţ și pe calul, mort, 
breaz dosit în groapa cu cenușă... Încălcare a Legii cu privire la Sănă- 
tatea Publică nr. 334. 

Şi unde sînt grupul statuar şi procentajele ? Cine poa’ să spună? Nu 
am Cuvântul... Acasă-n trusa mea de baie... Regele a pornit-o cu un 
aruncător de flăcări şi asasinul regelui, torturat în efigia a o mie de bos- 
chetari, se strecoară prin magherniţe şi se cacă pe podeaua de dolomit a 
sălii de bal. 

Tînărul Dillinger a ieșit din casă și nu s-a uitat nicicum înapoi. 

— Nu te uita-napoi niciodată, băiete... Te transformi într-un bulgăre 
de sare din care linge vaca. 

Un glonț de poliţist pe alee... Aripile frînte ale lui Icar, urlete de băiat 
arzînd inhalat de trăgătorul bătrîn... Ochi goi ca o câmpie-ntinsă.,, 
(aripi de vultur foșnesc în aerul uscat). 

Crabul, Decan de Vîrstă al Prăduitorilor de Drojdieri, îşi pune cos- 
tumul de crustaceu înainte să dea tîrcoale după combinaţii la cimitir... 
cu clești de oţel smulge dinţii de aur și coroanele oricărui beţiv adormit 
cu gura deschisă... Dacă drojdierul se trezește, Crabul se cabrează 
plesnind din clești, gata de o luptă-ndoielnică pe cîmpiile din Queens, 

Copilul Șpringar, dus cu o condamnare de lungă durată, scos din 
cimitir pentru neplată, sosește bolborosind în barul de bulangii cu o 
recipisă-ngălbenită de la muntele de pietate, ca să ridice ouăle negre din 
Con City, unde agenţi comerciali castrați cîntă cîntecul IBM. 

Alde crabul zburdă prin pădurea lui... toată noaptea la trîntă cu pula 
sculată a îngerului, părăsit de vitejie ca orice homo, întors prin spate-n 
peştera ruginită din dolomită.. 

Scrum negru de opiu gedz peste hotarele de sare, unde nu creşte 
nimic, nici măcar o mătrăgună..... 

Legea mediei... Cîteva găini... Singurul mijoc de trai... 

— Salut, Cash. 

— Eşti sigur că-i aici? 

— Firește că sînt sigur... Vin cu tine. 

Un tren de noapte spre Chicago... Dau peste-o fată-n hol, văd că e 
luată și-o-ntreb de unde se poate? 

— Vino, frumosule. 

Gagica nu tocmai tînără, vreau să zic, dar făcută... 

— Ce zici de-o doză-ntii? 

— Ni, n-ai mai fi-n stare. 

De trei ori... cînd m-am trezit mi-era rău și tremuram în adierea 
caldă de primăvară dinspre fereastră, apa arzîndu-mi ochii ca acidul... 

Ea se dă jos din pat goală... tainiţa-n lampa cu gaz... o prepară... 

— Întoarce-te... O să ţi-o fac în cur. 

Înfige acul adînc, îl scoate și masează fesa... 

Linge un strop de sînge de pe deget. 

El se rostogolește, în erecție, dizolvîndu-se-n ceața cenușie a prafului. 

Într-o vale a cocainei, juni inocenți cu ochii trişti chiuie după un 
Danny Boy pierdut... 

Am tras pe nas toată noaptea și-am făcut-o de patru ori... cu de- 
getele pe tablă... frecate, mîncate pînă la albul osului. S-a-ntors acasă 
heroina, s-a-ntors din largul mării şi combinatorul din Braţele Legii... 

Ambulantul se agită nervos: „Vrei s-arunci-un ochi încoa, puștiule? 
Tre’ să mă ocup de-o treabă c-o maimuţă.“ 

Cuvîntul este împărțit în unităţi care sînt toate dintr-o bircătă ŞI 
trebuie luate ca atare, dar bucăţile pot fi puse în orice ordine, înlănțuite 
înainte și înapoi, înăuntru și în afară la prova și la pupa precum o com- 
binaţie sexuală capti fantă. Această carte varsă din pagină-n toate direc- 
țiile caleidoscop de panorame, potpuriu de melodii și zgomote de stradă, 
pîrțuri, chiote de răscoală și zdrăngănitul obloanelor de fier ale magazi- 
nelor, urlete de durere și deplorare, și urlete de siluire și deflorare, pisici 
copulînd și cîrîitul furios al boului de baltă strămutat, bolboroseli 

profetice de brujo în transă pe nucșoară, pocnet de gîturi frînte și 
mandragore urlînd, suspine de orgasm, heroină tăcută, asemenea zorilor 
în celulele-nsetate, Radio Cairo ţipînd ca la o licitaţie demenră de tutun, 
şi flautele Ramadanului adiind peste trăgătorul bolnav precum un suav 
prăduitor de drojdieri în zorii cenușii din metrou palpînd cu degete 
delicate după foaia cea verde... 

Aceasta este o Revelaţie și o Profeție a ceea ce pot prinde fără FM pe 
aparatul meu cu galenă tip 1920 prin antena de sloboz... Iubite cititor, îl 
vedem pe Dumnezeu prin găoazele noastre în lumina de bliț a orgas- 
mului... Prin aceste orificii, transmută-ţi trupul... Calea-N AFARĂ e 
calea spre-NĂUNTRU... 

Acum eu, William Seward, voi da drumul hoardei mele de vorbe... 
Inima mea de viking hoinărește peste marele rîu maroniu, pe care mo- 
toare huruie în crepusculul din junglă și copaci întregi plutesc la vale cu 
șerpi printre crengi și lemuri privind ţărmul cu ochi trişti, peste cîmpia 
din Missouri (Băiatul găseşte un vîrf roz de săgeată) șuier de trenuri 
depărtîndu-se-n zare, se-ntoarce la mine flămîndă ca un copil al străzii, 
n-a ştiut să pună la bătaie curul pe care i l-a dat Dumnezeu... Iubite 
Cititor, Cuvîntul se va arunca asupră-ţi cu gheare oţelite de om-leopard, 
va tăia degete de la mîini și picioare precum un crab oportunist de uscat, 
te va spînzura şi-ţi va prinde slobozul ca un cîine penetrabil, se va-nco- 
lăci-mprejurul coapselor tale precum un crotal şi-ţi va injecta o doză de 
sloboz rînced... Și de ce un cîine penetrabil? 

Deunăzi mă-ntorceam de la-ndelunga rută a prânzului de la gură la 
cur, cale fără-ntoarcere-n toate zilele-n anii daţi nouă, cînd l-am văzut 
pe-un puşti arabi cu un cîine din ăla mic alb cu negru, care știa să meargă 
pe picioarele din spate... Și-un cîine mare gălbejit se duce la puști în 
căutare de afecţiune, puștiu-l goneşte, și cîinele gălbejit latră și sare la 
micul șonticar, arătîndu-și colții și miîrfind de parc-ar avea darul ome- 
nesc al limbilor: „Se-ntîmpl-o crimă-mpotriva naturii aici“. 

Așa că l-am botezat pe cîinele cel gălbejit Penetrabilul... Și daţi-mi 
voie să spun în treacăt, căci mereu am trecut drept un Verde franc, că 
Orientul Impenetrabil are nevoie de sare la greu ca să intre pe gâtlej... 
Trimisul vostru-și trage douăj' de miligrame de M pe zi şi stă opt ore 
impenetrabil ca un rabat. 

— La ce te gindești? întreabă turistul american stingher... 

La care răspund: 

— Morfina mi-a cauzat o depresie a hipotalamusului, sediu al libi- 
doului și emoţiilor, și întrucît creierul anterior acționează doar la mîna a 
doua prin excitarea creierului posterior, fiind genul de cetăţean pe bază 
de delegaţie care nu bagă mare decît împins pe la spate, trebuie să rapor- 
tez absenţa virtuală a oricărui eveniment cerebral. Sînt conștient de pre- 
zenţa dumitale, dar întrucât aceasta nu are pentru mine nici o conotație 
afectivă, afectul meu fiind deconectat de sursa de marfă pentru neplată, 
sînt dezinteresat de ce făptuiești... Pleacă sau vino, cacă-te sau trage-ți-o-n 
cur cu pistonul sau cu pitonul — care e cel mai potrivit la o curulină — 
dar la Cel Mort și la Cel Luat pe Marfă nu le pasă... 

Ei sînt Impenetrabili. 

— Pe unde-ajung pe-aici la toaletă? am întrebat-o pe plasatoarea 
blondă. 

— Pe-aici imediat, domnule... Mai e loc pentru încă unu-năuntru. 

— N-au văzut-o pe Rose Pantopon? zise trăgătorul bătrîn în par- 
desiu negru. 

Șeriful texan și-a ucis veterinarul complice, Browbeck 'Tremurîndul, 
implicat în combinaţii cu heroină pentru cai... Un cal doborit de febră 
aftoasă are nevoie de heroină din greu ca să i se aline durerea și niscai he- 
roină din asta, poa’ s-o taie peste preria solitară și să necheze-n Washing- 
ton Square... Trăgătorii dau năvală chiuind: „Ohoho, argint curat“. 

— Dar unde e grupul statuar? 

Această monstră de fior originar scrâşni în salonul-bar cu decoraţii 
din bambus, Calle Juarez, Mexico, DF... Rătăcit pe-acolo și picat de 
fraier pentru viol... o pizdă-ţi trage pantalonii-n vine și eşti săltat pentru 
viol, după statutar îşi zice, frăție... 

Apel din Chicago... intraţi, vă rog... Apel din Chicago... intraţi, vă 
rog... De unde crezi că m-am ales cu plumbul pe urme, de la gogoși în 
Puyo? 

— Dă-o jos! Dă-o jos! 

Bărrînul poponaut se-ntîlneşte cu el însuși venind din partea cea- 
laltă-ntr-o caricatură a adolescenţei sale-n săli de striptease, se-mpiedică 
de fantoma sa de la panaramele de pe timpuri..: prin mahala pînă la mu- 
zeul din Market Street tot felul de masturbări și autoabuzări... special 
pentru băieţii mai fragezi... 

Erau copţi și gata de cules uitaţi, colo 'șa-n văioagă... pierduţi în 
fărîme de-ncîntare și suluri aprinse... 

Citește metastaza cu degete oarbe. 

Mesajele fosile ale artrozei... 

„Să vinzi creează dependență mai ceva decît consumul.“ - Lola La 
Chata, Mexico, DF. 


Groază suptă din cicatricele lăsate de ace, urlet subacvatic articulînd 
avertismente ale nervilor amortiţi despre nevoia iminentă, mușcătură 
pulsînd infectată cu rabie... 

— Dacă Dumnezeu a făcut ceva mai bun, l-a păstrat pentru sine, 
obișnuia să spună Marinarul, cu transmisia-ncetinită de douăzeci de 
capsule. 

(Frânturi de crimă coboară-ncet ca bucățile de opal prin glicerină.) 

Privindu-te şi fredonînd fără-ncetare, Johny’s So Long At The Fair. 

Traficînd cîte puţin, ca să ne-ntreținem consumul... 

— Şi folosiţi spirtu” ăla, zic, trîntind o lampă cu alcool pe masă. 

— Nu puteţi în pula mea s-aveţi răbdare, trăgători flămînzi îmi înne- 
gresc tot timpul lingura cu chibrituri... Asta-i tot ce-am nevoie ca să pic 
la greu, să-mi găjbească garda o lingură-nnegrită-n sălaș... 

— Credeam că te-ai lăsat... M-aș simţi prost să știu că-i stric cura... 

— ŢI trebe coaie, nu glumă, să te lași, moșule. 

Căutînd vena-n carnea topită. Clepsidra mărfii-și varsă ultimele 
granule negre-n rinichi... 

— Zonă sever infectată, mormăi el, mutînd garoul mai sus. 

— Moartea era Idolul culturii lor, zise bătrîna mea, ridicîndu-și pri- 
virea din Codicele Maya... Au primit focul, vorbirea și semințele de la 
moarte... moartea s-a transformat într-o sămînță de păpușoi. 

Zilele Ouabului sînt peste noi 

adierile decojite ale urii și nenorocirii 
au stins flacăra speranţei. 

— a-ţi dracu” de-aici pozele astea porcoase, i-am zis femeii. 

Un veteran trăgător în nară s-a lăsat grămadă pe un spătar, luat pe 
ulei și dopat... sînge decăzut. 

— Ce eşti tu, din artiștii ăia ai pilulelor? 

Mirosuri gălbui de trascău şi ocluzie hepatică au emanat din hainele lui 
cînd a făcut gestul ăla de trăgător aruncîndu-și mîna-n faţă cu palma-ntoarsă 
după marfă... 

miros de bucătării mexicane, de pardesie umede și de testicule 
atrofiate ... 

Mă privi prin carnea incertă, ectoplasmatică a curei... zece kile 
materializate-ntr-o lună cînd încerci să te lași... un chit moale și roz care 
se evaporă la prima atingere tăcută a drogului... Am văzut cu ochii 
mei... trei kile duse-n zece minute... în picioare cu 'seringa-ntr-o 
mînă... ţinîndu-și pantalonii cu cealaltă. 

putoare pătrunzătoare de metal contaminat. 

Urcînd pe o grămadă de gunoi spre cer... focuri de benzină-mprăș- 
tiate... fumul atârnă negru și solid ca un excrement în aerul nemișcat... 
mînjind pelicula albă a arșiţei de la amiază... D.L. pășește alături de 
mine... o reflexie a gingiilor mele ştirbe şi a craniului meu pleșuv... 
carnea-ntinsă peste oasele putregăite, fosforescente, mistuită de focuri 
reci, încete ...Duce cu el o canistră cu benzină, deschisă, şi mirosul ben- 
zinei îl învăluie... Ajungând în vârful unui dîmb de fiare ruginite, ne-ntil- 
nim cu un grup de băștinași... chipuri plate, bidimensionale, de pești 
sanitari... 

— Aruncă benzina peste ei și dă-i foc... 


Iute... 


STRĂFULGERARE ALBĂ... țipete diforme de insectă... 
M-am trezit cu gustul de metal în gură înapoi din morţi 
tîrînd mirosul incolor al morţii 
placentă a unei maimuțe cenușii ofilite 
junghiuri fantomatice de după amputare .. 
— Băieţii cu taxiul așteaptă un client, a spus dai și a murit de 
supradoză la Madrid... 

Trenuri cu muniţie ard prin volutele roz ale cărnii tume- 
fiate... declanșează bliţurile de magneziu ale orgasmului... foto- 
grafii precise ale mișcării suspendate... flanc bronzat şi neted, 
curbat ca să aprindă o ţigară... 

Srătea-n picioare cu pălăria de paie 1920 pe care i-o dăduse cineva... 
cuvinte slabe de cerșetor, căzînd ca niște păsări moarte pe strada-ntu- 
necată... 

— Nu... ajunge... no mas... 

O mare de ciocane pneumatice revărsîndu-se-n crepusculul mov- 
maroniu pătat cu miros de metal clocit al gazului de canalizare... feţe de 
muncitori tineri ieșind tremurând din cadru în haloul galben al lămpilor 
cu carbid... conducte sparte, la vedere... 

— Reconstruiesc orașul... 

Lee dădu din cap absent... „Da... Întotdeauna...“ 

Oricum ai lua-o, e o greșeală în Aripa de Est... 

Dacă ştiam, îţi spunem cu plăcere... 

— Nu e bine... no bueno... însuţi să-ţi vinzi... 

— Nu este... ințealca vlineli. 


Tanger, 1959 


Anexă 


Scrisoare a unui dependent grav 
despre drogurile primejdioase 


3 august 1956 
Venice 
STIMATE DOMNULE DOCTOR, 


Îţi mulțumesc pentru scrisoare. Trimit împreună cu aceste rînduri 
articolul despre efectele diverselor droguri pe care le-am folosit. Nu știu 
dacă este potrivit pentru publicaţia dumitale. Nu am nici o obiecţie în 
legătură cu folosirea numelui meu. 

Nici o problemă cu băutura. Nici o dorinţă de a folosi vreun drog. 
Stare generală de sănătate excelentă. Te rog să transmiţi respectele mele 
domnului —. Folosesc sistemul lui de exerciţii zilnic, cu rezultate exce- 
lente. 

Mă gîndeam să scriu o carte despre substanţele narcotice, dacă aș 
putea găsi un colaborator potrivit care să se ocupe de partea tehnică. 


Al dumitale, 
William Burroughs 


Folosirea opiului și a derivatelor din opiu duce la o stare care se cir- 
cumscrie și corespunde „dependenţei“ — (termenul este folosit imprecis 
pentru a descrie orice Gbișnuinţă sau dorință. Vorbim despre depen- 
dență de dulciuri, cafea, tutun, vreme caldă, televizor, povestiri polițiste, 
cuvinte încrucișate). Printr-o asemenea aplicare eronată, termenul își 


“Text publicat în The British Journal of Addiction, vol. 53, nr. 2. 


229 


pierde orice sens precis și util. Folosirea morfinei duce la dependenţa 
metabolică de morfină. Morfina devine o nevoie biologică precum apa, 
şi consumatorul poate muri dacă este privat brusc de ea. Diabeticul 
moare fără insulină, dar nu este dependent, în acest sens, de ea. Nevoia 
sa de insulină nu a fost provocată de folosirea insulinei. El are nevoie de 
insulină pentru a-și menţine metabolismul normal. Dependentul are 
nevoie de morfină pentru a menţine un metabolism al morfinei și ca să 
evite astfel revenirea, însoțită de suferințe cumplite, la un metabolism 
normal. ` 

Am folosit un număr de substanţe „narcotice“ de-a lungul unei pe- 
rioade de douăzeci de ani. Unele dintre aceste substanțe produc depen- 
dență în sensul de mai sus. Cele mai multe nu: 


Opiaceele — De-a lungul unei perioade de doisprezece ani am folosit 
opiu, fumat și pe cale orală (injectarea în piele cauzează abcese. 
Injectarea în venă e neplăcută și posibil periculoasă), heroină injectată în 
piele, venă, mușchi, prizată (cînd nici un ac nu era disponibil), morfină, 
dilaudid, pantopon, eukodol, paracodeină, dionină, codeină, demerol, 
metadonă. Toate acestea dau dependenţă în diverse grade. Nu contează 
prea mult cum e administrai drogul, fumat, prizat, injectat, luat pe gură, 
introdus ca supozitor rectal, rezultatul final e același: dependenţa. Şi o 
obișnuință rezultată din fumat este la fel de greu de învins ca una 
rezultată din injectarea intravenoasă. Opinia că obișnuinţa cu injectarea 
este nocivă în mod deosebit derivă dintr-o frică iraţională de ace — 
(„Injecţiile otrăvesc sîngele“ — ca și cum sîngele ar fi mai puţin otrăvit 
de substanţele absorbite din stomac, plămîni sau mucoasa nazală). E 
probabil că demerolul cauzează dependență într-o măsură mai mică 
decît morfina. De asemenea, e mai puţin satisfăcător pentru dependent și 
mai puţin eficient ca analgezic. E mai ușor să scapi de o dependenţă de 
demerol decît de una de morfină, însă demerolul este cu siguranță mai 
dăunător sănătăţii şi în particular sistemului nervos. Am folosit o dată 
demerol timp de trei luni și am dobîndit.o serie de simptome supără- 
toare: tremur al mîinilor (în cazul morfinei, aveam întotdeauna mîinile 
sigure), pierderea progresivă a coordonării, contracții musculare, obsesii 
paranoide, teamă de nebunie. În cele din urmă am căpătat o toleranță 
bine venită faţă de demerol — fără-ndoială, o măsură de autoconservare 
— şi am trecut la metadonă. Toate simptomele au dispărut imediat. Pot 

să adaug că demerolul este cam la fel de constipant ca morfina, că are un 
efect chiar mai depresiv asupra apetiturului și funcțiilor sexuale — nu 
contractă, însă, pupilele. Mi-am făcut mii de injecții de-a lungul a ani de 
zile cu ace nesterilizate, ba chiar murdare, şi n-am suferit niciodată o 
infecţie înainte să folosesc demerol. Apoi m-am trezit cu o serie de 
abcese, dintre care unul a trebuit incizat și drenat. Pe scurt, demerolul 
mi se pare un drog mai periculos decît morfina. Metadona este complet 
satisfăcătoare pentru dependent — un excelent analgezic, producînd 
dependenţă cel puţin în aceeaşi măsură. 

Am luat morfină din cauza unei dureri acute. Orice opiaceu care 
îndepărtează în mod eficace durerea îndepărtează în aceeași măsură 
simptomele de privare. Concluzia e evidentă: orice opiaceu care înde- 
părtează durerea produce dependenţă, și cu cît e mai eficace împotriva 
durerii, cu atît produce mai multă dependenţă. Molecula care dă depen- 
dență și molecula care combate durerea din compoziția morfinei sînt 
probabil identice, și procesul prin care morfina îndepărtează durerea 
este același cu acela care duce la toleranță și dependență. Morfina care să 
nu dea dependenţă pare să fie o Piatră Filozofală a acestor vremuri. Pe 
de altă parte, unele variante ale apomorfinei se pot dovedi extrem de 
eficace în tratarea sindromului privării. Dar nu trebuie să așteptăm de la 
această substanţă să fie totodată și un analgezic. 

Fenomenele legate de dependenţa de morfină sînt bine cunoscute și 
nu e necesar să mai fie descrise aici. Cîtorva elemente, după părerea mea, 
li s-a acordat insuficientă atenţie: incompatibilitatea metabolică dintre 
morfină și alcool a fost observată, dar nimeni, din cîte ştiu, nu a oferit 
vreo explicaţie. Dacă un dependent de morfină consumă alcool, nu simte 
nici o senzaţie euforică sau agreabilă. E o stare de disconfort care crește 
cu-ncetul, dublată de nevoia unei noi injecții. Alcoolul pare să fie 
scurtcircuitat, poate de către ficat. Am încercat o dată să beau cînd eram 
incomplet vindecat după un atac de icter (în perioada aceea nu foloseam 
morfină). Senzaţia metabolică a fost aceeași. Într-una dintre situații 
ficatul era partial scos din funcţie de icter, în celălalt pre-ocupat, literal, 
de un metabolism al morfinei. Dacă un alcoolic devine dependent de 
morfină, morfina ia, invariabil și integral, locul alcoolului. Am cunoscut 
mai mulţi alcoolici care au început să folosească morfină. Erau capabili 
să tolereze, imediat, doze mari de morfină (5 miligrame la o injecție) fără 
efecte adverse, și în cîteva zile s-au oprit din băut. Un proces invers nu 

se întîlnește niciodată. Dependentul de morfină nu poate tolera alcoolul 
cînd folosește morfină sau suferă din cauza privării de morfină. Capa- 
citatea de a tolera alcoolul este un semn cert de dezintoxicare. Desigur, 
un dependent dezintoxicat poate începe să bea și să devină alcoolic, 

În timpul curei și al privării, dependentul are o conştiinţă acută a ceea 
ce îl înconjoară. Senzaţiile oferite de simţuri sînt accentuate pînă la halu- 
cinaţie. Obiecte familiare par agitate, animate de o viață contorsionată 
strecurată în ele. Dependentul este supus unor rafale de senzaţii din 
exterior și din viscere. Poate trăi licăriri de frumuseţe și nostalgie, dar 
efectul general este de suferință extremă — (Poate că senzațiile lui sînt de 
suferință din cauza intensității lor. O senzație plăcută poate deveni insu- 
portabilă după ce atinge o anumită intensitate.) 

Am observat două reacţii particulare la începutul privării: (1) totul 
arată ameninţător; (2) o ușoară paranoia. Doctorii și sorele apar ca niște 
monştri malefici. În decursul mai multor cure, m-am simţit înconjurat 
de nebuni periculoși. Am vorbit cu unul dintre pacienţii doctorului 
Dent, care tocmai urmase o dezintoxicare după o dependenţă de pen- 
dină. Mi-a relatat o experiență identică, spunîndu-mi că timp de 24 de 
ore, sorele și doctorii i s-au părut „brutali și respingători“. Iar totul arăta 
rău. Și am mai vorbit cu un dependent care a trăit aceleași reacţii. Fun- 
damentul psihologic al elementelor paranoide în timpul curei este evi- 
dent. Similitudinea particulară a acestor reacţii indică o-origine comună 
de natură metabolică. Similitudinea dintre siptomele privării și anumite 
stări de intoxicare cu droguri e izbitoare. Hașișul, Bannisteria Caapi 
(harmalină), Peyote (mescalină) produc o stare de sensibilitate acută, 
însoţită de o perspectivă halucinatorie. Totul arată viu. Ideile para- 
noide sînt frecvente. În special intoxicația cu Bannisteria Caapi repro- 
duce stările specifice privării. Totul arată amenințător. Ideile paranoide 
sînt pronunţate, în special după o supradoză. După ce am luat Ban- 
nisteria Caapi, eram convins că Vraciul şi ucenicul său plănuiesc să mă 
omoare. Se pare că stările metabolice ale corpului pot reproduce efec- 
tele a diverse droguri. 

În S.U.A., dependenţi de heroină sînt supuși unei cure reductive 
involuntare de către dealerii care își diluează treptat marfa cu lactoză și 
barbiturice. În consecință, mulți dependenti care vor să se trateze suferă 
de o dependenţă ușoară, astfel că pot fi complet dezintoxicaţi în timp 
scurt (7-8 zile). Îşi revin rapid, fără tratament medicamentos. Totuși, 


232 


orice tranchilizant, antialergic sau substanţă sedativa va olon o upna, 
în special injectată. Dependentul se simte mai bine dava știe câ o aub 

stanţă străină îi circulă prin sînge. Tolserolul, torazina yi „tranchiliaan 

tele“ înrudite, toate felurile de barbiturice, cloral și paraldehida, antilla- 
tamine, cortizon, reserpină, chiar șocul (să fie departe lobotomia?) au 
fost fiecare folosite cu rezultate descrise de obicei ca „încurajatuare“, 
Propria mea experiență sugerează ca aceste rezultate să fie acceptate cu 
unele rezerve. Desigur, tratamentul simptomatic este indicat, și toate 
aceste substanțe (cu posibila excepție a celui mai des folosit: barbitu- 
ricele) își au un loc în tratamentul simptomelor privării. Dar nici una 
dintre aceste substanţe nu este, în sine, răspunsul pentru dezintoxicare. 
Simptomele dezintoxicării variază în funcţie de metabolismul individual 
și de tipul fizic. Tipii cu conformaţie debilă, sensibili, predispuși la astm 
suferă abundent de simptome alergice în timpul dezintoxicării: nas cur- 
gînd, strănut, usturime, ochi umezi, greutate la respiraţie. În asemenea 
cazuri, cortizonul și antihistaminele pot fi, în mod cert, de folos. 
Vomatul ar putea fi, probabil, controlat cu substante care îndepărtează 
greața, precum torazina. 

Am urmat zece „cure“ în decursul cărora au fost folosite toate aceste 
substanţe. Am încercat reduceri rapide, treptate, somn prelungit, apo- 
morfină, antihistamine, un sistem francez în care se folosește un produs 
inutil, cunoscut sub denumirea de „amorfină“ -— totul, în afară de șoc. 
(M-ar interesa să cunosc în continuare rezultatele experimentelor făcute 
pe alţii cu tratamentul de șoc.) Succesul oricărui tratament depinde de 
gradul și durata dependenţei, stadiul renunțării, sau timpul scurs fără 
drog (substanțe eficiente într-o fază târzie sau ușoară pot fi dezastruoase 
în faza acută), simptomele individuale, starea de sănătate, vîrsta etc. O 
metodă de tratament poate fi complet ineficientă într-un anumit mo- 
ment, dar poate să dea rezultate excelent în altul. Sau un tratament care 
mic nu-mi folosește la nimic poate fi de ajutor altcuiva. Nu mă-ncumet 
să emit vreo judecată definitivă, îmi relatez doar propriile reacţii la 
diverse substanțe și metode de tratament. 

Curele bazate pe reducere treptată. — Aceasta e forma cea mai 
comună de tratament, și nu s-a descoperit încă nici o metodă care s-o 
poată înlocui în cazurile de dependenţă severă. Pacientul are nevoie de o 
anumită doză de morfină. Dacă există vreo regulă care se aplică la toate 
cazurile de dependenţă, aceasta este. Dar trebuie renunţat la morfină cît 

se poate de repede. Am urmat cure bazate pe o reducere înceată a dozei, 
iar rezultatul a fost de fiecare dată descurajarea și, în cele din urmă, 
reșuta. Reducerea imperceptibilă a dozei are toate șansele să fie o redu- 
cere fără capăt. Cînd dependentul dorește să urmeze un tratament, în 
cele mai multe cazuri a trecut deja prin simptomele privării de multe ori. 
Se aşteaptă la o încercare dificilă, neplăcută și e pregătit să o suporte. Dar 
dacă suferința privării se întinde pe două luni, în loc de zece zile, e 
posibil să n-o suporte. Nu intensitatea, ci durata suferinței înfrînge 
voinţa de a rezista. Dacă dependentul ia, cu regularitate, o cantitate, 
oricît de mică, din orice opiaceu pentru a-și ușura starea de slăbiciune, 
insomnia, plictiseala, neodihna din faza tîrzie a renunțării, simptomele 
privării se vor prelungi nedefinit și reșuta totală e aproape sigură. 

Somnul prelungit. — Teoria sună bine. Te culci și te scoli vindecat. 
Dozele industriale de cloral-hidrat, barbituricele, torazina, nu au produs 
decît o stare de semniconștiență vecină cu coșmarul. Renunţarea la sedare, 
după 5 zile, a provocat un șoc sever. S-au suprapus simptomele unei 
privări acute de morfină. Rezultatul final a fost un sindrom combinat de 
o oroare fără seamăn. Nici una din curele pe care le-am urmat vreodată 
nu mi-a cauzat atîta suferință ca această metodă presupusă fără dureni. 
Ciclul somnului și al treziei e întotdeauna profund perturbat în timpul 
renunţării. A-l perturba și mai tare printr-o sedare masivă mi se pare 
contraindicat, ca să nu spun mai mult. Renunţarea la morfină este îndea- 
juns de traumatizantă și fără a-i adăuga renunţarea la barbiturice. După 
două săptămîni în spital (cinci zile de sedare, zece zile de „odihnă“ ), eram 
încă atît de slăbit, că am leșinat cînd am încercat să pășesc pe o pantă 
foarte ușoară. Consider somnul prelungit metoda cea mai rea posibilă 
pentru tratarea simptomelor privării. 

Antihistaminele. — Folosirea antihistăminelor se bazează pe teoria 
alergică a privării. Privarea bruscă de morfină provoacă rapid o supra- 
producţie de histamine, cu simptomele alergice care rezultă. (În șocul 
asociat unor leziuni traumatice însoţite de durere acută, cantități mari de 
histamine sînt eliberate în sînge. În durerea acută, ca și în cazul depen- 
denţei, dozele toxice de morfină sînt tolerate cu ușurință. lepurii, care au 
un conținut ridicat de histamine în sînge, sînt extrem de rezistenți la 
morfină.) Propria mea experienţă cu antihistaminele nu a fost conclu- 
dentă. Am urmat o dată o cură în care s-au folosit numai antihistamine, 
și rezultatele au fost bune. Dar la vremea aceea eram dependent doar 

într-un grad redus, și nu mai luasem morfină de 72 de ore în momentul 
în care am început tratamentul. De atunci am folosit adesea antihista- 
mine pentru simptomele de privare, cu rezultate dezamăgitoare. De fapt, 
ele par să-mi sporească depresia și iritabilitatea (nu sufăr de simptome 
alergice tipice). 

Apomorfina. - Apomorfina este, cu certitudine, cea mai bună 
metodă de tratament pe care am încercat-o. Nu elimină simptomele pri- 
vării, dar le reduce la un nivel suportabil. Simptomele acute, precum 
crampele din burtă și din picioare, stările convulsive sau de nebunie sînt 
complet controlate. De fapt, tratamentul cu apomorfină implică mai 
puţin disconfort decît o cură prin reducere treptată. Vindecarea e mai 
rapidă și mai completă. Simt că nu am fost niciodată vindecat pe deplin 
de nevoia de morfină înainte să urmez tratamentul bazat pe apomorfină. 
Poate că nevoia „psihologică“ de morfină care persistă după o cură nu e 
deloc psihologică, ci metabolică. Varierăţile mai puternice ale formulei 
apomorfinei s-ar putea vădi mai eficiente calitativ în tratarea tuturor 
formelor de dependență. 

Cortizonul. - Cortizonul pare să ofere o anumită ușurare în special 
atunci cînd e injectat intravenos. 
© Torazina. — Ușurează întrucâtva simptomele privării, dar nu foarte 
mult. Efecte secundare — depresie, tulburări ale vederii, indigestie cu 
beneficii îndoielnice în compensație. 

Reserpina. — N-am observat niciodată vreun efect al acestei sub- 
stanțe, în afară de o ușoară depresie. 

Tolserolul. — Efecte neglijabile. 

Barbituricele. - E o practică obișnuită să se prescrie barbiturice 
pentru insomnia din timpul privării. În realitate, folosirea barbituricelor 
întîrzie revenirea somnului normal, prelungește întreaga perioadă a 
tratamentului pentru renunțare și poate duce la reșută. (Dependentul e 
tentat să ia o doză mică de codeină sau de paregoric, alături de nembutal. 
Cantități foarte mici de opiacee, care ar putea fi inofensive pentru o 
persoană normală, reinstaurează imediat dependenţa în cazul unui de- 
pendent vindecat.) Experienţa mea confirmă în mod cert opinia docto- 
rului Dent, potrivit căreia barbituricele sînt contraindicate. 

Cloralul şi paraldehida. — Preferabile, probabil, barbituricelor în 
cazul în care folosirea unui sedativ e necesară, dar cei mai multi depen- 
denti vor vomita paraldehida instantaneu. Am încercat de asemenea, din 
proprie iniţiativă, următoarele substante, atunci cînd încercam să mă las: 

Alcoolul. — Absolut contraindicat în orice stadiu al tratamentului. 
Folosirea alcoolului exacerbează, invariabil, simptomele privării și duce 
la reșută. Alcoolul poate fi tolerat doar după ce metabolismul își revine 
la normal. Aceasta durează de obicei o lună, în cazurile de dependență 
severă. 

Benzedrina. — Poate îndepărta temporar depresia din faza avansată a 
renunţării, dezastruoasă în timpul fazei acute, contraindicată în orice 
fază, fiindcă produce o stare de nervozitate pentru care morfina 
reprezintă răspunsul fiziologic. 

Cocaina. — Cele de mai sus sînt valabile într-o măsură dublă pentru 
cocaină. 

Cannabis indica (marijuana). — În faza avansată sau în cazul unei 
privări cu simptome ușoare, înlătură depresia şi crește apetitul; în cazuri 
acute, e un dezastru fără seamăn. (Am fumat odată marijuana într-o fază 
timpurie a privării, și rezultatul a fost ceva de coșmar.) Canabisul e un 
intensificator al senzațiilor. Dacă deja te simţi rău, te va face să te simți și 
mai rău. Contraindicat. 

Peyote, Bannisteria caapi. — Nu m-am încumetat să încerc. Gîndul 
unei intoxicații cu Bannisteria suprapusă sindromului de privare acută e 
destul ca să te apuce groaza. Știu pe cineva care a trecut pe peyote după 
o privare îndelungată, a pretins că i-a dispărut orice dorință de a lua 
morfină și a murit pînă la urmă de otrăvire cu peyote. 

În cazurile de dependenţă severă, simptomele fizice clare de privare 
persistă cel puţin o lună. 

N-am întâlnit și n-am auzit niciodată de vreun dependent de morfină 
psihotic, adică unul care să prezinte simptome psihotice în decursul 
dependenţei de vreun opiaceu. De fapt, dependenţi sînt plictisitor de 
sănătoși mintal. Poate că există o incompatibilitate metabolică între schi- 
zofrenie și dependența de opiacee. Pe de altă parte, privarea de morfină 
provoacă adesea reacţii psihotice — de obicei, o uşoară paranoia. E 
interesant că substanţele și metodele de tratament care dau rezultate în 
cazul schizofreniei sînt folosite și în tratamentul dependenţei: antihista- 
minele, tranchilizantele, apomorfina, șocul. 

Sir Charles Sherington defineşte durerea ca „însoţitorul psihic al unui 
reflex de protecţie imperativ“. 

Sistemul nervos vegetativ intră în expansiune și se contractă ca răs- 
puns la ritmuri viscerale și stimuli externi — intrând în expansiune la 

stimuli resimţiţi ca plăcuţi — sex, mîncare, contacte sociale agreabile etc. 
— și contractîndu-se la durere, anxietate, frică, disconfort, plictiseală. 
Morfina alterează întregul ciclu al expansiunii și contracției, eliberării și 
tensiunii. Funcţia sexuală e dezactivată, peristalsisul inhibat, pupilele 
încetează să reacționeze la lumină și întuneric. Organismul nici nu se 
contractă de la durere, nici nu intră în expansiune la sursele normale de 
plăcere. Se adaptează ciclului morfinei. Dependentul e imun la plicti- 
seală. Își poate privi pantofii ore-ntregi sau poate sta pur și simplu în 
pat. Nu are nevoie de un debușeu sexual, de contacte sociale, muncă, 
distracție, exerciţii fizice, de nimic altceva decît de morfină. Morfina 
poate înlătura durerea, conferind organismului cîteva dintre calităţile 
unei plante. (Durerea nu ar putea avea nici o funcţie pentru plante, care 
sînt, în cea mai mare parte, statice, incapabile de reflexe de protecţie.) 

Oamenii de știință caută să descopere o morfină care să nu creeze 
dependenţă și care să îndepărteze durerea fără să ofere plăcere; depen- 
denţii își doresc — sau cred că-și doresc — euforie fără dependenţă. Nu 
văd cum ar putea fi separate funcţiile morfinei; cred că orice analgezic 
eficace va cauza depresia funcţiei sexuale. Analgezicul perfect ar induce, 
probabil, dependența instantanee. (Dacă e cineva interesat să dezvolte o 
asemenea substanță, dehidrooxiheroina ar putea fi o bază de pornire 
potrivită.) 

Dependentul își duce existenţa într-o stare fără durere, asexuală, 
atemporală. 'Tranziţia înapoi la ritmurile vieţii animale implică sindro- 
mul privării. Mă-ndoiesc că tranziţia poate fi făcută în vreun fel confor- 
tabilă. Renunțarea fără suferință este ceva spre care se poate doar tinde. 


Cocaina. — Dintre toate drogurile pe care le-am folosit, cocaina 
produce starea cea mai plăcută. Euforia își are centrul în cap. E posibil ca 
drogul să activeze conexiunile plăcerii direct în creier. Bănuiesc că un 
şoc electric aplicat în locul potrivit ar avea același efect. Plăcerea deplină 
a cocainei se poate obține numai prin injecție intravenoasă. Efectele 
plăcute nu ţin mai mult de cinci-zece minute. Dacă drogul e injectat în 
piele, eliminarea rapidă viciază efectele. Aceasta se petrece cu atît mai 
mult în cazul prizării. 

E o practică obișnuită pentru consumatorii de cocaină să stea treji 
toată noaptea, injectîndu-și cocaină la intervale de un minut, alternînd 
cu doze de heroină, sau cocaină și heroină amestecate în aceeași injecție, 

formînd o „biluță“. (Nu am cunoscut niciodată vreun consumator de 
cocaină care să nu fie și dependent de morfină.) 

Dorinţa de a lua cocaină poate fi intensă. Am petrecut. zile-ntregi 
plimbîndu-mă de la o farmacie la alta cu o reţetă pentru cocaină. Poţi 
dori cocaina cu intensitate, dar nu ai nici o nevoie metabolică de cocaină. 
Dacă nu găseşti cocaină, mănînci, te culci și uiţi. Am vorbit cu oameni 
care au consumat cocaină ani de zile, iar apoi au rămas fără acces la vreo 
sursă. Nici unul nu a avut simptome de privare. Într-adevăr, e greu de 
conceput cum un stimulator al creierului frontal ar putea produce 
dependenţă. Dependenţa pare să fie monopolul sedativelor. 

Folosirea continuă a cocainei duce la agitaţie, depresie, uneori psi- 
hoză cu halucinaţii paranoide. Agitaţia și depresia rezultate din con- 
sumul de cocaină nu sînt diminuate printr-o cantitate mai mare de 
cocaină. Ele sînt îndepărtate eficient de morfină. Folosirea cocainei de 
către un dependent de morfină conduce întotdeauna la doze mai mari și 
la injecții mai frecvente cu morfină. 


Cannabis Indica (haşiş, marijuana). — Efectele acestei substanțe au 
fost descrise frecvent și pregnant: perturbare a percepţiilor spaţio- 
temporale, sensibilitate acută la stimuli, fugă de idei, poftă de ris, 
prostire. Marijuana intensifică sentimentele și senzațiile, iar rezultatele 
nu sînt întotdeauna plăcute. O situaţie rea devine și mai rea. Depresia se 
transformă în disperare, anxietatea în panică. Am pomenit deja de 
experiența mea oribilă cu marijuana în timpul privării acute de morfină. 
I-am dat o dată marijuana unui oaspete care suferea de o ușoară anxie- 
tate în legătură cu ceva („cu șucăr“, cum zicea). După ce a fumat o ju- 
mătate de ţigară, a sărit brusc în picioare, urlînd: „M-a luat groaza!“ și a 
țîșnit afară din casă. 

O particularitate deosebit de tulburătoare a intoxicării cu marijuana 
e perturbarea orientării afective. Nu știi dacă ceva îţi place sau nu, dacă o 
senzaţie e plăcută sau neplăcută. 

Consumul de marijuana variază foarte mult de la individ la individ. 
Unii o fumează constant, alţii ocazional, nu puţini o detestă. Ea pare să 
fie cu deosebire neagreată printre dependentții cronici de morfină, mulți 
dintre aceștia avînd o concepție foarte puritană în legătură cu fumatul de 
marijuana. 

Efectele consumului de marijuana asupra sănătăţii au fost mult 
exagerate în S.U.A. Drogul nostru naţional e alcoolul. Tindem să privim 

folosirea oricărui alt drog cu o profundă oroare. Oricine e dedat acestor 
vicii străine merită să-şi ruineze cu totul mintea și trupul. Oamenii cred 
ceea ce vor să creadă, indiferent de fapte. Marijuana nu formează 
obișnuinţă. Nu am văzut niciodată vreun semn al efectelor dăunătoare 
pentru sănătate în cazul unei folosiri moderate. Psihoza poate fi 
provocată de o folosire prelungită și în exces. 


Barbituricele. — Barbituricele produc în mod cert dependenţă, dacă 
sînt luate în cantități mari de-a lungul oricărei perioade de timp (circa un 
gram pe zi va da dependenţă). Sindromul privării e mai pericolus decît 
în cazul privării de morfină, constând în halucinaţii și convulsii de tip 
epileptic. Dependenţii se rănesc adesea prăbușindu-se pe pardoseli (par- 
doselile fiind un corolar obișnuit al privănii abrupte.) Dependenţii de 
morfină iau adesea babiturice pentru a completa doze inadecvate de 
morfină. Unii dintre ei devin și dependenţi de barbiturice. 

Am luat odată două capsule de nembutal (o sută de miligrame fie- 
care) în fiecare noapte, vreme de patru luni, și nu am suferit nici un 
simptom de privare. Dependenţa de barbiturice e o problemă de canti- 
tate. Nu este, probabil, o dependență metabolică precum morfina, ci o 
reacție mecanică la sedarea excesivă a creierului frontal. 

Dependentul de barbiturice oferă un spectacol șocant. Nu se poate 
coordona, se clatină, cade de pe scaunele de bar, adoarme la jumătatea 
unei propoziţii, lasă să-i cadă mîncarea din gură. E confuz, certăreț și 
stupid. Și aproape-ntotdeauna foloseşte și alte droguri, pe orice poate 
pune mîna: alcool, benzedrină, opiacee, marijuana. Consumatorii de 
barbiturice sînt priviţi de sus în societatea dependenţilor: „Boschetari pe 
buline. N-au clasă-n ei.“ Următorul pas în jos e gazul lampant cu lapte, 
sau prizatul de amoniac din găleată — „Doza femeii de serviciu.“ 

Cred că barbituricele cauzează cea mai rea formă de dependență 
posibilă, urâtă, degradată, greu de tratat. 


Benzedrina. — Este un stimulant cerebral, ca și cocaina. Dozele mari 
provoacă un somn prelungit, cu senzaţii foarte plăcute. Perioada de 
euforie e urmată de o depresie groaznică. Drogul tinde să sporească 
anxietatea. Provoacă indigestie și pierderea apetitului. 

Nu ştiu decît un caz în care simptome clare au urmat privării de 
benzedrină. E vorba de o femeie, o cunoștință de-ale mele, care a folosit 

cantităţi incredibile de benzedrină timp de şase luni. În această perioadă 
a dezvoltat o psihoză din cauza drogului şi a fost spitalizată zece zile. A 
continuat să folosească benzedrină, dar a întrerupt brusc. A suferit un 
acces de tip astmatic. Nu mai putea să respire și s-a învinețit. l-am dat o 
doză de antihistamine (thepheren) care i-a produs o ușurare imediată. 
Simptomele nu au revenit. 


Peyote (mescalina). — E, fără îndoială, un stimulent. Dilată pupilele, 
te ţine treaz. Peyote provoacă o greață foarte puternică. Consumatorii 
au dificultăţi în a o reţine îndeajuns ca să-și realizeze-efectul, care e similar, 
în unele privințe, cu acela al marijuanei. Apare o sensibilitate crescută la 
stimuli, în special la culori. Intoxicația cu peyote cauzează o bizară 
conştiinţă vegetală, sau o identificare cu planta. Totul arată ca o plantă 
de peyote. E ușor de înţeles de ce indienii cred că în cactusul peyote își 
are sediul un spirit. 

Supradoza de peyote poate duce la paralizie jepin și la moarte. 
Chiar cunosc un caz. Nu există motive ca peyote să fie considerată 
cauzatoare de dependență. 


Bannisteria caapi (Harmalină, Banisterină, Telepatină). — Bannisteria 
caapi e o viță care creşte rapid. Principiul activ se găsește, se pare, în 
lemnul plantei proaspăt tăiate. Coaja de pe dinăuntru e considerată cea 
mai activă, iar frunzele nu sînt folosite niciodată. E nevoie de o cantitate 
considerabilă de viță pentru a simţi pe deplin efectele drogului. În jur de 
cinci bucăți de viţă lungi de douăzeci de centimetri sînt necesare pentru 
o persoană. Viţa e zdrobită şi fiartă două ore sau mai mult, împreună cu 
frunzele unei plante numite Palicourea sp. rubiacea. 

Yage sau Ayuhuaska (denumirea indiană cea mai folosită pentru 
Bannisteria caapi) e un drog halucinogen care provoacă o tulburare 
profundă a simţurilor. În supradoză, e o otravă care produce convulsii. 
Antidotul e unul dintre barbiturice sau un alt sedativ puternic, anticon- 
vulsiv. Oricine folosește Yage prima oară ar trebui să aibă un sedativ la 
îndemînă pentru eventualitatea unei supradoze. 

Proprietăţile halucinogene ale plantei au făcut să fie folosită de vraci 
pentru a-și spori puterile. Aceștia o folosesc de asemenea ca panaceu în 
tratamentul a diverse boli. Yage scade temperatura corpului și prin 
urmare poate fi utilă în tratarea febrei. Are puternice proprietăți 

antihelmintice, fiind indicată în tratamentul viermilor stomacali şi 
intestinali. Yage induce o stare de anestezie conștientă și e folosită în 
ritualuri în care cei iniţiaţi trebuie să îndure încercări dureroase, precum 
biciuirea cu vrejuri împletite sau expunerea la înțepăturile furnicilor. 

Atât cît am putut să descopăr, doar vița prospăt tăiată e activă. Nu 
am găsit nici o modalitate de a usca, extrage sau păstra principiul activ. 
Nici o tinctură nu s-a dovedit activă. Viţa uscată e complet inertă. 
Pentru farmacologia Yage e necesară cercetarea de laborator. Cum 
extractul crud e un narcotic halucinogen atît de puternic, poate că s-ar 
obţine rezultate chiar mai spectaculoase cu varietăţi sintetice. În orice 
caz, chestiunea merită cercetată mai departe." 

Nu am observat vreun efect negativ asupra sănătăţii care să poată fi 
atribuit consumului de Yage. Vracii care o folosesc încontinuu pe linie 
de serviciu par să dispună de o sănătate normală. Toleranţa se dobîn- 
dește repede, astfel că extractul poate fi băut fără a suferi de greață sau de 
alte efecte adverse. 

Yage e un narcotic special. Intoxicarea cu Yage este în unele privințe 
similară intoxicării cu haşiş. În ambele situații, are loc o deplasare de 
perspectivă, o extensie a conștiinței dincolo de experiența obișnuită. Dar 
Yage produce o perturbare mai profundă a simţurilor, cu halucinaţii 
reale. Străfulgerările albastre prin fața ochilor sînt specifice intoxicării cu 
Yage. 

Există o gamă largă de atitudini față de Yage. Mulți indieni și mulți 
consumatori albi par să-l privească pur și simplu ca pe un stupefiant 
printre atîtea altele, precum băutura. În rîndurile Jivaro, tinerii iau Yage 
pentru a intra în legătură cu spiritele strămoșilor și pentru a obține dări 
de seamă despre viața lor viitoare. E folosit în timpul iniţierilor pentru a-i 
anestezia pe iniţiaţi înaintea încercărilor dureroase. "Toţi vracii îl folosesc 
în practicile lor pentru a prezice viitorul, a localiza obiecte furate sau pier- 
dute, a numi pe autorul unei crime, a diagnostica și a trata bolile. 

Alcaloidul din Bannisteria caapi a fost izolat în 1923 de Fisher Car- 
denas, care l-a numit Telepatină sau Banisterină. Rumf a arătat că tele- 
patina e una şi aceeași cu Harmina, alcaloidul din Perganum Harmala. 


* De la publicarea acestui articol, am aflat că alcaloizi din Bannisteria sînt înru- 
diţi îndeaproape cu LSD 6, care a fost folosit în psihoza experimentală. Cred că s-a 
ajuns deja la LSD 25. 

Bannisteria caapt nu dă, în mod clar, dependenţă. 


Nucşoara. — Ocnașii și marinarii recurg cîteodată la nucșoară. Cam o 
lingură e înghițită cu apă. Rezultatele seamănă întrucîtva cu acelea 
produse de marijuana, avînd ca efecte secundare durerea de cap și greaţa. 
Moartea ar interveni, probabil, înainte de dependenţă, dacă o asemenea 
dependenţă ar fi posibilă. Am luat nucșoară o singură dată. 

Există cîteva narcotice din familia nucșoarei folosite de indienii din 
America de Sud. Ele sînt administrate de obicei prin prizarea pulberii 
albe a plantei. Vraciul ia aceste substanţe nocive şi intră-ntr-o serie de 
stări convulsive. Zvîrcolelile şi bolboroselile lor sînt considerate a avea o 
semnificaţie profetică. Un prieten al meu a fost grav bolnav timp de trei 
zile după ce a încercat un drog din familia nucșoarei în America de Sud. 


Datura-scopolamină. — Dependenţii de morfină se otrăvesc adesea 
luînd morfină în combinaţie cu scopolamină. 

Am făcut rost odată de cîteva fiole care conţineau, fiecare, zece 
miligrame de morfină și cam o jumătate de miligram de scopolamină. 
Crezînd că o jumătate de miligram e o cantitate neglijabilă, am folosit 
şase fiole la o injecție. Rezultatul a fost o stare psihotică de cîteva ore în 
timpul cărora am fost în mod oportun ţinut închis de foarte răbdătorul 
meu proprietar. Nu mi-am amintit nimic în ziua care a urmat. 

Substanțele din grupul datura sînt folosite de indienii din America de 
Sud și din Mexic. Se spune că accidentele letale sînt frecvente. 

Scopolamina a fost folosită de ruși ca drog al adevărului, cu rezultate 
îndoielnice. Subiectul poate fi dornic să-și dezvăluie secretele, dar 
incapabil să și le amintească. Adesea, acoperirea și informaţiile secrete 
sînt amestecate inextricabil. Am auzit că mescalina s-a vădit foarte efi- 
cace pentru obținerea de informaţii de la suspecți. 


Dependenţa de morfină e o boală metabolică provocată de folosirea 
morfinei. În opinia mea, tratamentul psihologic nu e doar inutil, ci și 
contraindicat. Statistic, cei care devin dependenţi de morfină sînt cei care 
au acces la ea: doctori, sore, oricine se află în contact cu sursele de pe 
piaţa neagră. În Persia, unde opiul e vîndut fără vreun control în maga- 
zinele de opiu, 70% din populaţia adultă e dependentă. Ar trebui oare să 
psihanalizăm mai multe milioane de persani ca să aflăm ce conflicte 

profunde și anxietăţi i-au condus la folosirea opiului? Eu cred că nu. 
Conform experienţei mele, cei mai mulţi dependenţi nu suferă de 
nevroză și nu au nevoie de psihoterapie. Tratamentul cu apomorfină și 
accesul la apomorfină în eventualitatea reșutei ar face cu siguranță să 
existe un procent mai mare de tratamente cu rezultat permanent decît 
orice program de „reabilitare psihologică“. 

